
Tieu Hong for ever, 

nežinomam Kareiviui, 

įgulos vadui Fasguelle ir jo įgulos 
kareiviams, su kuriais, aš esu įsitikinęs, 
susidursite 1812 metais ant Berezinos 


upės kranto. 


— Pone, 1811 metų kovo 20-ąją, trečiadienį, buvau Paryžiuje. 
Kaip visada, ėjau palei pat namų sienas... 

— Ar jus sekė imperatoriškoji policija? 

— Ne. Tuomet Paryžiaus gatvės dar buvo siauros, purvinos, jo- 
mis tekėjo srutos, žmonės išpildavo naktipuodžius tiesiai pro lan- 
gus, reikėjo saugotis lekiančių karietų, kad neprispaustų prie sienos. 
Dešimtą valandą ryto pasižiūrėjau į kišeninį laikrodį ir staiga su- 
stojau. 

— Vidury gatvės? Nepaisydamas pavojų, kuriuos ką tik minėjote? 

— Karietos sustojo, praeiviai nutilo, visi sukluso. 

— Ką išgirdote? 

— Patrankas. 

— Jos skelbė karo pradžią? 

— O ne, iš tuščių Invalidų rūmų šaudė mažoji patranka. 

— Ten vyko kokia nors ceremonija? 

— Ką jūs! Tikrai ne! Skaičiavome salves: dešimt, vienuolika, dvyli- 
ka... Sulig dvidešimt antrąja visuose sostinės kvartaluose Paryžius 


ėmė šaukti, dainuoti, visi taip plojo, kad užkaito delnai. Gimė ber- 
niukas. Sostas sulaukė įpėdinio, imperatorius - sūnaus. 

— Vadinasi, del to žmonės taip džiūgavo? 

— Taip. Juk tai reiškė valdžios tęstinumą. Jeigu netektume im- 
peratoriaus, valdžią perimtų regentas, tr nebūtų jokios suirutės; ga- 
na, pone, neramumų, šitiek jų išgyvenome. 

— Bet man sakė, kad imperatorienė Žozefina negali turėti vaikų. .. 

— Mano vargšas drauge! Kaip tik dėl to Napoleonas Bonapar- 
tas ir išsiskyrė. Sumušęs Vagrame austrus, jis vedė jų monarcho 
dukterį, babsburgaitę, Marijos Antuanetės anūkinę dukterėčią. 
Si karališkosios giminės princesė jam pagimdė šviesiaplaukį rus- 
vutį putliažandį sūnelį. Jis dar lopšy buvo paskirtas Romos kara- 
liumi. 

— O jei būtų gimusi mergaitė? 

— Ji būtų tapusi Venecijos karaliene, bet... 

— Suprantu. Berniukas — dinastijos tęsėjas, prancūzai buvo nu- 
raminti. 

— Taip. Gimus sūnui Napoleonas Bonapartas galėjo išvykti 
ramesne galva iš Paryžiaus ir baigti vienyti Europą. Tuomet 
imperatorius jau valdė trisdešimt padidėjusios Prancūzijos depar- 
tamentų, kontroliavo Vokietiją, Prūsiją, Olandiją, savo uošvio 
Austriją, taip pat karalystes ir kunigaikštystes, kurias prisijungė 
prievarta. 

— Ne sykį jis tai darė ginklu. 

— Napoleonas norėjo taikos, ir jis ne kartą tai deklaravo, bet 
Anglija nenorėjo, kad žemyne dominuotų Prancūzija. Užimti šios 
salos imperatoriui nepavyko, negana to, Trafalgare jis prarado savo 
laivyną. 


— Jeigu teisingai jus suprantu, Napoleonas tikėjosi neutralizuoti 
Angliją, bet kaip? 

— Blokuodamas jos gaminius. Jei anglų prekėms būtų buvęs už- 
kirstas kelias į Europą, jos fabrikai būtų sustoję, pirkliai bankruta- 
vę, būtų kilęs badas, nedarbas, trumpai tariant, Londonas būtų 
buvęs priverstas kapituliuoti. 

— Planą supratau, bet kaip buvo iš tikrųjų? 

— Deja! Kontinentinė blokada davė priešingą efektą. Jei jis būtų 
atitveręs Angliją, būtų nukentėjusi Europa: būtų sumažėję maisto 
prekių, pristigta žaliavų, kurios atplukdomos laivais, būtų užsida- 
riusios manujaktūros, nebūtų medvilnės, cukraus, dažų audiniams, 
būtų reikėję prisipažinti pralaimėjus. 

— Ty europiečiai reiškė nepasitenkinimą. 

- Žinoma. Ypač Rusija. Imperatorius caras buvo prisiekęs drau- 
gystę, bet rublio vertė krito, komersantai burbėjo. Įsivaizduokite, 
anglai tuo pasinaudojo, kad regztų intrigas. Nuvykę į Sankt Peter- 
burgą, jie palenkė carą į savo pusę. Sakė jam: „Atmerkite akis! Na- 
poleonas valdo nuo Neapolio iki Šiaurės jūros, dabar jis prie Elbės 
ir kelia grėsmę Rusijos sienoms. Kur jis sustos? Lenkijoje? Ar tik jis 
nesirengia išplėsti savo karalystės Rusijos sąskaita?“ 

— Mes dar turėjome Didžiąją Armiją... 

— Vargu! Geriausi pulkai iškriko dar Portugalijoje tr Ispanijoje. 
Jie jau nebebuvo tie neįveikiamieji. 

— Zodžiu, mums gresia karas. 

— Tikrai taip. Kai caras, atverdamas savo varus anglų kontra- 
bandai, padarė galą blokadai, tai suprato ir Paryžius, ir Viena, ir 
Berlynas. Didėjo įtampa, buvo telkiamos armijos. 

— Niekada nenutrūkstanti grandine. 


— 1812-yjų birželį Napoleonas su penkiais šimtais tūkstančių 
vyrų persikėlė per Nemuną ir įžengė į Rusiją. Jis buvo naivus, ma- 
nė, kad operacija tetruks dvidešimt dienų. 

— Taip, jis apsiriko, bet ar greitai pergalė, kurios jis tikėjosi, 
virto tragedija? 

— Jeigu leisite, papasakosiu... 


I skyrius 


1812-yjy Maskva 


Kapitonas d'Erbinji atrodė juokingai. Apsisiautęs šviesiu apsiaus- 
tu, kurio antkrūtinis buvo nusisukęs ant pečių, jis priminė Gvar- 
dijos dragūną. Veršena apvynioto šalmo viršus buvo papuoštas 
juodais karčiais, jis sėdėjo apžergęs žemo ūgio arklį, kurį buvo 
pirkęs Lietuvoje. Tas stambus stipruolis turėjo sureguliuoti bal- 
nakilpes, kad jo batų puspadžiai nesivilktų žeme, todel jo kojos 
buvo sulenktos, keliai atsikišę į priekį. Jis visą laiką bambėjo: 
„O, Dieve, kaip aš atrodau! Į ką aš panašus?“ Kapitonas sielo- 
josi dėl kumelės ir savo dešinės rankos. Jo ranka per susirėmi- 
mą buvo persmeigta užnuodyta baškirų raitelio strėle. Chirur- 
gas nupjovė ją, kraujavimą sustabdė beržo žirginiais, nes trūko 
korpijos, aptvarstė popieriais iš archyvo, nes neturėjo drobės. 
Jo kumelė išpampo, persiėdusi žalių lietuje išmirkusių rugių. 
Vargšelė pradėjo drebėti, vos laikėsi ant kojų. Kai kartą suklu- 
po nedidelėje dauboje, d'Erbinji buvo priverstas pribaigti ku- 


melę pistoleto šūviu į ausį. Apverkė ją. 

Jam iš paskos juodais oda lopytais drabužiais, su neaukšta 
kepure, per petį persimetęs medžiaginį krepšį, pilną pririnktų 
grūdų, dūsaudamas klibikščiavo jo tarnas Polenas. Už virvutės 
vedėsi lagaminais apkrautą asilą. Tie du žmogeliai nebuvo vie- 
ninteliai, niurzgantys dėl nesėkmės. Naujasis Smolensko kelias, 
kuriuo jie keliavo pėsčiomis, iš abiejų pusių apsodintas didžiu- 
liais į gluosnius panašiais medžiais, vedė per smėlynus. Jis buvo 
toks platus, kad jame galėjo prasilenkti bent dešimt brikų. Tą 
apniukusį ir šaltą rugsėjo pirmadienį virš susigrūdusių ekipažų, 
lydinčių Gvardiją ir Davu armiją, kilo rūkas. Kelyje - daugybė 
furgonų, mantą gabenančių vežimų maišalynė, dengti dviračiai 
lauko ligoninės vežimėliai, mūrininkų, batsiuvių, siuvėjų name- 
liai ant ratų. Jie vežėsi rankines girnas, kalvystės ir kitokius įran- 
kius. Iš vežimo kyšojo keletas dalgių ašmenų ant ilgų medinių 
kotų. Labiausiai pavargusieji, išsekusieji leidosi vežami. Jie susė- 
do į šovinių dėžes, kurias traukė leisgyviai arkliai. Keletas nušiu- 
rusių šunų bėgiojo pirmyn atgal iššiepę dantis ir kandžiojo vieni 
kitus. Paskui šią maišalynę ėjo visų armijų kareiviai. Jie traukė 
Maskvos link. Žygiavo jau tris mėnesius. 

O taip, prisiminė kapitonas, birželio mėnesį, persikėlus per 
Nemuną ir įžengus į Rusijos teritoriją, viskas atrode labai įspū- 
dingai. Armijos eisena per nelabai tvirtus tiltus truko tris dienas. 
Tik pamanykite, šimtai patrankų, daugiau kaip penki šimtai tūks- 
tančių kariauti pasirengusių vyrų, geras jų trečdalis prancūzai, 
pėstininkai pilkomis kareiviškomis milinėmis. Be jų, dar buvo 
iliriečių, kroatų, ispanų savanorių, princo Eugenijaus italų. Kiek 
jėgos, kiek tvarkos, kiek žmonių, kiek spalvų: portugalus buvo 


galima atskirti iš oranžinio jų kiverių pliumažo; štai žali Viur- 

tenbergo karių apsiaustai; raudona ir aukso spalva — Silezijos 
husarų; balta — austrų žirgų ir Saksonijos kirasyrų spalva; gelto- 
ni Bavarijos šaulių kiteliai. Priešų krante karinis Gvardijos or- 
kestras atliko Naująją Rolando giesmę. „Kur eina tie narsūs kar- 
žygiai, Prancūzijos garbė ir viltis...“ 

Vos persikėlus per upę prasidėjo nelaimės. Kankinami didelio 
karščio, kareiviai tūpčiojo beveik vietoje, jie buvo priversti brautis 
per tamsius eglynus, po baisių audrų kęsti staigius atšalimus. Ve- 
žimai klimpo purve. Mažiau kaip per savaitę pulkai gerokai pra- 
lenkė atsargų gurguoles, sunkių, lėtai jaučių tempiamų vežimų 
vilkstines. Aprūpinimas maistu tapo rimta problema. Į kokį nors 
kaimą atvykęs avangardas nieko ten nerasdavo. Derlius? - Sude- 
gęs. Naminių gyvulių bandos? - Išvarytos. Malūnai? — Sugriauti. 
Parduotuvės? —- Nusiaubtos. Namai? — Tušti. Jau prieš penkerius 
metus, kai Napoleonas kariavo Lenkijoje, d'Erbinji matė valstie- 
čius, paliekančius savo ūkius ir bėgančius į miškus su savo gyvu- 
liais ir atsargomis. Vieni slėpė po akmeninėmis grindimis bulves, 
kiti užkasdavo po eglėmis miltus, ryžius, rūkytus lašinius, ant aukš- 
čiausių šakų kabindavo dėžes su vytinta mėsa. 

Arkliai graužė ėdžias, rupšnojo čiužinių šiaudus, šlapią žolę. 
Dešimt tūkstančių jų nudvėsė net nespėję pamatyti Rusijos. Siau- 
tėjo badas. Kareiviai prisikimšdavo skrandžius šaltos ruginės ko- 
šės, rydavo kadagio uogas, mušdavosi dėl vandens baloje, nes 
valstiečiai buvo primetę į savo šulinius dvėsenos ar mešlo. Labai 
dažnai pasitaikydavo dizenterijos atvejų. Pusė bavarų, nė ne- 
pradėję kariauti, išmirė nuo šiltinės. Keliuose dūlėjo žmonių ir 
arklių lavonai, pykino baisus dvokas. D'Erbinji buvo suirzęs, 


bet jis neatsisakydavo padėti draugams. Lydimi priekaištų, 

karininkai Imperatoriaus gvardijai vis dėlto buvo rekvizavę mais- 
to produktų, skirtų ne tik šiai gvardijai, bet ir kitiems armijos 
korpusams. 

Keliaudamas kapitonas triauškė žalią obuolį, kurį buvo nukniau- 
kęs iš vieno mirusiojo kišenės. Pilna burna jis pašaukė savo tarną: 

— Polenai! 

— Taip, pone, — atsiliepė šis mirštančiojo balsu. 

— Velniai griebtų! Visai nejudame į priekį! Kas atsitiko? 

— Pone, aš nieko nežinau. 

— Tu niekada nieko nežinai! 

— Reikia pririšti mūsų asilą prie jūsų balno, ir aš nubėgsiu 
sužinoti... 

— Ar tu įsivaizduoji, kaip atrodysiu vilkdamas asiliuką? Tu 
tikras asilas! Eisiu pats. 

Priešais pasigirdo keiksnojimas. Kapitonas numetė obuolio 
graužtuką, išsekę negrynaveisliai šunys amsėdami pešėsi dėl jo. 
Paskui jis didingu dešinės rankos mostu pasuko savo arkliuką 
spūsties link. 

Judėjimą sutrikdė skersai kelio stovintis brezentu dengtas val- 
gyklos vežimas. Už kojų pririštas prie rėmo dar gyvas viščiukas 
taip atkakliai stengėsi ištrūkti, kad net plunksnos lakstė į šonus. 
Bjaurių naujokų būrys žvilgčiojo į jį lyg kepsnių pardavėjai. Val- 
gyklos viršininkė aimanavo kartu su savo vežėju. Krito vienas iš 
vežimą traukusių arklių. Sudėję ginklus ant žemės, šauliai suply- 
šusiomis uniformomis padėjo iškinkyti arklį iš ienų. 

Priėjo d Erbinji. Gyvulys jau buvo iškinkytas, tačiau karei- 
viams, nepaisant jų skaičiaus ir pastangų, niekaip nesisekė nu- 
stumti jo nuo kelio. 

— Reikėtų dviejų tvirtų peršeronų, — tarė vežėjas. 

— Nėra, - atsakė šaulys. 

— Užtektų ir tvirtos virvės, - savimi pasitikinčio žmogaus to- 
nu pareiškė d Erbinji. 

— Ir kas iš to, kapitone? Gyvulys labai sunkus. 

— Tikrai ne! Jūs jį pririšite už kojų ir tempsite įsitvėrę po de- 
šimt. 

— Stipriausi dabar išliko tik arkliai, — atsakė jaunas išblyšku- 
sio veido seržantas. 

D'Erbinji pasiraitė ūsus, pasikrapštė ilgos ir stambios savo 
nosies sparnelį. Jau rengėsi vadovauti kelio atlaisvinimo opera- 
cijai, tačiau jam sutrukdė baisus riksmas, sklindantis iš apačios, 
nuo kelio posūkio horizonte. Riksmas nesiliovė ir darėsi vis bai- 
sesnis. Dėl valgyklos vežimo nelaimingo atsitikimo sulaikyta 
vilkstinė sustingo. Visų žvilgsniai buvo nukreipti ten link, iš kur 
sklido triukšmas. Tai nebuvo panašu į karo triukšmą, veikiau į 
dainavimą iš visos gerklės. Šauksmai artėjo ir darėsi vis garsesni. 
Sklisdami per visą koloną, balsai ritosi, kartojosi, darėsi vis aiš- 
kesni, jų vis daugėjo. 

— Ko tie nenaudėliai staugia? — retoriškai, į nieką nesikreip- 
damas, paklausė kapitonas. 

— Aš žinau, pone, — atsakė Polenas, susiradęs minioje savo 
šeimininką. 

— Tai sakyk, stuobry. 

— Jie šaukia: Maskva! Maskva! 


Monotoniško kelio posūkyje pirmieji batalionai pasiekė kal- 
ną, nuo kurio papėdėje buvo matyti Maskva. Niūrios lygumos 

gale atsivėrė Rytų vizija. Triukšmingą kareivių džiaugsmą pa- 
keitė gluminanti tyla. Jie atidžiai stebėjo tą beribį miestą, per 
kurį vingiavo švino spalvos upės vandenys. Parausvinusi mūri- 
nes tvirtovės sienas, saulė apšvietė auksinius grupelėmis susispie- 
tusių varpinių kupolus. Buvo matyti mėlyni, aukso žibučiais 
nusagstyti kupolai, minaretai, smailūs bokštai, rūmų terasos. 
Stebino raudonos vyšnių ir žalios spalvos stogų daugybė, ryš- 
kios oranžerijos, tuščių plotų netvarka, daržai ir sodai, vandens 
lopinėliai, spindintys kaip metalo plokštės. Už dantytų tvorų 
tęsėsi priemiesčiai, kaimai su paprastomis apsauginėmis žemės 
užtvaromis. Daugelis jautėsi taip, lyg būtų atsidūrę Azijoje. Egipte 
kariavę grenadieriai baiminosi miražo, kad neatgytų baisus pri- 
siminimas Ibrahimo Bėjaus barbarų su šarviniais marškiniais po 
apsiaustu, su juodo šilko kutais prie bambukinių iečių. Daugu- 
ma naujokų įsivaizdavo, kad kaukazietės it šiaudiniais plaukais 
atsilygins jiems maistu, pagirdys, leis pamiegoti ant baltų pa- 
klodžių. 

— Koks vaizdelis! Tu tik pažiūrėk, Polenai! - užlipęs į kalvos 
viršūnę tarė kapitonas d'Erbinji. - Dar didingesnis negu Ruano 
nuo Šventos Kotrynos šlaito! 

— Taip, tikrai, pone, — atsakė tarnas, kuriam labiau patiko 
Ruanas, jo sargybos bokštas ir Sena. 

Savo nelaimei, jis buvo ištikimas ir paklusnus šeimininkui. 
Šis mokėjo jam atlyginimą už paprasčiausias vagystes, kuriomis 
per karą verčiasi kareiviai. Kadangi karai vyko vienas po kito, 
Polenas turėjo susitaupęs nemažą sumą pinigų. Jis vylėsi nusi- 
pirkti siuvyklą ir tęsti savo tėvo amatą. Kai kapitonas buvo su- 


žeistas, jis jo gailėjosi trindamas rankas. Lauko ligoninė buvo 


16 


nebloga prieglauda. Tačiau tai truko neilgai, nes d'Erbinji buvo 
stiprios sveikatos. Netgi netekęs rankos ar su kulka blauzdoje, 
jis greitai atsigaudavo ir niekada neprarasdavo optimizmo, nes 
atsidavimas imperatoriui jam buvo tarytum religija. 

— Vis delto, — niurzgėjo tarnas, — ar reikėjo rizikuoti savo 
gyvybe, ir dar tokioje tolybėje... 

— Viskas del anglų. 

— Maskvoje mes kausimės su anglais? 

— Aš tau jau tūkstantį kartų aiškinau! — Ir kapitonas vėl pra- 
dėjo dėstyti: — Jau visą šimtmetį rusai veda derybas su anglais, o 
anglai laukia mūsų pralaimėjimo. — Kapitonas kuo toliau, tuo 
labiau karščiavosi: — Rusai tikisi iš Londono pinigų, kad atnau- 
jintų savo laivus ir viešpatautų Baltijos ir Juodojoje jūrose. Po 
perkūnais, anglai tuo pasinaudos! Jie siundo carą prieš Napoleo- 
ną. Jie nori, kad būtų nutraukta baisi blokada, neleidžianti jiems 
realizuoti savo prekių žemyne ir žlugdanti juos. O caras nepa- 
lankiai žiūri į Napoleono laimėjimus. Imperija priartėjo prie pat 
anglų sienų, todėl jie jaučia pavojų. Jie silpsta, stengiasi išprovo- 
kuoti kokį nors incidentą, ir štai pagaliau mes prie pat Maskvos. 

Kada viskas baigsis? Polenas įsisvajojo apie savo įsivaizduoja- 
mą krautuvėlę, apie Londono audeklus, iš kurių jam taip patik- 
tų siūti drabužius. 

Lenkų ulonų eskadronas strimgalviais nušuoliavo žemyn, rai- 
teliai plūdosi bjauriais žodžiais, tokių nereikėjo nė versti. Ran- 
kose laikydami įvairiomis spalvomis liepsnojančius deglus, jie 
nustūmė nuo pylimo daugybę smalsuolių, kad atlaisvintų vie- 
tos. Atpažinę baltus jų imperatoriaus palydos apsiaustus, platė- 


jančius juodus fetrinius kiverius, kalvoje išdėstyti pulkai iškėlė 

durtuvus, pašėlusiomis ovacijomis sveikindami jo didenybės at- 
vykimą. D'Erbinji irgi sveikino kartu su visais net uždusęs. Na- 
poleonas atjojo smarkia ristele, mojuodamas kaire ranka ore, ant 
kaktos užsismaukęs trikampę bebro kailio kepurę, lydimas vy- 
riausiojo štabo karininkų, vilkinčių paradinėmis siuvinėtomis 
uniformomis, papuoštomis plunksnomis, plačiais diržais su ku- 
tais, apsiavusių stropiai nublizgintais auliniais batais. Jie jojo ant 
gerai atšertų sarčių. 

Sveikinimo šūksniai sustiprėjo, kai grupė sustojo ant kalvos 
krašto norėdama įdėmiai apžiūrėti Maskvą. Vieną akimirką im- 
peratoriaus akys nušvito. Jis apibūdino situaciją dviem žodžiais: 

— Atėjo laikas. 

— Taip, jūsų didenybe, — sušnibždėjo vyriausiasis ginklanešys 
Kolenkūras. 

Jis nušoko nuo arklio norėdamas padėti Napoleonui nulipti 
nuo Toriso — sidabrinio plauko persų žirgo, purtančio baltus 
karčius. 

Tai buvo caro dovana tais laikais, kai abu valdovai vertino 
vienas kitą: rusas smalsiai, korsikietis išdidžiai. Įsmeigęs akis į 
pirmą gretą už ulonų rikiuotės, d Erbinji stebėjo savo herojų. 
Rankos už nugaros, veidas pilkšvas, papurtęs. Jis buvo apsiren- 
gęs pilku surdutu plačiai statytomis rankovėmis. Jį galėdavo ap- 
sivilkti ant pulkininko uniformos net nenuimdamas antpečių. 
Imperatorius atrode kvadratinis ir aukštas. Napoleonas nusičiau- 
dėjo, patraukė nosimi, nusišnypštė ir išsiėmė iš kišenės teatrinį 
binoklį, kurį visada nešiodavosi, nes pradėjo silpti jo regėjimas. 
Keletas generolų ir mameliukai nušoko nuo žirgų ir apsupo jį. 


Rankose laikydamas išskleistą žemėlapį, Kolenkūras apžiūrinėjo 

Maskvą. Jis rodė ant upės kranto trikampiu išsidėsčiusią Krem- 
liaus tvirtovę su bokšteliais abipus aukštų storų bizantiško sti- 
liaus sienų. Rodė penkis sutvirtinimus aplink kareivines, vardijo 
bažnyčias, atkreipė dėmesį į amunicijos sandėlius. 

Armija jaudinosi. 

Bijojo net kvėpuoti, kad nesutrikdytų tylos, kuri kėlė neri- 
mą. Nebuvo girdėti jokio garso, tik vėjas šiureno medžių lapus. 
Nematyti nė vieno paukščio, negirdėti jokio lojimo, nei balso, 
nei žingsnių aido, jokio kanopų kaukšėjimo. Maskvos grindiniu 
negirgždėjo jokio kinkinio ratai, nebuvo girdėti jokio miestui 
būdingo gaudesio. Generolas majoras Bertjė pro žiūronus tyrė 
miesto sienas, tuščias gatves, Maskvos upės krantus. Prie jų plū- 
duriavo lynais pririštos baržos. 

— Jūsų didenybe, — tarė jis, - atrodo, kad visur tuščia, nieko 
nėra... 

— Jūsų gerieji draugai išsimėžė, - sududeno imperatorius Ko- 
lenkūrui, su kuriuo, šiam grįžus iš ambasados Peterburge, elgėsi 
itin atsainiai, nes tas senos kilmės aristokratas vertino carą. 

— Kutuzovo armija išsinešdino iš čia, — niūriu balsu atsakė 
vyriausiasis ginklanešys ir pasikišo kepurę po pažastimi. 

— Skrupulingasis Kutuzovas atsisako kautis. Nemažai mes jam 
nuleidome kraujo prie Borodino! 

Štabo karininkai supratingai susižvalgė. Prie Borodino jie ne- 
teko daug karių baisiame mūšyje vienas prieš vieną ir keturias- 
dešimt aštuonių generolų, tarp kurių buvo ir Kolenkūro brolis. 
Kolenkūras nulenkė smakrą iki kaklaraiščio mazgo. Jo veidas 
buvo lygus, nosis tiesi, plaukai trumpai kirpti, rudi, žandenos 


vešlios. Kunigaikštis de Vičensė, orus kaip metrdotelis, nebuvo 

vergiškai nuolankus. Priešingai negu dauguma kunigaikščių ir mar- 
šalų, jis niekada neslėpė, kad nepritaria tai invazijai. Jau iš pra- 
džių, nuo pat Nemuno, jis bergždžiai kartojo imperatoriui, kad 
caras Aleksandras niekada neišsigąs grasinimų. Tą patvirtino fak- 
tai. Degė miestai, paimti pavykdavo tik griuvėsius. Rusai gelbėjo- 
si niokodami savo šalį. Kartais užpuldavo kazokai. Jie sukiodavosi 
aplinkui, užpuldavo ir apiplėšdavo kokį eskadroną ir dingdavo. 
Dažnai vakarais buvo galima matyti rusus, įsikūrusius stovykloje. 
Rusai tvarkydavosi, budėdavo, tačiau auštant jie jau būdavo din- 
gę. Mūšių buvo trumpų ir kruvinų, bet ne tokių kaip prie Aus- 
terlico, Frydlando ar Vagramo. Smolenske priešas nepasidavė — 
sunaikino dvidešimt tūkstančių karių ir sudegino miestą. Prie 
Borodino keletu dienų anksčiau artilerijos sviedinių išmaltoje 
žemėje liko devyniasdešimt tūkstančių žuvusiųjų ir sužeistųjų iš 
abiejų stovyklų. Rusai galėjo pasitraukti Maskvos link, tačiau iš 
pirmo žvilgsnio atrodė, kad jų nėra arba nebėra. Po pusvalandžio 
visiškos tylos ir ramybės Napoleonas pasisuko į Bertjė ir tarė: 

— Įsakykite. 

Senosios gvardijos artileristai laukė signalo uždegti dagrį. 
Patrankos šūvis buvo signalas pradėti puolimą. Reikėjo sutelk- 
ti išsklaidytus būrius. Kavaleristai sėdo ant arklių, iš naujo bu- 
vo telkiami eskadronai, rikiavosi pėstininkų batalionai, tratėjo 
būgnai. Įkvėptas, kad atsidūrė taip netoli savo imperatoriaus, 
d Erbinji neketino keliauti pačiame vilkstinės gale su manta. 

— Aš išjoju! — perspėjo jis savo tarną. — Susitiksime vakare 
Gvardijos stovykloje. 

Polenas atrodė sutrikęs, ir kapitonas, norėdamas jį nuramin- 


ti, pridūrė vieną sakinį, kuris dar labiau jį išgąsdino: 

— Aš dar turiu kairę ranką ir galiu ja pamauti ant iešmo tas 
mongolų kiaules! 

Jis paragino savo į ponį panašų arklį ir įsiliejo į judančią 
armiją. 

Vos pasiekė generolo Sen Siulpiso brigadą, kuriai jis priklau- 
sė, kai beveik visur kalvos šlaituose į kareivius pasisukę karinin- 
kai išsitraukė ir iškėlė į viršų kardus. Šaukdami kavaleristai šuo- 
liais pasileido nuo šlaito. Iš paskos, keldamos dulkių debesis, 
visu greičiu riedėjo patrankos, šovinių dėžės. Pėstininkai ir gre- 
nadieriai greitu žingsniu leidosi miesto link. Visi šaukė iš visų 
plaučių, girgždėjo ašys. Koks šimtas tūkstančių karių leidosi že- 
myn nieko nematydami, nes saulę dengė dulkių debesys. Apa- 
kintą minią sustabdė priemiesčių užtvarai. Nuo tokio bėgimo 
smėliuoti nuo galvos ligi kojų jaunuoliai buvo išvargę, sunkiai 
kvėpavo. Kapitonas d'Erbinji, kaip ir kiti, spjaudė žemėmis. Jo 
arklys kratė ilgus karčius stengdamasis nusipurtyti dulkes. 

Apduję nuo tokio dešimt minučių trukusio bėgimo, karei- 
viai atrodė susirūpinę, nes rusai vis nesirodė. Tvirtai stovėda- 
mas ant žemės, kapitonas pasirąžė. Sveikąja ranka jis nusiėmė 
apsiaustą — norėjo jį kaip nors pritvirtinti prie balno. Iš vienos 
pusės kiek akys aprėpia jis matė lygumoje išsidėsčiusius pulkus, 
iš kitos - paskutiniuosius Miurato ulonus, žengiančius pro Mask- 
vos vartus tarp dviejų keturiasdešimties pėdų aukščio obeliskų. 
Priemiestis, kurį pasiekė dragūnai, buvo prikimštas žemų plūk- 
tinių lūšnų ir eglinių pirkių. Upės ir tilto link vedanti garvė bu- 
vo tokia pat plati kaip ir Smolensko kelias, tos gatvės tęsinys — 
dulkėtas, be menkiausios žalumos vieškelis. Tik šen bei ten buvo 
matyti pilki krūmokšniai. Kapitonas patikrino savo pistoletą ir 

dėl visa ko užsikišo jį kaip piratas už kardasaičio. Jis susirado 
pažįstamus ketvirtojo eskadrono kavaleristus, kuriems labai pa- 
vydėjo arklių, aišku, labai liesų, tačiau gražiai nuaugusių. Kol jis 
pavydžiai apžiūrinėjo dragūno Gijonė kuiną, dragūnas išpūtė 
akis ir paklausė: 

— Koks ten karnavalas? 

— Kur? 

— Už tilto, kapitone... 

D'Erbinji pasisuko į tą pusę. Dešiniajame Maskvos upės krante 
kažkoks pasiutėlis mosavo šakėmis. Tai buvo avikailiu apsisiau- 
tęs senis ilgais nešvariais plaukais; balta jo barzda draikėsi ant 
krūtinės ligi pat diržo. Gijonė lydimas, kapitonas priėjo arčiau. 
Senas mužikas gestikuliuodamas vis grasino perdurti bet ką, iš- 
drįsiantį žengti į miestą. D'Erbinji priėjo dar arčiau. Valkata 
abiem rankomis sugriebė šakes ir puolė ant jo. Tačiau nuo šakių 
svorio senis susverdėjo ir į prancūzą nepataikė. Pasinaudodamas 
proga, kapitonas spyrė jam ir nubloškė į vandenį. Stipri srovė 
pagavo senį ir įtraukė į gelmę. 

— Matote, Gijonė, - pasakė kapitonas, - kad kovoti galima ir 
su viena ranka, tam, beje, pakaktų ir vienos kojos. 

Atsisukęs į dragūną d'Erbinji pamatė gunktelėjusį kietai su- 
čiauptomis lūpomis imperatorių. Jis viską matė. Mameliukas su 


turbanu laikė už pavadžio jo žirgą. 


Kadangi jie buvo jau prie pat miesto slenksčio, d'Erbinji ga- 
vo užduotį paieškoti ten maskviečių arba bent jau parnešti ko- 
kių nors žinių. Jis pasirinko trisdešimt Imperatoriaus gvardijos 
raitininkų su mažais laukiniais arkliukais, kad pats gerai jaustųsi 


22 


su savuoju. Vel pasijutęs svarbus, kapitonas savo būrio priešaky- 
je pasiekė Maskvą perjojęs akmeniniu tiltu Maskvos upę, kurią 
įsivaizdavo esant kur kas platesnę, gilesnę ir ne tokią sraunią. 
Patrulis atsidūrė iš tikrųjų siaurose gatvėse, grįstose upės Žvirgž- 
du, įvairaus dydžio madreporiniais koralais ir amonitais, už ku- 
rių kliūdavo arklių kanopos. Jie jojo pro fontanus, stiklinius šilt- 
namius, žaliai, geltonai, rausvai dažytus medinius namus su 
išgražintomis verandomis ir fasadais. Paskui gatvė praplatėjo, ir 
vaizdas pasikeitė. Dabar jie jojo pro baltus mūrinius namus, ply- 
tinius rūmus, vešlius sodus su vingiuojančiomis alėjomis; ten 
augo daugybė laukinių gėlių, buvo pilna netaisyklingos formos 
uolų, belvederių, upeliūkščių. Tame turtingame, tačiau negyva- 
me mieste buvo girdėti tik arklių kanopų kaukšėjimas. Dragū- 
nus tai nervino. Jie spėliojo, kur jų galėtų laukti nemalonus siur- 
prizas, pavyzdžiui, kokio nors pasislėpusio šaulio šūvis ar rusų 
haubicos, paslėptos kur nors prospekto kampe. Žinoma, pagrin- 
dinė smogiamoji jėga — Miurato kavalerija — jau buvo prajojusi, 
bet vis tiek kirbėjo abejonė, ar nepaspęsti kokie nors spąstai. 
Priešais įėjimą į rūmus kapitonas manė matąs vyro siluetą, ta- 
čiau iš tikrųjų ten stovėjo bronzinė statula, laikanti kandeliabrą 
su dvidešimčia užgesusių žvakių. Dabar jie jojo aplink ežerą, ant 
kurio krantų stovėjo didžiulės vilos. Prie kiekvienos iš jų buvo 
plaukiojanti prieplauka ir prie stulpų pririštos ryškių spalvų val- 
tys. Kiek tolėliau, priebažnytyje vienos milžiniškos šiferiu deng- 
tu kupolu bažnyčios, išgąsdinti klyksmo ir sparnų plasnojimo, 
jie pakėlė akis aukštyn. Pačiame viršuje kažkoks plėšrus paukštis 
įkliuvo į auksines grandines, jungiančias piramidės formos pa- 


gražinimus. Kuo labiau jis daužėsi, tuo labiau painiojosi. 

— Tarytum brigados erelis, — išdrįso pratarti vienas dragūnas. 

— Norint jį išlaisvinti reikia nušauti, — tarė kitas, keldamas 
aukštyn šautuvą. 

— Tylos! - nukirto kapitonas piktu balsu. - O tu, nelaimin- 
gas kvaily, nuleisk ginklą! 

— Paklausykite... 

Jie įsiklausė ir išgirdo neaiškų trepsėjimą. Tarytum būrys žmo- 
nių eitų. Tuščiose gatvėse aidėjo bet koks garsas. Kapitonas lie- 
pė nuo arklių nulipusiems savo raiteliams pasislėpti sodo tan- 
kmėje ir būti pasiruošusiems padėti. Eisena atsidūrė sankryžoje. 

— Civiliai... 

— Jie neginkluoti. 

— Kas moka rusiškai? —- paklausė kapitonas. — Niekas? Tada 
paskubėkite! Eime. 

Nukreipę šautuvus į miestiečius jie kartu išėjo iš atžalyno. 
Žmonių buvo apie dvidešimt, bet šie neatrodė pavojingi. Jie ro- 
dė kažkokius ženklus ir skubėjo eiti. Vienas iš jų, putlus, nupli- 
kęs, pražilusiomis žandenomis žmogelis, šūktelėjo neryžtingu balsu: 

— Nešaukite! Mes — ne rusai! Nešaukite! 

Abu būriai susitiko priebažnyčio viduryje. 

— Ką jūs čia veikiate? 

— Tie ponai irgi prancūzai, kaip ir aš, — paaiškino storulis. — 
Šie — vokiečiai, o tas — italas. 

Jis aiškino apie savo draugus tamsiais surdutais, neaukštus, 
apsiavusius batais su raišteliais, su laikrodžių grandinėlėmis kaip 
girliandomis prie liemenių. 

— Pone karininke, mes dirbame Maskvoje. Aš esu Sotė, ponas 
Risas — mano kompanionas. 

Kompanionas sveikindamasis kilstelėjo ūdros kailio kepurę. 
Jo galva irgi buvo plika, kaip ir jo kolegos. Kaip ir jo kolega, jis 
buvo apkūnus raudonveidis, apsirengęs tokiu pat kostiumu. So- 
tė ceremoningai aiškino toliau: 

— Pone karininke, mes vadovaujame didžiausiai visoje impe- 
rijoje prancūzų knygų įmonei. Ponas Mutonas — spaustuvinin- 
kas, ponas Šnicleris turi gerą reputaciją kailių prekybos srityje... 

D'Erbinji nutraukė pristatymą, jis norėjo užduoti tam niek- 
tauškiui keletą klausimų. Kur, velniai griebtų, dingo visi gyven- 
tojai? Ar galėtų jis atvesti pas imperatorių bojarinų? O Kutuzo- 
vo armija? 

— Ji nė nesustojo Maskvoje. Kareiviai net verkė iš pykčio. Šį 
rytą, prieš auštant, gubernatorius Rostopčinas suorganizavo ma- 
sinę gyventojų evakuaciją. Civiliai ėjo paskui ikonas, giedojo gies- 
mes ir verkė bučiuodami kryžių. 

Anot Sotė, buvo ir baisių dalykų, tačiau jis nedrįso jų pasa- 
koti. 

— Ponas Mutonas jums papasakos, ką teko išgyventi, — tarė 
jis. — Aš tik per stebuklą likau gyvas, — pradėjo pasakoti visas 
drebėdamas ponas Mutonas. —- Tuo pretekstu, kad aš esą užgau- 
liai kalbėjau apie carą, policininkai nutempė mane pas grafą Ros- 
topčiną. Ir ne mane vieną. Nusitempė ir jauną maskvietį, kurio 
tėvą, prekiautoją, aš pažinojau; jį kaltino tuo, kad neva išvertė 
imperatoriaus Napoleono proklamaciją. Aš žinau, kad iš tikrųjų 
jis išvertė tik Hamburgo korespondento ištraukas, o ten tarp kitų 
dalykų buvo ir ta garsioji proklamacija. Aš ją skaičiau, juk šiaip 
ar taip €su spaustuvininkas... 


— Mes žinome... 

— Taigi jis buvo notablio sūnus. Netgi jei tas jaunuolis priklau- 
sė apšviestųjų vokiečių sektai, kurios pavadinimą aš pamiršau... 

— Prie reikalo! — nekantriai nutraukė d 'Erbinji. 

— Jaunuolį atidavė įtūžusiai miniai. Pone, man ir dabar kūnas 
pagaugais eina. Jį sudraskė. Taip, sumaitojo kaip triušį. Patrakė- 
liai pririšo prie lavono virvę ir tampė jį po miestą. Vėliau buvo 
rasta tik jo ranka su trimis pirštais. 

— O jūs? 

— Ir aš buvau terorizuojamas. Maniau, kad jie sukapos mane į 
gabalus, bet ne. Grafas Rostopčinas tik šiek tiek pabarė. Jis norė- 
jo, kad aš jums papasakočiau tai, ką ir papasakojau, tai yra kaip 
rusų patriotai elgiasi su išdavikais ir tais, kurie nepripažįsta Dievo. 

— Viskas aišku, — padarė išvadą kapitonas, kurio jau seniai 
nebejaudino žiaurūs pasakojimai. 

Jam būtų buvę geriau sužinoti ką nors apie vietinius miesto 
gyventojus: 

— Kur visi aukšti pareigūnai? 

— Išvyko. 

— O gubernatorius Rostopčinas? 

— Išvyko kartu su jais. 

— Kur Kutuzovo armija? 

— Jau toli. Jums jau sakė. 

— Kiek mieste liko užsieniečių? 

Jie nežinojo. Dauguma buvo laivais evakuoti į Nižnij Novgo- 
rodą, tačiau pats Rostopčinas prieš išvykdamas atvėrė beprotna- 
mių ir kalėjimų duris. Kaliniai turėjo bėgioti po miestą ir žudyti 
prancūzus, kai tik atvyks jų įgulos. Paskutinieji gyventojai užsi- 


darė į rūsius. 

— Grūdų sandėliai? 

— Visur tuščia, viskas išgabenta. 

— Kaip? Ir nebėra jokių atsargų? 

— Prieš prasidedant žiemai Maskva viskuo apsirūpina laivais, 
tačiau šiais metais dėl karo prekyba buvo nutraukta. Gal dar ir 
galima rasti kokių kruopų ar avižų. 

— O miltų? 

— Rusai iš jų prisikepė duonos ir džiūvėsių, - paaiškino So- 
tė. — Mažiausiai prieš dvi savaites juos vežimais išvežė armijai. 

— Parduoti skirtus grūdus supylė į Maskvos upę, — pasakojo 
kompanionas, - mačiau savo akimis, pone karininke. 

Tarp bažnyčios bokštelių grandinėmis pasismaugęs paukštis 


tabalavo kaip pakaruoklis. 


Sužinojęs apie Maskvos evakuaciją ir tai, kad Rostopčinas 
atėmė iš jo pergalę, Napoleonas pasijuto sugniuždytas. Jis iš- 
blyško, jo judesiai tapo nervingi, nekoordinuoti, jis vis dėliojo 
nosinę iš vienos kišenės į kitą, apsimaudavo ir vėl nusimauda- 
vo pirštines. Imperatorių kankino nerviniai tikai, jis nuolat ka- 
sėsi žandą, vaikščiojo pirmyn atgal, spardė akmenis. Galų gale 
pamojo ranka, kad atvestų jo arklį. Mameliukas padėjo jam už- 
lipti į balną, įkišo imperatoriaus kojas į balnakilpes, ir Napoleo- 
nas per tiltą nujojo ant skardžio priešais Drogomilovo vartus, 
tačiau vartų neperžengė. Pirmiausia reikia, kad armija apsuptų 
keistuolę Maskvą ir jos pačios saugumui patikrintų visus kam- 
pelius. Imperatorius apsisuko ir staigiai, vėl kupinas energijos, 
grįžo į kairįjį Maskvos upės krantą. Įniršęs sušuko: 

— Bertjė! 

— Jūsų didenybe, aš čia, - neskubėdamas atsiliepė generolas 
majoras. 

— Išdėstykite pulkus aplink miestą. Princas Eugenijus iš vaka- 
rų, princas Poniatovskis — pietiniuose priemiesčiuose, Davu — 
už vicekaraliaus. Mortjė valdys provinciją, Diurosnelis - miestą, 
Lefevras stebės Kremlių. 

Tuojau pat visomis kryptimis išvyko ryšininkai su įsakymais, 
o tuo metu ekipažų vilkstinė pasiekė priemiestį. Kapitonas 
d'Erbinji ten vėl susitiko su savo tarnu. 

— Na, Polenai, — pasakė jis, - šiąnakt mes jau nakvosime pas 
carą! 

— Gerai, pone. 

Senoji gvardija ruošėsi. Maršalas Lefevras, Dancigo kunigaikš- 
tis, orkestras ir grenadieriai gauruotomis kepurėmis jau žygiavo 
sienų link. Rikiavosi pėstininkai šauliai. Imperatoriaus rūmų es- 
kortas atvyko naujuoju Smolensko keliu. Tai buvo ilga kohorta: 
aštuonių arklių tempiamos šovinių dėžės, brikos, nešulinių gy- 
vulių bandos, Pjemonto asilų, nešančių po dvi statinaites šam- 
berteno vyno, vilkstinė, lauko virtuvė, lydima mulais jojančių 
metrdotelių ir virėjų. 

— Polenai! - šūktelėjo kapitonas. — Aš jį pažįstu, jis iš Ruano. 

— Kas, pone? 

— Tas riebus kaip avienos ragu vėjavaikis, lipantis iš sekreto- 
rių karietos. 

— Sakyčiau, Roko sūnus... 

— Tikrai jis, aš tuo beveik įsitikinęs. Maniau, kad jis dirba 
advokato klerku Didžiojo laikrodžio gatvėje. 


— Kaip seniai buvau Ruane, - pasiguodė tarnas. 

Senosios gvardijos kavalerijai vykstant į Maskvą d'Erbinji 
nebuvo kada sužinoti pačių paskutinių naujienų. Sebastianas 
Rokas iš tikrųjų lipo iš sekretorių karietos paskui baronus Me- 
nevalį ir Feną, nebesiskiriančius su savo naujais siuvinėtais 
advokatų drabužiais. Sebastianas buvo rausvai violetinių akių 
dvidešimtmetis; ant galvos jis buvo užsidėjęs juodą plačiais ap- 
vadais kepurę su kokarda, vilkėjo platų juodą surdutą su kelio- 
mis viena ant kitos prisiūtomis apykaklėmis. Jo tėvas Ruane tu- 
rėjo medvilnės verpyklą, tačiau, prasidėjus anglų jūrų blokadai, 
prekyba nutrūko. Kaip ir kiti regiono pramonininkai, jis buvo 
priverstas perpus sumažinti gaminamos produkcijos kiekį. Ne- 
matydamas perspektyvų plėtoti tėvo verslą, Sebastianas tada dirbo 
pas advokatą Moleną. Jis mielai būtų tenkinęsis ramiu iki nuo- 
bodumo gyvenimu, nes neturėjo jokių siekių. Jis buvo nelabai 
tvirto sudėjimo, nesižavintis kariškais dalykais ir nelabai gabus 
kariauti. Sebastianui labiau patiko pilkas civilio gyvenimas, ta- 
čiau su abiem kojomis bei rankomis ir neperšautu pilvu. Šalyje 
buvo likę tik našlės, luošiai ir berniūkščiai. Vyrai kariavo. Pa- 
saulis Sebastianui atrodė kaip chaosas, kurio reikia saugotis. 

Jis atkakliai vengė karinės tarnybos. Giminaičiui Karo minis- 
terijos durininkui Paryžiuje padedant, jis tapo laikinu tarnauto- 
ju, paskui etatiniu pareigūnu nelabai mėgstamo generolo Klar- 
ko, kuris vadovavo centrinei administracijai fronto užnugaryje. 
Sebastianas vertino tą garbanotą, it pamauta ant kaklo apvalia 
galva generolą, išgelbėjusį jį nuo dalyvavimo mūšiuose. Metus 
laiko jis gyveno mėgaudamasis neatsakinga ir lepia rutina, kol 
vieną praėjusio pavasario dieną, trečiadienį, — Sebastianas tą 


gerai atsiminė, — jo gražus raštas iškrėtė jam pokštą. Susirgo 

imperatoriaus sekretorius, vienas iš barono Feno padėjėjų. Sku- 
biai reikėjo laikinai jį pakeisti. Sušaukė ministerijos tarnautojus, 
padiktavo jiems tekstą ir surinko rašinius. Iš visų išrinko Sebas- 
tianą Roką, nes jo raštas buvo gražiausias. Štai kodėl, nors ir 
labai stengdamasis išvengti pavojų, jis atsidūrė karo lauke... Kai 
užvertęs galvą apžiūrinėjo žėrinčius Maskvos kupolus, jį kažkas 
pašaukė: 

— Pone Rokai! Dabar ne laikas svajoti. 

Baronas Fenas paėmė Sebastianą už rankos ir stumtelėjo į bri- 
kelę su pakeltu stogviršiu. Jis įsispraudė tarp niūraus metrdote- 
lio ir virėjo Maskelė. Pagal jo didenybės nurodymus, ateinančią 
naktį praleis šiame priemiestyje, tačiau baronas skubino savo ap- 
linkos žmones greičiau įkurdinti jį Kremliuje. Baronas Fenas pa- 
siuntė savo tarnautoją, įpareigodamas jį įrengti sekretoriatą kaip 
galima arčiau prie imperatoriaus apartamentų, kad būtų girdėti 
jo balsas. Taip kelios brikos prisipildė tarnautojų. Priekyje jojo 


rinktinis žandarmerijos būrys. 


Kalicino rūmų kolonada buvo graikų šventyklos stiliaus, kaip 
Anglų klubas Stracnojaus bulvare. Prie didingų vartų lojo du 
didžiuliai sarginiai šunys. Įtempę tvirtus geležinius antkaklius 
jie draskėsi pririšti grandinėmis prie įmūrytų žiedų, putojo pik- 
tai išvertę akis ir atkišę iltis. D'Erbinji ištiesęs ranką taikė pisto- 
letu pirmajam į snukį, kai atsidarė viena dvivėrių durų pusė ir 
pasirodė rūmų valdytojas su peruku. Jis buvo su livrėja, rankoje 
laikė rimbą. 

— Ne, ne! Nešaukite! - sušuko valdytojas. 

— Tu kalbi prancūziškai? — nustebo kapitonas. 


30 


— Kaip visa aukštuomenė. 

— Leisk mums įeiti ir laikyk savo plėšrūnus! 

— Aš laukiau jūsų. 

— Juokauji? 

— Dabar ne laikas juokauti. 

Jis pliaukštelėjo odiniu rimbu. Šunys sustingo lyg sfinksai, 
tačiau tyliai tebelojo. D'Erbinji, Polenas ir grupė dragūnų nepa- 
sitikėdami įžengė paskui rūmų valdytoją į plokštėmis išklotą ves- 
tibiulį. Jo šeimininkas grafas Kalicinas išvyko rytą su visa šeima 
ir tarnais, paliepęs jam perduoti namus karininkui, kad jie ne- 
būtų nusiaubti. Tas pats buvo ir su kitais apleistais namais, ku- 
rių savininkai tikėjosi, abiem imperatoriams susitarus, atgauti 
juos nepatyrę nuostolių. Atrodė, kad prancūzai ir jų sąjunginin- 
kai neturėtų ilgai užsibūti mieste. 

— Taigi, pone generole, aš jūsų paslaugoms, — pasakė rūmų 
valdytojas. 

Kapitonas išpūtė krūtinę kaip naminis paukštis skiauterę, pa- 
tenkintas, kad jam paraikaujama, nė nebandydamas šioje rafi- 
nuotoje frazėje įžvelgti ironijos. Metus žvilgsnį į šviesias ir nely- 
gias stačiakampes dėmes ant sienų apmušalų iškart tapo aišku, 
kad paveikslai išgabenti kartu su kitais vertingais daiktais. Čia 
nebuvo ko grobti, nebent griozdišką sietyną arba sienų apmuša- 
lus. Prietemoje kavaleristai laukė leidimo patikrinti kontorą ir 
rūsius, nes jie buvo nepaprastai ištroškę. Staiga pasigirdo garsus 
kvatojimas ir šunų lojimas. Kapitonas vėl išėjo po kolonada, rū- 
mų valdytojas nusekė jam iš paskos. Šauliai iš tolo erzino sargi- 
nius šunis, ant iečių galų pritvirtinę stiklo šukes. Gyvuliai pul- 


dami smaugėsi grandinėmis, stengėsi kąsti, tačiau, radę tik aštrų 

stiklą, aršiai kramtė jį; kraujas varvėjo jiems iš atvypusių lūpų. 
Jie griūdavo užvertę letenas. 

— Sustabdykite tuos idiotus! — suriaumojo d'Erbinji puskari- 
ninkiui rauplėtu veidu. 

— Kapitone, jie girti kaip ulonai! 

Nors d'Erbinji šaukė mojuodamas kardu įsilinksminusiems 
šauliams, kad tie liautųsi, bet jie nekreipė dėmesio, nes buvo 
visiškai girti. Vienas iš jų netgi pargriuvo ant nugaros besi- 
juokdamas. Rūmų valdytojas bandė nuraminti šunis rimbu. 
Sužeisti snukiai ir blaškymasis dar labiau juos erzino. Prospekte 
daugėjo gvardijos būrių, ieškančių alkoholio, šviežios mėsos, 
grobio, merginų, kurių niekaip negalėjo rasti. Pasitempęs būg- 
nininkas vadovavo kanapes gabenantiems muzikantams. Iš iš- 
laužtos parduotuvės upeliais liejosi degtinė. Žandarai, užsidėję 
ant galvų kepuraites su snapeliais, būriais lindo iš statinių. Jie 
rideno jas prie dviračio vežimo. Kitas, kuriam iš po vogtų meš- 
kos kailinių buvo matyti geltonas kardasaitis, rankose nešėsi 
kumpį, didžiulę vazą, dvi sidabrines žvakides ir indą su kon- 
servuotais vaisiais. Netvirtai laikomas indas išslydo iš rankų, 
nukrito ant žemės ir sudužo. Kareivis paslydo ant vaisių ir par- 
griuvo. Grenadieriai tuojau pat čiupo kumpį ir nuskuodė skam- 
bant užgauliojimams. Kapitonas negalėjo sustabdyti beprotiško 
sąmyšio. D Erbinji pačiam kilo noras dalyvauti tame šurmuly- 
je. Kapitonui šypsantis iš tokių savo minčių, susirūpinęs rūmų 
valdytojas paklausė jo: 

— Jūs apsaugosite mūsų rūmus, ar ne? 

— Tikiuosi, kad tu nori pasakyti: »22n0 karių laikiną buveinę? 


— Taip, taip, jūsų ir jūsų raitininkų namus. 

— Tebūnie, tačiau pirmiausia mes apžiūrėsime viską iš pa- 
grindų, - tarė d'Erbinji ir puskarininkiui paliepė: - Martinonai! 
Pastatyk prie mūsų rūmų vartų sargybinius. 

— Tai bus ne taip paprasta. 

Jis parodė kaimynystėje triūsiančius dragūnus. Kai kurie pa- 
davinėjo vieni kitiems per eglinio šviesiai žaliai dažyto vasarna- 
mio langus stalus, krėslus ir flakonus. 

— Kas dar? - paklausė kapitonas, dirželiu su kutu pasikabinęs 
kardą ant kairės rankos riešo. 

Į prospektą plaukė plaukuoti ir barzdoti vaiduokliai skudu- 
rais apvyniotomis kojomis. Rankose jie laikė šakes. D'Erbinji 
pasisuko į rūmų valdytoją, maigantį pirštus: 

— O kas tie, jūsų nuomone? 

— Taip... 

— Kaliniai? Bepročiai? 

— Ir tokie, ir tokie. 


Maskvos gatvėse Sebastianas Rokas buvo matęs panašių susi- 
būrimų, susirinkusiuosius žandarai išvaikydavo šautuvų buožė- 
mis, tačiau, važiuojant siauresne gatve, prie brikos, kurioje jis 
sėdėjo, prisiartino mužikas juodai apžėlusiu smakru, iš įniršio 
žeruojančiomis akimis, blyksinčiomis tarp ilgų plaukų kuokš- 
tų, ir stipriai sugriebė jį už rankos. Maskelė ir kiti keleiviai 
bandė suduoti tam storžieviui per galvą, kad jis paleistų ranką, 
žandarai norėjo jį užmušti. Mužikas kruvinais plaukais griuvo 
aukštielninkas, paskui atsistojo, šoko tiesiai ant vežėjo botagu 
paragintų arklių. Šie vėl jį pargriovė, ir jis galiausiai nusirito 


po brika. Nelaimėlis kraupiai suriko, sėdintieji vežime net pašoko 

aukštyn. Daugybė tįsančių ant žemės valkatų stebėjo tą spektak- 
lį, tačiau jų žvilgsniuose buvo matyti tik apkvaišimas. Laukinė 
jų išvaizda kėlė šiurpą. Šie valkatos, išėję į laisvę, rado daug deg- 
tinės atsargų, prisisprogo jos, todėl ir nugeibo. Jie nepajudėjo 
netgi tada, kai tas, toks pat kaip ir jie, tipas, sutraiškytas raitėsi 
ant grindinio. Sebastianas išblyško kaip vaškas, jam darėsi tai 
šilta, tai šalta. Žiūrėjo nudelbęs akis, jo dantys kaleno, jis trynė 
skaudamą ranką. 

— Jūsų užpuolikas tikras kanibalas, — juokavo virėjas. — Jis 
tikrai galėjo nukąsti jums ranką! 

— Jie ne žmonės, jie tikri meškinai, — mokovo tonu įvertino 
rūmų valdytojas, keldamas pirštą aukštyn. 

Tai, kas kitiems tarnams atrodė vieni niekai, jaunuolį labai 
gąsdino. Kai baronas Fenas jam davė užduotį ir kai jis turėjo 
palikti imperatoriškąją aplinką, viskas atrodė įtartina. Armijoje 
tykojo daug įvairiausių pavojų. Baigti gyvenimą jaunam? Kokia 
šlove jis nepasinaudojo? Operos. Taip, tai nuostabu, ir, jei jis 
turėtų balsą... Po velnių! Sebastianas norėjo išgyventi vieną po 
kito visus savo gyvenimo tarpsnius. Jaunystė jam atrodė žiema, 
jis laukė pavasario, kada su amžiumi prasideda pats jėgų žydėji- 
mas. Didvyriškumas niekada jo nežavėjo, tačiau kur tie didvy- 
riai? Karininkai svajojo apie paaukštinimą. Kareiviai atvyko į 
Rusiją ne savo noru, daugelis jų apsivilko uniformą tik tam, kad 
turėtų ką valgyti. Prancūzijoje vis mažėjo javų. Vargšams dalijo 
vandenyje virtus ryžius, kurie nieko netenkino. Daugėjo vagys- 
čių. Neturėdami darbo, darbininkai mirė iš bado. Ruane buvo 
galima rasti tik žirnių miltų duonos, o Paryžiuje imperatorius 
išleisdavo absurdiškas sumas, kad išlaikytų jos kainą po keturis 


34 


vietoj šešiolikos livrų ir išvengtų riaušių. Intrigantai speku- 
liuodavo grūdais, tuo dar labiau didindami badą. Jie siekė pra- 
turtėti. Didžiausi optimistai tikėjosi žaibiško karo, manė, kad 
Didžioji Armija įžengs į Peterburgą liepos mėnesį. Deja, taip 
neįvyko, ir pavargę žmonės linkėjo netgi pralaimėjimo, kad tik 
greičiau viskas baigtųsi. Jie keršijo už Maskvą. 

Tarnautojų eisena pagaliau įžengė pro tvirtovės vartus ir atsi- 
dūrė tarp kareivių. Tie stumdė baldus, bandydami įsikurti. Už 
raudonų Kremliaus sienų buvo visas rinkinys didingų architektū- 
ros stilių, katedrų su minaretais ir apvaliomis varpinėmis, vienuo- 
lynų, rūmų, kareivinių, arsenalų. Ten prancūzai aptiko keturias- 
dešimt tūkstančių angliškų, austriškų ir rusiškų šautuvų, kokį šimtą 
patrankų, iečių, kardų, viduramžių šarvų, nesenų laikų trofėjų — 
turkų ir persų drabužių, kuriais apsirengę kariai trainiojosi aplink 
kariuomenės stovyklą, įsikūrusią didžiojoje aikštėje. 

Įsisprendęs į šonus, blyškiu lyg išpudruotu veidu prefektas 
Bosė vedė savo personalą akmeniniais rūmų fasado laiptais ra- 
gindamas: „Paskui mane, jo didenybės ypatingos paskirties bū- 
rio ponai“. Venecijos stiliaus laiptais jis užlipo į didžiulę virš 
Maskvos iškilusią terasą. Į ją be jokių langinių ir užuolaidų 
žvelgė carų apartamentų langai ir vedė durys. Sebastianas Ro- 
kas, virėjas Maskelė, tarnai, baldininkai, nusiėmę kepures, ėjo 
į būsimą imperatoriaus būstą lyg į priėmimą. Jie perėjo didžiu- 
lį svečių kambarį, kurį kolonos ir trikojai dalijo į dvi dalis, ir 
atsidūrė ilgame stačiakampio formos su langais, žvelgiančiais tie- 
siai į Maskvos upę, miegamąjį su reljefiniais ornamentais be pa- 
auksinimo, baldakimu, senoviniais italų ir prancūzų paveikslais. 


Židiniai buvo prikrauti malkų. Tiksėjo laikrodžiai. 

— Tarnai įsikurs gretimame kambaryje, kairėje. Pertvara labai 
plonytė, todėl, norint juos pakviesti, jo didenybei nereikės nė 
balso pakelti. 

— O sekretoriai? — paklausė Sebastianas. 

— Sekretoriatas galėtų įsikurti gretimame svečių kambaryje. 
Tačiau baldais apstatyti tik caro apartamentai, todėl visi turi ieš- 
koti išeities patys. 

Jie atmintinai žinojo tą giesmelę, bet, šiaip ar taip, dažnai 
miegodavo ant žemės, po atviru dangumi arba ant laiptų, prieš- 
kambariuose, sandėliuose, bet kur, ir apsirengę, pasiruošę ne- 
delsiant atsiliepti. 

— O kur virtuvės? 

— Manau, kad pusrūsiuose. 

— Imperatorius niršta, kai vakarienė būna atšalusi, - bambėjo 
virėjas. — Jeigu aš turėsiu laipioti į trečią aukštą ir dar bėgioti tris 
mylias koridoriais, jis tikrai svies atšalusią frikasė man į veidą! 

— Pone Maskelė, jūs rasite išeitį. Caras Aleksandras irgi ne- 
valgo šaltų patiekalų. 

Sebastianas ieškojo stalo, Maskelė viryklės, kažkas, nusipir- 
kęs iš grandinio, atsinešė vilko kailį ir pasiklojo ant parketo guo- 
lį. Kažkoks tarnas, Bosė nurodžius, nukabino caro ir jo šeimos 
narių portretus, kad tie negadintų nuotaikos imperatoriui. Ne- 
didelė tyli grupelė apžvelgė nuo terasos miestą ir Paskovo rūmų 
balto marmuro statulas priešais tvirtovės sienas. 

— Rūsiai prigrūsti baldų, - pranešė kažkuris apsukrus tarnas 
intendantui. — Aš sužinojau iš vieno grenadieriaus. 


— Tai ko jūs laukiate? —- paklausė Bosė. 

— Lipkite žemyn, — pasiūlė Maskelė Sebastianui. — Jūs ten 
tikrai rasite jums tinkamą stalą. 

Taupydami laiką, jie dideliais žingsniais žirgliojo ilgais kori- 
doriais. Rokas, virėjas ir liokajai įtraukė į savo ekspediciją keletą 
grenadierių. Tie stovėjo sargyboje prie ištuštintų kambarių arba 
žaidė ant būgno kortomis. Usorius buvo užmaukšlinęs kailinę 
savo kepurę nuo postamento nuimtai gipsinei deivei ant galvos 
ir glostė statulą sakydamas: „Mano kareiviška alga išjudintų net 
tikrą rusę!“ Tie ginkluoti šimtus sykių pragare pabuvoję bam- 
bekliai ramiai nuteikė ir Sebastianą, bet kur įėjimas į rūsius? Jie 
nusileido paradiniais laiptais, klaidžiojo po tuščius svečių kam- 
barius, koridorius, varstė duris, klausinėjo kitų kareivių, bet jie 
irgi nieko nežinojo. Galų gale rado kitus nudilusius akmeninius 
laiptus, siauresnius, paprastesnius, per juos pateko į didžiules 
skliautuotas, panašias į koplyčias, sales. Ten buvo labai tamsu, 
tad vienas iš grenadierių užlipo aukštyn ieškoti žibintų. Kiti lau- 
kė. Nuo sienų ir aslos sklido drėgmės kvapas. Nuo vieno deglo 
prisidegė kitus ir vėl ėmė žvalgytis. Sienose žiojėjo tamsios an- 
gos. Jie rizikavo neberasti kelio atgal. Deglai rūko, dūmai graužė 
akis. Ilgi žmonių šešėliai krito ant stulpų ir skliautų, šliaužė lu- 
bomis. Sebastiano, apsisiautusio apsiaustu, šešėlis buvo panašus 
į vampyro šešėlį. (Šioje situacijoje Sebastianas bijojo pats savęs.) 

— Gilumoje kažkas yra, — perspėjo grenadierius. 

— Dėžės... 

— Pašvieskite mums iš toliau, - paliepė Maskelė. — Gal šaud- 
menys? Ei, jūs! Atidarykite su savo durtuvais. 

Laužiamas dėžės dangtis su triukšmu atšoko. Atidarius ją vi- 


rėjas drąsiai įkišo ranką į vidų ir ištraukė iš ten saują miltelių: 

— Pakelkite aukščiau deglą! Čia, virš mano delno, kad maty- 
tume, koks čia daiktas... 

— Nevarkite, — atsiliepė grenadierius, — iš kvapo aišku. 

— Aš nieko neužuodžiu. 

— Pone, prasta jūsų uoslė. Tai trintas tabakas. 

— Tikrai! - šūktelėjo prieidamas liokajus. 

- Jūs teisus, — sutiko virėjas ir susikišo visą saują į šnerves. 

Jis pradėjo čiaudėti, ėmė mirgėti deglo šviesa. 

Panašių dėžių buvo kalnai. Norėdami eiti toliau, Rokas ir 
Maskelė turėjo raginti grenadierius ir liokajus, nes tie kimšosi 
tabaką į kišenes. Paskui jie pamatė ryšulių krūvą ir sustatytas 
statines. Ryšuliuose buvo vilnos, o statinėse — anyžių aliejaus, 
pastarasis virėjui sukėlė pasibjaurėjimą. 

— Aš su tais prieskoniais nieko negalėčiau daryti, — pareiškė 
jis. - Jie tinka tik barbarų valgiams! Jei ištroškinčiau makaronus 
su anyžiais, jo didenybė pasiustų! 

— O štai ir jūsų baldai, — įsiterpė vienas grenadierius, išdrįsęs 
įsigauti į kaimyninę salę. 

Deglai apšvietė kalną komodų, krėslų, lovų statramsčių. Rei- 
kėjo tik išsitraukti iš krūvos. Sebastianas pastebėjo mažą apvalų 
staliuką, jis būtų labai tikęs imperatoriaus korespondencijai, ta- 
čiau reikėjo atstumti masyvią spintą ir atlaisvinti kelią tarp su- 
verstų skrynių ir taburečių. 

— Tos pagalvėlės supelijusios, - konstatavo nuliūdęs tarnas. 

— Verčiau padėkite man, — paprašė Sebastianas. 

— Laikykite mano deglą, - pasiūlė grenadierius, — o aš pasirū- 


pinsiu jūsų stalu. 


38 


Tuo metu, kai Sebastianas ištiesė ranką ir ėmė deglą, iš už 
medinio bufeto, apšviestas raudonų atspindžių, atsistojo kažkoks 
vyras. Vaiduoklis buvo su romėnų centurionų šalmu, per petį 
permesta toga. Visi nustojo raustis. Vienas iš bambeklių išsi- 
traukė iš kardasaičio durtuvą. 

— Ei, ponai! Girdžiu, kad jūs - prancūzai, — prabilo vaiduok- 
lis, — o dabar matau ir jūsų garbingas uniformas! 

— Kas jūs? — paklausė Sebastianas. 

— Kaip tai kas aš? Gerai, sutinku, jūsų apšvietimas silpnas, 
tačiau vis tiek! 

Deglų šviesoje išraiškingi jo gestai atrodė dar išraiškingesni. 
Padėjęs ranką ant širdies vaiduoklis pradėjo deklamuoti: 


Ligi šių dienų Atėnai ir Roma 
Netikėjo, kad galėtų atsirasti žmogus, 
Kuris prilygtų jiems savo sėkme. 
Dabar jie jau nebe tokie išdidūs, 

Nes Prancūzijos monarchas 


Įrodė jiems, kad yra priešingai... 


Toks prisistatymas juos suglumino, tačiau vienas mažiau iš- 
prusęs už kitus ir nelabai jautrus tokiam čiulbėjimui grenadie- 
rius suraukė antakius ir pagrasino: 

— Atsakyk ponui Rokui arba aš iškaršiu tau kailį! 

Kareivis pradėjo stumdyti baldus, kad sučiuptų tą komedian- 
tą, o tas kalbėjo toliau: 

— Prieš jus - didysis Vialatu, kuris propagavo imperijoje mū- 
sų autorius, — ir klasikus, ir ne klasikus! Komediantas, tragikas, 


dainininkas, aktorius. Visi menai viename asmenyje! 

Už jo šmėsčiojo ir kitos figūros. Aukštas valdingas moteriš- 
kas balsas sušuko: 

— Po velnių! Tegyvuoja imperatorius! 

— Parodykite gražius savo veidelius, — paliepė virėjas, labai 
nemėgdavęs netikėtumų, ypač tada, kai nebūdavo po ranka jo 
viryklės. 

Jų buvo trys ar penki, nepastebimai prasibrovusių pro baldus 
iki didžiojo rūsio. Tarp jų buvo vienas laibas berniukas su skar- 
diniais viduramžių šarvais (jis vaizdavo romėną), kuprota ketu- 
riasdešimties ar šiek tiek vyresnė moteris ponia Aurora, šios ke- 
liaujančios trupės direktorė. 

— Kokia laimė, — džiūgavo ji, — kad jūs atėjote pačiu laiku! 
Mes nebūtume ilgiau ištvėrę tų šlykščių slėpynių! Pažiūrėkite, 
ką mums pavyko išsaugoti: Žanos d'Ark šarvus, Bruto kaukę ir 
Cezario togą. Daugiau nieko! 

— Kaip jūs atsidūrėte šiuose rūmuose? — išpūtęs akis paklausė 
Sebastianas. 

— Mes jau visą savaitę repetavome istorinę fantaziją, kurią po- 
nia Aurora sukūrė grafui Rostopčinui, — paaiškino Vialatu. - Jis 
leido naudotis viena Kremliaus sale, tačiau prasidėję įvykiai mus 
užklupo kaip tik trečio veiksmo viduryje. 

— Kaip? 

— Baisu, — aiškino berniukas su šarvais. — Visi bėgo pakrikę, 
paklaikę iš baimės... Mes turėjome kur nors prisiglausti, nes bu- 
vo neįmanoma pasiekti namų, kuriuos nuomojome iš italų ko- 
mersanto prie turgaus. Visur pilna žmonių, pamišimas, raudos, 
aimanos... 


— O kas įvyko paskui? — paklausė Sebastianas. 

— Mes turėjome užsidaryti čia, - paaiškino Vialatu, taisyda- 
masis nuo peties smunkančią togą. - Prancūzams vaikštinėti lauke 
buvo per daug pavojinga. 

— Ir nieko nepastebėjote ateinant? 

— Nematėme nieko, išskyrus savo tekstą, — atsakė ponia Au- 
rora, šokiruota tokio nepadoraus klausimo. 

— Ar gali taip būti? — stebėjosi Sebastianas. 

— Mums pakanka meno, jaunuoli, — išdidžiai pareiškė Vialatu. 

— Mums rūpėjo tik mūsų vaidmenys, — sušnabždėjo toliau 
stovinti mergina. — Žinote, vaidinti labai malonu. 

— Nesuprantu, - abejojo Sebastianas, stengdamasis geriau 
įžiūrėti stovinčiuosius šešėlyje. - Kad ir kaip būtų, vyksta ka- 
ras. 

— Mes buvome įsijautę į pjesę. 

Sebastianas tebelaikė deglą. Jis geriau apšvietė merginą, jos 
balsas jį sujaudino. Nužvelgdamas tą komediantę nuo galvos iki 
kojų, Sebastianas atsiduso. Panelė Ornela buvo brunetė garba- 
notais plaukais, pailgomis, labai tamsiomis akimis, ilgomis blaks- 
tienomis. Sebastianas ją palygino su jam patikusia operos Zraja- 
no triumfas aktore, nepasiekiamąja panele Bigotini, kurią vienas 
vengrų mecenatas apipylė dukatais. Ši mergina ant senovinio 
perkelio sijono buvo apsirengusi palaidinę trumpomis rankovė- 
mis, suvarstomi odiniai pusbačiai jai siekė kulkšnis. Kadangi deg- 
las Sebastiano rankoje virpėjo ir galėjo uždegti medinę skrynią, 
grenadierius jo paklausė: 

— Pone sekretoriau, ar jums reikalingas rašomasis stalas? 


— Taip, taip... 

Imperatorius buvo suirzęs. Jis tramdė įniršį ir grūmėsi su nuo- 
vargiu. Šeštą valandą vakaro Napoleonas, sėdėdamas lauke rau- 
dono marokeno krėsle, kojas užsikėlęs ant būgno, visai be apeti- 
to valgė kotletus. Nieko nesakydamas, žiūrėjo, kaip liokajai trau- 
kia iš odinių dėklų, kuriuos atgabeno mulai, geležinę jo lovą ir 
sudedamuosius baldus. Ant slenksčio vienintelės priimtinos už- 
eigos, kur ruošėsi praleisti naktį, jis matė savo pirmąjį mameliu- 
ką Rustaną, valantį pistoletus su medūzų galvų rankenomis, nors 
Iš tų pistoletų jis šaudydavo tik varnas. Artėjo naktis, stovyklose 
prie tvirtovės sienų ir lygumoje daugėjo šviesų. Išgėrus stiklinę 
šamberteno vyno, praskiesto lediniu vandeniu, Napoleoną už- 
puolė toks sausas kosulys, kad net jo krėslas drebėjo. Gydyto- 
jas Yvanas visada būdavo netoliese. Kai kosulys aprimo, jis pa- 
tarė tučtuojau pailsėti ir, kai bus Kremliuje, išsimaudyti karš- 
toje vonioje. Imperatoriaus sveikata blogėjo. Mūšio prie Boro- 
dino kaimo išvakarėse jo adjutantas Loristonas dėjo jam ant 
pilvo šiltus raminamuosius kompresus. Praradęs balsą dar nuo 
Možaisko laikų, jo didenybė ant popieriaus lapukų keverzodavo 
įsakymus, kuriuos būdavo sunku įskaityti. Jis storėjo. Dėl ko- 
jų pabrinkimo mažiau vaikščiodavo. Vis dažniau kišdavo ran- 
ką po liemene — norėjo prislopinti kankinamus spazmus tarp 
skrandžio ir šlapimo pūslės. Napoleonas kentėjo šlapindama- 
sis mažais kiekiais, šlapimas buvo drumzlinas. Dėl pašlijusios 
sveikatos darėsi agresyvus. Kaip Robespjeras. Kaip Maratas. 
Kaip Ruso. Kaip džiovininkas Sen Žiustas. Kaip kupriai Ezo- 
pas, Ričardas III ir Skaronas. 

— Eime, pone Konstanai, — kreipėsi jis į savo kamerdinerį, — 
reikia klausyti to prakeikto šarlatano... 

Taip pavadintas daktaras Yvanas padėjo jam atsistoti. Jie 
nuėjo paskui Konstaną į užeigos namus ir užlipo aukštyn pa- 
prastais laiptais be turėklų. Ten, aukštai, imperatorius rado sa- 
vo karo žygių baldus: dvi taburetes, rašomąjį stalą, šviestuvą su 
keliomis lempomis ir lovą su žalio šilko užuolaida. Konstanas 
nuvilko jam švarką, atnešė krėslą, ir jis krito į jį. Šveitė ant že- 
mės savo kepurę. Napoleono veidas buvo apvalus, oda lygi lyg 
dramblio kaulas, taisyklingi užsispyrusio žmogaus veido bruo- 
žai, primenantys romeėno skulptūrą, netankūs plaukai, kurių viena 
kablelio formos sruoga visada būdavo nukritusi ant kaktos. Pa- 
vargusios rankos mostu jis liepė visiems išeiti. Imperatorius ne- 
mėgo Žmonių, tačiau gebėjo juos valdyti, o juk tai — taip pat 
menas, kaip ir muzikantui priversti paklusti savo smuiką. Rei- 
kėjo veikti visiškai vienam ir niekuo nepasitikėti. Kas galėtų jį 
suprasti? Tikriausiai caras. Ir Aleksandrą supo pataikūnai, pasi- 
leidėliai, niekšai, parsidavėliai. Jie pateikdavo jam pavojingų pa- 
siūlymų. Anglai ir emigrantai taip pat yra tarp tų, kurie linki 
jam blogo. „Napoleono Europa skyla“, - sakydavo jie. Ir jie bu- 
vo teisūs. Marmonas leidosi sutriuškinamas prie Salamanko. Seno 
varžovo Bernadoto valdoma Švedija iš pavydo vedė derybas su 
Rusija. Kuo pasikliauti? Sąjungininkais? O, sąjungininkai buvo 
nuostabūs! Prūsai nekentė Napoleono. Už nedrausmingumą būtų 
reikėję iššaudyti pusę ispanų bataliono. Trisdešimt tūkstančių 
austrų kareivių, pasiųstų kovoti į provincijas, savo iniciatyva 
pasitraukė iš mūšių. Beje, Rusija slapta tarėsi su Austrija. Są- 
jungininkai! Seni priešai, tik ir laukę progos išduoti. Net patys 
maršalai niurzgėjo, jie aiškino, kad, plėsdama savo teritorijas, 


Prancūzija susilpnės, kad ta nenatūrali Europa nesuvaldoma. 

O imperatorius tikėjo likimu. Viskas buvo išdėstyta raštu. Jis 
jautėsi esąs nepažeidžiamas, tačiau jį persekiojo Karolio XII pa- 
veikslas. 

Kiekvieną vakarą Napoleonas prisimindavo Voltero tekstus, 
kuriuose buvo nagrinėjamas beprotiškas ir pražūtingas jauno- 
jo Švedijos karaliaus poelgis. Prieš šimtmetį, žygiuodamas į 
Maskvą, jis neteko ir armijos, ir sosto. Karolis XII irgi dalyva- 
vo panašiuose mūšiuose, jo artilerija ir vežimai skendo tose pa- 
čiose pelkėse, jo avangardo dragūnai turėjo daug nuostolių dėl 
staigių Maskvos ariergardo atakų. Ir jį visi laikė nenugalimu, 
tačiau galiausiai jis ant neštuvų pabėgo į Konstantinopolį. Vis- 
kas kartojasi? Neįtikima. Tokie sutapimai kėlė Napoleonui šiur- 
pą. Neseniai imperatorius matė, kaip vienas iš jo kapitonų me- 
tė į Maskvos upę šakėmis apsiginklavusį prasčioką ir prisiminė 
pirmoje Rusijos istorijos dalyje Voltero aprašytą atsitikimą, kai 
baltai apsirengęs senis, apsiginklavęs dviem karabinais, pana- 
šiai grasino Karoliui XII. Švedai jį nušovė. Mazovijos pelkėse 
sukilo valstiečiai. Juos suėmė, ir jie buvo priversti vieni kitus 
pakarti. Karalius puolė vytis Petro Didžiojo armiją, palikdavu- 
sią po savęs vien degėsius... Imperatorius net nusipurtė savo 
krėsle iš pasibjaurėjimo. 

— Konstanai! — pašaukė jis. 

Priešais praviras duris stovintis ausis pastatęs tarnas pasi- 
tempė: 

— Taip, jūsų didenybe? 

— Konstanai, sūnau mano, koks čia baisus pridusęs oras! 

— Jūsų didenybe, aš tuojau padeginsiu acrą. 

— Nepakenčiama! Apsiaustą. 

Konstanas apsiautė jo didenybei pečius žydru šiek tiek nudė- 
vėtu apsiaustu auksu siuvinėta apykakle; jį Napoleonas kadaise 
dėvėjo būdamas Italijoje, o dabar dėvi kariuomenės stovyklose. 
Imperatorius lėtai sunkiais žingsniais nusileido į pirmą aukštą, 
sutrikdydamas sekretorius, karininkus ir liokajus. Jie buvo įsi- 
kūrę ant laiptų nakčiai, kuri jiems žadėjo būti trumpa ir nepa- 
togi. Atsidūręs lauke imperatorius Napoleonas ten rado gyvai 
besikalbančius Bertjė ir kitus generolus. 

— Ugnis, jūsų didenybe, — perspėjo generolas majoras, rody- 
damas švieseles mieste. 

— Kur? 

— Vienoje atkarpoje prie upės. Pirmiausia užsidegė baržos, 
paskui medinės krantinės ir degtinės sandėlis, — aiškino ką tik iš 
Maskvos grįžęs adjutantas. 

— Mūsų kareiviai nemoka užkurti rusiškų krosnių, — jaudino- 
si Bertje. 

— Išsiaiškinkite! Tenedrįsta tie mulkiai padegti mano brolio 
Aleksandro sostinės! 


II skyrius 


Ugnis 


Stipriomis rankomis atsirėmęs į bizantiškojo stiliaus apžval- 
gos aikštelės ambrazūrą Kremliuje, senasis maršalas Lefevras ste- 
bėjo tolumoje iš alkoholio sandėlio kylančius melsvus liepsnos 
liežuvius. Jis piktinosi: | 

— Ką ten tie pionieriai išdarinėja! Juk nesunku ant barakų 
užpilti iš upės vandens! — Jis giliai atsiduso ir kreipėsi į aplink 
stovinčius karininkus: — Išprotėti galima nuo tų velniškų gaisrų! 

Ir Lefevras pradėjo taukšti niekus, pasakoti apie jau šimtą kartų 
girdėtus žygdarbius. Šaunuolis jau ketino pasakoti kažkokį vi- 
siems labai gerai žinomą atsitikimą, kai, suraukęs bulvės formos 
nosį, pastebėjo Sebastianą Roką: 

— Jūs vis dar čia? 

— Norėčiau paprašyti jūsų leidimo, kunigaikšti... 

— Ir vėl del savo komediantų? Argi jūs nematote, kad aš užsi- 
ėmęs? Turiu stebėti tas uniformuotas blakes, kurioms nepavyks- 


ta užgesinti trijų liepsnelių Maskvos upėje. 

— Taip, kunigaikšti, bet... 

— Mielasis, pasistenkite perrašyti barono Feno pastabas ir gra- 
žiai surikiuokite jo didenybės sakinius. Kiekvienam savas dar- 
bas. Išskyrus tuos, kurie tarnauja imperatoriui, aš neapgyven- 
dinsiu jokių tavo civilių. Supratai? 

— Taip, kunigaikšti, bet... 

— Atkaklus, tikrai atkaklus, — suburbėjo maršalas kryžiuoda- 
mas rankas. 

— Ar galėčiau gauti bent briką, kad būtų galima juos nuvežti į 
jų buveinę? 

— Darykite ką tik norite, pone sekretoriau, bet aš nepageidau- 
čiau, kad mano brikomis važinėtų jūsų persirengėliai! Norite, 
kad juos sutryptų mano pėstininkai? 

— Ačiū, kunigaikšti. 

Sebastianui einant pro duris maršalas gūžtelėjo pečiais ir atsi- 
duso: 

— Visi tie miestiečiai panašūs. Tokios tokelės. O anie niekaip 
nesugeba užgesinti ugnies! Ir iš kur jų tokių priviso? Šiaip ar 
taip, bet jie tikrai ne iš mano kaimo. O ne, valstietis užgesintų 
klojimą ir su stikline vandens! 

Rufašo — malūnininko sūnus, todėl ir kalba su akcentu, jo 
žmona — skalbėja, iš jos šaiposi visi tikri rūmų aristokratai. Jis 
buvo pirmasis, kuriam Napoleonas paskyrė tariamą hercogystę. 
Lefevras su pasididžiavimu kiekviena proga primindavo savo že- 
mą kilmę, tačiau šiandien, galvojo karininkai, netgi jo valstietis 
su kibiru nebūtų galėjęs nieko padaryti: kitame miesto gale lieps- 


nos plaikstėsi vis smarkiau. 

Dešimtą valandą vakaro iš Kremliaus į miesto šiaurės rytinę 
dalį išvažiavo kareiviška pakeltu stogu brika su didžiuliais ži- 
bintais, apšviečiančiais tik arklių pasturgalius. Ja važiavo visa 
ponios Auroros trupė. Didysis Vialatu sutiko nusiimti sceninį 
apdarą; Žanos d'Ark kojos kyšojo pro dureles. Sebastianas sė- 
dėjo šalia vežėjo, nes intendantas Bosė leido jam palydėti savo 
globotinius, ir sekretorius nuo savo pasostės vis atsisukdavo 
atgal, stengdamasis įžiūrėti tamsoje panelės Ornelos siluetą. Taip 
slapta žvilgčioti pasidarė nebeįmanoma dėl ponios Auroros ak- 
tyvumo. Ji atmintinai žinojo kelią ir garsiai vadovavo. Atsisto- 
jusi vidury brikos, nekreipdama dėmesio į krestelėjimus, ji nu- 
rodinėjo, kaip trumpiausiu keliu pasiekti vasarnamį, kurį jie 
nuomojo iš italų pirklio: 

— Į dešinę, prašyčiau čia, o dabar suksime pro turgų... 

Vežimas važiavo pagal direktorės nurodymus. 

— Per turgų bus arčiau, - aiškino pleputė, — bet gatvės vidury- 
je pilna atvirų kanalizacijos šulinių. Ir dar — pasisaugokite ne- 
tvarkos... 

Vežimas riedėjo siauromis gatvelėmis, jose rikiavosi viena- 
aukščiai plytiniai namai su portikais. Trumpam išsivadavę iš 
karininkų priežiūros, kareiviai naudojosi laisve — griebė viską, 
kas po ranka pasitaikė, pešėsi dėl medaus statinės ar sidabrinės 
juostos. Tai buvo kinų kvartalas. Landžou prekeiviai ten atga- 
bendavo prekes iš visos Azijos. Jie atvykdavo iš už Amūro upės, 
nežinodami, kur baigiasi Rusija ir kur prasideda Kinija. Į šiaurę 
nuo Kaspijos jūros pasukdavo iš Šilko kelio, jų karavanai plauk- 
davo aukštyn Volga ir Donu, kad parduotų Maskvoje baltą Bu- 


charos šilką, graviruotus varinius indus, krepšelius prieskoniams, 

muilo gabalus, rusvos druskos luitus. Parduotuvių vitrinose, 
kurias apšviesdavo Gvardijos plėšikų žibintai, kabojo siūlų sruo- 
gos. Jų uniformos nublankdavo šalia šilkinių ryškiaspalvių ak- 
somų, jie išmainydavo savo kiverius į totoriškas ausines kepu- 
res, kniaukdavo jūrų vėplių ilčių ir dramblio kaulo dirbinius, 
violetinių ir geltonų dryžių audeklai jiems atstodavo beranko- 
vius apsiaustus. Iš kvartalo išeidavo neatpažįstami. Brika sun- 
kiai skynėsi kelią ir vos judėjo į priekį. Atrodė, kad kelionė 
niekada nesibaigs, tačiau Sebastianas džiaugėsi galėdamas il- 
giau pabūti šalia panelės Ornelos, kuri jam atrodė visų dan- 
gaus ir žemės dorybių įsikūnijimas. Nuo staiga driokstelėju- 
sio sprogimo jis net pašoko iš vietos. Kairėje užsidegė turgaus 
kioskas. Į visas puses šaukdami bėgo žmonės. Vežėjas paragi- 
no botagu arklius, tie iš išgąsčio paspartino žingsnį, ir dabar 
risnojo kliudydami tai grenadierių, tai pėstininką, dumiančius 
iš kinų kvartalo. Vienas iš jų įsikibo į briką ir netgi užsilipo ant 
laiptelio. 

— Sprogo, kai išlaužė kiosko duris! — paaiškino jis. - Apsivy- 
niojęs kaklą šilko gabalu, ant pečių užsimetęs vilko kailio švar- 
ką, jis piktinosi: — Pamatysite, kaip mes sudegsime tame šlykš- 
čiame mieste! 

— Nutilkite, — valdingai, kad net pats nepažino savo balso, 
įsiterpė Sebastianas. — Išgąsdinsite damas. 

— Neatrodo, kad tos damos būtų baikščios. O aš, jei tik galė- 
čiau pavirsti paukščiu, lėkčiau iš čia kuo skubiausiai! 

— Dega ir kitoje pusėje, - pasakė ponia Aurora, — prie Vaikų 
prieglaudos. Tikriausiai Soliankoje. 


— Kur? — paklausė Sebastianas. 

— Sūdytos žuvies pardavėjų gatvėje, pone Sebastianai, — pa- 
aiškino jam panelė Ornela. 
Jis girdėjo tik švelnų ir melodingą jos balsą, pamiršo visus 


gaisrus ir visas nelaimes. 


Kapitonas d'Erbinji užėmė grafo Kalicino negausiai, bet ga- 
na neblogai apstatytus apartamentus. Žvakių šviesoje jis galėda- 
vo gėrėtis per sumaištį išlikusiu paveikslu su besimaudančiomis 
nimfomis. Gyvos moterys jam būtų patikusios labiau už tas put- 
lias paveiksle nupiešrąsias. Jos nelabai atitiko anuometinį sko- 
nį, tačiau kapitonas, negalėdamas užmigti, pasitelkęs šiek tiek 
vaizduotės, šiek tiek prisiminimų, įkvėpdavo paveikslui gyvy- 
bę ir savo vaizduotėje matydavo jaunas laisvo elgesio ruses. Po- 
lenas rado herbais papuoštų indų, šiek tiek garnyrų, džiovintų 
vaisių, labai saldžios tamsios spalvos uogienės. Kapitonas ištiesė 
stiklinę, ir tarnas jam įpylė beržo sulos, kurią jis išgėrė dideliais 
gurkšniais. 

— Tikrai nepanašu į mūsų šampaną, — tarė jis, glostydamas 
žvilgsniu bakchantes. 

Jis buvo išmainęs savo dragūno fraką, liemenę, marškinius į 
raudoną satininę striukę, pamuštą lapės kailiu. Nenoromis ka- 
bino šaukštu uogienę. Tuo metu Polenas sutvarkė lovą, staltie- 
ses, paklotas vietoj paklodžių. Staiga pradėjo loti priešais rūmus 
grandinėmis pririšti sarginiai šunys. 

— Aš tiems triukšmadariams nusuksiu galvas! Polenai, išsiaiš- 
kink, ko jie taip draskosi. 

Tarnas atidarė langą, pasilenkė pažiūrėti ir pranešė savo šei- 


mininkui, kad kažkokie civiliai aiškinasi su sargybiniais. 


51 


— Nulipk sužinoti, kas ten vyksta. Tik paskubėk! 

Kapitonas prisipylė sklidiną stiklinę ir įsistebeilijo į priešais 
stalą pakabintą veidrodį. Žvelgė šypsodamasis: naktis, jis juo- 
kingai apsirengęs pagal Maskvos madą, be šalmo, su stikline 
rankoje. 

— Į sveikatą! — pasveikino pats save. 

Visa aplinka, erdvūs tušti kambariai jam priminė prie Ruano 
prabėgusią vaikystę d'Erbinji pilyje, tiksliau, didžiulėje fermoje, 
kurią tvarkė jo tėvas. Patalynėje būdavo pilna gyvių, užėję sve- 
čiai suvalgydavo maisto produktus, ten nuolatos lankydavosi 
kaimynai, šeimos klebonas, nusigyvenę aristokratai. Žiemą vi- 
si susiburdavo apie vienintelį kūrenamą židinį. D'Erbinji labai 
anksti įstojo į Nacionalinę gvardiją ir ten išmoko kariškio amato. 
Nuo to laiko jis tik šaudė, puldavo pagal komandą. Kolekciona- 
vo medalius. Tiek kartų yra žiūrėjęs mirčiai į akis, tad dabar bet 
kokie veiksmai atrodė pateisinami. Kartą D'Erbinji dūrė kardu į 
pilvą kažkokiam įžūliai į jį žiūrinčiam menkystai. Kitą kartą prie 
muitinės užtvaro primušė muitininką, kuris reikalavo mokėti 
mokesčius už įvažiavimą į Paryžių. O tos peštynės Vožirare tarp 
dragūnų ir šaulių užmiesčio smuklėje... Jis nusijuokė tai prisi- 
minęs. Atėjęs Polenas tarė: 

— Pone, pone... 

— Sakyk, gyvuly! 

— Tai keliaujantys aktoriai. Jie prašo prieglobsčio. 

— Mano rūmuose nėra vietos jokiems čigonams. 

— Jie prancūzai, pone, jie gyveno priešais esančiame žaliame 


vasarnamyje, kurį nusiaubė mūsų kavaleristai. 

— Tegul miega ant žemės, labai sveika nugarai. Tegul tie žmo- 
nės pratinasi prie rūsčių gyvenimo sąlygų. 

— Aš pagalvojau... 

— Argi tau už galvojimą mokama, bukaproti tu? 

— Ten yra jaunų moterų... 

— Kiek jų? 

— Dvi ar trys. 

— Artvesk jas pas mane, aš pasirinksiu, — ir pasiraitė ūsus. — 
Juk man turi priklausyti geriausia dalis. 

Kapitonas šlakstėsi grafienės kambaryje rastu odekolonu, kai 
geriausia dalis, kaip jis ką tik sakė, įėjo į didįjį kambarį, vedama 
aršiai nusiteikusios ponios Auroros. Toji pastūmė dragūną niūk- 
telėdama jam į šoną. Kita ranka mojuodama skara, moteriškė 
šiurkščiai kreipėsi į kapitoną: 

— Ar jūs tų nenaudėlių karininkas? 

D'Erbinji vos spėjo atverti burną, tačiau nebespėjo atsakyti 
aktorei, nes toji dėstė toliau tuo pačiu tonu: 

— Paaiškinkite man, kodėl mano skara užrišta jam ant pil- 
vo? — Tai pasakiusi, dar stipriau niūktelėjo jam į pilvą. - O aš 
žinau! Jūsų kareiviai nusiaubė namą, kuriame mes gyvename jau 
du mėnesius! Aš reikalauju... 

— Visiškai nieko, — nutraukė ją kapitonas, keldamasis iš fote- 
lio, - jūs visiškai nieko negalite reikalauti! Visas miestas priklau- 
so mums! Ei, tu! Ką tu ten darai? 

Didysis Vialatu pasidėjo centuriono šalmą ant staliuko lenk- 
tomis kojomis ir ėmė matuotis kapitono šalmą. Šis jam buvo 
per platus. 

— Neliesk mano daiktų! — sušuko d'Erbinji. 

— O kaip jūs pasielgėte su mūsų daiktais? - paklausė ponia 
Aurora, kuriai tas dabita nepadarė jokio įspūdžio. 

— Mes buvome ir pas imperatorių, - pridūrė Vialatu. - Mums 
padėjo vienas iš jo asmeninių sekretorių, jis mus ir palydėjo iki 
čia. 

— Vaikinas kur kas malonesnis nei jūs, — tarė rudaplaukė, įpra- 
tusi vaidinti išdykėlę tarnaitę, kurią mėgdžiodama pašaipiu to- 
nu kalbėjo ir dabar. 

Įsmeigęs akis į tą merginą, kurią prisivilioti jam atrodė būsią 
nesunku, kapitonas sušvelnėjo: 

— Gerai... Žinoma, reikia suprasti ir kareivius, o jau pas- 
kui dėl visko galima susitarti, mes juk tėvynainiai. Čia užteks 
vietos visiems. Polenai! Apgyvendink naujus mūsų draugus. 
Jums, panelės, aš užleidžiu savo kambarį, jame anksčiau mie- 
gojo grafas. 

— Kartu su jumis? — šiek tiek ironizuodama paklausė panelė 
Ornela. 

Ji jautėsi esanti išrinktoji. 

— Pažiūrėsime... 

D Erbinji atgavo savo šalmą, o Polenas, pašviesdamas kelią, 
nuvedė likusią trupės dalį laiptais. Dvi išrinktosios atsisėdo ant 
didelės lovos krašto, jos šnibždėjosi ir juokėsi. Kapitonas stovėjo 
kaip įbestas kambario viduryje. Norėdamas nutraukti jų juoke- 
lius, paklausė: 

— Kokie jūsų vardai? 

- Žana, — atsakė panelė Ornela (nesceninis jos vardas buvo 

Žana Modra). - O ji - Katrina. 


— Katrina? Rimuojasi su balerina! Ar ne? 

— O su kuo rimuojasi Žana? 

— Palaukite, palaukite... 

Užklupras tokio klausimo, kapitonas suraukė kaktą. Iš to bu- 
vo galima spręsti, kad jis mąsto, tačiau niekaip negali iškart su- 
galvoti žodžio, kuris rimuotųsi su Žana ir neįžeistų merginos. 

— Duokite savo dešinę ranką, - paprašė Katrina. 

— Dešinę ranką? 

Jis pakėlė marškinių rankovę ir parodė į diržais sutvirtintą 
savo bigę: 

— Mano dešinė ranka, gražuolės, liko kažkur Rusijoje, nors 
man dažnai atrodo, kad aš jaučiu, kaip juda pirštai tos mano 
rankos, kurios jau nebėra. 

Abi viešnios nustojo kvaksėti ir susidomėjusios klausėsi jo, o 
kapitonas komentavo, kaip jam buvo amputuota ranka. Norė- 
damas pademonstruoti drąsą ir šiek tiek pagąsdinti jas, d'Erbinji 
papasakojo, kaip Gvardijos chirurgas daktaras Larėjus ant gyvos 
žaizdos uždėjo musių lervų, nes buvo nustatęs, kad musių vikš- 
rai stabdo gangrenavimo procesą. Paskui jis pasakojo apie savo 
sužeidimus ir narsius poelgius. Juos vardijo net sušilęs: 

— Vagrame aš buvau apdegęs, kai artilerija padegė namą. Pra- 
cene į mano arklį, kuriuo jojau, pataikė artilerijos sviedinys. Len- 
kijoje aš vos neprasmegau durpyne. Persekiojamas anglų, vos 
nepaskendau prie Benavento. Saragosoje šautuvo buože man įlau- 
žė kiaušą, o rytojaus dieną mane užgriuvo sprogęs užminuotas 
namas. Aš daug kartų maniau, kad man jau galas, mačiau, kaip 
Šv. Francisko vienuolyne iš laštako kliuksi kraujas, o čia, žiūrė- 
kite, šūvis į klubą... Ė! 


Kol jis vardijo, susiglaudusios merginos užmigo. 

— O, mano pupytės, viskas labai paprasta! — aiškino kapito- 
nas atlapa krūtine, pasiruošęs pademonstruoti savo dar nesenus 
garbingus randus. 

Jis priėjo prie merginų ir išgirdo lygų jų abiejų kvėpavimą. 
Peiliu nupjovė panelei Ornelai pusbačių raištelius, bet toji ne- 
pabudo. Ėmė pjaustyti plepučių sagas, juosteles ir kaspinus, ta- 
čiau jam sutrukdė pasigirdęs triukšmas. Jis supykęs nubėgo prie 
durų, staigiai jas atidarė ir atsitrenkė į išraudusį Poleną, paskui 
kurį stovėjo išsirikiavę dragūnai su žibintais rankose. 

— Polenai, duokite man ramybę! Ką? Tu nerimauji dėl klajo- 
jančių akrobatų? Teprasmenga jie! 

— Jiems viskas gerai, pone... 

— Tai kas tada? 

— Kapitone, reikėtų, kad jūs ateitumėte pažiūrėti, — tarė vie- 
nas iš dragūnų. 

— Labai rimta situacija, — įtikinėjo Polenas savo šeimininką. 

Kapitonas pažvelgė į ramiai šnarpščiančias miegančiąsias, už- 
darė duris ir nuėjo paskui įsibrovėlius prie kitų, ne centrinių, 
Kalicino rūmų laiptų. Polenas parodė ranka į ant laiptų pakopų 
pasipylusią alyvą. 

— Atsiduoda kamparu, tiksliau, iš pradžių kvepėjo kamparu, 
tačiau dabar jūsų odekolonas jį permušė... 

— Kamparo? 

— Kamparo aliejaus, pone. Pauostykite... 

Blizgantys pėdsakai vedė tolyn ir sėmė dagtį, išvestą į gretimą 
gatvę pro neaukštai esantį langą. Jo stiklą, kaip tvirtino kapito- 
nas, kažkas buvo išmušęs pistoleto šūviu. 


— Kažkas ketino uždegti šią dagtį ir mus sudeginti. 

— Kažkas? Taip, rūmų valdytojas! Kur tas rusas? Suraskite ir 


atveskite jį pas mane. Aš išraškysiu jam smegenis! 


Tvirta ranka papurtė jį už peties. Sebastianas armerkė akis ir 
išgirdo barono Feno balsą: 

— Pone Rokai, labai smagu taip nei iš šio, nei iš to juoktis, 
tačiau reikia keltis, jo didenybė negali vėluoti. 

Sebastianas suvokė, kad jis miegojo Kremliuje, o prieš aki- 
mirką šypsojosi matydamas sapne save su panele Ornela Rua- 
ne. Pro tėvų namų Sen Romeno garvėje langą jis rodė mergi- 
nai Sen Maklu gotikinio stiliaus bokštą, paskui kinkė vežimą 
su pasostėmis ir važiavo pasivažinėti iki Žaliosios girios... 
D'Erbinji atsikėlė nuo kanapos, mašinaliai užsisagstė marški- 
nius ir liemenę, apsivilko juodą švarką ir pasiėmė į ranką ke- 
purę su kokarda. Paskui, žvelgdamas lyg smėlio pripiltomis 
akimis, užėjo pas baroną. Šis stovėjo pasirėmęs į palangę. 
Auštanti diena, kurią drumstė tamsūs nesuvaldomi gaisrai, 
apšvietė Gvardijos stovyklas. Kareiviai lyg šešėliai slankiojo 
kiemuose, aplink dūmuose skendinčias stovyklas, didesnė jų 
dalis dar gulėjo įsivynioję į antklodes, kai kurie atsitūpę degėsi 
su ištrauktais iš pelenų nuodeguliais savo ilgas pypkes, dar kiti 
svirduliavo ieškodami šautuvų ar balno užtiesalų, o iš visur ant 
žemės besimėtančių tuščių butelių buvo galima spręsti apie ka- 
reivių būklę. 

Baronas Fenas atsisuko į Sebastianą ir tarė: 

— Aprodykite man, kaip jūs įsikūrėte. 

— Čia, pone barone, jo didenybės kambarys, mūsų stalus bū- 
tų galima išdėstyti šiame svečių kambaryje... 

Apartamentai su visais jiems priklausančiais priestatais buvo 
pertvarkyti per vieną naktį. Napoleono lovą tarnai užklojo švie- 
siai violetiniais užtiesalais. Žeraro tapytas, prieš savaitę iš Pary- 
žiaus gautas Romos karaliaus, imperatoriaus sūnaus, portretas 
buvo pakabintas vietoj caro portreto. Baronas Fenas sustojo prie- 
šais drobę. Bonapartų dinastijos įpėdinis žaidė lopšyje su skep- 
tru kaip su barškučiu. Išvakarėse Borodino mūšio, kurį impera- 
torius, norėdamas pabrėžti, kad vyksta mūšis dėl švento miesto, 
savo perduodamose žiniose mieliau vadino Maskvos mūšiu, pa- 
veikslas buvo padėtas ant kėdės priešais imperatoriaus palapinę. 
Prieš mūšį kariai atidavė jam pagarbą. 

— Kai jis valdys, pone Rokai, mūsų čia jau nebebus. 

— Jeigu valdys, pone barone. 

— Jūs abejojate? 

— Mes taip įpratę prie netikėtumų, jog mums aišku, kad ne- 
galima numatyti, kas bus net po aštuonių dienų... 

— Patausokite savo jausmus, mano berniuk. 

— Mes atsidavę imperijai, tačiau imperija turi saugoti mus. 
Žanas Žakas sakė... 

— Palikite ramybėje tą savo Ruso! Imperatorius mano kitaip. 
Kai valdė Robespjeras, jūs buvote dar berniūkštis! Senieji auto- 
riai, kurių tomus nešiojatės savo kuprinėje, gyveno ne šiais kvai- 
lais laikais. Jei norite sulaukti senatvės ir būti turtingas, užsi- 
čiaupkite, pone Rokai. 

Aplink kilo dar didesnis sujudimas, pranešantis apie imperato- 
riaus pasirodymą. Sklandė žinios apie jo nuotaiką, esą jis blogai ir 
per mažai miegojo; visą naktį Konstanas degino alijošių ir actą, 


kad kambario oras būtų grynesnis, nes buvo neįmanoma kvėpuo- 

ti; rytą jo drabužiuose, kurių net nebuvo nusivilkęs, knibždėte 
knibždėjo įvairiausių parazitų... Tarnautojai plepėdami nešė stalus 
ir kėdes, popierių, nudrožtus pieštukus, varnų plunksnas, rašalines. 
Šiuos daiktus jie sunešdavo kasdien pagal tą patį ceremonialą. Staiga 
visuose kiemuose pasigirdo varpų gausmas: Napoleonas nežiūrė- 
damas ėjo pro pasitempusių ir sustingusių tarsi komos būsenos 
grenadierių kolonas. Lydimas adjutantų, jis lėtai kopė laiptais tarp 
generolo majoro ir Kolenkūro. Priešingai negu pesimistiškai nu- 
siteikę jo aplinkos žmonės, imperatorius džiaugėsi Maskvos apar- 
tamentais. Neradęs čia nieko, išskyrus savo armiją, jis nenukabi- 
no nosies. Mėgavosi žiūrėdamas į aukštą cilindro formos bokštą 
su kupolu, virš kurio puikavosi milžiniškas kryžius. 

— Įsidėmėkite, reikės iš naujo paauksuoti Invalidų rūmų ku- 
polą, - kreipėsi imperatorius į Bertjė, paskui ir į kitus: - Paga- 
liau mes čia! Ir čia aš pasirašysiu taikos sutartį. 

O pats pagalvojo: „Karolis XII irgi norėjo pasirašyti taikos 
sutartį Maskvoje su Petru Didžiuoju“. Jis patenkintas atsisuko 
į cerkvę, kur buvo palaidoti carai, ir liko visiškai ramus, suži- 
nojęs, kad arsenalo brangenybės, Kazanės karalystės, Sibiro ar 
Astrachanės karūnos, kurias užsidėti jam būtų buvusi pramo- 
ga, deimantai, smaragdai, sidabriniai ginklanešių kirviai, ku- 
riuos mielai būtų priglaudęs savo gurguolėje, jau išgrobstyti. 

Tarp susispietusių salono kampe uniformuotų karininkų ir 
administratorių, susidėjęs rankas už nugaros, jis klausėsi prane- 
šimų. Sužinojo, kad Maskvos valdytojas Rostopčinas prieš dvi 
naktis, stengdamasis sustabdyti gaisrus, buvo liepęs įjungti kokį 
šimtą priešgaisrinių siurblių. Tačiau vėjo genamos liepsnos vis 


plito, trūko vandens. 

— Suraskite šulinius, pakeiskite upės vagą, semkite iš ežerų! — 
davė nurodymus imperatorius. — Aš grįžtu iš Vaikų globos na- 
mų, kur lankiausi su daktaru Larėjumi. Ir ką gi mes radome 
didžiajame kieme? Fontaną su vandens talpykla. Visam pastatui 
naudojamas upės vanduo! Ką dar? 

— Iš užsienio prekiautojų, jūsų didenybe, mes žinome, kad 
kažkoks olandų ar anglų chemikas... 

— Anglas, jei nori man pakenkti! 

— Kažkoks anglas, Smitas ar Šmitas, ruošė padegamąjį ba- 
lioną... 

— Nesąmonės! 

— Nuo kranto kokių penkiasdešimties asmenų grupė turėjo 
mėtyti į jūsų didenybės palapinę sviedinius... 

— Ir vėl nesąmones! 

— Vienas italų dantistas iš Maskvos nurodė mums Smito slėp- 
tuvę už šešių varstų nuo miesto. 

— Tai patikrinkite! Ko gi laukiate? 

— Atrodo, kad rusų didikai norėtų baigti karą, — tarė lenkų 
pulkininkas. - O Rostopčinas ir Kutuzovas nekenčia vienas kito. 

— Puiku! 

— Jūsų didenybe, tą teigia rusų belaisviai, tačiau mes nežino- 
me, ar taip yra iš tikrųjų. 

— Berrjė! Tu — tikras džiaugsmo drumstėjas! Juk aš jums sa- 
kiau, kad Aleksandras pasirašys taiką! 

— O jeigu nepasirašys? 

— Mūsų kareivinės saugios. Gaisrai bus užgesinti, žiemą mes 
praleisime šioje sostinėje, priešų apsuptyje, kaip ledynuose įstri- 
gusiame laive, tačiau sulauksime šiltesnių laikų ir vėl galėsime 

pradėti kariauti. Lenkijoje, Lietuvoje mes palikome įgulas su dau- 
giau kaip dviem šimtais penkiasdešimt tūkstančių karių. Jie mus 
aprūpins, užtikrins ryšį su Paryžiumi. Šią žiemą mes sustiprinsi- 
me armiją nauju kontingentu ir žygiuosime į Peterburgą. 

Napoleonas užmerkė akis ir pridūrė: 

— Arba į Indiją. 

Klausantieji nustėro, kai kurie net prasižiojo iš nuostabos, 
bet neišdrįso garsiau nė kvėptelėti. 


Tai nebuvo gatvė, vedanti pro užpakalinę Kalicino rūmų 
dalį, kaip manė d 'Erbinji, tai buvo aukštomis sienomis aptver- 
tas kiemas su arklidėmis. Jose — nė pėdsako nei šiaudų, nei 
arklių, nei stoginių, kur būdavo statomi vežimai. Kapitonas 
čia atsidūrė po to, kai buvo aptikta per lango skylę iškišta dag- 
tis. Jis tikėjosi pagauti gaisro sukėlėją nusikaltimo vietoje, vy- 
lėsi, kad šis prisipažins ir bus nužudytas. Jo raitininkai kruopš- 
čiai, kaip jie patys sakė, apžiūrėjo kiekvieną rūmų kambarį, 
tačiau viskas veltui, rūmų valdytojas dingo kaip į vandenį. Čia, 
pastato sienose, turėjo būti įvairiausių užkaborių, slaptaviečių 
ir slėpyklų. Paryžiuje Fukjė Tenvilio tribunolo laikais irgi bū- 
davo įrengiama dvigubų pertvarų, už jų nuo teroro slėpdavosi 
aristokratai ir jų šnipai. 

Išaušus rytui, užsislėpęs arklidžių šešėlyje, d Erbinji tęsė savo 
budėjimą. Išvargintas įtemptos nakties, jis prisėdo ant akme- 
ninio stulpelio priešais pagrindinį įėjimą. Jis buvo apsirengęs 
raudoną striukę, pamuštą lapės kailiu. Staiga kapitonas pama- 
tė labai tyliai iš rūmų išeinančius po moteriška mantilija pa- 


slėptu veidu šventiką su sutana ir kitą, aukštesnį, kuris, kaip 

jam pasirodė, buvo garsusis rūmų valdytojas. Pastarasis vilkėjo 
livrėja, buvo su peruku ant galvos. Jis išsitraukė vieną iš už kar- 
dasaičio užkištų pistoletų. Ilgšiai vaikštinėjo lyg niekur nieko, 
perduodavo vienas kitam flakoną, iš kurio tai vienas, tai kitas 
retkarčiais gurkštelėdavo. Vienas iš jų ketino žiebtuvėliu už- 
degti ant žemės vingiuojančią dagtį? Ne. Jie praėjo pro dagtį 
visai nekreipdami į ją dėmesio, net nepažvelgę. Paėjėję kokį 
šimtą žingsnių, vis kalbėdamiesi ir išgerdami, patraukė atgal. 
Aišku, kapitonas buvo vienarankis, tačiau jo regėjimas buvo 
puikus: po sutana jis pastebėjo aulinius batus su pentinais. Kas 
gi čia dabar? Šventiku persirengęs caro karininkas? D'Erbinji pa- 
kėlė pistoletą, išėjo į kiemą ir, nenorėdamas šauti priešui į nuga- 
rą, ryžtingu balsu šūktelėjo: 

— Pasirodyk! 

Tariamas rūmų valdytojas atsisuko. Tai buvo puskarininkis 
Martinonas. Jis žiūrėjo apstulbęs. Kapitonas treptelėjo koja į grin- 
dinį ir sušuko: 

— Velnio sėkla! Būčiau tave nušovęs! 

— Ir mane? - paklausė tariamas šventikas ir nusivilko manti- 
liją. 

— Ir tave, Bone! 

— Kaip matote, kapitone, mes tik pasiskolinome iš rusų dra- 
bužius... 

— Visą garderobą, — pridūrė dragūnas Bonė rodydamas savo 
sutaną. 

— O rūmų valdytojas? 

— Nėra ko jo bijoti, — atsakė Martinonas, - jis miegojo salone 


trečiame aukšte su aktorių trupe, todėl ir neradome jo. 

— Nusiimkite savo papuošalus ir eikite paskui mane, nesu- 
brendeliai! Jums čia kaukių maskaradas ar ką? 

Kapitonas pasidėjo pistoletą, paėmė iš jų Alakoną degtinės ir 
vienu dideliu mauku išbaigė jį. Paskui trys raitininkai beveik 
bėgre nubėgo pagrindiniais laiptais aukštyn, tačiau jau pirmo- 
je laiptų aikštelėje kapitonas rankos mostu sustabdė juos. Už 
laiptų tachtoje, vapėdamas kažką nesuprantama, miegojo rusų 
kirasyras. 

— Jokio pavojaus, kapitone, jis toks pat rusas kaip ir mes. Be 
to, jis girtas. 

— Majaras! — kapitonas net paraudo keldamas it pelų maišą 
miegantįjį. 

Majaras neprabudo nei tada, kai d Erbinji nuplėšė nuo jo baltą 
juodais dryžiais tuniką, nei tada, kai jo šalmas nukrito ant plokš- 
temis išklotų laiptų aikštelės grindų. Įpykęs kapitonas nusivedė 
šventiko ir tarno drabužiais apsirengusius dragūnus. Viršutinia- 
me aukšte jis kojos spyriu atidarė dvigubas salono duris ir įėjo į 
komediantų miegamąjį. Artistai iš įvairių kambario baldų buvo 
pasidarę guolius. Poniai Aurorai, direktorei, buvo skirta pati 
minkščiausia kanapa, kitų guoliai buvo sustumti iš kėdžių ir 
užkloti nuo langų nutrauktomis užuolaidomis. Atsibudo visi 
kartu, cypaudami. Tarp jų gulinčiam ilgšiui skustagalviui su 
drobine tunika be apykaklės, kuri kabaliavo jam ant alkūnės, 
tiesiai į veidą buvo sviestas perukas ir kirasyro uniforma. 

— Kelkis! - sušuko kapitonas. — Ir prisipažink! 

— Ką turėčiau prisipažinti, pone karininke? 

— Kad tu toks pat rūmų valdytojas kaip ir aš! 

— Aš jau penkiolika metų tarnauju grafui Kalicinui. 

— Melas! Tavo galva nuskusta kaip caro kareivio! 

— Tai tik todėl, kad geriau laikytųsi perukas. 

— Melagis! O uniforma? 

— Ji vyresniojo grafo sūnaus. 

— Tas narsus vyras visą laiką buvo su mumis, - įsikišo į pokal- 
bį ponia Aurora, tikėdamasi nuraminti d'Erbinji. Jo veidas bu- 
vo išraudęs kaip aguona. 

— Alibi! Žinau, jis laukia tinkamo momento padegti mus! 

— Ne! Prisiekiu visais šventaisiais! — teisinosi žegnodamasis 
rusas. 

— Kelkis! 

— Rytą derėtų laikytis šiek tiek tyliau, — pareiškė didysis Via- 
latu lįsdamas iš po antklodės. 

— Tylos! Aš žinau, kas yra karas, ir turiu gerą uoslę! 

— Taip, jūsų nosis ilga, tačiau nebūtina visą laiką uostinėti, — 
tarė jaunuolis, praleidęs naktį ant rytietiško kilimo šalia savo 
skardinių šarvų. 

Rusas pagaliau sutiko keltis. Jis žiūrėjo ne į savo kaltintoją, 
bet į duris. Jau prasižiojo norėdamas kažką sakyti, bet kapito- 
nas, pasinaudojęs proga, įrėmė jam į gerklę šautuvo vamzdį ir 
iššovė. Tą akimirką, kai rūmų valdytojas griuvo, jam iš gerklės 
plūstelėjo kraujas. Jie išgirdo pagalbos šauksmą; iš laiptų aikšte- 
lės veržėsi pilki, tiršti, šliaužiantys dūmų kamuoliai. 

— Pasiimkite ką galite, ir visi kuo greičiau lauk! 

— Reikėjo nupjauti dagrį, kapitone... 

— Galėjote apie tai pagalvoti, Martinonai! 


— Nebuvo įsakyta. 

Ponia Aurora ir jos komediantai su persirengusiais dragūnais 
(vienas iš jų pasikaišė sutaną už kardasaičio) panikuodami puolė 
laiptų link, kur jau nebebuvo galima įžiūrėti pakopų. 

— Ir jūs! — šūktelėjo kapitonas jaunuoliui, kuris vaikščiojo po 
saloną keturiomis, įbedęs nosį į tirštus dūmus. 

— Žmogus, kurį jūs nužudėte.... 

— Įvykdžiau mirties bausmę! 

— Krisdamas jis sumaitojo mūsų Žanos d'Ark šarvus. 

— Gal ir jūs norite būti sudegintas kaip Žana d'Ark?! 

— Ne, ne, aš einu. 

Laiptų pusiaukelėje jie pasivijo kompanionus. Į juos staiga 
plūstelėjo tiršti dūmų kamuoliai, ir didysis Vialatu vos neprara- 
do pusiausvyros. 

— Įsikibkite į laiptų turėklus! 

— Aš užkliuvau už kažin ko minkšto... 

D Erbinji pasilenkė, čiuopė apgraibomis dūmuose ir, pirštų 
galais apčiuopęs kažkieno kūną, pakėlė jį. Stvėrė už apykaklės 
pritroškusį bei apgirtusį Majaro kūną ir nutempė jį žemyn. Dū- 
mų debesys graužė akis, žmonės dusdami leidosi žemyn. Burnas 
ir nosis jie buvo užsidengę drabužiais, nosinėmis, šaliais. Pole- 
nas buvo išėjęs iš kabykla užtverto grafo kambario, jis vedė prie- 
šais save staltiesėmis apsigobusias Katriną ir Ornelą. Moterys 
trynėsi akis, springo nuo stipraus jas kamuojančio kosulio. 

— Paskubėkite! — ragino d'Erbinji visą trupę. 

Komediantai dusdami bildėjo laiptais žemyn, jie neturėjo ka- 
da net pagalvoti apie baimę. Pirmame aukšte pamatė liepsnas. 


Traškėdamos degė durys. 

— Greičiau! Paskubėkite! — kartojo d Erbinji. 

Jie puolė prie pagrindinio vestibiulio išėjimo, o grandinėmis 
pririšti dideli sarginiai šunys taikėsi jiems įkąsti. Pro užpakalinę 
rūmų dalį įsiplieskusi ugnis jau pasiekė užuolaidas. Kapitonas 
paguldė dragūną Majarą plokštėmis išklotame kieme ir savo ant- 
ruoju pistoletu nušovė vieną šunį. Deja, jis neturėjo laiko užtai- 
syti savo pistoleto, neturėjo ir kuo. Tie kvailiai Martinonas ir 
Bonė savo ginklus buvo pametę persirenginėdami. Atsiklaupęs 
prie Majaro Polenas konstatavo: 

— Jis miręs, pone. 

— Nebekirkins daugiau mergų tas idiotas! 

Tada kapitonas čiupo lavoną už rankos ir nutempė jį šuniui. 
Šis suleido į jį iltis kaip į mėsos gabalą. 

— Naudokitės proga ir sprukite! - paliepė d'Erbinji bėgliams, 
ir tie nudūmė iki alėjos, kur būrys raitininkų vos benulaikė siau- 
tėjančio gaisro išgąsdintus arklius. 


Sebastianas laikė paruošęs pieštuką. Sekretoriai niekada neži- 
nodavo, ar imperatorius diktuos jiems vieną laišką ar kelis iš kar- 
to. Jie visada būdavo pasiruošę pasižymėti pieštuku pastabas, nes 
dėl jo didenybės greitakalbės nespėdavo iškart rašyti plunksna iš- 
tisus taisyklingus sakinius. Baronas Fenas, pakeitęs savo kolegą 
Menevalį, sugalvojo savotišką kodavimą: jie paskubomis užrašy- 
davo tik pačius svarbiausius žodžius, paskui, naudodamiesi tomis 
atmintinėmis, sukurdavo rišlų tekstą ir, laikydamiesi reikiamų for- 
muluočių bei pridėję įprastų mandagumo posakių, perrašydavo jį 
rašalu. Iš pradžių Sebastianas baiminosi tokios praktikos, kad ne- 


iškreiptų Napoleono minties, bet Fenas jam užtikrino: 

— Pasirašinėdamas jo didenybė niekada nebeskaito parašyto 
teksto. 

Tą dieną sekretoriai laukė, susėdę prie stalų, įbedę nosis į sie- 
ną, nes tokioje situacijoje buvo sunku iššifruoti nesuprantamus, 
be to, dar ir neaiškiai imperatoriaus pasakytus žodžius. O jis, 
susidėjęs rankas už nugaros, vaikščiojo skersai išilgai, kažką mur- 
mėjo, plūdosi ir bambėjo. Napoleonas norėjo išsiųsti carui krei- 
pimąsi siūlydamas sudaryti taiką. Sekretoriams apie tai buvo 
pranešta iš anksto, kad palengvintų jų darbą. Jie turėjo parink- 
ti žodžius, kurių tonas būtų kartu ir didingas, ir draugiškas, ir 
siekiantis susitaikyti. O esme? Jie tebelaukė, kai į saloną nepra- 
nešę įėjo generolas majoras ir Senosios gvardijos grenadieriai, 
vilkintys ilgais pilkais apsiaustais. Jie vedėsi meškos kailiu apsi- 
siautusį ūsorių. 

— Bertjė, jūs man įkyrėjote! - šūktelėjo imperatorius. 

— Jūsų didenybe, prašom. 

— Klausau, —- burbtelėjo imperatorius ir krito į fotelį, kurio 
alkūnramsų ką tik pjaustė kišeniniu peiliuku. 

— Verčiau pažiūrėkite, ką mes atėmėme iš to plėšiko. 

— Movą? Priegalvėlį? 

— Parako dešrą, jūsų didenybe. Tas žvėris norėjo padegti rū- 
mų stogą. 

Susimąstęs imperatorius pačiupinėjo kažkokį susiūtą medžia- 
ginį daiktą. Perpjovė jį savo peiliuku, kaip skrodžiama valoma 
žuvis, ir ant žemės pabiro juodas parakas. Belaisvis tyliai juokėsi. 

— Įsitikinote, sire? — paklausė jis. 

— Kad rusas norėjo padegti? Taip, Bertjė, bet kodėl tas demo- 


nas juokiasi? 

— Ogi todėl, kad s:7 jo kalba reiškia „sūris“, - paaiškino Kolen- 
kūras, kuris dabar buvo prisijungęs prie maršalo Lefevro grupės. 

— Labai juokinga! — Ir kreipėsi į Lefevrą: - Kunigaikšti, jūs jį 
apklausėte? 

- Žinoma. 

— Na ir? 

— Jis nieko nepasake. 

— Ber žiūrėkite, — atkreipė dėmesį generolas majoras, — po 
meškos kailiu jis apsirengęs mėlyną kazoko karininko palaidinę. 

— Tai pavienis pasikėsinimas. 

— Ne, jūsų didenybe, tai iš anksto apgalvotas nusikaltimas. 

— Spąstai, — pridūrė Kolenkūras. 

— Kokie bus nurodymai? — paklausė Lefevras. 

— Mano nurodymai? Atspėkite! Jis visiškas kvailys! 

Lefevras davė ženklą grenadieriams: 

— Sušaudykite padegėją! 

— Aišku, kad jis ne vienas, — toliau kalbėjo generolas majoras. 

— Pasiųskite patrulius. Tegul šaudo, karia, žudo visus įtarti- 
nus! Girdite? 

Imperatorius atsistojo ir priglaudė kaktą prie stiklinių durų. 
Liepsnojo kinų kvartalas, tik dabar jau kitose vietose. Degė net- 
gi tolimi rytiniai priemiesčiai. Kilo vėjas, jis nešė kibirkštis tvir- 
tovės sienų link. 

Iš Kremliaus imperatoriui nebuvo matyti įsiplieskiančių gaisrų 
prie turgaus, nes juos užstojo didžiulės cerkvės, tačiau pradėjo 
sproginėti Kalicino rūmų langai. Nuo pro langus besiveržiančių 
liepsnų pajuodo visas fasadas, skraidė nuplėštos užuolaidos, už- 


tiesalai, sienų apmušalai. Lūžo palėpių sijos, su triukšmu įgriu- 

vo stogas, lyg jį kas būtų įsiurbęs į namo vidų. Likęs gyvas prie 
grandinės pririštas šuo paliko vos pradėtą doroti Majaro lavoną 
ir emė staugti, lyg nujausdamas artėjantį galą. Kai liepsnos pa- 
sieks vestibiulį, sudegs ir jis. 

D Erbinji ėjo priekyje, šalia ponios Auroros, plačios alėjos 
viduriu. Dragūnai tempė už pavadžių savo arklius užrištomis aki- 
mis, kad jų neerzintų ryški šviesa ir tarytum iš krosnies sklin- 
dantis karštis, sumišę degančio medžio, dervos bei juodų dūmų 
kvapai. Iš paskos kulniavo komediantai, niekuo nesiskiriantys 
nuo keistai apsirengusių kareivių. Panelė Ornela klibikščiavo ba- 
somis kojomis karštu grindiniu. Vienoje rankoje ji laikė pusba- 
čius su supjaustytais batraiščiais, kita ranka buvo susikibusi su 
drauge Katrina Hugonė. Abi buvo menkai apsirengusios, lieme- 
nį apsivyniojusios plonomis siuvinėtomis staltiesėmis. Jos keikė 
tą kiaulę karininką, kuris, pasinaudojęs pirmuoju miegu, nuplė- 
šė ir sudraskė jų drabužius. Jos žiūrėjo į jį, einantį priekyje. Ka- 
rininkas dėjosi esąs labai svarbi asmenybė; jo raitininkai buvo 
apsirengę kailiniais ir taip pasipuošę, lyg ketintų dainuoti ope- 
roje. Mintyse jos džiaugėsi, kad bent išliko gyvos. Apiplėštos, 
tačiau gyvos. Jos buvo labai susikrimtusios, matydamos degantį 
žalią savo vasarnamį. Mediniai namai buvo sveiki, alėjos gale, 
aikštėje, stūksojo kažkokia katedra su mėlynais kupolais. Netoli 
aikštės dragūnų arkliai sustojo ir jokiu būdu nebenorėjo eiti 
toliau. Po medžiais tyliai tupinti didžiulių šunų ruja žiūrėjo į 
medžių lapus. Arkliai buvo tvirtų piršių, pilkos spalvos. Visi 
sustojo, pasigirdo kapitono balsas: 

— Tie kuinai bijojo ugnies, pasirodo, ir šunys kelia jiems 


baimę. 

Išgirdę balsą keisti šunys iškart išlindo iš po medžių ir ėmė 
žvilgčioti į sustingusią grupę. Jų žalios akys buvo įstrižos, galvos 
plokščios. 

— Kapitone, čia ne šunys, — atsiliepė dragūnas Bonė, — čia 
vilkai. 

— O ar tu esi matęs vilkų? 

— Kalnuose esu matęs iš arti, vienas iš jų suėdė moterį iš ma- 
no kaimo ir apkandžiojo daugybę žmonių. Jie pavojingi. Jiems 
patinka karas. Kuo daugiau lavonų, dvėsenos ir gyvačių, tuo dau- 
giau tose vietovėse vilkų. 

Niekas nepertraukė raitininko. Visi stovėjo ir žiūrėjo į plėš- 
rūnus. Ar jie puls? Vyrai, kurie dar turėjo kardus, ištraukė juos iš 
makšties. To daryti tikrai nereikėjo. Pro didelės bažnyčios prie- 
bažnytį jojo raudonieji husarai. Jie varėsi du surištus mužikus. 
Per daug žmonių, per daug rizikos, ir vilkai pasitraukė. Husarai 
atvedė savo belaisvius iki medžių. D'Erbinji pašaukė juos. Lėta 
ristele prie jų prijojęs leitenantas paklausė: 

— Jūs suprantate prancūziškai? 

— Kapitonas d'Erbinji ir Gvardijos dragūnai! 

— Atleiskite, kapitone, bet aš tikrai nepažinau... 

— Žinau! 

— Pono uniforma šiuose lagaminuose, — paaiškino Polenas, 
rodydamas į bagažą, kurį nešė jo asilas. 

— Mes ką tik išsigelbėjome nuo gaisro, — tarė ponia Aurora. 

— Nestovėkite atviroje vietoje, prisiglauskite bažnyčioje. Ji iš 
akmens ir izoliuota nuo medinių pastatų. Jokio pavojaus, kad 
užsidegs. 


— Leitenante, negi manote, kad aš sėdėsiu susidėjęs rankas? 

— Šiame užkampyje, kapitone, viskas nuniokota girtų kator- 
gininkų, jie padeginėja tokiais ir panašiais daikčiukais... 

Jis mete d'Erbinji ietį, kapitonas atidžiai apžiūrėjo ją iš arti. 

— Jie padeginėja dervuotomis ietimis, — dar paaiškino husaras 
ir grįžo pas savo draugus, kurie korė ant šakos du tariamus pade- 
gėjus. 

Aplenkę giraitę, prieš įeidami į bažnyčią, d'Erbinji su savo 
trupe pastebėjo apie dešimt pakartų kūnų. Pusryčiai vilkams. 
Ornela nuleido akis ir pakėlė jas tik įėjusi į vidų, kur pasijuto lyg 
patekusi į kitą pasaulį. Iš šonų tarp kolonų, priešais viškas, degė 
daugybė žvakių. Kieno rankos jas uždegė? Ji prisiglaudė prie sa- 
vo draugės. Norėjo užmigti ir atsibusti už tūkstančio mylių nuo 
Maskvos, Paryžiaus teatro užkulisiuose. Su Katrina jos buvo pa- 
Žįstamos jau seniai, tūkstantį kartų vaidino tuose pačiuose spek- 
takliuose. Debiutavo nedideliais vaidmenimis, kartais tik pasiro- 
dydavo scenoje, kartais ištardavo kokią repliką, bet, kad ir kaip 
būtų, abi vaidino spektaklyje Ponas Vanagas greta garsenybės Briu- 
nė. Ponia Aurora pastebėjo jas: rudaplaukę dėl jos laikysenos, rau- 
donplaukę del jos skaistumo. Jos buvo pasamdytos ir daugiau 
nebenulipo nuo Šventyklos priemiesčio pramogų centro scenos 
ligi tos dienos, kai Napoleonas nusprendė uždaryti didesniąją 
dalį teatrų, kad sumažintų konkurenciją su aštuoniomis jo sub- 
sidijuojamomis salėmis. Norint susirasti darbą, reikėjo palikti 
Prancūziją ir vykti į užsienį vaidinti išvykusiems iš tėvynės arba 
išsilavinusiems europiečiams, kurie suprato mūsų kalbą. Du mė- 
nesius klajojančiai Auroros Barsė trupei plojo Vienoje, Peterbur- 
ge, Maskvoje. Tačiau Maskvoje, siautėjant gaisrams ir kareiviams, 


artistai liko be žiūrovų, be pinigų, be mantos, be kostiumų. 

— Oi, Katrina, - guodėsi Ornela, — kaip man viskas įkyrėjo... 

— Ir man. 

— Aš einu ieškoti maisto! — pranešė d'Erbinji. — Įsikurkite 
šioje šoninėje koplyčioje. O tu, Martinonai, eik su manim. Visi 
kiti pririškite arklius prie altoriaus stulpelių. 

— Prie ko? 


— Čia, neišmanėli! Prie medinių paauksuotų stulpelių! 


Nuovargį ir abejones kapitonas užgniaužė giliai savyje. Nete- 
kęs rankos, visas randuotas, jis jausdavo didžiulį malonumą spaus- 
damas savo kardo rankeną. O kartais jam kildavo visai priešin- 
gas noras — pagyventi ramiai kaime. Arba įsivaizduodavo save 
smuklininku, nes mėgo žmones, vyną, ant iešmo keptas vištas — 
apskrudusias, minkštas, sultingas. Šią rugsėjo popietę jis stengė- 
si išstumti iš galvos naminių paukščių vaizdą, kuris dabar atrodė 
netgi nepadorus vilkų, katorgininkų ir ugnies siaubiamoje Mask- 
voje. Jis ir jo raitininkai klaidžiojo apdriskę, tuščiais skrandžiais. 
D'Erbinji buvo užsivilkęs vieną iš savo žalių drabužių, jis mūvė- 
jo iš pilkos medžiagos pasiūtomis viršutinėmis kelnėmis. Jo šal- 
mas liko Kalicino rūmų griuvėsiuose, suknežintas ir išsilydęs. 

Be keleto bažnyčių, kvartalas daugiausia buvo apstatytas na- 
mukais su smailiais stogais kaip šveicarų vasarnamiai. Namukai 
dviejų aukštų, priekyje sodas, nuo gatvės atitvertas siauromis gy- 
vatvorėmis. Tikra velniava, jei neras nieko užvalgyri. Jie ketino 
plėšti visus tuos namus iš eilės. Vienas dragūnas rengėsi laužti 
durų spyną. Jis jau pakėlė šautuvo buožę, kai į gatvę įšuoliavo 
ulonai. Vienas iš jų pristabdė savo žirgą ir sušuko d'Erbinji: 


— Atsargiai su durimis! Savo namukuose jie paspendė spąstus! 

Dragūnas taip ir liko stovėti išsižiojęs, su pakeltu šautuvu ran- 
koje. 

— Ar tu girdėjai, kvaily? Ropškis pro langą. 

Jie išėmė vieną langinę, išdaužė langą. Dragūnas įlipo pro langą 
ir apžiūrėjo kambarį: suolas, taburetė... Žengė keletą žingsnių ir 
nenusiavęs aulinių batų užlipo ant kažkokių šakų. Pažvelgė že- 
myn. Buvę savininkai paliko sukrovę priešais duris žabų ryšulius 
ir skiedrų. Dragūnas pamatė prie užrakto prijungtą bateriją. Jei- 
gu jie būtų išlaužę užraktą, stumdami duris būtų paspaudę dir- 
giklį, ir šūvis būtų uždegęs sausų žabų krūvą. Puskarininkis 
Martinonas iškišo nosį pro langą ir sušuko: 

— Kapitone, apieškant sodą, kardu buvo užkliudyta ten už- 
kasta dežė. 

Raitininkai atkasė ją ir lengvai atidarė. Dėžėje buvo indai. Jie 
pradėjo raustis kitose sodybose. Labai atsargiai smaigstė kardais 
žemę, kruopščiai apieškodavo ją, apžiūrėdavo rūsius. Vienoje 
krosnyje rado artilerijos sviedinį ir aptiko daug durų su paspęs- 
tais spąstais. Jie sugaišo ištisą dieną, kol partempė statinaitę deg- 
tinės, bulvių ir rūkytą erškerą. 


Stiprūs rytų vėjo gūsiai nešė liepsnas Kremliaus link. Suodžių 
lietus krito į kiemus. Varpinių bokštus dengė dūmų sūkuriai. 
Toks vaizdas jaudino Sebastianą. Vartydamasis ant kanapos di- 
džiajame salone, negalėdamas užmigti, jis stengėsi atsikratyti šiur- 
pių vizijų: susitaršiusiais plaukais, liepsnų apsupta bėga Ornela. 
Ponia Aurora gerai pažįsta Maskvą, žino visus jos posūkius, vi- 
sus jos užkaborius, trumpiausius kelius, aklavietes. Ji niekada 


nepakliūtų į ugnies žiedą. Jis stengėsi įtikinti pats save. Nors 

buvo naktis, gaisro šviesoje viskas buvo matyti ir be žibinto. Jis 
atsikėlė, liesdamas įkaitusias stiklines duris nusidegino ranką. 
Paskui išėjo į terasą. Pusė miesto buvo visai nuniokota. Jis įkvė- 
pė pelenų, dervos, sieros kvapo, išgirdo sproginėjant geležinius 
turgaus krautuvėlių stogus ir, apsipylęs prakaitu, grįžo į saloną, 
kur galėjo laisviau atsikvėpti. Jo didenybė miegojo. Laiško carui 
rašymą atidėjo kitai dienai. Napoleonas anksti atsigulė, nes no- 
rėjo atsigauti po nepadorioje Dorogomilovo smuklėje praleis- 
tos nakties. Niekas nenorėjo imtis atsakomybės duoti jam pa- 
vojaus signalą. Kaip pasakyti, kad reikia palikti miestą? Bertė, 
Lefevras, Kolenkūras ir kiti galionuotieji ta tema pakuždomis 
kalbėjosi kitame salono gale. Pagaliau pasiaukojo rūmų marša- 
las Diurokas. Jis buvo įžeidinėjamas šiek tiek mažiau negu jo 
draugai. Vis dėlto už durų, imperatoriaus kambaryje, kartais 
pasigirsdavo garsūs balsai. Kaip įtikinti Napoleoną, kad jis pa- 
liktų grėsmę keliantį Kremlių, išvestų būrius į gretimą kaimą, 
nes gaisrų sustabdyti niekaip nepavyksta? Kaip jis į tai reaguos? 
Blogai, jie tą žinojo. Bertjė, kaip buvo įpratęs, graužė nagus, 
Kolenkūras žiūrėjo į duris, Lefevras į grindis. Tuo metu grįžo 
pasiuntinys ir pranešė, kad tarnai rengia imperatorių. 

Napoleonas buvo niūrus ir suirzęs. Konstanas padėjo jam ei- 
nančiam apsivilkti surdutą. Imperatorius priėjo prie lango ir su- 
siraukė pamatęs liepsnas. 

— Laukiniai! — sušuko jis. — Laukiniai kaip ir jų protėviai! 
Skitai! 

— Jūsų didenybe, nedelsiant reikia palikti Maskvą. 

— Bertjė, prasmek pragaran! 


— Bet juk čia ir yra pragaras. 


Napoleonas paniekinamai gūžtelėjo pečiais ir prisidėjo prie 
akių teatrinį binoklį. Apačioje, apšviesti ryškių oranžinių lieps- 
nų, artileristai mėgino gesinti krintančias žiežirbas. Jau pradėjo 
degti kai kurių kieme nerūpestingai sukrautų artilerijos šovinių 
dėžių pakulos. Kareiviai trypė jas kojomis. Galėjo sprogti keturi 
šimtai šovinių dėžių. Viršuje, ant skardinių Kremliaus stogų, 
Gvardijos kareiviai šlavė karštus vėjo atneštus pelenus. Vyrai pro 
Senato langus mėtė lauk archyvus, kad ugnis negalėtų plisti pa- 
stato viduje, tad popieriai plazdeno, kartais užsidegdavo ir ding- 
davo ore. Nauji gaisrai ką tik kilo vakarinėje miesto dalyje, pas- 
kui ir visai čia pat, rūmų arklidėse, viename Arsenalo bokšte. 
Buvo girdėti pavojų skelbiantis signalas. Dužo stiklai, stiprėjo 
rytų vėjas. 

— Eime pažiūrėti, — tarė imperatorius ir timptelėjo Kolenkūrą 
už rankos. 

Apsivyniojęs pirštus, kad nenusidegintų odos, mameliukas 
Rustanas atidarė stiklines duris. Siūbtelėjęs karštas oras degino 
gerklę. Pro pelenų debesį per didžiuosius pagrindinius laiptus 
palyda išėjo iš imperatoriaus apartamentų. Vieni saugodamiesi 
užsidengė nosinėmis nosis ir burnas, kiti apsiaustais užsidengė 
galvas. Napoleoną ir jo palydą supo grenadieriai pilkomis ka- 
reiviškomis milinėmis, su užmautais ant šautuvų durtuvais. Se- 
bastianas užsismaukė ant kaktos plačiabrylę skrybėlę, pasistatė apy- 
kaklę ir aklai nusekė paskui juos. Jie skubėdami valėsi nuo savęs 
krintančias karštas nuodegas, kad jos nepradegintų drabužių. 
Užsidegė kailinė kepurė, grenadierius nutraukė ją nuo galvos, 
numetė ant laiptų ir ėmė trypti kojomis. Priešais esančioje aikš- 


tėje arklininkai ir tarnai kinkė intendantūros brikas. Išvesti iš 

arklidžių griūvančiais stogais, nepaklusnūs arkliai žvengė arba 
stojosi piestu. Jie nesidavė kinkomi, trypė kanopomis grindi- 
nį. Darėsi vis aiškiau, kad išvykimas artėja ir visi sumišai tam 
ruošiasi. Šaukia, jaudinasi, blaškosi. Juodais drabužiais apsi- 
rengę komisarai į savo vežimus krovė vyno ir tabako dėžes, sta- 
tulėlės, smuikus. Uždusęs pulkininkas atbėgo pas imperatorių 
ir sušuko: 

— Šiaurinėje pusėje sugriuvo siena! 

— Jūsų didenybe, reikia kuo greičiau keltis per Maskvos upę! 

— Per pagrindinį įėjimą, - pasiūlė Berrjė. 

Atidarius abi vartų puses kelią į didžiąją aikštę užtvėrė ugnies 
barjeras. Dešinėje pusėje upės link vedančias siauras gatveles den- 
gė ugnies skliautas. Ėjimą sunkino namų griuvėsiai. 

— Jūsų didenybe, norint pasiekti tokią vietą, kur gaisras dar 
neįsisiautėjo, reikia brautis pro ugnies užtvarą. 

— Jūsų didenybe, mes įvyniosime jus į apsiaustus ir pernešime. 

— Grįžtame, — tarė imperatorius, išgąsdindamas visus savo ra- 
mybe. 

Jo surdutas keliose vietose buvo pradegęs. 

Prisijungęs prie palydos Sebastianas buvo įsitikinęs, kad bus 
tarp pirmųjų paliksiančiųjų Maskvą, kol gaisrai neapėmė visų 
Kremliaus pastatų. Nuo dūmų pajuodusiu veidu jis kirto aikštę 
priešinga kryptimi ir sustojo prie itin aukštų laiptų, kuriais im- 
peratorius lipdavo į savo terasą. Jaunuolis buvo suglebęs, be jo- 
kios reakcijos. Aplink civiliai iš administracijos, komisarai, rū- 
mų personalas tebekrovė į vežimus, netgi ant vežimų stogų, iš 
rūsių prisigrobtas prekes; ypač daug buvo butelių. Nubraukęs 


nuo ilgo švarko nuolat krintančias karštas nuodegas, Sebastia- 

nas nuėjo palei išrikiuotas perkrautas brikas ir karietas. Baronas 
Fenas buvo užsidengęs nosį medžiagos gabalu, tačiau Sebastia- 
nas jį pažino iš uniformos: 

— Pone barone! 

Durelės buvo uždarytos, ir baronas nieko negirdėjo snūdu- 
riuodamas tarp balto marmuro deivės, kilimų ir kuprinių. Se- 
bastianas pabeldė į stiklą, durelės atsidarė, ir Fenas paklausė jo: 

— K jūs čia veikiate, pone Rokai? 

— Aš buvau su jo didenybe... 

— Ber dabar nebe su juo! Jūs šią naktį ketinate praleisti čia? 

— Taip... 

— Dezertyras! Kam jo didenybė diktuos, jeigu sumanys para- 
šyti laišką? Eikite! Ne, minutėlę. Ką nusprendė imperatorius? 

— Jis su generolu majoru užlipo į savo apartamentus, ir aš 
nieko daugiau nežinau. 

— Nešdinkitės! — teištarė baronas Fenas ir staigiu jam nebū- 


dingu mostu užtrenkė dureles. 


Kaip ir daugelis kareivių, kuriems patinka aklai paklusti, kad 
nereikėtų patiems galvoti, d'Erbinji irgi buvo tipiškas karys, mėgs- 
tantis gyvuliškus malonumus ir turintis tokių pat polinkių kaip 
ir kiti, tačiau visiškas neveiklumas jį sekino. Jokių kalbų apie 
poilsį. Jam įgriso gromuliuoti tuos pačius atsiminimus, jis turė- 
jo veikti. Dar reikia pridurti, kad jis nebegalėjo pakęsti ponios 
Auroros ir jos klajojančių artistų, tų pamaivų, tų komediantų. 
Jis dar labiau suirzo, kai aktorė nusprendė, kad jie esą per men- 
kai aprūpinami, o jis nesugebąs nė žodžio pasakyti. Keikdamasis 
paliko jai gabaliuką savo eršketo, vieną kąsnį, kad ji pagaliau 

užsičiauptų. Paskui užsikorė ant bažnyčios, kurioje jie glaudėsi, 
piramidės formos stogo. Iš ten dairėsi ir vertino padėtį. Aušo 
diena, miestą dengė iš pragariškų liepsnų nuolat kylančių neper- 
matomų juodų dūmų debesys. Aukštyn kilo du ugnies stulpai. 
Kapitonas sunkiai bematė Kremliaus sienas ir ant kalnelio ky- 
šančius nusiaubtus kvartalus. Šiuo metu gaisras dar nebuvo pa- 
siekęs šiaurinių miesto pakraščių. Pro čia, galvojo d'Erbinji, upės 
pakrante jie galėtų pasiekti citadelę ir susirasti likusią brigados 
dalį. Jis surinko dešimtį savo nelabai tikusių raitininkų, dar kar- 
tą išplūdo puskarininkį Martinoną, vilkintį tarno livrėja; paskui 
jie išsivedė iš bažnyčios arklius. Iš nuovargio kur pakliuvo sukri- 
tusių koplyčioje komediantų nepažadino netgi arklių kanopų 
kaukšėjimas. 

Pagal paskaičiavimus, raitininkai judėjo šiaurės pusėn. Gais- 
rų pakraštyje, karštų dūmų sūkuriuose, norėjosi tik išsitiesti ant 
žemės ir gulėti. Praėję virš žaliu šiferiu dengto stogelio iškilusį 
tilto tarpą tarp atramų, jie įžengė į gatvę, kur buvo daug iš rąstų 
suręstų namų, paskui išėjo į kažkokį tuščią žemės plotą. Išbadėję 
šunys rausėsi po lavonų krūvas. Surišti, su raiščiais ant akių, su- 
šaudyti prie sienos ir sumišai suvirtę ant žemės, gulėjo mužikai. 
Raitininkams įsibrovus į jų valdas, šunys, pašiaušę plaukus, kru- 
vinais snukiais, nasruose įsikandę žmonių lavonų gabalus, ėmė 
piktai urgzti. Vienas iš jų šoko ant kapitono arklio, o kapitonas 
savo sveikąja ranka kirto jam keletą smūgių kardu, tačiau už- 
puolikas nesitraukė, vis taikėsi įkąsti. Baimindamasis dėl savo 
arklio, d'Erbinji nulipo. Jis ketino nudobti šunį, tačiau atbėgo 
ruja kitų šūvių išgąsdintų šunų. Sveikieji godžiai lakė sužeistų 
šunų kraują. Pasinaudoję proga dragūnai stengėsi kardais per- 

pjauti jiems gerkles arba užmušti šautuvų buožėmis. Taip pat 
nepagarbiai jie elgėsi ir su šunų apkramtytais rusų lavonais. Dar 
toliau buvo matyti ant stulpų pakarti padegėjai. Vienas iš jų bu- 
vo su kazokų uniforma ir nukirptais ūsais. Jo kūnas buvo išvar- 
pytas kulkų, ir niekas nesivargino užmerkti jam akių. 

— Po-0-0-0-0-ne! 

D'Erbinji niurzgėdamas sustabdė arklį. Užpakaly jo Polenas 
čaižė šmaikščiu nepajudančio iš vietos savo asiliuko pasturgalį. 
Kapitonas įkvėpė oro, apsimetė esąs labai pavargęs ir pasuko at- 
gal. Nepaisydamas smūgių, asilas stovėjo įsispyręs kojomis ir ne- 
norėjo žengti nė žingsnio į priekį. 

— Pone, nepalikite manęs priešų mieste! 

— Aš nenoriu palikti savo kareivių! Tu ir pats vienas gebėsi ką 
nors apiplėšti. 

— Bet kol kas mes matome tik negyvėlius... 

— Tavo negyvėliai dar tabaluoja kojomis, — atsakė kapitonas. 

Vienoje gatvelėje, kur buvo daug kreivai pastatytų namukų, 
jis pamatė du ar tris besislapstančius šešėlius su ryšuliais ant 
nugaros. Sukdamas į tą kelią, jis visai pamiršo savo tarną. Ap- 
link daugiau nieko nebuvo. Tiesa, tie šešėliai sulindo į vieną 
kiemelį. Pasukęs ten savo arklį po išoriniais laiptais jis sustab- 
dė tris maskviečius. Vyras mūvėjo pūstomis kelnėmis, buvo 
apsirengęs ilgu per taliją suveržtu apsiaustu. Dvi moterys su 
prijuostėmis, su po smakru surištomis skaromis numetė savo 
ryšulius. Kapitonas kardo smaigaliu perpjovė vieną paketą, iš 
jo pabiro įvairios prekės: maišelis miltų, kopūstas, kumpis, kurį 
pamačius jam net seilė nutįso. D'Erbinji į pagalbą atėję dragū- 


nai įsistebeilijo į kumpį. 


79 


— Padalykite viską į dvi dalis. Vieną dalį atiduokite tiems žmo- 
nėms. Neatrodo, kad būtų kaliniai, be to, jie miršta iš baimės, — 
paskui kreipėsi į maskvietį: - Kur upė? Į tą pusę? 

— Kokią pusę? 

— Kremliaus. Ar supranti? 

— Kremlius! Kremlius! - kartojo vyras, rodydamas ta krypti- 
mi. 

— Gelbėkit! 

D'Erbinji pamatė savo tarną, asilo nešamą kaip tik į tą pusę, 
kur rodė maskvietis. Polenas laikė stipriai sugniaužęs kepurę ir 
spiegė. Kiti dragūnai dideliais šuoliais jojo jam iš paskos ir gar- 
siai kvatojosi. 

— Kas tam asilui pasidarė? 

— Kapitone, aš padeginau jo plaukus žiebtuvėliu, - paaiškino 
raitininkas Bone. 

— Abu ant arklių! - įsakė d Erbinji dragūnams. 

Dragūnai atsipjovė kumpio ir susidėjo gabalėlius į savo krep- 
šius. Polenui patiko greitas jojimas. Norėdamas vadovauti, ka- 
pitonas turėjo juos aplenkti. Po kurio laiko visa grupė atsidūrė 
prospekte. Kairėje buvo girdėti gaisro garsai. Vėjas pasisuko į 
pietvakarius ir, pūsdamas per išdaužytus didelio plytų namo lan- 
gus, dar labiau pakurstė pro visas angas ir plyšius besiveržiančias 
liepsnas. Dabar jie buvo į šiaurę nuo kinų kvartalo. Poleno asilas 
staiga vėl sustojo. 

— Nusibodo man tas tavo asilas! - sušuko kapitonas. - Su juo 
neįmanoma susitvarkyti! 

— Gal norite dešros? — pasiūlė Martinonas. 


— O su tavim aš kalbėsiu tik tada, kai tu normaliai atrodysi! 

Katorgininkai ėjo per turgaus aikštę, vedami Rostopčino po- 
licininko, kuris neslėpė savo uniformos ir nešėsi iškėlęs deglą. 
D Erbinji puolė ant jo, o raitininkai tuo metu suvarė mužikus 
kaip varnus į krūvą. Kapitonas su policininku susitiko akis į akį. 
Įgudęs naudotis kardu netgi kaire ranka, kapitonas puolė iš šo- 
no ir perkirto padegėjui riešą sulig raudonu jo palaidinės ranko- 
galiu. Visai nekreipdamas dėmesio į smarkiai trykštantį kraują, 
rusas griebė deglą kita ranka, bet kaip tik tuo metu kapitonas 
kardu perrėžė jam gerklę. 

Vėjo gūsiai nešiojo ore liepsnojančias medgalius, šiaudiniai 
deglai skraidė nelyg sviediniai. Ugnis artėjo prie kinų gatvės 
galo. Ji rijo viską, vijo iš krautuvėlių turkų ar persų drabužiais 
apsirengusius kareivius su keistu grobiu rankose: kailiu pamuš- 
tais auliniais batais, kailiniais, arbatos ir cukraus maišeliais, įvai- 
riausiais menkaverčiais geležies dirbiniais. Tą patį darė ir iš 
pusrūsių išlindę maskviečiai — plėšikai, girti mužikai. Tos gau- 
jos tyliai mėtė į gatvę baldus, šilko ar Rytų šalių muslino audi- 
nius. Kai kurie iš jų sutrikę nebežinojo, ką jiems daryti, — gal 
mesti kavą ir griebti veidrodį su mediniais raižytais rėmais? Lai- 
mingesniesiems pasisekė nugvelbti dviratį krovinių vežimą. Vis- 
tulės pulko ulonai šmaikščiais mušė rusus, kuriuos buvo pasi- 
kinkę vietoj gyvulių. 

— Varšuvoje jie išžudė visą mano šeimą! — laidė gerklę kaž- 
koks leitenantas. 

Dragūnai buvo palikę prospekte savo arklius, juos pasaugoti 
buvo liepta nepatenkintam Polenui, nors tas jokiu būdu nesuti- 
ko, ir jie su d'Erbinji nuėjo garvele prie turgaus portiko. 


— Atsargiai! — sušuko kapitonas, šokdamas už prekystalio. 

Stogui įgriuvus išsilydęs karštas švinas kunkuliuodamas plū- 
do upeliais. 

— Pro čia! Pro čia! 

Jie pasuko kitu keliu, perlipo lakuotų baldų barikadą. Už 
kelių metrų nuo jų braškėdama nukrito stogo danga. Jie pri- 
siglaudė po portikais, kur plėšikai laužė krautuvėlių duris, visai 
nekreipdami dėmesio, kad tratėdamos griūva sijos. Rankiodami 
sau gėrybes, jie netgi nejautė, kad svyla puspadžiai. Dragūnai 
daužė dėžes, atidarinėjo rūsių dangčius. 

Vaikinas šviesiomis husaro kasomis, su trikampe kepure, įsi- 
spraudęs į kambarinį drabužį (tokius nešioja kalmukai), ėmė iš 
rūsio jam perduodamus flakonus ir krovė į dėžę su ratukais. Jį 
supo dragūnai. 

— Tau padės vežti, - dėdamas ant dėžės sunkią ranką, tarė 
kapitonas. 

— Jei nori, — pasiūlė husaras, — gali pasirinkti. Rūsiuose pilna 
vyno. 

— Mums tiks ir tavo buteliai. 

Už dešimties žingsnių iš grotelių siūbtelėjo liepsnos. Tuose 
rūsiuose buvo ne tik alkoholio, bet ir gumos, alyvos, sieros rūgš- 
ties. D'Erbinji neketino užtrukti. Husaras nepasidavė, šau- 
kėsi į pagalbą savo sėbrus. Pro angą iš dūmų išlindo kašmyro 
juosta pasidabinusi fizionomija. Martinonas spyrė jam tiesiai 
į veidą, ir puskarininkis nusirito laiptais į pusrūsį. Pasigirdo 
dūžtančio stiklo skambėjimas, riksmas. Martinonas beveik 
tuojau pat grįžo aukštyn; tarytum automato trūkčiojantys jo 


judesiai buvo labai lėti. Kūnas buvo pervertas kardu. Kyšojo 

smaigalys, iš žaizdos lašėjo vynas ir kraujas. Prieš nukrisdamas 
jis kvailai vyptelėjo. 


Liepsnojantis viesulas vis artėjo. 


Apsuptas karininkų, po vidurdienio imperatorius išvyko iš 
Kremliaus. Bertjė sugalvojo gerą argumentą: „Jei Kutuzovo ka- 
valerija pasinaudos gaisru, ji puls lygumoje įsikūrusį armijos kor- 
pusą. Kaip gi jūs iš čia galėsite vadovauti?“ Napoleonas išvyko 
pro slaptą išėjimą, vedantį į Maskvos upės pakrantę. Jis persikė- 
lė per tiltą, kurį pionieriai jau nuo vakar dienos kibirais laistė 
vandeniu, nes degė priešais esantis priemiestis, o liepsnojantys 
medgaliai be paliovos krito ant tilto dangos. Kolenkūras paruo- 
še arklius. Įsakymas evakuotis buvo duotas visam personalui, 
išskyrus vieną batalioną, kuris saugos citadelę, stengdamasis 
užkirsti gaisrui kelią pačiomis paprasčiausiomis priemonėmis. 
Sebastianas su kuprine ant pečių klaidžiojo iš vieno kiemo į 
kitą. Bulvare už Kremliaus laukė vežimų kolonos. Niekas nebe- 
klausė prieštaringų nurodymų, tik dairėsi, pro kur būtų galima 
pasprukti. Dauguma vežėjų buvo girti ir gėrė toliau. Arkliai tryp- 
čiojo. Sebastianas ieškojo vietos kokioje nors karietoje, prigrūs- 
toje mantos, prisigrobtų daiktų ir suprakaitavusių perkreiptais 
veidais administratorių. Niekas nenorėjo jo priimti. 

— Eikite savo keliu! 

— Čia net uodas snapo nebejkištų! 

Pašto vežėjas nesutiko priimti jo ant savo pasostės. Susinervi- 
nęs Sebastianas paklausė arklininko: 

— Ko jūs dar laukiate? 

— Kad vėjas pasisuktų. 

— Ir ką tada? 

— Važiuosime per pelenus, po velnių! Ar ne geriau? 

— Į tą pusę prospektas laisvas. 

— Tektų daryti didelį lankstą. 

— Dieve mano! 

Sebastianas nutilo, sugniuždytas girtuoklių postringavimų. Jis 
prakeikė savo gražų raštą, kuris jį atvedė į Maskvą, gailėjosi to- 
kios ramios Paryžiaus ministerijos, kurioje kariaudavo tik plunks- 
na. Nerasdamas išeities neapkentė viso pasaulio. „Aš gimiau blo- 
giausiu metu, — mąstė jis. - Kokia nelaimė! Kodėl? Kodėl aš čia? 
Nusispjauti man ant rusų! Koks aš silpnas ir mažas! Marionetė! 
O kiek kretinų pavydi man, kad tarnauju baronui Fenui? Aš 
galiu užleisti jiems savo vietą! Niekaip neįstengiu susitaikyti, bet 
kaip pasipriešinti likimui? Trūksta drąsos? Taip, man trūksta 
drąsos, aš per daug svajoju, užsisklendžiu savyje, aš ne gyvenu, o 
tik egzistuoju! O, jeigu būčiau anglas, vaikščiočiau dabar be jo- 
kių rūpesčių Londono gatvėmis, plaukčiau laivu į Ameriką pirk- 
ti medvilnės! Šlykštus metas! O panelė Ornela, kurią prisiminęs 
aš susijaudinu ir prarandu žadą? Velniai griebtų! Na ir kvailys! 
Ar ji atkreipė į mane dėmesį? Jai į mane nusispjauti! Visiems 
gerai žinoma, kad aktorės lengvabūdės, o aš nerimauju, krem- 
tuosi, nieko nesitikiu. Argi man neužtenka savo bėdų? Galėčiau 
rūpintis tik savo kailiu. Idiotas!“ 

Paskutinį žodį jis ištarė garsiai, ir jį išgirdo vežėjas: 

— Mielas pone, o kodel aš idiotas? 

Nieko neatsakęs Sebastianas nuėjo palei vežimų virtinę. Jis 
degė iš pykčio, virpėjo iš pasiutimo, jautėsi toks vienišas. Aplink 


visi civiliai su kokardomis buvo pasidavę likimui, galėjai pama- 

nyti, kad liepsnos, imperatoriui įsakius, pačios liausis laižyti jiems 
kojas ir užges. Vienas furgonas išdrįso pasukti į gatvę, kurios tik 
viena pusė degė. Tačiau vos į ją įvažiavęs furgonas užsiliepsnojo. 


Gretimos gatvės buvo užkimštos baldais. 


Žandarai buvo įsirengę stovyklą prie tvirtovės sienų. Sidabri- 
niame inde jie šildė punšą. 

— Čia Jamaikos romas su cukrumi, — paaiškino vienas žanda- 
ras Sebastianui. - Ar nenorėtum pasišildyti iš vidaus prieš užsi- 
degdamas iš išorės? Bus lengviau ištverti. 

Sebastianas pasidėjo kuprinę, atsitūpė, paėmė linksmuolio 
žandaro jam ištiestą paauksuoto sidabro samtį, pasisėmė romo 
ir ėmė gerti mažais gurkšneliais. Gnaibė liežuvį, gerklę, šiluma 
pamažu sklido po visą kūną. Po antro samčio jis pamiršo juodus 
dūmus, jiems ant kepurių ir pečių krintančius suodžius. Po tre- 
čio Sebastianas ėmė grožėtis gaisru. Po ketvirto sunkiai atsikėlė 
ir padėkojo prie punšo sukritusiems žandarams. Šie šypsojosi 
kvailokomis šypsenomis ir mirkčiojo paraudusiomis akimis. Jau- 
nuolis tempė grindiniu savo mantą, lyg vesdamas už virvės kokį 
gyvulį. Ėjo dideliais žingsniais, tačiau nelabai tiesiai, vis svyrinė- 
jo, stengėsi išlaikyti pusiausvyrą. Intendantūros brikos buvo už- 
kimšusios visą prospektą. Stambus vyras nosine šluostėsi kaktą. 
Jis riejosi su savo kompanionu, įsitaisiusiu miltų, vyno ir smui- 
kų prikrautame vežime. Tai buvo ponas Beilis, vienas iš tiekimo 
komisarų. Jie buvo šiek tiek pažįstami, mat vieną vakarą ginčijo- 
si dėl Ruso, kurį abu apibūdino labai skirtingai. Sebastianas su- 
stojo, nes sunkiai laikėsi ant kojų; jam merkėsi akys. 


— O! - pamatęs jį, šūktelėjo ponas Beilis. — Štai kur raštingas 

žmogus. Tiesiog pats likimas mums atsiuntė jus, pone sekreto- 
riau. Aš vos neiškeliavau su tomis kostiumuotomis šimpanzė- 
mis! 

Jis paėmė Sebastianą už rankos ir tarė: 

— Pažiūrėkite, ką aš radau šio gražaus balto namo bibliote- 
koje. Matote? Česterfildo tomas ir Voltero Linksmybės. Taip, 
pažiūrėkite, aš tas knygas paėmiau iš rinktinių raštų, bet bus 
geriau, jeigu jos atsidurs mano kišenėje, kitaip gali sudegti lieps- 
nose. Jūs turite vežimą? 

— Ne... 

— Ir aš neturiu. Mano tarnai prikrovė jį pilną mantos, ir aš 
buvau priverstas pasikviesti nuobodųjį Bonerą. Matote, kas čia? 

— Ne... 

— Valstybės tarybos narys, labai įkyrus žmogus! 

— Aš nelabai nusiteikęs plepėti... 

— Aš jus suprantu, suprantu. Mes atsidūrėme tarp storžievių. 
Labai įspūdingas ir gražus spektaklis tas gaisras, tačiau juo mė- 
gautis reikėtų vienam. Kaip gaila, kad šiuo įspūdingu reginiu 
reikia dalytis su žmonėmis, kurie menkina Koliziejų ir Neapolio 
įlanką! Ir dar... 

— Ką, pone Beili? 

— Man labai skauda dantį. 

Jis susiėmė žandą. 

Sebastianas nuėjo nieko nepasakęs, apsvaigęs nuo punšo, pats 
nežinodamas kur. 

Administratoriai bandė spraustis į kimšte prikimštas karie- 
tas, ginčijosi, kumščiavosi, įžeidinėjo vieni kitus. Kolegos iš to 


paties kabineto žėrė vieni kitiems į akis visą tiesą. Iš baimės visų 

nervai buvo įtempti. Maskvą ryjančių liepsnų šviesoje raitinin- 
kai jojo palei vežimų koloną, kiti vyko apžiūrėti vietovės, pra- 
skinti kelio gurguolei. Atsisėdęs ant savo kuprinės, kumščiais 
parėmęs smakrą, Sebastianas Rokas užmerkė akis. Dėl punšo 
jis neprarado atminties ir prisiminė savo mylimo Senekos žo- 
džius: Į viską reikia žiūrėti lengvabūdiškai ir su gera nuotaika. 
Daug žmogiškiau juoktis iš gyvenimo, o ne verkti del jo. „Koks aš 
žmogiškas!“ — pagalvojo žagsėdamas. Žagsėjimas perėjo į juoką, 
juokas virto kvailu kvatojimu. Keleiviai iš karietų smalsiai žiūrė- 
jo į tą linksmą jaunuolį. „Išprotėjo vargšas vaikinas“, — atsiduso 
vienas iš vežėjų. „Yra dėl ko“, - lyg aidas atsiliepė alkūnėmis į 


dureles atsirėmęs keleivis. 


Sebastianas pašoko pajutęs dilgsėjimą. Degė jo rankovė. Jis 
atsistojo ir ėmė tapšnoti ranką. Kiek laiko miegojo padėjęs galvą 
ant savo kuprinės? Vežimai buvo išvažiavę, niekas juo nepasirū- 
pino, ir dabar bulvare jis buvo visiškai vienas. Diegė kiaušą ir 
pakaušį. Išgirdo kūjo dūžius, bet ne, tai buvo kanopų ir medi- 
nių ratų bildesys į grindinį. Pagaliau dūmuose išryškėjo raiti- 
ninkų siluetai. Gaisro pašvaistė išryškino ekstravagantiškus jų 
galvos apdangalus. Drąsuolis, kuris jojo priekyje, buvo su di- 
džiule kailine skrybėle, kiti su totorių ar kazokų kepurėmis, 
geltonais odiniais šalmais. Jie artėjo, ir vis aiškiau buvo matyti 
keistas jų apdaras. Rusai avėjo auliniais batais riestais galais. 
Pirmasis buvo ilganosis, retais gališko stiliaus ūsais, apsirengęs 
žalią Gvardijos kareivio fraką. Paskui jį jojo šventikas klostyra 
sutana ir vyrai, vilkintys ilgomis siuvinėtomis palaidinėmis, su 


turkiškais kardais už diržų. Jie tempė dėžę su ratukais. Ant žemų 

ilgais karčiais arklių buvo sukrautas visas jų grobis. Ta mišri grupė 
sustojo priešais Sebastianą. Šis atsistojo manydamas, kad dabar 
jam galas. „Turiu pasakyti, jog man nusispjauti! Greičiausiai dar 
tebeveikia punšas, o gal nuovargis...“. Du raitininkai pašnibždė- 
jo kažką vienas kitam į ausį, o jų vadas prabilo prancūziškai: 

— Pone Rokai, nepasilikite čia, jūs iškepsite kaip jautienos 
gabalas. 

— Jūs žinote mano vardą? 

— Ruanas, verpyklos... 

— Jūs iš Normandijos? 

— Iš Erbinji. Ar jums nieko neprimena? Erbinji, sukant Kan- 
telio link, dar neprivažiavus Kruasė. 

— Aš matau pilį, liepas, pievą, nuotakiais šlaitais besileidžian- 
čią iki Senos... 

— Ten mano namai, kuriuos paveldėjau po tėvo mirties; beje, 
jis pažinojo jūsų tėvą. 

— Vadinasi, jūs — d'Erbinji! 

— Polenai! Dėk pono Roko kuprinę prie mano lagamino. O 
tu, Bonė, užleisk savo arkliuką ir eik pėsčias. Taip išmoksi vai- 
dinti kleboną! 

— Aš galiu eiti pėsčias, — pasiūlė Sebastianas. 

— Ir jis gali. Sutinki, Bonė? — Ir kreipėsi į Sebastianą: — Aš 
turiu nubausti tą nenaudėlį. Man gėda dėl jo sutanos. 

— Dar yra Martinono arklys, - atsiliepė dragūnas Bone. 

— Manai, kad jis ne per daug apkrautas mūsų audiniais ir at- 
sargomis? Beje, toks įsakymas. Dieve mano! 

Jie jojo žingine atsilaisvinusiomis gatvėmis. Pasirinko toli- 


mesnį kelią, kad išvengtų gaisrų ir saugiau išeitų iš miesto. Prie 

ugnies ir griūvančių stogų keliamo triukšmo prisidėjo lojimas 
šunų, pririštų pagal maskviečių papročius prie rūmų vartų. Jie 
degė pamiršti ir palikti likimo valiai. Sebastianas matė, kad jų 
yra ir peristiliuose. Paklaikę nuo karščio gyvūnai draskėsi ant 
įkaitusių grandinių, tačiau geležis nepasidavė. Įkalinti juos su- 
pančiose liepsnose, šunys blaškėsi į visas puses, saugodamiesi ne- 
apdegti letenų. Griūvančios sijos svaidė į juos žiežirbas, nuo jų 
užsidegdavo plaukai. Šunys siaubingai staugė, jie kepė gyvi. 

Raitininkai keliavo Maskvos upės pakrantėmis aplenkdami 
degančius tiltus. Atitrūkusios degančios tilto atramos spragėda- 
mos smilkdavo vandenyje. Jiems pavyko rasti priemiesčio gais- 
rus atlaikiusį akmeninį tiltą. Upe plaukė apdegę medžiai. Kelią 
apšvietė gaisrų pašvaistės. Lygumoje buvo matyti Davu armijos 
korpuso stovyklos. 

Jie paliko degantį miestą ir patraukė Petrovskio kryptimi, kur 
buvo pasitraukęs imperatorius Napoleonas. Kadangi kelias bu- 
vo siauras (maždaug trijų metrų pločio), įstrigusi karieta visiškai 
užtvėrė kelią. Nuo arklio niurzgėdamas nulipo kapitonas; jis ke- 
tino papurtyti nuo vyno apsnūdusį vežėją. Apėjo aplink karietą. 
Šalikelėje riogsojo apvirtusi brika, jos stogas buvo pakeltas. Dviejų 
vežimų keleiviai bandė ją atversti ir pastatyti ant ratų. Jie rėkė 
„Op!“ ir „Aha!“ 

— Jūs kaip tik laiku, - sušuko išraudęs kaip plyta kareivis. 

Jo veidu ritosi prakaito lašai. Liemenė atsegta, paraitotos ran- 
kovės. Jis šluostėsi kaktą mezginiuotu skvernu. 

— Yra sužeistų? — paklausė kapitonas. 

— Ne, yra tik įsistačiusių gumbus. Beje, čia yra pabirusių 


miltų. 

Jis parodė į griovin suvirtusius maišus: 

— Aš žinau, kad tas prastas kelias pavojingas, bet, jeigu vežėjas 
būtų mažiau išgėręs... Ir apšvietimu negalima skųstis! 

O kai atsisuko į Maskvą, jam net skruostai suvirpėjo. Nuo iš 
kažkur sklindančios muzikos atrodė, kad net dantys grikši. Vy- 
ras apgailestavo: 

— Boneras! Jis įsivaizduoja, kad moka groti smuiku. 

— Ponas Beilas? — pasitikslino Sebastianas. 

— Čia jūs, pone sekretoriau? Boneras, taip, Boneras, išpaikin- 
tas vaikas, kvailiausias ir bailiausias iš visų, kuriuos aš pažįstu! 
Ei, jūs, nebedarkykite Čimarozo! Pone sekretoriau, jis bando 
sugroti Čimarozą nesuderintu smuiku, kurį ką tik pavogė! 

Kapitonui davus ženklą dragūnas Bonė nuėjo tiesiai prie smui- 
kininko, čirpinančio Cimarozos Mairimonio segreto. Jis atėmė iš 
jo instrumentą ir tarė: 

— Kontiskuota! 

— Palikite mane ramybėje! - sušuko Boneras. — Kokią jūs tu- 
rite teisę? 

— Pagailėkite mūsų ausų! Tiems ponams nepatinka triukš- 
mas, kurį keliate. 

— Triukšmas? - protestavo Boneras, mušdamas dragūną smui- 
ko stryku. 

Nuo smūgių Bonė gynėsi smuiku kaip rakete. Garsiai trū- 
kusi styga kirto Bonerui į skruostą, jis ėmė spiegti, paskui 
šnarpšti, jo akys pritvinko ašarų. Nubėgęs užsidarė karietoje, 
buvo labai nepatenkintas. Bonė sviedė smuiką į lygumą, grįžo 
pas bendrakeleivius ir padėjo jiems ištraukti briką. Ilgai užtru- 


ko, kol vežimą pastatė ant ratų. Pervargę toliau visi kartu ke- 

liavo netardami nė žodžio. Buvo vienuolikta valanda vakaro. 
Toldami nuo miesto, jie matė virš dūmų sluoksnio šviečiantį 
mėnulį. Lygumoje vis daugėjo stovyklų. Jie artėjo prie Petrov- 
skio. Būriai darėsi vis gausesni. Susirinkę vidury laukų vyrai 
tuojau pat įsirengdavo didžiulę stovyklą aplink dar likusių svei- 
kų sofų ir pianinų koloną lyg apie obeliską. Tarp tokios gausy- 
bės kareivių neįmanoma pailsėti. D'Erbinji ir kiti buvo pri- 
versti palikti savo vežimus priešais princo Eugenijaus Italijos 
karių buveines, supančias pilį. Dragūnai iš ten pasitraukė ir, 
pasak jų pačių, išėjo ieškoti savo brigadų, o iš tikrųjų ieškojo 
vietos, kur galėtų ramiai pavalgyti ir parpti prisigėrę vyno. Se- 
bastianas atgavo kuprinę ir grąžino Bonė arklį. Nulipus nuo 
arklio jo auliniai batai nugrimzdo giliai į purvą, todėl kareiviai 
ant šlapios ir šaltos žemės pakreikė šiaudų, ant jų sudėjo lentų 
ir užklojo jas kailiais bei audiniais. Iš langų rėmų, durų su pa- 
auksuotomis rankenomis, raudonmedžio baldų jie sukrovė ir 
užkūrė laužus. Vyrai puikavosi sėdėdami apmuštuose foteliuo- 
se su sidabriniais indais ant kelių, maigė pirštais juodą ant lau- 
žo virtą košę, voliojo iš jos rutuliukus, rijo juos užsikąsdami 
dar kraujuotais ir blogai iškepusiais arklienos gabalais. Sebas- 
tianui sukilo šleikštulys. 

— Pone sekretoriau, jūs nealkanas? — pašaipiai paklausė Anri 
Beilis. 

— Tie žmonės sugadino man apetitą. 

— Aš turiu figų, žalios žuvies ir prasto baltojo vyno iš Anglų 
klubo rūsių. Žinoma, tiekimo viršininkui toks mano racionas 
atrodytų gana skurdus, bet, jeigu norite, galime pasidalyti. Ir 


pasigailekime Bonero, leiskime jam miegoti! 

Sebastianas priėmė pasiūlymą. Jie išėmė iš vežimo dėžę, pin- 
tinę su produktais, atsisėdo ant dėžės ir pradėjo kramsnoti. Vy- 
rai susimąstę žiūrėjo į miestą. Sebastianas kramtė lipnią sūrią 
žuvį nevalingai galvodamas apie Ornelą. Mintys nedavė jam ra- 
mybės, bet kaip jų atsikratyti? Jam prieš akis iškildavo jos vaiz- 
das Kremliaus rūsyje, brikoje, girdėjo jos balsą sakant: „Pone 
Sebastianai, čia Sūdytos žuvies pardavėjų gatvė...“ Jis giliai atsi- 
duso. Gerai būtų papasakoti kam nors apie savo nerimą, bet 
kam? Anri Beiliui? Jis išspjovė ant žemės Žuvies ašakas. 

— Apie ką galvojate, pone sekretoriau? 

— Apie Romos gaisrą, —- sumelavo jaunuolis. 

— Tikėkimės, kad Maskvoje jis nesitęs devynias dienas! Kai 
pagalvoju, jog Neronas buvo apkaltintas už tai, kad jį sukėlė! 

— Rostopčinas gerai suorganizavo Maskvos gaisrą, pone Beili. 

— Tas Rostopčinas arba niekšas, arba didvyris. Žiūrėsime, kuo 
viskas baigsis. 

— Rusų istorikai apkaltins Napoleoną, kaip lotynų istorikai 
apkaltino Neroną. 

— Svetonijus? Tacitas? Tie aristokratai, kurie neapkentė per 
daug populiaraus imperatoriaus? Dar pridėkite nugalėtojų krikš- 
čionių šmeižtus, ir amžiams bus sugadintas geras vardas. 

Du imperatoriaus tarnautojai iš kiniško porceliano puodukų 
gerė drungną baltąjį vyną ir, stebėdami aplinką, kalbėjosi apie 
Romos žlugimą. Tą naktį jie būtinai turėjo pabėgti į praeitį, kad 
pasijustų patys dalyvaujantys istorijoje. 

— Neronas iš tikrųjų buvo niekuo dėtas? — paklausė Sebastianas. 

— Klausykite... Gaisras prasidėjo kalvos papėdėje, angaruose, 


kur buvo sandėliuojamas aliejus. Pūtė pietų vėjas. Gaisras, kaip 

ir dabar, greitai apėmė visą miestą, nusėtą vienas prie kito pri- 
siglaudusių mažų medinių namukų. Neronas atvyko iš Antiu- 
mo, kur ilsėjosi, ir rado sunaikintą savo sostinę. Liepsnojo iš 
viso pasaulio atgabenti turtai, jo biblioteka, senoji Menulio šven- 
tykla, šventovė, priskiriama Romului, didysis Statulijaus Tauro 
amfiteatras. Kaip elgėsi imperatorius? Džiūgavo? Visai ne! Jis 
organizavo pagalbą, rūpinosi pabėgėliais, kūrė laikinas prieglau- 
das, skirstė maistą nukentėjusiesiems, sumažino javų kainas, prie 
sugriautų namų, kad išvengtų plėšimų, pastatė sargybinius. Iš- 
vargęs, nusivylęs, sunkią minutę jis imdavo į rankas lyrą ir kūrė 
liūdną dainą. Tuojau pat tuo pasinaudojo jo priešai; Neronas . 
padegė norėdamas sukurti naują dainą. 

— Vis delto jis apkaltino krikščionis... 

— Pamirškite Svetonijų ir visokias kalbas. Jis, imperatorius, 
įsakė ištirti, o romėnų liaudis apkaltino krikščionis. Šios ka- 
tastrofos metu sektos lyderiai juokėsi iš Romos nelaimių! Krikš- 
čionys buvo persekiojami ne dėl savo religijos, o dėl to, kad 
atsisakė paklusti įstatymams, dėl to, kad jų būdas buvo blogas. 
Represijos buvo žiaurios, bet jos truko neilgai. Nerono valdy- 
mo laikais krikščionių buvo nužudyta mažiau negu valdant 
Markui Aurelijui... 

— O mes? Kaip bus kalbama apie mus, pone Beili? 

— Aišku, kad siaubingai, pone sekretoriau. Norite dar vienos 


figos? 
Kitos dienos rytą Maskva vis dar degė. Sebastianas Rokas 
susirado savo postą Petrovskio rūmuose, carų barokinio sti- 


liaus vasaros rezidencijoje, plytų ir čerpių pilyje su graikiškais 

bokštais ir totoriškomis sienomis. Didžiulės apvalios salės vidu- 
ryje, po ją apšviečiančiu skliautu, Napoleonas išskleidė didžiulį 
Rusijos žemėlapį, išteptą vašku ir rašalu. Susivėlęs Žufliu, baro- 
nas Bakleris d' Albas, sumanių geografų vadovas, šliaužiojo viso- 
mis keturiomis aplinkui ir smaigstė spalvotus smeigtukus, žy- 
mėdamas dviejų kariuomenių pozicijas. Imperatorius mąstė apie 
galimą priešiškų armijų judėjimą. | 

- Iki Peterburgo - tik penkiolika laiptelių, — prabilo jis paga- 
liau. - Mūsų žvalgai tvirtina, kad kelias laisvas. 

— Ateina žiema, — tarė Bertjė, — ir mes ją pasitiksime šiek tiek 
šiauriau. 

Generolas majoras ir karininkai buvo susirūpinę. Imperato- 
rius kalbėjo toliau: 

— Caras bijo mūsų puolimo. Jis išvežė į Londoną visus savo 
archyvus ir brangenybes. 

— Mes gauname informaciją iš kazokų, bet kaip sužino jie? Ar 
jie mūsų nemulkina? 

— Nutilkite! Miurato ryšiai turėtų mus sustiprinti. Niekšų gau- 
ja! Rusų armijos galia pakirsta, Neapolio karalius mato, kaip de- 
zertyruoja jų kareiviai, kazokai pasiruošę pereiti pas juos! 

— Jūsų didenybe, kazokus žavi Neapolio karaliaus drąsa, bet 
juk jūs jį pažįstate... 

— Sakykite! 

— Miuratas patikės jų įtikinėjimais, nes jie jam pataikauja. 

— O paskui, - prieštaravo Diurokas, - Neapolio karalius atsi- 
durs tik ariergarde. Kur nužygiavo Kutuzovo armija? 

— Žiūrint iš mūsų pusės, žinoma, labiau į rytus. 


— Mes nesame tuo įsitikinę, jūsų didenybe. 

— Aš žinau, kaip tas vienaakis samprotauja! 

— O jeigu jis nuvyko į kokį turtingą regioną atstatyti jėgų? 

— Kur? 

— Gal jis įsikurs kur nors netoli Kalugos. 

— Parodykite man tą Kalugą! 

— Kaluga, jūsų didenybe, jums po kaire koja... 

— Tai tik prielaidos! 

Imperatorius irgi puolė prie žemėlapio keturpėsčias, kaip ir 
jo geografas. Jis ėmė perkėlinėti smeigtukus, komentuoti: 

— Italijos vicekaraliaus divizijos atžygiuoja Peterburgo keliu. 
Kiti būriai apsimes, kad eina paskui jį, bet jie tik padės jam. 
Suprantate? Ariergardas niekur nesitrauks iš Maskvos apylinkių. 
Mūsų kolonos lygumose judės ratu, kol susijungs su Sen Syro 
bavarais ir puls rusus iš užnugario... 

— Puiku, jūsų didenybe! - sušuko trumpaūsis išretėjusiais plau- 
kais Italijos vicekaralius princas Eugenijus de Boharnė. 

— O ne, jūsų didenybe, jeigu pasitvirtins, kad Kutuzovas žy- 
giuoja Kalugos link, tai reikš, kad jis nori užkirsti mums kelią 
atgal. 
— Bertjė! Kas kalba apie grįžimą? Aš negaliu trauktis! Norite, kad 
prarasčiau savo reputaciją? Aš eisiu ieškoti taikos į Peterburgą! 

— Jei caras būtų norėjęs derėtis, jis nebūtų sudeginęs Mask- 
vos. 

— Aleksandras gerbia mane, ir jis nedavė įsakymo deginti sa- 
vo sostinę! 

— Jūsų didenybe, — įsiterpė intendantūrai vadovaujantis ku- 
nigaikštis Dariu, — vis dėlto mes turėtume pasitraukti iki žie- 


mos. Žmonės visiškai išsekę. 

— Ne žmonės, o kareiviai! 

— Ir kareiviams reikia valgyti... 

— Kai tik bus užgesintas tas šlykštus gaisras, mes išnaršysime 
visus rūsius ir rasime ten žiemai odų ir kailių. 

— O maisto? 

— Jo užtenka! Jeigu reikės atsargų, atsigabensime iš Dancigo! 

Atsitūpęs, pasirėmęs delnais, įbedęs akis į žemėlapį, impe- 
ratorius nervinosi. Jis projektavo Rusiją tokią, kokią norėtų ją 
matyti, braižė kelius pelkėse, vertino įsivaizduojamus užkaria- 
vimus, planavo kavalerijos atakas, skynė pergales. Artėdamas 
žemėlapyje prie Peterburgo, jis trenkė galva geografui į ma- 
kaulę, šūktelėjo ir pasakė jam keletą užgaulių žodžių korsikie- 
čių tarme. Niekas nė nešyptelėjo. Vienas žodis galėjo nulemti 
šimto tūkstančių žmonių likimus. Visi žinojo, kad ne visada 
užmojai atitinka tikrovę. 


Aplink akmeninę bažnyčią, kurioje buvo pasislėpę komedian- 
tai, siautėjo liepsnos. Pastatą nuo degančių namų skyrė didžiulė 
grįsta aikštė. Nebeturėdama ką daugiau naikinti, ugnis sustojo 
gana toli nuo priebažnyčio, tačiau, vos išėjus iš bažnyčios navos, 
karštis tiesiog dusino. Susivyniojusios į staltieses, Ornela su sa- 
vo drauge Katrina pabandė žengti keletą žingsnių įkaitusiais laip- 
tais į lauką, bet greitai grįžo atgal apsipylusios prakaitu. Jos bu- 
vo išalkusios kaip ir jų draugai ir labai norėjo gerti. Liežuvis ir 
gerklė buvo taip išdžiūvę, kad burnose išvis nebebuvo seilių. Iš- 
vykdamas kapitonas d'Erbinji paliko statinaitę degtinės, tačiau 
alkoholis tik prislopino troškulį, ber nenumalšino jo. Ir jokiu 


būdu nebuvo įmanoma nubėgti prie upės arba prie ežero, kurį 

ponia Aurora žinojo esant vakaruose, iš kur pūtė vėjas. Jei ko- 
mediantams pavyks išsigelbėti nuo gaisro liepsnų, jie mirs iš troš- 
kulio. Jau užtiko didįjį Vialatu, įkišusį galvą į indą švęstam van- 
deniui. Jis jau buvo išlakęs karčiai sūrų vandenį ir dabar raitėsi 
ant grindų kamuojamas siaubingų pilvo skausmų. Būtų buvę 
geriau, jeigu ponia Aurora nebūtų leidusi jaunam savo aktoriui 
triaukšti žvakių, nuo kurių jis tik dar labiau norės gerti. Jie tikė- 
josi stebuklo, lietaus, tikėjosi, kad jis užgesins gaisrą. Ar jie iš- 
tvers be vandens? Visi nekantriai laukė audros, šaukėsi jos, bet 
aplink buvo girdėti tik griūvančių namų triukšmas, sijų traškėji- 
mas, liepsnų spragsėjimas, ugnies pagautų Žmonių ir gyvulių stau- 
gimas. Ištirpus švininiam tinkleliui prie stulpo sudužo vitražas. 
Krisdamas mėlynas stiklas įdrėskė Ornelai petį. 

Ponia Aurora supilstė grūdų degtinę po puodelį, po pusę ar 
ketvirtį puodelio, nes reikėjo bent suvilgyti lūpas, o jos kvapas 
leisdavo šiek tiek primiršti tragediją ar sušvelninti jos poveikį. 
Ar diena, ar naktis? Pro dūmų debesis saulės spinduliai atrodė 
kaip mėnulio šviesa. Aiškiai švietė tik gaisro ugnis, oranžinė ir 
judanti. Jos šešėliai klaidžiojo ant sienų ir sidabrinių ikonų. Žva- 
kės buvo užgesusios. Komediantai išsekę sėdėjo ant žemės gels- 
voje prieblandoje. Susirietusi, rankomis apsikabinusi kelius, Or- 
nela stebeilijo į kažkokio barzda apaugusio šventojo paveikslą. 
Jo veidas buvo aiškiai matomas brangakmeniais inkrustuotame 
fone: migdolų spalvos akys, griežta išraiška. Jai atrodė, kad šven- 
tojo lūpos juda, kad jis tuojau pat jai ką nors pasakys ar ko nors 
paprašys, išlips iš paveikslo ir nusives ją. Prasidėjo haliucinaci- 
jos. Atrodė, kad ji atsidūrė pragare. Skliauto briaunos lingavo 


kaip medžių šakos, stulpai atrodė tarytum medžių kamienai. Ji 

netgi matė juodaodį milžiną su kailine grenadieriaus kepure, 
aukso spalvos drabužiais ir antpečiais, kurie dar labiau paryš- 
kino plačius jo pečius. Demonas artėjo, artėjo, pakėlė ją jai net 
nespėjus sureaguoti, ir ryžtingai aidint žingsniams išnešė į 
triukšmą. Tai buvo Otelas, didelis negras, kurį Miuratas parsi- 
vežė iš Egipto ir paskyrė raituoju savo tarnu. Tarp žarijų ir 
pelenų rūkstančioje aikštėje ant žirgo sėdėjo Neapolio kara- 
lius, gražus vaikinas ilgais garbanotais plaukais su lenkiška 
plunksnomis papuošta skrybėle ant galvos. Jis buvo apsisiau- 
tęs žaliu sidabro kutais papuoštu apsiaustu, arklį pridengęs tigro 
kailiu ir apsiavęs geltonais auliniais batais. Miuratą supo jo sar- 


gybos būrio savanoriai. 


III skyrius 


Griuvėsiai 


Bendruomenėje pirmiausia prarandamas sveikas protas. 
Net pačius protingiausiuosius dažniausiai paskui save 
veda pats kvailiausias ir keisčiausias vedlys; 

visi aptarinėja jo silpnybes, nuotaikas, užgaidas, 
prisitaiko prie jų, stengiasi nekliudyti, nuolaidžiauja 
jam. Net menkiausia jo veide pasirodžiusi prošvaistė 
susilaukia pagyrimų — ne visada jis nepakenčiamas. 

Jo bijo, tausoja jį, paklūsta jam, kartais netgi myli. 


La BRiujERAS. Charakteriai 


Trečią dieną smarkus lietus tik pristabdė gaisrą, bet visiškai jo 
neužgesino. Iš po griuvėsių vėl kilo liepsnos. Imperatorius daž- 
nai užlipdavo į Petrovskio rūmų terasą, vieną ranką pakišęs po 

liemene, lyg stengdamasis nuslopinti skausmus skrandyje. Bai- 
sios nelaimės akivaizdoje mąstė. Jis jau atsisakė minties permesti 
armiją į Peterburgą už trijų šimtų mylių prastais pelkių keliais, 
kuriuos padaryti nepravažiuojamus pakako saujelės valstiečių. 
Kai tik galėdavo, Sebastianas trynėsi artimiausioje imperatoriaus 
aplinkoje. Jis labai pasikeitė. Gaisras dar labiau sustiprino jo 
egoizmą. Užklupus nelaimėms kiekvienas rūpinasi tik savimi. 
Jo dingimas nebūtų sujaudinęs nieko; netgi baronas Fenas, kurį 
jis įsivaizdavo kaip savo globėją, būtų palikęs jį sudegti Maskvo- 
je. Draugų neturėjo. Kiti tarnautojai? Per daug kvaili, per daug 
neišsilavinę. Ponas Beilis? Jis jį menkai tepažinojo, tačiau kokia 
graži idėja dabartinio niokojimo fone prisiminti antikos istori- 
ją. Šioje epochoje, kai mirtis atrodė paprasčiausias dalykas, žmo- 
nės įprato verkti. Akademiška kalba ar byla teisme pravirkdyda- 
vo net ir labiausiai užsigrūdinusiuosius. Netgi pats Napoleonas 
prisipažindavo verkdavęs, kai skaitydavo Bakiularo d'Arno kny- 
gą Jausmų išbandymai. Priešingai negu visi, Sebastianas buvo nu- 
sprendęs į viską žiūrėti atsainiai. Jis buvo prisiekęs ir niekada 
nesigriebdavo nosinės vartydamas Naująją Eloizą. Skaivydamas 
Ruso, jis nebeturėjo iliuzijų: „Į plačią pasaulio dykumą aš žen- 
giu su slepiamu pasibjaurėjimu...“ 

Nuo šiol Sebastianas stengėsi būti ypač uolus. Jis norėjo, kad 
jo didenybė pastebėtų jį, raštininkėlį, tarną, supanašėjusį su bal- 
dais. „Juk aš ne bukaprotis? — mintyse klausdavo jis. — Pasinau- 
dokime tuo.“ Jis ramiai stengėsi atlikti valdovo rūmų aplinkos 
žmogaus pareigas ir tikėjosi aukštesnio posto, rentos, titulo, že- 


mių, ložės pagrindiniuose Paryžiaus teatruose, žodžiu, saugumo 

ir meilės, tai yra jausmų, kuriuos merginoms sukelia aukso tvis- 
kesys ir garbingas vardas. 

Kartais jis išvykdavo iš rūmų. Po liūties stovyklos lygumoje 
skęsdavo klampiame vandenyje, ir jis iš ten grįždavo purvinas, 
užtat pasimatęs su d'Erbinji, savo kaimynu iš Normandijos. 
Pagal armijos paprotį, dingusių kareivių daiktai būdavo išdali- 
jami jų žmonoms, vaikams arba, jei jie būdavo viengungiai, 
pulko draugams. Negaudami algos, kareiviai vertėsi savavališ- 
kais mainais. D'Erbinji siūlė išvaržyti daiktus, kuriuos puska- 
rininkis Martinonas buvo prisirišęs ant savo arklio. Tų daiktų 
buvo nedaug: kapšiukas tabakui iš kiaulės pūslės, kirvukas viš- 
čiukui kapoti, maišas javams, stovykloje jam atstodavęs apsiaus- 
tą su gobtuvu. 

— Ir skardinis katiliukas! — siūlė kapitonas, mojuodamas daik- 
tu. — Kas nori beveik naujo kareiviško katiliuko? 

— Imu, - sutiko apkūnus mėlynai apsirengęs žmogelis. 

— Sviesto statinė? 

— Neverta tiek. Žirnių maišas, ir sutarta. 

Kainos niekas nebepadidino. Sandėris atrodė gana garbingas, 
ir pirkėjas nuėjo ieškoti pinigų. 

— Kas jis? — paklausė Sebastianas kapitono. 

— Jūs nepažįstate Puasonaro, to praturtėjusio klastūno? 

— Kaip? 

— Jis kaupia, perparduoda. Gerai įsitaisė, sukčius! 

Puasonaras dirbo administracijoje, buvo atsakingas už aprū- 
pinimą maistu. Puasonaras buvo vienas iš šešių maisto produk- 
tų kontrolierių ir nedvejodamas visada viskuo apsirūpindavo ir 


pats. Iš degančių prie Kremliaus parduotuvių jis laiku ištempė 

rugių, riešutų, žirnių maišus, alaus ir malagos statines, cukraus, 
kavos, žvakių. Visai nesislėpdamas atskaitė sau ir dešimtinės 
mokestį. Sebastianas jam atidavė vieną iš savo liemenių už ilgą 
rusišką kardą, kurį norėjo pasilikti atminimui, o paskui pasa- 
koti visiems apie prasimanytus žygdarbius. Jis nepamiršo po- 
nios Auroros trupės, tačiau stengėsi išmesti iš galvos mintis 
apie Ornelą. Tokios mintys jį tik graudintų ir jaudintų, jis pultų 
į melancholiją, o tai netiko naujam vaidmeniui, kurį Sebastia- 
nas ketino atlikti rūmuose. Nors Napoleonas labiau vertino 
kariškius negu civilius, mintyse Sebastianas ieškojo būdų, kaip 
jį sužavėti. Gaila, tačiau į galvą neatėjo jokia aiški mintis, kaip 


galėtų tai padaryti. 


Besibaigiant savaitei vėjas iš žarijų nebeįpūsdavo ugnies, taigi 
buvo galima grįžti į nusiaubtą miestą. Maskvoje dabar vyravo 
tik juodos ir pilkos spalvos. Virš griuvėsių tvyrojo juodi dūmai, 
sklandė didžiuliai juodų rėksmingų varnų pulkai. Juodi apdegę 
medžiai, lyg rankas išskleidę savo šakas, juodi sugriuvę peristi- 
liai, šen bei ten išlikę plytų kaminai lyg ant keturiasdešimties 
tūkstančių namų griuvėsių pastatyti bokšteliai. Pilki žemę den- 
giantys pelenai, sugriuvusios sienos, beformiai baldai, dviračių 
vežimėlių ir statybiniame lauže išmėtytų daiktų liekanos, pilkų 
vilkų rujos, subėgusios doroti žmonių ir gyvulių palaikų. 

Sklindant aitriam degėsių kvapui Imperatoriaus gvardijai te- 
ko liūdna garbė pirmajai įžengti į tokį kraupų miestą. Pirmas 
žygiavo orkestras; aukšto ir liūdno afrikiečio ant koto sukabinti 
būgnai, dūdelės ir varpeliai skambėjo padrikai ir liūdnai. Pro jų 


garsus prasiskverbdavo laukinių žvėrių staugimas ir plėšriųjų 

paukščių klyksmas. Kas dešimt metrų nuo būrio atsiskirdavo 
po vieną grenadierių ir atsistodavo kelyje, kuriuo imperatorius 
vyks į išlikusį Kremlių. Jį išgelbėjo jo sienos. Generolas Sen 
Siulpisas jojo savo keturių eskadronų priekyje. Vyrai vilkėjo 
fantastiškomis, dizenterijos sugadintomis uniformomis. Liki- 
mo sugniuždytas, jis jojo palenkęs galvą, susimetęs į kuprą. 
D'Erbinji žvilgčiojo skersomis į juodą savo generolo arklį, tur- 
kų kumelę, kurios uodega buvo supinta į kasą, papuošta kaspi- 
nais ir prismeigta segtuku paauksuota galvute. Po to, kai buvo 
paimta Saragosa, griuvėsiai jam nebedarė jokio įspūdžio. 
Gvardijos pėstininkai bus apgyvendinti citadelėje. O kiti? 
Vyriausieji kavalerijos karininkai turėjo susitikti su maršalu Bes- 
jeru, kuris jiems vadovavo viename Kremliaus sparne. Išsiskirs- 
čius eskadronams d'Erbinji su geru šimtu dragūnų atsidūrė griu- 
vėsiuose. Jie keliavo pro namus be stogų, durų, langų. Pirmieji 
apgyventi rūmai jau buvo apsupti kapitono Koti lengvųjų ar- 
kliukų. Reikėjo brautis gilyn į tą numirėlišką aplinką. Iš tolo 
buvo matyti dar išlikusių pastatų aprūkusiomis sienomis, keis- 
tais luitais sugriuvusių statulų, besimėtančių aplink marmuri- 
nes galvas ir rankas, sudūlėjusias apsiaustų plisė. Pasislėpę mask- 
viečiai dabar lindo iš rūsių ir griuvėsių krūvų. Sulankstytomis 
geležinėmis plokštėmis jie lipo į savo pirkeles, kasė nagais bu- 
vusius daržus, ieškojo suvytusių šakniavaisių, — apdriskę, pil- 
kais veidais, baikštūs. Jų būreliai meldėsi murmėdami, suklaupę 
aplink stulpus, ant kurių kabojo ugnies nepaliesti padegėjai. 
Jie pamaldžiai bučiavo aplink jų kojas apvyniotus purvinus 
skudurus, kartais su begaliniu liūdesiu giedodavo giesmes, ti- 


kėjo, kad trečią dieną nužudytieji prisikels. Kiti rusai nardė 

prie savo baržų, nugrimzdusių su visais jų grūdais. Keturiomis 
išlipdavo į krantą — varvantys, slidinėjantys nešvarumuose, ne- 
šini šlapiais prarūgusių grūdų maišais. 

Tuo metu raitininkai sutiko kontrolieriaus Puasonaro va- 
dovaujamą tiekėjų brigadą. Ant vežėčių platformų, traukiamų 
darbinių kuinų plačiais, kaip ąžuolo kamienas, gogais, buvo 
prikrauta arklių, kačių, geltonų šunų, gulbių pasišiaušusiomis 
plunksnomis, pašvinkusių varnų. 

— Kur tu dėsi tą maitą, senas sukčiau? — mestelėjo kapitonas. 

— Mano mėsa tau maita? — piktinosi Puasonaras. — Pats būsi 
labai patenkintas jos gavęs, raitininke plėšike! Nuo geros ugnies 
visi kirminai žūsta. 

— O gerų gabalų turi? 

— Dėl visko galima susitarti, kapitone, dėl visko... 

Savo mėsinę kontrolierius įkurdino Šv. Vladimiro cerkvėje. 
Jis parodė netoliese gaisro nelabai nuniokotą Užgimimo vie- 
nuolyną. Už kelių šimtų metrų buvo matyti šiek tiek įskilę, 
bet dar sveiki piramidės formos pagražinimai, žaliai pilkas 
koplyčios kupolas, užtvaras, ant kurio skurdo gebenė antraci- 
to spalvos lapais. Dragūnai žingine nujojo ten link. Juos pasi- 
tiko plačiai atvertos aprūkusios pagrindinio įėjimo durys. Šiek 
tiek stumtelėjus jos tikrai išvirstų iš staktos. Tarp didelių ak- 
menų —- šulinys aprūdijusiais apkaustais, iškastas žole apaugu- 
sio kiemo, apsupto galerijų su skliautais, viduryje. Po tų apva- 
lių kolonų portiku zujo būrys rudais drabužiais apsirengusių 
vienuolių. 

— Bone! - juokavo kapitonas. - Sugauk tuos dangaus angelus! 
Juk tu negali apsieiti be sutanos! 

Palenkęs galvą, kad nesusitrenktų į skliautą pakaušio, Bonė 
pasuko savo arklį galerijos link ir stvėrė vieną bėglę už rankovės. 
Jos bendrės čirkšdamos išsibėgiojo po žemas salytes, ir dabar jų 
veidai šmėkščiojo tik pro geležinius langų virbus. Vienuolė, ku- 
rią Bone atvedė kapitonui, skruostus buvo išsiterliojusi suodžiais; 
ji subjaurojo savo veidą tik todėl, kad atstumtų vyrus. Taip joms 
daryti buvo patarusi vienuolyno viršininkė, sena užsispyrėlė; jos 
nosis siekė smakrą. Vienuolę kieme sugavo dragūnai. Ji su pa- 
nieka spjaudėsi, šaukė kažkokius nesuprantamus žodžius, keikė 
svetimšalius. 

— Šanteliuvai! Diurtali! - sukomandavo d'Erbinji. - Pasem- 
kite vandens iš šulinio ir nuprauskite gražius jų veidelius! 

Įsakymas virto nepiktavališku žaidimu: vyrai gaudė jaunas vie- 
nuoles, nutraukdavo joms šydus ir nuprausdavo veidukus. Kai 
kurios buvo taip įsijaudrinusios, kad net jų skruostai degė. Buvo 
girdėti, kaip į šulinį leidžiamas kibiras; raitininkai Diurtalis ir 
Šanteliuvas turėjo vargo, kol jį ištraukė. Virvė buvo taip įsitem- 
pusi, kad vos netrūko. Jie traukė net išraudę, savo aulinių batų 
kulnimis tvirtai remdamiesi į žemę. 

— Jūs net nesugebate ištraukti to prakeikto kibiro! — šaukė 
kapitonas. 

— Kantrybės, — atsakė dragūnas Diurtalis. 

Jis pasilenkė virš šulinio krašto. D'Erbinji nulipo nuo arklio 
ir taip pat pasilenkė. Šulinyje ant kibiro kabojo žmogaus kūnas, 
buvo matyti tik jo nugara. Tai buvo prancūzų kareivis. 

— Kapitone, iš švarko spalvos galima spręsti, - aiškino Šante- 


liuvas mokovo tonu, — kad tas vaikinas turėtų būti artileristas... 

Kremliaus koridoriuose buvo daug tarnų garbanotais peru- 
kais, mūvinčių baltomis kojinėmis ir pirštinėmis. Jie vorele nešė 
garuojančio vandens kibirus net svirduliuodami į šonus nuo svo- 
rio. Iš kibirų laistėsi vanduo. Tarnai supils vandenį į vonią, 
kurioje jau daugiau kaip valandą kaitinosi imperatorius, vis rė- 
kaudamas, kad vanduo nepakankamai karštas. Konstanas pra- 
kaitavo kietu šepečiu trindamas Napoleonui nugarą. Ilga pa- 
talpa buvo pilna garų, nieko nebuvo galima įžiūrėti toliau kaip 
už trijų žingsnių. Sienų paneliais tekėjo vandens lašai. Daktarai 
Yvanas ir Mestivjė, rekomendavę jo didenybei karštas vonias, 
kad sumažintų šlapimo pūslės skausmus, stebėjosi, kaip jis neap- 
sipliko mirkdamas tokiame karštame vandenyje, o patys šluos- 
tėsi kaktas šlapiomis nosinėmis, kurias kartkartėmis išgręždavo 
ant parketo. Bertjė pataikė ateiti pačią netinkamiausią akimir- 
ką. Jis uždusęs įpuolė į egiptiečių stiliaus vonios kambarį, siuvi- 
nėta rankove nusišluostė blizgantį veidą, priėjo prie vonios ir 
iškart buvo įžeistas: 

— Apie kokią nelaimę mums praneš maudynių gadintojas? 

Ir imperatorius, aptaškęs generolą majorą karštu vandeniu, 
sušlapino visą nepriekaištingą jo uniformą. 

— Jūsų didenybe, pas jus atvyko pasiuntinys... 

— Koks pasiuntinys? 

- Žmogus, kuris asmeniškai carui gali perduoti jūsų laišką. 

— Kas jis toks? 

— Rusų karininkas. Jo pavardė... 

Bertjė nušluostė pirštais aprasojusius akinių stiklus, užsidėjo 
juos ir ėmė skaityti ant lapuko pakeverzotą rusų karininko pa- 
vardę: 

— Jakovlevas. Mes jį ištraukėme iš karo ligoninės, ten jam ga- 
lėjo baigtis kaip ir daugeliui sužeistųjų. 

— Kur tas jūsų Jakovlevas? 

— Jūsų didenybe, jis laukia Kolonų salėje, kol pakviesite. 

— Tegul palaukia. 

— Jis — caro atstovo Kaselyje brolis... 

— Eikite, pabendraukite su juo. Jis norėtų pasikalbėti su ju- 
mis. Ar pagaliau bus šilto vandens? Ar aš jums, pone Konstanai, 
liepiau baigti trinti? Na, stipriau! Kaip arklį! 

Su Bertjė pristatytu pasiuntiniu imperatorius susitiko po- 
būvyje. Napoleonas buvo išsikvepinęs odekolonu ir bambėjo 
susidėjęs rankas ant nugaros po aukštyn užverstais pulkininko 
uniformos skvernais. Jakovlevas atsistojo pasiremdamas lazde- 
le. Įspūdingi kaip šluota ūsai slėpė jo lūpas. Jis buvo apsimovęs 
rausvai rudas kelnes, vilkėjo baltu trumpu švarku; jo laikysena 
buvo gana įdomi, pusiau kareivio, pusiau civilio. Iš pradžių Na- 
poleonas kalbėjo taikiai ir liūdnai, pernelyg nesipiktindamas dėl 
kenksmingos Rostopčino ir anglų įtakos: 

— Kai tik Aleksandras pakvies derėtis, aš iškart pasirašysiu 
Maskvoje taikos sutartį, kaip kadaise pasirašiau Vienoje ir Ber- 
lyne. Aš į Rusiją atėjau ne tam, kad pasilikčiau. Manęs čia netu- 
rėtų būti. Aš tikrai nebūčiau čia atsidūręs, jeigu nebūtų privertę! 
Tai anglų klaida! Anglai sudavė Rusijai tokį smūgį, dėl kurio ji 
dar ilgai kraujuos. Ar tie liepsnojantys miestai demonstruoja žmo- 
nių patriotizmą? Ne, čia demonstruojamas tik jų pyktis, taip! O 
Maskva? Rostopčino pasikarščiavimas jums kainuos daugiau negu 
dešimt mūšių! Ką gera duos tas gaisras? Aš visą laiką Kremliuje, 
ar ne? Jeigu Aleksandras būtų ištaręs bent žodį, būčiau paskelbęs 

Maskvą neutraliu miestu! Ak, aš taip laukiau to žodžio, aš taip 
troškau jį išgirsti! Ir matote, kur mes atsidūrėme. Kiek kraujo 
pralieta! 

— Jūsų didenybe, — atsakė Jakovlevas, suprasdamas, kad mo- 
nologas baigtas, — man atrodo, pradėti kalbą apie taiką derėtų 
jums, nugalėtojui... 

Imperatorius susimąstęs vaikštinėjo po salę ir staiga vienu šuo- 
liu grįžo atgal prie ruso. 

— Ar jūs galite susitikti su caru? — paklausė jis. 

— Taip. 

— Jeigu aš parašysiu, ar perduosite jam mano laišką? 

— Taip. 

— Jam asmeniškai? 

— Taip. 

— Ar galiu būti dėl to garantuotas? 

— Aš pasirengęs atsakyti asmeniškai. 

Teliko parašyti tinkamą laišką. Kokiais žodžiais? Pikti žodžiai 
netinka, maldavimai — juo labiau. Kaip paveikti Aleksandrą? Kaip 
priversti jį nusileisti? Kaip jį įtikinti? Napoleonas vienas išėjo į 
terasą, iš kur buvo matyti kai kurie miesto rajonai. Pro savo lor- 
netą jis matė spindinčius naktyje cerkvių, kur ne kur išlikusių 
sveikų rūmų, kurie dabar buvo paversti kareivinėmis, sietynus. 
Rūmų kiemuose ir lygumoje — kariuomenės stovyklos; ten ne- 
bedegė šviesos, nebebuvo girdėti užstalės dainų. Imperatorius 
nuėjo gulti, tačiau vidurnaktį atsikėlė ir sukvietė sekretorius. 
Vaikštinėdamas po didįjį svečių kambarį, Napoleonas murmė- 
damas diktavo laišką carui. Užgniauždami žiovulį, sekretoriai 


žymėjosi laiško carui nuotrupas, kurias dar spėdavo išgirsti. 

— Broli mano, - labai tyliai tarė imperatorius, — ne, per daug 
familiaru... Pone mano broli, taip, pone mano broli... aš noriu, 
jog jis patvirtintų, kad sielos gilumoje tebėra bent šiek tiek atsi- 
davęs man... Tilžėje jis man sakė: „Aš jums padėsiu kovoti su 
Anglija...“ Melas! To žodžio nerašykite... Erfurte aš jam pasiū- 
liau Moldovą ir Valakiją, kurių ribos ėjo Dunojumi... Pone 
mano broli... paskui pasakykite, kad vienas iš jo ministrų... 
Rašykite jūsų didenybe... Aš pasikviečiau jį, pasikalbėjau, ir jis 
man pažadėjo... ne... aš jam pavedžiau perduoti carui mano nuo- 
monę... Pabrėžkite mano nuomonę... Paskui reikia apgailestauti 
dėl Maskvos gaisro, pasmerkti jį, apkaltinti dėl jo tą kiaulę Ros- 
topčiną! Gaisro sukėlėjai? Sušaudyti juos! Pridurkite, kad ka- 
riauti su juo man nėra malonu... kad aš laukiau iš jo bent vieno 
žodžio... Vieno vienintelio! Žodis arba mūšis. Sulaukęs bent žo- 
delio aš būčiau likęs Smolenske. Sutelkęs armijos būrius aprū- 
pinčiau juos maistu iš Dancigo. Būtų pakakę vieno žodžio, ir aš 
būčiau sutvarkęs Lietuvą. Aš jau turėjau Lenkiją... 

Kai Sebastianas paėmė greitomis parašytus barono Feno už- 
rašus, norėdamas papildyti juos savaisiais, o paskui surašyti visą 
tekstą plunksna, jis pridėjo keletą tikslių skaičių: Nusikaltimo 
vietoje buvo sulaikyti keturi šimtai padegėjų. Arba: Buvo sudeginta 
trys ketvirtadaliai namų. Jis netgi išdrįso pridėti vieną dienos metu 
girdėtą imperatoriaus atsiliepimą apie Rostopčiną. Jam atrodė, 
kad toks samprotavimas sustiprins kreipimąsi: Koks tokio žiau- 
raus elgesio tikslas? Baronas perskaitė perrašytą laišką, jis jam pa- 
tiko; paskui perdavė pasirašyti Napoleonui. Sebastianas ypač di- 


džiavosi savo paties parašyta išvada: Su jūsų didenybe kariavau be 

Jokio priešiškumo. Vienas jūsų didenybės laiškelis prieš paskutinį 
mūšį arba po jo būtų sustabdęs mano žygį. Jis tikėjosi sulaukti 


pagyrimų, tačiau nepelnė nė vieno. 


Vienuolyno viršininkės celėje, kurią d'Erbinji rekvizavo savo 
reikmėms, jis atsikėlė jausdamas skausmus nugaros srityje. Nuo- 
gas jo liemuo buvo aptemptas zomšinėmis kelnėmis. Sebastia- 
nas pasitrynė strėnas. Medinė lova buvo labai kieta, nors ant jos 
buvo sukrauta krūva pagalvėlių. 

— Visai suglebau, — pasiguodė jis darydamas langą. 

Net sudrebėjo nuo drėgno vėsaus oro. Apačioje, kieme, ar- 
kliai triukšmingai gėrė Maskvos upės vandenį, kurį argabenda- 
vo statinėse į skalbyklą. Du dragūnai šildėsi sriubą pakabinę 
savo katiliukus ant sijų virš žarijų. 

— Kas čia? 

— Kopūstai, kapitone. 

— Ir vel! 

Supykęs jis nuėjo prie koplytėlės, kur Polenas buvo pasitiesęs 
šiaudinį Čiužinį. Jaunai akis nuleidusiai vienuolei padedant jis 
valė kapitono uniformą, kaip sakė maskvietė, nuo užpuolusių 
utėlių. Apsirengusi prasto audinio marškiniais, labai trumpai 
kirptais kaštoniniais plaukais, ilgomis blakstienomis, prisimer- 
kusi, lėtų judesių sesuo buvo išvertusi kelnes į išvirkščią pusę ir 
akmeniu traiškė utėles. Uždegęs žiebtuvėlį Polenas kaitino siū- 
les — stengėsi sunaikinti dar likusius gyvus parazitus. 

— Pone, mes beveik baigėme. 

— Žavi mergaitė. Svarstau, ar nereikėtų man pasiimti jos vie- 
toj tavęs! 

— Jai labai pasisekė, pone. Su leitenanto Bertono mergaitėmis 
elgiamasi visiškai kitaip. 

Nesukalbamą vienuolyno viršininkę ir labiausiai suvytusias 
vienuoles jie uždarė koplyčioje. Kitas raitininkai pasidalijo, kad 
jos jiems skalbtų ir tvarkytų drabužius. Išvakarėse leitenantas 
Bertonas buvo surengęs puotą. Didesnę nakties dalį d'Erbinji 
girdėjo juoką ir nešvankias dainas. Bertonas aprengė vienuoles 
markizėmis, nugirdė jas, verte šokti ir juokėsi iš jų santūrių aša- 
rų, veido išraiškos bei nerangumo. Toms merginoms pasisekė 
geriau, galvojo kapitonas, jos nepakliuvo į Viurtemburgo pulką. 
Tie gyvuliai būtų jas bematant sudoroję. 

— Paruošta, pone, —- pranešė Polenas, paskutinį kartą peržiū- 
rėdamas išutinėtą uniformą. 

— O dabar bek pas vagišių ir parnešk mums puikiojo ragu. 

Vagišiumi jis vadino kontrolierių Puasonarą, palikdavusį jam 
geriausius mėsos gabalus mainais į vienuolyno ikonas, kurias jis 
perlydydavo į sidabro luitus. 

— Aprengsiu jus ir bėgu, pone. 

— Nebūtinai tu. Mažytė man padės. Pažiūrėk, kokios jos ran- 
kos, pirštai tikrai ne kaip valstietės. Gal kokio artisto duktė, sau- 
goma vienuolyne... Koks jos vardas? 

— Aš nekalbu rusiškai, pone, — atsakė įsižeidęs Polenas. 

Tarnas giliai atsiduso, paėmė iš spintos ikoną, nulipo į pir- 
mą aukštą, kur, einant pro leitenanto Bertono celę, buvo girdėti 
moterų dejonės. Perėjęs arklide paverstą valgyklą, vedinas savo 
asilu, jis išvyko Šv. Vladimiro cerkvės link. 

Cerkvė buvo persisunkusi nemalonaus, šleikštaus ir tvankaus 


kvapo. Puvo ant pastolių už ilčių pakabinti gyvulių stimburiai, 

kraujas tiško į lipnius klanus, tekėjo grioveliais, krešėjo ant grin- 
dų plokščių. Polenas pririšo savo asilą po dengtu prieangiu ir, 
zvimbiant žalioms musėms, užsikimšęs nosį nužingsniavo per 
bažnyčios navą. Dvokiantis oras skverbėsi į burną, graužė ger- 
klę, jis visą kelią spjaudėsi. Kaip Puasonaras galėjo čia gyventi? 
Ogi labai gerai. Jį tonizavo mintys apie pelną, kurį tikėjosi gauti. 
Šioje kloakoje jam buvo lengviau kvėpuoti negu dviejų tūks- 
tančių metrų aukštyje be vilties praturtėti. Skruostai šiek tiek 
violetinio atspalvio, tačiau rūpestingai nuskusti. Darbo kabi- 
netą jis buvo įsirengęs klausykloje. Išėmė duris ir padėjo ant 
statinių — štai ir stalas. Dokumentai buvo sukrauti ant atgai- 
lautojų klauptų. 

— Laba diena, brangusis Polenai, - saldžiai pasisveikino Pua- 
sonaras. 

— Pone kontrolieriau, ką jūs man šiandien galėtumėte pasiū- 
lyti už šį meno kūrinį? 

Ir Polenas ištiesė ikoną ant sidabrinio pagrindo. 

— Pažiūrėsime, pažiūrėsime, — tarė sukčius taisydamasis aki- 
nius ant spuoguotos nosies. 

Jis tarsi specialistas apžiūrėjo ikoną. Pakrapštęs ją nagu, nu- 
statė, kad yra trys šimtai gramų sidabro, pamąstė, paskui nusi- 
tempė vis dar susigūžusį Poleną į zakristiją, kur buvo įsirengęs 
būstą ir sukrovęs visas savo atsargas. Jie aplenkė kokią šimtinę 
koplyčioje sumestų nudirtų kačių. Mėsininkai vežė vagonetes su 
nukirstomis galvomis į laidojimo rūsius, kur buvo sukrautos kau- 
lų, gyvulių galvų ir kanopų krūvos. Išmetus lauk, netgi užkasus, 


tos atliekos viliotų vilkus. 

Polenas stengėsi nežiūrėti į intendantūros darbininkus. Jie 
paraudusiais pirštais išiminėjo gyvuliams ir paukščiams vidurius 
ir metė juos į kubilus. Kiti, užsilipę ant kopėčių, ant ištemptų 
tarp krūvų virvių kabino virtines negyvų varnų. „Ar ši cerkvė 
kada nors bus tokia kokia buvo?“ - pagalvojo tarnas. „Akmenys 
daug ką mena',- kartodavo senasis klebonas, mokydamas jį abė- 
cėlės. Ruane, ant Sent Ueno stulpų, dar buvo matyti skylių. Re- 
voliucijos laikais naujokai ten buvo įrengę kalves, kur kaldino 
sviedinius. Ant varinių viškų pinučių stovėjo patrankos. Bet tai 
buvo visai kas kita. Šv. Vladimiro akmenys ir grindų plokštės 
buvo nudažytos krauju. 

— Palikau patį geriausią mūsų brangiam kapitonui, - sakė kon- 
trolierius Puasonaras, imdamas iš dėžės gelsvai žalio atspalvio 
kumelės kepenis ir vyniodamas jas į rusišką laikraštį. 

— Tik tiek? 

— Taip, pone Polenai, tik tiek, bet labai skanu. 

— Pone Puasonarai, gal galėtumėte dar ką nors? 

— Flakoną Maderos vyno! Manote, kad įmanoma rasti jautie- 
nos po aštuonių dienų plėšimo? Mūsų pulkai viską iššlavė! 

Nebeliko netgi sudžiūvusių daržovių. Kiekvieną dieną būriai 
vykdavo plėšikauti už miesto. Ir kiekvieną kartą reikėdavo skverb- 
tis vis giliau į kaimus, kęsti valstiečių priešiškumą. Vis rečiau 
pasitaikydavo šviežios mėsos, o Puasonaras iš to turėjo naudos. 

— Tegul kapitonas d'Erbinji pabando atvesti gyvulių bandą, — 
juokavo jis. 

— Aš jam pasakysiu, — atsakė Polenas. 

Jis pasitraukė atgal ir krūptelėjo, matydamas, kad atsidūrė 
priešais pagrindinį altorių. 

Aprūpintojai maistu ten buvo prikalę vilką. Puasonaras nusi- 
šypsojo ir tarė: 

— Vilkai nėra labai išrankūs. Kaipgi! Jiems patinka mano 
mėsa, netgi per daug. Iš tikrųjų paprašykite prieigas saugančių 
žandarų jus palydėti. Tie plėšrūnai tikrai gali jus užpulti dėl to 


puikaus mėsos gabaliuko, kurį nešatės. 


Laikas ėjo, caras nedavė jokio atsakymo, Kutuzovo būriai 
prapuolė pietuose, kaip ir nujautė Bertjė. Didžioji Armija bu- 
vo priversta laukti žiemos Maskvos griuvėsiuose. Imperatorius 
rašė Lietuvoje likusiam Marė, kunigaikščiui de Basano, kad šis 
pristatytų keturiolika tūkstančių arklių, ruošėsi telkti naujus 
pulkus, rengė apžiūras, stengėsi gauti iš Paryžiaus populiarių 
romanų. Kremlius pamažu stojosi ant kojų, kaip ir vienuolynai. 
Kolenkūras sutvarkė paštą. Iš Paryžiaus kiekvieną dieną atvyk- 
davo pasiuntinys su vynu ir siuntomis, kurių perdavimas estafe- 
te iš vienos sostinės į kitą užtrukdavo penkiolika dienų. Tarny- 
ba perduodavo siuntas iš etapo į etapą labai tiksliai. Pasklido 
gandas, kad kartu su žieminiais drabužiais atvyks pastiprinimas, 
ir rusai bus sumesti į Volgą. Netrukus po to įvyko keletas inci- 
dentų. Buvo rasti nužudytų kareivių kūnai. Kazokai, su kuriais 
Miuratas stengėsi susidraugauti, darėsi agresyvūs. Kartą jie sulai- 
kė iš Smolensko gabenamas dėžes su sviediniais ir sudegino jas. 
Po trijų dienų tame pačiame kelyje jie sužeidė ir nušovė keletą 
Gvardijos dragūnų. Rytojaus dieną jų gauja pagrobė dvi pašto 


skrynias, gabenamas iš Prancūzijos. 

Sebastianas žiūrėjo į pirmąjį sniegą. Didžiulės snaigės lėtai 
leidosi žemyn ir ištirpdavo ant stogų. Iš nukabintų nuo rūmų 
sienų paveikslų kareiviai kieme buvo susirentę būstus. Į sekreto- 
rių kabinetą įėjo štabo adjutantas. Jis buvo susijuosęs aukso spal- 
vos šilkiniu diržu, mūvėjo raudonomis kelnėmis. Atrodė labai 
elegantiškai su savo panašia į vengrų uniforma. 

— Jo didenybei — biuletenio 22 numerio tekstas. 

— Pone Rokai, - kreipėsi baronas Fenas, net nepažvelgda- 
mas į krintantį sniegą, — perskaitykite ir nuneškite imperato- 
riui. 

Ir jis vėl įniko rašyti įsakymą dėl naujo generolo paskyrimo į 
Portugaliją. 

— Pone barone... 

— Nuneškite, sakiau. 

— Yra problema. 

— Kokia? — paklausė baronas, keldamas nosį nuo dokumento. 

— Kaip jums atrodo, ar būtinai reikėtų užsiminti apie inci- 
dentus Smolensko kelyje? 

— Žinoma, ne! 

— Išbraukti? 

— Be abejo. 

— Ir dar... 

— Kas dar? 

— Šiame tekste trūksta pozityvumo. 

— Jei turite ką nors pozityvaus, pridurkite. 

— Man reikia jūsų pritarimo. 

Baronas paėmė popieriaus lapą, o Sebastianas pažėrė keletą 


minčių: 

— Kodėl po žodžių Gaisrai visiškai užgesinti nepridurti: Kas- 
dien surandama cukraus, kailių, gelumbės parduotuvių... 

— Tik ne mėsos. 

— Ne, bet juk bus spausdinama Moniteur, taigi reikia, kad 
žinios keltų pasitikėjimą. Žiūrėkite, ir čia, po žodžių: Didžiau- 
sia armijos dalis apgyvendinta Maskvoje... 

— Ir ką gi aš čia turiu matyti, pone Rokai? 

— Ta pačia pozityvumo dvasia aš pridurčiau: ...ir čia ji atgau- 
na jėgas po visų patirtų sunkumų. 

— Pridurkite, pridurkite. 

— Tas jaunuolis teisus. 

Taip pasakė imperatorius Napoleonas. Jis tyliai įėjo ir klau- 
sėsi jų pokalbio. Sekretorius ir jo pavaldinys atsistojo. 

— Saugokitės to vaikino, Fenai, jis - nekvailas. O kur Mene- 
valis? 

— Guli lovoje, jis turi temperatūros, jūsų didenybe. 

— Koks to vaikino vardas? 

— Sebastianas Rokas, jūsų didenybe. Jis — svarbiausias mano 
tarnautojas, jo rašysena itin graži. 

— Gal jį būtų galima panaudoti Karnavalė. Kaip jūs, Fenai, 
manote? 

— Jis iš tikrųjų apsišvietęs... 

Karnavalė rūmuose cenzūros tarnybos sudėdavo tekstą iš da- 
lių, kurias būdavo leidžiama vaidinti. Pizistratas Atėnuose per- 
rašinėdavo Homero giesmes, o mokyti tarnautojai surasdavo Ata/ 
tolimas, tačiau jo didenybei nemalonias aliuzijas. Jie sušvelnin- 
davo klasikus dėl imperijos ramybės, priskirdavo per daug mo- 


dernias komedijas asirams. 

Sebastianas net paraudo iš laimės. Jis spaudė kumščius, kad 
nedrebėtų rankos. Napoleonas klausinėjo: 

— Jūs mėgstate teatrą? 

— Paryžiuje, jūsų didenybe, aš eidavau į teatrą, kai tik turėda- 
vau laisvo laiko, nes tarnavau Karo ministerijoje. 

— Ar jūs gebate ramiai žiūrėti tragediją? 

— Taip, jūsų didenybe. 

— Ar jums įdomu žiūrėti klasikų sukurtas situacijas ar klau- 
sytis dviprasmiškų žodžių, kuriuose esama aliuzijų į imperiją ir į 
mano asmenį? 

— Taip, jūsų didenybe. 

— O jeigu jums pateiks pjesę apie Karolį VI, kaip tuomet su- 
reaguosite? 

— Blogai, jūsų didenybe. Labai blogai. 

— Paaiškinkite. 

— Jūsų didenybe, šiuo atveju jau pats siužetas netikęs. 

— Tęskite. 

— Scenoje netinka rodyti kvailo karaliaus. 

— Bravissimo! Ir jūs galėtumėte į šiuolaikines pjeses įtraukti 
antikos elementų? 

— Taip, jūsų didenybe, man patinka graikų ir lotynų autoriai. 

— Fenai, kai grįšime į Paryžių, pristatykite savo darbuotoją 
baronui Pomerėjui. Jam labai reikia pagalbininko. Nesivaipyki- 
te! Savo pastaboms perrašinėti rasite kitą sekretorių. 

Rodydamas savo pasitenkinimą, imperatorius mėgdavo pa- 
tampyti už ausies savo pašnekovą arba iš visų jėgų skelti jam 
antausį. Sebastianui teko laimė pajusti ant savo skruosto penkis 


imperatoriaus pirštus. Tai prilygo apdovanojimui ordinu. 

— Diurtali, į žvalgybą! 

Dragūnas jojo siauru ilgu lieptu lėta žingine, laikydamas sa- 
vo arklį už pavadžio tik dviem pirštais, nykščiu ir rodomuoju, 
pagal instrukciją, kad arklys, jei netikėtai sukluptų ar pargriū- 
D'Erbinji su maždaug trimis dešimtimis savo kareivių keliavo 
pietų pusėn, į kaimą už geltono smėlio dykumos. Jam nedavė 
ramybės kontrolieriaus Puasonaro pastaba, ir jis prisiekė su- 
gauti gyvulių bandą. Iš Maskvos jie išvyko prieš aušrą, pliau- 
piant lietui, į aulinius batus prisikimšę šiaudų, nes naktį buvo 
šalna. Po keturių kelionės valandų lietus liovėsi, staigūs vėjo 
gūsiai plazdeno ant pečių šlapius apsiaustus, plaikstė arklių 
karčius. Kitoje pusėje buvo matyti iš eglių ir samanų suręsti 
nameliai. Pro lentinius stogus kilo dūmai. Vienur kitur nepa- 
sitraukę valstiečiai kūreno ugnį, jie tikriausiai turėjo atsargų, pa- 
šaro, gal ir gyvulių. 

— Diurtali! 

Kai dragūnas pasiekė liepto vidurį, lieptas neatlaikė: raitelis, 
jo arklys, rąstai nubildėjo į akmenuotos daubos dugną. D'Erbinji 
nukreipė žvilgsnį į šoną. Diurtalio balso nebuvo girdėti. Teliko 
aplenkti daubą, kuri žemėjo horizonto link, ir saugiai grįžti iki 
pirkelių mišku, jeigu tik jis ne per daug tankus. Jie vorele judėjo 
į priekį prieš vėją, nedrįsdami keltis per kitą lieptą, nes jis jiems 
atrodė netvirtas ir nepatikimai pastatytas. Tik gerai įdienojus 
rado perkėlą. Kopdami į kitą šlaitą, jie išgirdo karingus kazokų 
šūksnius Ur! ir pamatė nedidelį tiesiai į juos šuoliuojantį raite- 


lių būrelį su plokščiomis kepurėmis, atstatytomis ietimis. Kapi- 

tonas pasijuto taip, lyg vėl būtų atsidūręs Egipte. Juos persekio- 
jo ir arabų raitininkai. Jie pasirodydavo staiga, puldavo, imdavo 
blaškytis, vel grįždavo iš kitos pusės. 

— Nulipti nuo arklių! Užimti pozicijas! 

Dragūnai žinojo šį manevrą. Jie pasislėpė už savo arklių, į 
pečius įrėmė šautuvus. Kazokai puolė. Kai jie atsidūrė už dešim- 
ties metrų nuo jų, kapitonas sukomandavo pradėti, ir dragūnai 
emė šaudyti. Po šaudymo, išsisklaidžius dūmams, jie apžiūrėjo 
medžioklės padarinius: du arkliai ir trys žmonės. Trečias arklys 
daubos šlaite rupšnojo sausą žolę. Kiti kazokai staiga apsisuko ir 
dingo miške. Dragūnai vėl užtaisė šautuvus. 

— Sužeistų yra? 

— Nė vieno, kapitone. 

— Mums pasisekė. 

— Išskyrus Diurtalį. 

— Taip, Bonė, išskyrus Diurtalį! 

D Erbinji ketino įsikurti nakčiai kaimelyje, kurį jis ką tik iš- 
vydo, tačiau dabar nebebuvo nė minties eiti į tą pavojingą mišką 
ar ten apsistoti. Jis nenoromis davė įsakymą trauktis, ir jie visu 
greičiu paragino pavargusius arklius. Grįžo nieko nepešę, bet 
kapitonas guodėsi įsigijęs ištvermingą arklį ir aulinius batus, iš 
vidaus pamuštus meškos kailiu. Batai jam buvo per maži, bet jis 
juos atiduos Anisijai, vienuolei trumpais plaukais, savo globoti- 
nei, kurios vardą labai gerai įsiminė. 

Nakų, pilant smarkiam lietui, marodieriai grįžo į Užgimimo 
vienuolyną. Vanduo bėgo nuo stogų, varvėjo nuo langų ir durų 
stogelių be laštakų. D'Erbinji bėgte prabėgo pro tuos krioklius, 


kad greičiau pasiektų saugią vietą. Vienuolyno viduje jis nusivilko 

šlapią apsiaustą, nusiėmė didžiulę kepurę, prisigėrusią vandens. 
Jam per veidą tekėjo vanduo. Skliautuoto kambario, kuriame 
dar neseniai buvo priimamasis, viduryje, priešais sukrautą mai- 
šų kalną, nepatenkinti niurzgėjo dragūnai. 

— Kas čia darosi? 

— Negauname algos, kapitone. 

— Ir, aišku, tai jūsų nedžiugina, tinginių gauja! 

— Na... 

Kapitonas atidarė vieną maišą ir ištraukė iš jo gerą saują gel- 
tonų monetų. 

— Jos varinės? 

— Nieko gero, tik svoris. 

— Jums labiau patinka netikri popieriniai pinigai? 

Iš tikrųjų, kai teismų rūsiuose rado daugybę varinių monetų, 
kareiviams buvo išmokėtos algos. Imperatoriaus gvardija gavo 
maišus su dvidešimt penkių kapeikų monetomis. Kapitonas nu- 
sičiaudėjo. 

— Pirmiausia aš turiu apdžiūti, vėliau pagalvosime. 

Jis paliko nusivylusius raitininkus ir užlipo į savo aukštą. Ka- 
pitono celėje, miegančios vienuolės galvūgalyje, ant taburetės 
sėdėjo Polenas. 

— Anisija, Anisijuška... 

— Ji miega jau visą dieną, pone. 

— Serga? 

— Nežinau. 

— Nekvietei pono Larėjaus? 

— Aš neturiu tokios teisės. 


— Bukagalvis! 

— Ponas Larėjus — chirurgas, o tai mergaitei nieko nereikia 
amputuoti. 

D'Erbinji nebesiklausė paskutinių tarno žodžių, jis atsiklau- 
pė prie Anisijos. Ji kapitonui atrodė panaši į madoną, kurios 
atvaizdą buvo pavogęs iš ispanų bažnyčios. Vėliau jis tą paveiks- 


lą pardavė už sočius pietus. 


Lijo ir kitą dieną. Šeimininko pasiųstas į Kremlių, į Gvardi- 
jos ligoninę, Polenas sėdėjo ant savo asilo po Pekino skėčiu nuo 
saulės, kurį gavo turguje vietoj skėčio nuo lietaus. Kadangi Pole- 
no kepurė buvo be kokardos, sargybiniai neleido jo į citadelę. 
Niekas negalėjo suminkštinti jiems širdžių, netgi d'Erbinji pa- 
diktuotas ir kaire ranka pasirašytas laiškas. Jis neskubėdamas grįžo 
atgal. Ir vėl turės kęsti kapitono pyktį, nors prie to jau buvo 
pripratęs. Jis sąžiningai padarė lankstą per karo ligoninę ant 
Maskvos upės kranto; ten matė darbais užsivertusius gydytojus, 
lakstančius po sales aukštais langais tarp eilių su penkiasdešimt 
lovų. Jo akivaizdoje išnešė į paklodę suvyniotą numirėlį. Jį nuly- 
dėjo mirštančiųjų žvilgsniai. Polenas išėjo neradęs progos pri- 
siartinti bent prie sanitaro. Klaidžiodamas po griuvėsius, jis pa- 
matė minią maskviečių Nikolskajos gatvėje, kur greitomis buvo 
surengtas pinigų turgus. Ten buvo išlikę keli sveiki tarnybiniai 
pastatai. Kareiviai už prekystalių keitė varines monetas. Už de- 
šimt, penkiasdešimt kapeikų, už sidabrinį rublį, — apyvartoje 
esančių monetų paklausa kėlė kainas, — tie vargšai žmonės gau- 
davo pilnus maišus. Toje grūstyje mikliai darbavosi moterys, vai- 
kai, skarmalais apsirengę seniai. Su kardais rankose Gvardijos 


pėstininkai stengėsi palaikyti tvarką. Kiti šaudė į orą. Spūstis 

buvo didžiulė. Rusai lipo vieni per kitus, mosavo rankomis, stum- 
dėsi alkūnėmis, mušėsi skindamiesi kelią prie keitėjų prekysta- 
lių. Stambus mužikas atėmė iš moters maišą, kurį jai buvo pavy- 
kę gauti, ji puolė draskyti jį nagais, jis spyrė jai keliu į pilvą, ji 
įsikibo jam į purviną kitelį, jis trenkė jai maišu, kad toji paleistų 
iš rankų savo laimikį, ji krito plūsdamasi, o kiti jau lipo ant jos. 
Kareiviai buvo pasitraukę į pastato vidų, jie mėtė maišus per 
atidarytus langus. Tai kėlė dar didesnę spūstį ir žadino žvėrišku- 
mą. Vaikinui su pelerina ir vaškytiniu gaubčiuku pavyko išvesti 
nelaimėlę iš to chaoso. Po pelerina Polenas pastebėjo melsvą dra- 
bužį, papuoštą tamsiai raudonu aksomu, ir suprato, kad tas vai- 
kinas — iš sveikatos tarnybos. Jis pašaukė jį. Tokiame triukšme 
išgirsti jo balsą buvo neįmanoma. Tuomet Polenas prijojo ar- 
čiau ir paklausė: 

— Jūs gydytojas? 

— Ir taip, ir ne. 

— Sanitaras? 

— Sveikatos apsaugos pareigūno padėjėjas. 

— Mano kapitonui labai reikia jūsų pagalbos. 

— Jeigu jis karininkas... 

— Aš noriu išvengti plūdimo. 

— Aš šiek tiek išmanau apie miltelius ir tepalus, mačiau, kaip 
nuleidžiamas kraujas... 


— Puiku! 
Padėjėjas atrodė kvailas, bet geros valios žmogus, jo drabužio 
spalva liudijo apie jo pareigas. Aišku, kad kapitonui to pakaks. 


Vaikinas nusiėmė peleriną ir kepurę, pasilenkė prie vienuolės, 

išsiėmė iš savo krepšio mažą veidrodėlį ir prikišo jai prie burnos. 
Suraukęs antakius d'Erbinji stebėjo, ką jis daro. Jam visada pati- 
ko skubiai sužinoti rezultatą. 

— Aš manau... — pradėjo vaikinas. 

— Tikrumo! 

— Manau, kad ji mirusi, bent jau atrodo mirusi. Žiūrėkite, 
mano veidrodėlis nerasoja. Ji nebekvėpuoja. 

— Kai aš miegu, jokie veidrodžiai nerasoja! To, ką jūs teigiate, 
negali būti! Jei jūs toks protingas, pasakykite, nuo ko ji mirė? 

— Būtų galima ją nugabenti pas sveikatos apsaugos parei- 
gūną... 

— Pastatykite ją ant kojų arba aš jums nusuksiu sprandą! 

— Jei jūs man nusuksite sprandą, tada bus du lavonai. 

Nors atrodė kvailas, bet kalbėjo logiškai. Jis dar kartą pasilenkė 
prie kailiu užklotos lovos, apžiūrėjo akių baltymus, veido spalvą. 

— Sakyčiau, kad ji nunuodyta. 

— Ar tu visą laiką prie jos budėjai? — paklausė kapitonas Poleno. 

— Taip. Tik trumpam buvau išėjęs gaminti pusryčių. 

— Ką tu jai davei valgyti? 

— Gabalėlį kumelės kepenų. 

— Nereikėjo! Ta mėsa buvo apgedusi! 

— Nieko kito neturėjome... Visiems nuodams yra priešnuo- 
džių, — pasakė kvailys. 

— Duok savo mikstūros, — sušnibždėjo kapitonas palūžusiu 
balsu. 

— Oi, reikėtų pakviesti popą. Jie išmano tokius dalykus, žino 
stebuklingų žolelių, maldų, kurios gydo, turi laimę nešančių iko- 
nų. Man apie tai pasakojo viršininkas. 

D'Erbinji pradėjo tikėti, kad mirusieji gali prisikelti, kad ma- 
gija iš tikrųjų veiksminga, kad smilkalų dūmai naikina piktąsias 
jegas. Norėdamas prisijaukinti Maskvoje gyvenančius rusus, im- 
peratorius nedraudė religinių apeigų. Popai vėl laikė pamaldas. 
Kai kapitonas sustojo vienoje cerkvėje, kurios dar nebuvo už- 
ėmęs joks būrys, sužinojo, kad visos vienuolės nusinuodijo. Va- 


dinasi, ir Anisija mirė ne nuo kumelės kepenų. 


Visos durys begaliniuose Kremliaus koridoriuose buvo sau- 
gomos. Gal ir per daug skambiai pasakyta saugomos. Tie kaili- 
niuoti grenadieriai buvo išmainę savo kardasaičius į kašmyro 
skaras, kailines grenadierių kepures — į išraitytas kalmukų ke- 
puraites. Ne tokie girti stovėjo atsirėmę į sienas, kiti sėdėjo ir 
ilgais mediniais šaukštais iš matinio krištolo vazų kabino egzo- 
tiškas uogienes, nuo kurių kankino troškulys, todėl jie be per- 
traukos maukė stiprią degtinę. Ginklai mėtėsi tarp puodynių ir 
tuščių butelių. Sebastianas nebekreipė dėmesio į tokį įprastą vaiz- 
dą. Pasukęs į personalo valgyklą jis sutiko du rusus civilius su 
baltos ir raudonos spalvos raiščiais ant rankovių. Viskas stojosi į 
savo vietas. Imperatorius atstatė municipalitetą, išdalijo postus ko- 
mersantams ir miestiečiams, atsisakiusiems bėgti su Rostopčinu. 

Adjutantai, karininkai, gydytojai ar šiaip tarnautojai susirin- 
ko pasivaišinti į didžiulę patalpą, išmuštą raudonu aksomu. Jos 
centre stovinti kolona rėmė skliautus, dalijančius salę į keturias 
dalis. 

— Pone sekretoriau! 

Sėdėdamas prie stalo priešais garuojantį dubenį, Anri Beilis 
kvietė Sebastianą prisijungti prie jo: 


124 


— Aš jums užėmiau vietą šalia savęs. 

— K3 jūs valgote? 

— Frikasė. 

— Iš ko? 

— Sakyčiau, tai triušiena... 

— Vadinasi, katiniena. 

— Visai neblogai su prieskoniais ir taure malagos. 

Sebastianas atstūmė frikasė ir įsidėjo pupelių. Abu vyrai dis- 
kutavo apie Česterfildo knygą Laiškai mano sūnui, kurią buvo 
nugvelbę vienoje Maskvos bibliotekoje, paskui pasidalijo minti- 
mis apie italų tapybą. Beilis prisipažino, kad rašo italų dailės 
istoriją. Jiedu susiginčijo dėl Kanaleto. 

— Pone sekretoriau, aš žinau, kodėl jums patinka Kanaleto 
paveikslai. Jo Venecijos peizažai primena teatro dekoracijas. Be- 
je, kai jis buvo jaunas, su tėvu ir broliu piešė dekoracijas, ba- 
liustradas, nuostabias perspektyvas. Drobėje visa tai man atrodo 
šiek tiek nenatūraliai. 

— Pone Beili! Nenatūraliai? Tiesiog tobula... 

— Taip? 

Sebastianas nieko nebeatsakė, jis žiūrėjo įbedęs akis į naujai 
atvykstančiuosius, kuriuos atlydėdavo rūmų prefektas Bosė. 

— Tie civiliai tiesiog ryte ryja jus akimis. 

— Aš juos šiek tiek pažįstu... 

— Ko jie čia ieško? 

— Tai prancūzų komediantų trupė. Jie vaidino Maskvoje. 

— O, merginos! Visai neblogai, mano mielas. Ir jūs, kuriam 
taip patinka teatras, netgi Kanaleto paveikslai, jūs neišbandėte 


savo laimės? 

— O, pone Beili, leidžiu bandyti jums. 

— Ačiū! Aš dažnai lankydavausi panašiuose vaidinimuose, de- 
ja, po keleto dienų turiu išvykti apsirūpinti maisto atsargomis. 
Paskui į Dancigą. Tai manęs visai nežavi. 

— O aš jums pavydžiu. Ko toje Maskvoje sėdėti? 

— Mane dažnai kankina dantų skausmai, ypač naktų. Tada aš 
blogai miegu, pakyla temperatūra... 

— Tačiau apetitas žvėriškas! — replikavo juokdamasis Sebas- 
tianas, nė pats nežinodamas, ar juokiasi iš savo draugo Beilio, ar 
dėl to, kad vėl mato sveiką ir gyvą komediantų trupę. 

Pasibaigus vaišėms visi kartu pakilo nuo stalo. Komediantai 
sėdėjo užstalėje netoli išėjimo, tačiau Sebastianas nutaisė abejin- 
gą veido išraišką ir apsimetė, kad nemato jų. 

— Pone Sebastianai! — pašaukė jį Ornela, ir jis nebegalėjo 1l- 
giau apsimetinėti. 

— Slapukas! — sušnibždėjo draugas jam į ausį. — Aš jus palie- 
ku, čiulbėkite. Šį kartą aš jums pavydžiu. 

Sebastianas sulaikė kvapą, atsisuko, apsimetė nustebęs, priėjo 
artyn, stvėrė kėdę ir atsisėdo šypsodamasis. Buvo priverstas klau- 
sytis ponios Auroros pasakojimų apie jų nelaimes, vasarnamio 
apiplėšimą, apie tai, kaip jie gelbėjosi nuo gaisro, paskui nuo 
troškulio, kaip atsitiktinai juos išgelbėjo Neapolio karalius, kaip 
priglaudė savo štabo būstinėje Razumovskio rūmuose. Sebas- 
tianas stebėjo satinine suknele vilkinčią panelę Ornelą nutai- 
sęs abejingą miną. Ji paleido juodus garbanotus plaukus, tie 
pasklido jai ant pečių. Kai pradėjo pasakoti Ornela, Sebastia- 
nas pastebėjo, kad ji šiek tiek švepliuoja, tačiau dėl to atrodė 


dar patrauklesnė. 

— Pone Sebastianai, Neapolio karalius dievina teatrą. Jis pats 
visada elgiasi lyg scenoje. 

— Jo drabužius puošia auksinės pynės, - pasakojo rudaplaukė 
Katrina, — jis turi deimantinius auskarus, vienas furgonas pilnas 
kvepalų ir pomadų, kitame - garderobas... 

Neapoliečių uniforma apsirengęs didysis Vialatu ilgiau nebe- 
ištvėrė, nutraukė savo partneres. Jis norėjo papasakoti apie Miu- 
ratą. Atstatė krūtinę ir tarė: 

— Jis mums pasakė: „Savo rūmuose Neapolyje liepdavau 
vaidinti man vienam Talma vaidmenis, o pats deklamuodavau 
Sidą, Tankredą...“ 

— Ko tada grįžti į Kremlių? — nutraukė jį Sebastianas. 

Imperatorius reikalavo, kad Maskva grįžtų į normalias gy- 
venimo vėžes. Jis ketino kviestis operos dainininkus, garsius 
muzikantus, o kai pasipynė po kojomis komediantai, paprašė 
jų suvaidinti savo repertuarą, kad palinksmintų kareivius. 

— Ir ką gi jūs ketinate vaidinti? 

— Žaidimą meile ir likimu, pone Sebastianai. 

— Aš plosiu jums. Įsivaizduoju jus atliekančią Silvijos vaid- 
menį, o jūsų draugę — išdykelės tarnaitės. 

— O paskui mes vaidinsime Sidą, — pareiškė jaunuolis. — Ir 
Zairą, ir Figaro vedybas... 

Prefektas Bosė jiems pasiūlė Pozniakovo rūmuose tikrą salę, 
kurioje trūko tik šviestuvų. Jie turėjo tris dienas pasirūpinti kos- 
tiumais, o karinė vadovybė Kremliuje, Yvano cerkvėje, buvo su- 
kaupusi įvairiausių audinių, apmušalų, aksomo, auksinių galio- 
nų - jų visiškai užteko ir drapiruoti, ir kostiumus siūti. Jie ėjo į 


rūmus pasirinkti. Sebastianas turėjo grįžti į savo kabinetą. Jam 

nuėjus Ornela ir Katrina įsilinksminusios pradėjo cituoti Mari- 
vo. Joms atrodė, kad tie jo žodžiai labai tinka šiomis sąlygomis. 

— Aš pastebėjau, kad tas gražus vyras tikras savimyla, — kalbėjo 
Ornela, vaidindama Silviją. 

— O, negerai, kad jis savimyla, bet labai gerai, kad jis gražus, — 
atsakė Katrina, vaidindama Lizetę. 

Įkišęs nosį į lėkštę su caro herbu, didysis Vialatu vienu kąsniu 
prarijo porciją katinienos frikasė ir dar tris kartus pakartojo to- 
kią pat porciją. 


Dragūnų būrys lydėjo keletą vežimėlių, kuriuose buvo sukrauti 
į drobules suvynioti vienuolių kūnai. Jie slinko lyg šešėliai, nes 
rytais spalio mėnesio pradžioje žemę dar dengdavo tirštas ir šal- 
tas rūkas. Kapitonas d'Erbinji vedė juos kapinių link. Jis neno- 
rėjo, kad Anisija būtų kartu su kitomis seserimis, todėl įvyniojo 
į indišką šilką ir nešė ją pasidėjęs priešais save, arkliui ant kaklo. 
Jis buvo išblyškęs kaip ir vienuolė, o liūdesys išvagojo jam veidą 
naujomis raukšlėmis. Iš kur gavo nuodų? Kas jų parūpino ar 
įpyle? Kaip? Toms moterims religija draudė žudytis. Kas tada 
atsitiko? Maskvoje buvo pastebėti kazokai. Jie bastėsi, norėdami 
kuo daugiau sužinoti, sekė, kai kurie netgi stengėsi suartėti. Nuo- 
dai jiems — ne ginklas, sunku patikėti, kad nuodų būtų davę jie, 
be to, jie nebūtų galėję prasiskverbti į vienuolyną, juolab į vie- 
nuolyno viršininkės vienutę. D'Erbinji nieko negalėjo suprasti. 
Argi neįmanoma paaiškinti? Juo blogiau. Jis apsiribojo faktais. 
Jis, kuris tiek daug kartų žudė savo rankomis, dabar kankinosi 
dėl to, kad nebėra rusų merginos, apie kurią beveik nieko ir ne- 


žinojo. Jis ketino išsivežti ją į Normandiją, nes anksčiau ar vė- 

liau jie paliks tą nemalonų miestą. Būtų išmokęs ją prancūzų 
kalbos, būtų rūpinęsis ja kaip savo dukra, taip, kaip savo dukra, 
o ji būtų padėjusi jam ramiai sulaukti senatvės. Jie pasiekė kapi- 
nes. Besisklaidančiame rūke mirgėjo blankios liepsnelės. Dalis 
vargšų, neturinčių pastogės maskviečių, glaudėsi kapinėse — ten 
susirentė pašiūres. Jie kūreno ugnelę, kad pasikeptų augalo šak- 
nų, pasišildytų, atbaidytų vilkus ir valkataujančius šunis, kurie 
iš bado visiškai sulaukėjo. 

Raitininkai vienoje alėjoje pradėjo tyliai kasti didelę duobę. 
Kapitonas paguldė Anisijos kūną ant apsamanojusio antkapi- 
nio akmens. Baigus kasti kapo duobę, - atrodė, kad kasa visą 
amžinybę, — suvertė į ją iš ratukų vienuolių palaikus ir vėl už- 
kasė. D'Erbinji sėdėjo greta Anisijos kūno. Jis pažvelgė į vaški- 
nį jos veidą, nuėmė auksinį kryželį, kurį mergina visada nešio- 
davo ant kaklo, tvirtai suspaudė rankoje ir nusprendė pasilikti 
jį sau. Nebebuvo girdėti kasamos žemės garsų, raitininkai tylė- 
dami vertė žemes į kapo duobę. Jie stovėjo ir laukė netardami 
nė žodžio. Kapitonas ilgai žiūrėjo į dumbliną žemę, paskui pa- 
kėlė galvą ir tarė: 

— Bonė su dviem kareiviais, pakelkite šitą. 

Jis rodė į balto marmuro antkapį. 

— Kapitone, jis jau užimtas. 

— Negi tu nori, kad aš mesčiau Anisijušką į bendrą duobę? 
Čia jai bus geriau. Žiemą šiame prakeiktame krašte velniškai šal- 
ta, negelbės nė gražus laidojimo rūsys. 

Bonė pakluso, tačiau pamanė, kad jo kapitonas pakvaišo. Jiems 
bekasant kastuvai pradėjo kliūti už karstų. 

— Užteks, — sustabdė kapitonas. 


129 


Jis pats nunešė Anisiją ant rankų. Bonė padėjo jam atsargiai 
nuleisti ją į angą. D'Erbinji savo batu užvertė angą žemėmis ir 
perkėlė antkapinę plokšrę. 

— Ar kuris nors prisimenate kokią maldą? Ne? 


Jis priveržė balno pavaržas ir sėdo ant arklio. 


Vakare durininkas uždegdavo ant imperatoriaus rašomojo sta- 
lo dvi žvakes. „Imperatorius dirba!“ - gėrėdavosi kareiviai, pakė- 
lę nosis į apšviestą langą. O iš tikrųjų didelę dalį dienos Napole- 
onas miegodavo arba, gulėdamas ant sofos, vartydavo Plutarcho 
tomus, paskui grįždavo prie Voltero Karolio XII - nedidelio for- 
mato paauksuotais kraštais, kietais viršeliais knygutės. Užvers- 
damas ją atsidusdavo: 

— Karolis norėjo nepaisyti metų laikų... 

Imperatorius užmerkdavo akis ir imdavo snūduriuoti. Apie ką 
galvojo? Žinios ateidavo nemalonios. Rusų ir švedų koalicija pri- 
vertė Sen Syrą palikti Polocką, o caras tylėjo. Kolenkūras atsisakė 
vykti į Peterburgą kaulyti taikos, kuria jis niekada netikėjo. Pa- 
klusnesniam Loristonui pavyko pasivyti Kutuzovą ir išgauti iš jo 
žodines paliaubas. Ar jis laikysis duoto žodžio? Imperatorius abe- 
jojo, švaistėsi keistais nurodymais: „Nupirkti dvidešimt tūkstan- 
čių arklių, parūpinti dviem mėnesiams pašaro!“ Iš ko nupirkti ar- 
klius? Kur rasti pašaro? Kitą dieną jis papasakojo kunigaikščiui 
Dariu, vyriausiajam tiekėjui, kad nori pulti Kutuzovą. 

— Per vėlu, jūsų didenybe, — apgailestavo kunigaikštis, - jam 
užteko laiko sustiprinti savo armiją. 

— O mums? 


— Mums ne. 

— K3 daryti? 

— Nėra kitos išeities, kaip praleisti žiemą Maskvoje. 

— O arkliai? 

— Tuos, kurių nebeišmaitinsime, aš apsiimu pasūdyrti. 

— Žmonės? 

— Jie gyvens rūsiuose. 

— O kas bus vėliau? 

— Nutirpus sniegui atvyks pastiprinimas. 

— Ką visi galvos Paryžiuje? Kaip be manęs apsieis Europa? 

Nieko neatsakęs Dariu nuleido galvą, tačiau atrodė, kad impera- 
torius įsiklausė į jo patarimą. Įsikūrimo darbai paspartėjo, darbi- 
ninkai griovė mečetes, kad atlaisvintų tvirtovės sienas, artileristai 
paruošė trisdešimt šaudymo angų Kremliaus bokštuose, kiti traukė 
iš tvenkinių šimtą tūkstančių rusų sumestų patrankų sviedinių. Iš 
Paryžiaus buvo iškviesti chirurgai. Kartą antrą valandą nakties Na- 
poleonas diktavo savo sekretoriams įsakymus Bertjė. Jo mintys bu- 
vo aiškios, kalbėjo sklandžiai. Imperatorius vaikščiojo skersai išilgai 
kambario susidėjęs rankas už nugaros, apsirengęs baltu mutininiu 
chalatu. Jis reikalavo, kad generolas majoras tris mėnesius aprūpin- 
tų žmones bulvėmis, šešis mėnesius raugintais kopūstais, degtine ir 
pateiktų jam labai tikslų miesto ir jo gyventojų dislokacijos planą: 
„Maisto atsargos bus saugomos: 1-ajam korpusui vienuolyne, kur 
apsistojęs 13-asis mobiliųjų kariuomenės dalių būrys, 4-ajam kor- 
pusui kalėjimuose Peterburgo kelyje, 3-iajam korpusui vienuo- 
lyne prie parako sandėlių, Gvardijos artilerijai ir kavalerijai 
Kremliuje... Iš Maskvos vedančiuose keliuose reikia parinkti tris 
vienuolynus ir ten įtvirtinti apkasais tris postus...“ 

Imperatorius žinojo, kokia jų aplinka, tačiau niekada negalė- 
jo patikėti, kad jo armijai trūksta maisto. Nesvarbu. Kitą dieną 
oras buvo šiltas, imperatorius vėl buvo linksmas ir pusryčiavo su 
Diuroku ir princu Eugenijumi. 

— Kur Bertjė? 

— Savo apartamentuose, jūsų didenybe, - atsakė Diurokas. 

— Argi jis neišalkęs? 

— Šiandien rytą jūs jį gerai nuskalpavote: Jūs ne tik niekam 
tikęs, bet dar ir kenkiate man! 

- Jis kopūstų šalyje nesugebėto rasti raugintų kopūstų! Jo ne- 
galima barti? Kaip kokia senmergė! Ne veltui jis įsikūrė carienės 
apartamentuose! 

Abu svečiai stengėsi išspausti šypseną, o imperatorius juokėsi 
ligi ašarų. Nusišluostė į staltiesės kraštą akis ir vėl surimtėjo. Pra- 
rijo kąsnį pupų ir staiga pakeitė temą: 

— Kokia mirtis gražiausia? 

— Puolant kazokus! — užsiplieskė princas Eugenijus vartyda- 
mas lėkštėje kotletą. 

— Tokia mirtis mūsų ir laukia, - pridūrė Diurokas. 

— Man patiktų, jei aš žūčiau mūšio lauke nuo patrankos svie- 
dinio, tačiau aš mirsiu savo lovoje kaip koks kvailys. 

Paskui jie prisiminė mirusius garsius antikos laikų žmones, 
tuos, kurie nusinuodijo, kurie mirė iš juoko, kurie pasismaugė, 
kuriuos nudūrė. Jo didenybė dažnai ieškodavo protėvių Plutar- 
cho aplinkoje; jis net sudrebėjo prisiminęs, kaip mirė Sila. Tą ne- 
turtingą, be jokio titulo, bežemį generolą, kuriam visas gyvenimas 
buvo armija, kuris gyveno tam, kad valdytų Romą ir vadovautų 
visam pasauliui. Kaip ir Napoleonas, jis turėjo suvaldyti didžiu- 

lę imperiją. Kaip ir Napoleonas, jis tvarkė asmeninius gyveni- 
mus, kūrė įstatymus, kalė pinigus su savo atvaizdu. Jo žmona 
Sicilija buvo iš aristokratų, kaip ir imperatorienė Marija Liudvi- 
ka. Panašumai imperatoriui darė įspūdį, tačiau tik ne Sila gyve- 
nimo pabaiga, ne, jokiu būdu. 

— Ar jūs įsivaizduojate mane tokį pasileidusį kaip jis? Ar įsi- 
vaizduojate mane, apsuptą aktorių ir fleitininkų, geriantį, persi- 
valgantį, apniktą utėlių, ropojančių mano kūnu, kol pagaliau jis 
sprogsta? Pokšt! 

— Jūsų didenybe, Plutarcho pasakojimas perdėtas, — pasakė 
princas Eugenijus. 

— Mano likimas labai panašus į jo... 

— Arba į Aleksandro Didžiojo, — pareiškė Diurokas, kuris ži- 
nojo imperatoriaus polinkius ir svajones. 

— A! Indija... 

Savo nesėkmingo žygio į Egiptą metu Napoleonas svajojo pa- 
siekti Gango upę, kaip Aleksandras. Ir čia jis matė panašumų. 
Makedonietis veržėsi į Rytus su keletu tūkstančių barbarų, skitų 
ar iranėnų raitininkų, persų pėstininkų, Balkanų ilyrų, trakų, 
samdomų įtartinų graikų; visų jų dialektai buvo skirtingi, kaip 
Didžiosios Armijos kareivių. Jis lygino Agri gyventojus, nešinus 
trumpomis ietimis, su lenkų ulonais, bulgarų plėšikus su ispanų 
batalionu, Kretos salos gyventojus, nešinus lankais it ožio ragai, 
su savo armijos Rytų Prūsijos pulku... 

— Galėtume žygiuoti į Indiją, - pasakė imperatorius stebeily- 
damas į lubas. 

— Jūs iš tikrųjų apie tai galvojate, jūsų didenybe? — sutrikęs 
paklausė Diurokas. — Per kiek laiko ateitų laiškai iš Paryžiaus? 

— Kiek mėnesių truktų kelionė į ten? — paklausė princas Eu- 
genijus. 

— Aš nagrinėjau žemėlapį. Iš Astrachanės per Kaspijos jūrą iki 
įlankos per dešimt dienų. Iš ten nuvykti iki Indijos prireiktų 


pusantro mėnesio... 


Viename Pozniakovo rūmų sparne įrengta salė atrodė tikras 
italų teatras su dviem suapvalintomis ložių eilėmis, parteriu, vieta 
orkestrui. Virš scenos be jokių papuošimų kabėjo šviestuvai iš 
Kremliaus. Scenoje tik užuolaidos, jokių nereikalingų baldų. Vir- 
tinė spalvotų žibintų atstojo rampą. Susėdę ant kėdžių, Gvardi- 
jos muzikantai ruošėsi atlikti nedidelius muzikos kūrinėlius — 
suderinti instrumentus. Pripažinkime, kad groti tokio stiliaus 
muziką jiems buvo neįprasta, tačiau jie ją jau repetavo tarp dvie- 
jų paradų. Ložes buvo užėmę karininkai ir civiliai. Kareiviai sė- 
dėjo parteryje arba stovėjo atsirėmę į kolonas. Pasigirdo triukš- 
mą stelbiantys būgnų garsai, ir į priekį išėjo didysis Vialatu. Jis 
vilkėjo markizo kostiumą, veidą buvo nupudravęs talku. Moste- 
lėjo ranka, visi nuščiuvo, ir jis pradėjo deklamuoti: 


Stai Jus vejasi prancūzai, 
Aleksandrai, sudėkite ginklus: 

Cia ne vaikų žaidimai. 

Del to jūs turėsite daug nemalonumų 
Tr vis tiek pagaliau turėsite pasiduoti. 
Mes žygiuosime į Sankt Peterburgą, 
Lipdami jums ant kulnų 

Su Napoleonu, su Napoleonu... 

Staiga nugriaudėjo ovacijos. Vialatu išskėtė rankas ir nusilen- 
kė kiek galėdamas žemiau. Jis džiūgavo dėl savo triumfo, tačiau 
pajutęs, kad plojimai silpnėja, atsitiesė ir pranešė: 

— Ponai, ponios Auroros Barsė prancūzų aktorių trupei su- 
teikta garbė parodyti jums šį vakarą pono Marivo Žaidimą meile 
tr likimu! 

Orkestras užgrojo imperatoriaus maršą, paskui, šviečiant dau- 
gybei žvakių ir skambant klarneto garsams, prasidėjo komedija. 
Iš už kulisų išėjo panelė Ornela, vaidinanti Silviją. Ji buvo pra- 
bangiai pasipuošusi, segėjo aksominiu sijonu su galionais, buvo 
apsirengusi iš arnoto siūta liemene, apnuogintais pečiais bei krū- 
tine ir gal kiek per daug maivydamasi tarė: 

— Ir dar kartą sakau, kas tau darbo, ko tu rūpinies mano jaus- 
mais? 

— Bet aš patikėjau, kad šį kartą jūsų jausmai bus tokie kaip ir 
visų ŽMONIŲ. 

Taip jai atsakė rudaplaukė Katrina, vaidinanti išdykėlę tar- 
naitę. Ji vilkėjo iš kamžos pasiūtą prijuostę, rankas buvo įsispren- 
dusi į šonus ir avėjo šlepetėmis. 

Žiūrovai ložėse atrodė labai įsijautę. Sėdintieji parteryje ne- 
suprato ničnieko, tačiau žiūrėjo išplėtę akis. Visų žvilgsnius traukė 
kerinti pamaivos Silvijos dekoltė. Po kiekvieno veiksmo veikėjai 
keisdavosi už didžiulės kinų širmos su inkrustuotu perlamutri- 
niu paukščiu. Silvija išeidavo į vieną pusę, iš kitos pasirodydavo 
Vialatu, vaidinantis Orgoną arba Dorantą, nes vyrai atliko po 
kelis vaidmenis. Jie tik pasikeisdavo kepurę ar apsiaustą, o tai 
labai išmušdavo iš vėžių parterio žiūrovus. Dragūnas Bonė visai 


sutriko. Jis paprašė Poleno paaiškinti, kas čia vyksta. 

— Viskas labai paprasta, - pasakė Polenas, — šeimininkė apsi- 
meta tarnaite, kad patikrintų jai skirto sužadėtinio ištikimybę, o 
tas pasikeičia vietomis su savo tarnu. 

— Kam to reikia? Nors ir apsirengusi markizės drabužiais, tar- 
naitė vis tiek kalba kaip tarnaitė. 

— Nori, kad būtų juokingiau. 

— Man visai nejuokinga. 

Salė šaukė ir trypė, nes Ornelai, šį kartą persirengusiai tarnai- 
te, perplyšo korsažas. 

— Bravo! 

— Korsažas! Korsažas! - skandavo grenadieriai. 

— Pupyte, be jo tu atrodytum dar geriau! 

Ornela labai oriai lyg niekur nieko toliau bėrė savo tekstą. O 
Dorantą vaidinantis Vialatu ramiai deklamavo: 

— Aš išvyksiu inkognito, tik paliksiu ponui Orgonui raštelį, ku- 
riame viską paaiškinsiu. 

Ornela, pasisukusi į salę, sušuko: 

— Išvyks! Ką gi aš galiu padaryti? 

— Jūs man nepritariate? 

— Na... nelabai, - atsakė Ornela-Silvija ir atsuko nugarą stor- 
žieviams. Tie plojo rankomis ir šaukė. 

— Taip ir stovėk! — staugė vienas iš šauniausių žandarų. 

— Perplėšk dar labiau! 

Paskutinio veiksmo paskutinis paveikslas baigėsi triukšmin- 
gai, ir Ornela nebeišėjo su visa trupe į sceną nusilenkti. Už kuli- 
sų ponios Auroros glėbyje ji apsipylė ašaromis. 

— Eik su visais, — drąsino ją direktorė. 


— Man gėda! 


136 


— Eik atsisveikinti, jie tavęs reikalauja. Girdi? 

— Taip... 

Ponia Aurora stumtelėjo ją į sceną. Ornelai pasirodžius nu- 
griaudėjo dar didesni aplodismentai. Žiūrėdama į pašaipią ir ne- 
švankią publiką, vienoje ložėje prie pat scenos ji pastebėjo jai 
besišypsantį išbalusį jaunuolį. Tai buvo Sebastianas Rokas. Orui 
pasitaisius imperatorius tuo pasinaudojo ir pradėjo tikrinti, kaip 
jo pavaldiniai atlieka pavedimus. Baronas Fenas davė savo tar- 
nautojui pusę laisvos dienos. Pamačiusi jį, Ornela įsidrąsino, pri- 
ėjo arčiau rampos, perplėšė savo korsažą ir nusilenkė į kairę ir į 
dešinę. Aidint sveikinimo šūksniams net ligi balkono skriejo aukš- 
tyn mėtomi kiveriai, kailinės grenadierių kepurės, gobtuvai, to- 
toriškos tiubeteikos. Aktorė metė iššūkį tiems storžieviams, ji 
išlenkė liemenį ir demonstravo savo linijas. Vialatu, nepritariantis 
tokiam jos elgesiui, užmetė jai ant pečių ilgą berankovį apsiaus- 
tą, apsiautė Ornelą ir išsivedė iš scenos. 

— Tu išprotėjai! O jei jie būtų užsirioglinę ant scenos? 

— Karininkai juos būtų sulaikę. 

— Juokauji? 

Taip rizikingai pasielgusi Ornela įsivaizdavo, kad Sebastia- 
nas jokiu būdu nebūtų leidęs tiem drimboms prisiartinti prie 
jos ir liesti ją. Ji pervertino imperatoriaus sekretoriaus padėjėjo 


jegas. Vargšelis tikrai nebūtų suvaldęs įsiaudrinusios įgulos. 


Kitą savaitę Sebastianas nebeturėjo progos apsilankyti teatre. 
Jis gailėjosi, kad nepasveikino tada panelės Ornelos, kuriai tebe- 
jautė potraukį nepaisant visų jo ketinimų, tačiau triukšminga 


minia išnešė jį į lauką. Atsidūręs karininkų brikoje, jis buvo 

nugabentas į Kremlių. Tris dienas snigo, tačiau sniegas nepa- 
dengė žemės, jis ištirpdavo. Imperatorius pasinaudojo tokiu 
oru ir puolė tvarkyti imperijos reikalus neišeidamas iš savo apar- 
tamentų. Jis buvo labai energingas, mažiau kamavosi dėl skran- 
džio skausmų, apkrovė darbu savo sekretorius, nedavė jiems 
nė atsikvėpti, diktavo laiškus savo ministrams Paryžiuje arba 
kunigaikščiui Basanui, kuris, valdydamas Lietuvą, užtikrino ryšį 
su Austrija ir Prūsija: „Liepkite išsiųsti iš Gardino į Smolenską 
jautienos ir drabužių“. Jis keisdavo Viurtemburgo pulko pa- 
skirtį, jaukdavo Comėdie-Frangaise vidaus tvarkos taisykles, 
nustatydavo gurguolės sužeistųjų, kuriuos vežė iš Maskvos spe- 
cialiais vežimais, maršrutą, susigraudindavo rašydamas impe- 
ratorienei: „Tikiuosi, mažasis karalius Tau teikia daug džiaugs- 
mo“. Visa tai pasakydavo skubotai, fragmentiškai, diktuodavo 
iškart po keletą laiškų keliems sekretoriams, kurie iš laiško tu- 
rinio ir balso tono turėdavo nustatyti, kam skirtas laiškas. Tuo 
metu Napoleonas įsakė lydyti Kremliaus cerkvių sidabrinius 
indus ir sidabro luitais papildyti armijos iždą, priiminėdavo 
lankytojus, mažai klausydavosi, daug įsakinėdavo. Kai oras at- 
šilo, jis pasiuntė Gvardijos pionierius į Ivano Rūsčiojo varpi- 
nės bokštą. Imperatorius norėjo parsigabenti kaip trofėjų virš 
jo iškilusį didįjį aukso spalvos geležinį kryžių. Pro savo langą 
Sebastianas stebėjo pavojingą operaciją. Pionieriai apvyniojo 
kryžių grandinėmis ir traukė, tempė, o jis siūbavo, svyravo, 
kol pagaliau krito — nuvertė netgi pastolius ir suskilo į tris da- 
lis. Net žemė sudrebėjo nuo smūgio. Sebastianui tai buvo vie- 
nintelė pramoga. Jis išvargęs užrašinėjo, tvarkė užrašus ir gu- 


viai perrašinėdavo juos plunksna, mažai miegojo ir dar mažiau 

svajojo, valgydavo paskubomis prie savo piupitro. Maskvoje jis 
gyveno jau mėnesį laiko. 

Spalio 18 dieną viename iš kiemų, imperatoriui vykdant mar- 
šalo Nėjaus pėstininkų apžiūrą, netikėtai pasirodė Miurato pa- 
siuntinys. Jis nušoko nuo žirgo ir uždusęs nubėgo pranešti: 

— Jūsų didenybe, lygumoje... 

— Kas lygumoje? 

— Daugybė rusų užpuolė 2-ąjį kavalerijos korpusą. 

— O paliaubos? 

— Vakar jie sulaikė Neapolio karaliaus arklininkus. 

— Toliau? 

— Karalius parašė avanpostų vadui, — reikalavo paleisti juos. 

— Kokiais žodžiais? 

— Giežtais. 

— Patikslinkite. 

— Jei arklininkai nebus grąžinti, paliaubos bus nutrauktos. 

— Toliau? 

— Paliaubos nutrauktos. 

— Argi nebuvo galima elgtis apdairiau? Juk negaliu aš būti 
visur! 

— Rusai slėpėsi miške. 

— Toliau? 

— Jie pasinaudojo momentu, kai mūsų vyrai ieškojo pašaro, ir 
užpuolė. 

— Kaip atsakėme mes? 

— Blogai, labai blogai, jūsų didenybe. 

— Detaliau! 


— Sunaikinta generolo Sebastianio artilerija. 

— Belaisvių yra? 

— Žinoma, daugiau kaip du tūkstančiai. 

— Žuvusiųjų? 

— Labai daug. 

— O Miuratas? Kur Miuratas? 

— Jis puola. 

Miuratas šuoliavo nuo šalčio sukietėjusia žeme. Orientavosi 
pagal prislopintus mūšio garsus. Plaikstėsi jo ilgų plaukų garba- 
nos, blausioje saulėje spindėjo deimantiniai auskarai, auksinės 
kareiviškos milinės pynės, sukryžiuoti galionai. Jis vadovavo ka- 
rabinierių brigadai. Blizgėjo tik variniai jų šarvai ir šalmai su 
ryškiai raudonomis ašutinėmis skiauterėmis. Šviesūs drabužiai 
susiliedavo su tirštu rūku, todėl buvo matyti tik ryškios spalvos. 
Mosuodami ištrauktais iš makščių kardais, jie staugdami staiga 
išniro priešui iš užnugario. Rusai judėjo ratu, kad atkirstų Se- 
bastianiui Maskvos kelią. Jie visai nesitikėjo tokios staigios ata- 
kos iš užnugario. Pirmieji buvo nukauti kardais, kiti pabėgo. 

— Ugnis į padugnes! - šaukė Miuratas. 

Raitininkai pasikabino kardus ant riešo, įrėmė karabinus į 
pečius ir labai sutartinai pradėjo šaudyti į artimiausius bėglius, 
paskui ėmė vytis likusius. 

Miuratas nieko nemąstė. Jis puolė. Tas staigių atakų specia- 
listas gebėdavo netgi su savo išvargusia kavalerija šturmuoti tvir- 
toves ar fortus. Pavaldiniai gerai pažinojo jį. Per Borodino mūšį 
jie uždelsė perduoti Miurato įsakymus eskadronams, mat tikė- 
josi, kad jis pripažins savo klaidas ir pakeis nuomonę. Toks del- 
simas išgelbėjo daug gyvybių. Nors imperatoriui ir nepatiko, tik- 
ras taktikos specialistas Davu kritikavo Miurarą. Davu nekentė 

jo, kaltino už tai, kad jis beprasmiškai vedė būrius tiesiai į mirtį 
ir prarado savo kavaleriją vien del to, kad priverstų vertinti sa- 
ve. Tačiau imperatorius pateisino impulsyvųjį svainį Miuratą, 
jis vertino jo polėkį ir gebėjimą įkvėpti karius. Juo žavėjosi ir 
rusai, jie bijojo jo, matydami šuoliuojantį ant žirgo, vikrų kaip 
kazoką, drąsiai pasitinkantį kulkas ir sviedinius, kurie, laimė, 
jo nekliudydavo. Jis buvo sveikas, žavingas, pašėlęs. Sen Sėrė 
bakalėjos pardavėjo padėjėjas jautėsi esąs tikras karalius, jis no- 
rėjo pamiršti, kad Napoleono išdalytos karūnos tėra žaisliukai, 
kad dovanotos karalystės — tik didžiulės imperijos suprefektū- 
ros. Miuratas svajojo apie Vestfalijos, Lenkijos, Šveicarijos 1 
Ispanijos sostus, todėl būtinai reikėjo jį pažaboti. Gavęs Neapolį 
jis susirgo. Jo žmonai, blondinei Karolinai Bonapart, kuria jis 
nepasitikėjo, irgi atrodė, kad toji karūna per menka jo galvai, 
bet, kad ir kaip būtų, neapoliečiai juos mylėjo. Napoleonas, kvies- 
damas Miuratą į Rusiją, pažadėjo jam šimtą tūkstančių raitinin- 
kų. Karalius nemokėjo atsisakyti, bet ar būtų galėjęs atsisakyti? 
Jam atrodė, kad dabar jis gyvena tik ant žirgo ir vilki tik juokin- 
gomis uniformomis. 

Karabinierių persekiojami, drumsdami vandenį, rusų kira- 
syrai kėlėsi per upę. Miuratas sustojo ant kranto lyg būtų pri- 
ėjęs sieną. Kairėje pusėje buvo girdėti patrankų drioksėjimas, 
virš Vinkovo, kur buvo apsistojęs jo avangardas, kilo dūmai. 
Jis nuvedė ten savo brigadą ir pamatė didžiulę spalvingais dra- 
bužiais apsirengusių, ietimis apsiginklavusių Azijos kazokų mi- 
nią. Miuratas puolė. Įvyko baisus susidūrimas. Ietis perdūrė 
jam kailinius, jis iš visos jėgos įsikibo į ietį, prisitraukė artyn 


totorių su smailia kepure, keliais prilaikydamas jo arklį, perdūrė 

jį kiaurai, pastūmė ir nušuoliavo toliau. Miuratas vis puolė, ko! 
pagaliau priešas pradėjo trauktis miško ar upės link. Stovykla- 
vietė sugriauta, beveik sunaikinta, patrankos nebetinkamos nau- 
doti, ekipažai sudeginti, daug lavonų, mirštančiųjų ir sužeistųjų 
sulaužytomis kojomis, nutrauktomis rankomis. Sužeistuosius ne- 
šė į keturračius krovininius vežimus. Sebastianas liko gyvas. Miu- 
ratas nedrįso jo kaltinti, net jeigu šis leistų laiką kaip namie, 
skaitydamas italų poeziją. Jo generolas toks pat nerūpestingas 
kaip ir jis. Jis turėjo perspėti sargybą, kad toji būtų pasiruošusi 
tokiems netikėtumams. Jis jau prieš savaitę žinojo, kad popai 
telkia valstiečių milicijos būrius, kad rusų armijos būriai iš tolo 


supa Maskvą. Iš jo kavalerijos nebeliko nieko. Ji buvo sunaikinta. 


Tą pačią dieną į Užgimimo vienuolyną atvyko pašto vežėjai. 
Šarabanu jie vežė didžiules registrų knygas. Vienas vežėjas išli- 
po, nuvalė dulkes nuo savo surduto rankovės ir paklausė pagrin- 
dinį įėjimą saugančių dragūnų: 

— Kokia čia brigada? 

— Sen Siulpiso 4-asis eskadronas. 

— Kiek tinkamų karo tarnybai? 

— Koks šimtas. 

— Tiksliau? 

— Nežinau. Aštuoniasdešimt aštuoni, septyni ar šeši. 

— Jojamųjų arklių? 

— Devyniasdešimt. 

— Pagal mus keturiais daugiau. 

— Galite patikrinti. 


— Nėra laiko. 

Sėdėdamas ant pasostės, antrasis pašto vežėjas, atsivertęs vie- 
ną iš savo registrų knygų, vedžiojo pirštu eilutes ir kažką žymėjo 
pieštuku. Išgirdęs ratų bildesį, pasidomėti, kas čia vyksta, atėjo 
ir kapitonas d'Erbinji. 

— Surašymas, kapitone, — paaiškino pirmasis pašto vežėjas. 

— Paimsime jums nereikalingus arklius, — patikslino antrasis. 

— Bet jie man dar bus reikalingi! 

— Jų trūksta artilerijai. 

— Tie arkliai negali vežioti sviedinių dėžių! 

— Nieko nepadarysi, kapitone, teks jas traukti, - nesutiko pir- 
masis pašto vežėjas. 

— Ar turite dengtų vežimų? — paklausė antrasis. 

— Ne. 

— Brikų, kabrioletų, bričkų? 

— Taip pat ne. Tik krovininių vežimų. 

— A, tokių! Reikia ir juos deklaruoti, - perspėjo pirmasis. 

— Ir sunumeruoti, — pridūrė antrasis. 

— Kuriam velniui? 

— Imperatoriaus įsakymu visi nenumeruoti vežimai bus kon- 
fiskuoti. 

— Kuriems galams numeruoti tokius senus? 

— Kad jums paskirtų sužeistųjų. 

— Aš ne greitoji pagalba! 

— Visi vežimai be sužeistųjų bus sudeginti. 

— Paaiškinkite viską pagaliau arba aš jums nurausiu ausis! 

— Kapitone, mes jau išvykstame, — tarė pirmasis pašto vežėjas. 

— Maskvą paliekame rytoj, - patikslino antrasis ir užvertė re- 
gistrų knygą. 

IV skyrius 


Arba į priekį, arba dvėsk 


Spalio devyniolikta buvo labai saulėta. Palikdama Maskvą, ar- 
mija džiaugėsi. Padrikomis kolonomis pirmi į senąjį Kalugos kelią 
patraukė praretėję Davu pulkai; po sibirinių lapių kailiais ir or- 
dinų šilkiniais kaspinais buvo matyti suplyšusios uniformos. „Žy- 
giuojame į turtingas pietų provincijas“, — kartojo kareiviai, ir jie 
tuo tikėjo. Masiniam išvykimui ruoštasi ne vieną valandą. Mies- 
te buvo rekvizuota penkiolika tūkstančių įvairių vežimų, jie bu- 
vo dalijami pagal rangus. Generolai važiavo naujomis, sunkia 
našta apkrautomis karietomis; riedėjo brikos, administracijos fur- 
gonai, nedideli rusiški vežimai, prikrauti maisto, vežimaičiai su 
grobiu, ratukai su brangenybėmis; virš ratų buvo pritaisytos len- 
tos, ant jų žmonės sėdėjo raiti. Vieni kuinai pririšti prie ienų 
virvėmis, kiti tempia patrankas, kesonus, žodžiu, chaosas: gau- 
desys, tarnų šūkaliojimai, keiksmai visomis kalbomis, botagų 


pliaukšėjimas. 

Kartu su kariuomene patraukė tūkstantinė civilių, verkiančių 
moterų, vaikų, turtingų svetimšalių, basų valstiečių, praradusių 
namus ir verslą, Europos pirklių, parsiduodančių avantiūrisčių 
minia. Prie Maskvos vartų žandarai sulaikydavo sužeistuosius. 
Juos karo gydytojai buvo suskirstę į kelias grupes; tiems, kurie 
buvo sužeisti lengvai ar sirgo neužkrečiamomis ligomis, buvo 
leidžiama trauktis, sergančiuosius raupais, dizenterija, gangrena 
suvežė į Pamestinukų ligoninę; neėmė su savimi ir rusų. 

Kartu su Sebastianu ir baronu toje pačioje karietoje važiavo 
ir knygininkas, pilvotas šmaikštuolis Sotė su savo šeima: šnirpš- 
čianti į nosinę žmona su kuodu, laibutė duktė ir nenustygstan- 
tis vietoje juodas šuo. Negana to, jiems buvo įpiršti dar du 
bendrakeleiviai: vienakojis pėstininkas su ramentais bei kupri- 
ne ir ant ryšulio sėdintis prasilošęs leitenantas. Pašto karieta 
iki pat viršaus buvo prikimšta diržais suveržtų ryšulių, todėl 
trečiąjį sužeistąjį, karščiuojantį husarą, vilkintis kailiniais veži- 
kas pasisodino šalia savęs. Prisispaudęs prie saulės apšviesto lan- 
go, šluostydamasis nuo kaktos prakaitą, knygininkas bandė 
šmaikštauti: 

— Ką gi, nors nesušalsim. 

— Smolenske žiema mūsų dar neužklups, — atsakė baronas 
Fenas. 

— Tikiuosi... 

— Jo didenybė Napoleonas viską numatė. 

— Tikiuosi! 

— Pietiniu keliu mūsų kelionė truks ne daugiau kaip dvide- 
šimt dienų. 


— Jei nespustelės šalčiai... 

— Pagal paskutinių dvidešimt metų statistiką lapkritį tempe- 
ratūra čia niekada nebūna žemesnė kaip šeši laipsniai. 

— Tikiuosi. 

— Gana tų abejonių! 

— Pone barone, abejoju, nes to noriu. Tik kodėl nejudame iš 
vietos? Ko laukiame? 

— Imperatoriaus. 

— Armija ir minios civilių traukiasi jau nuo penkių valandų 
ryto, o mes vis dar čia. Palikti sukirmyri! - Žvilgrelėjęs į kišeninį 
laikrodį sušuko: — Jau tuoj vidurdienis! 

— Pamiršote, kad jums pasisekė. 

— Dar ko! Aš bankrutavau... 

— Bet esate gyvas. 

— Ačiū. 

— Paklausykite, pone Sotė, ir jūs, ir jūsų šeima esate jo dide- 
nybės imperatoriaus rūmų vilkstinėje, ją visą kelią saugos Bade- 
no grenadieriai. Paskui mus rieda karieta su žemėlapiais ir mano 
kabineto dokumentais, už jos — furgonai su duona, vynu, balti- 
niais, stalo sidabru. Kiti išvažiuoja be nieko, jums pasisekė. Na, 
o jeigu pageidaujate pasilikti Maskvoje... 

— Apsaugok Viešpatie! Juk aš irgi prancūzas, rusai mums šito 
neatleis. Na ir prisidirbome! 

— Nustokite inkšti, jeigu ne, išmesiu lauk! 

Prieš išvykdami jie ginčijosi. Sebastianas sėdėjo įsispraudęs 
kampe. Knygininkas buvo teisus; jei ne karas, Maskva ir toliau 
būtų buvusi visiems svetimšaliams svetinga sostinė. Daiktų jis 
turėjo nedaug; vežėsi kardą, kurį buvo nusipirkęs, knygų, šiek 


tiek baltinių ir saują deimantų - juos susižėrė iš tualetinio stalelio 

stalčiaus Kremliuje. Pro šalį pravažiavo imperatoriaus karieta; 
šalia imperatoriaus sėdėjo Miuratas, jis vilkėjo raudona lenkų 


ulono uniforma. Pagaliau buvo galima važiuoti. 


Nuo kalvos, sėdėdamas ant kazoko žirgo, pakaustyto dygliuo- 
tomis pasagomis, kur kas stambesnio už anksčiau turėtą, jojo 
d'Erbinji. Jis nusiminęs žvelgė į Maskvą: į soborų kupolus be 
kryžių, pajuodusius bokštus, stogus, sudegusius minaretus. Ša- 
lia Kalugos užkardos degė Semionovo vienuolynas; kad neati- 
tektų priešui, ten degino maisto atsargos; tikėtasi, kad po kelių 
dienų maistu bus apsirūpinta pietuose. Iš miesto vis plūdo žmo- 
nės. Neįsitekusi kelyje marga laukinė, prisiplėšusi grobio minia 
pasklido milžiniškoje lygumoje. Tame triukšmingame sraute 
kapitonas įžiūrėjo rudai vilkinčius portugalų raitininkus, ap- 
supusius rusų belaisvių koloną. Joje buvo miestiečių, kaimie- 
čių, galbūt šnipų ir šiek tiek kareivių — juos prireikus buvo 
galima panaudoti kaip įkaitus arba kaip skydą. Minioje buvo 
matyti ir imperatoriškoji vilkstinė: žalia imperatoriaus karieta, 
apie penkiasdešimt jo svitos karietų, tiesios senosios gvardijos, 
vilkinčios paradine uniforma, gretos; prie gvardiečių kuprinių ir 
šovininių diržų kabojo degtinės buteliai, baltos Kremliuje kep- 
tos duonos kepalai. Gvardiečiai traukė dainą. 

Kiek arčiau, kalvos papėdėje, perkrauti vežimai grimzdo smė- 
lyje, karininkų žmonos, užėmusios vežikų vietas, keikėsi. Įklim- 
pusias patrankas traukė ne tik kuinai, bet ir įsikinkę artileristai. 
Vienas po kito klimpo dviračiai dragūnų vežimaičiai. Įstrigusie- 
ji plūkėsi vietoje, gaišo laiką, tai šen, tai ten kildavo incidentų. 


Kavaleristas Bonė prisiartino prie kapitono. Po to, kai šis su- 

teikė jam seržanto laipsnį, anksčiau turėjusį priklausyti vargše- 
liui Martinonui (leitenantas Bertonas dingo be žinios), jis ma- 
nė, kad pats gali imtis iniciatyvos. 

— Kapitone, gal galėčiau paimti dalį mūsų bagažo? 

— Idiotas! Galėsi pasidžiaugti savo dalimi, kai atvyksime į Pran- 
cūziją. 

Bonė susimąstė. Jis norėjo pasipuikuoti šilkine liemene, ku- 
rią buvo susidaigstęs iš kiniško chalato. Atstatė krūtinę, paskui, 
matyt, jo galvoje šmėstelėjo kažkokia mintis, ir jis paklausė: 

— Arbatos iš pirmo vežimaičio? Turime jos per akis... 

— Bone, arbata mano. Aš ją brangiai parduosiu, be to, ji ne- 
daug sveria. Kad ir kas atsitiktų, provizijos neišmesime! Ties kiek- 
viena kliūtim iš ryšulių nieko nemėtysime! 

— Ir kinmedžio dėžių? 

— Jos mums dar pravers. 

— O paveikslų? 

— Jie suvynioti ir beveik nieko nesveria. Paryžiuje tokie daly- 
kai kainuoja didžiulius pinigus! Gal norėtum išmesti ir auksines 
monetas, ir brangius rakandus, kurių prisišlavėme bažnyčiose? 

— O ką daryti su sužeistaisiais? - sumurmėjo tarnas Polenas ir 
nusuko akis į asilą, pešiojantį sudžiūvusį krūmokšnį. 

— Sužeistaisiais? 

— Taip, vežamės labai sunkią naštą, — atsakė seržantas. 

— Pone, mūsų daugiau niekas netikrins. 

— Aš vertinu žmones ne pagal jų svorį, — atrėžė išraudęs kapi- 
tonas. — Jiems reikia mūsų pagalbos. 

— Gal juos perkelti į kitus ratus? 


— Visi vežimai perkrauti. 

— Ką gi, tada teks susispausti civiliams... 

— Iškelkit sužeistuosius! — sušuko kapitonas. 

Prie dėžių su grobiu prišoko pora dragūnų; jie sugriebė įsi- 
spraudusius tarp dėžių vaitojančius pėstininkus, pakėlė juos už 
pažastų ir perdavė pėsčiomis einantiems draugams. Kol raiti- 
ninkai permetinėjo sunkų balastą civiliams, vyrai atplėšė šoni- 
nes vežimaičio lentas ir metė jas po smėlin susmigusiais ratais; 
vieni stūmė, kiti traukė lynais, dar kiti, nusijuosę diržus, čaižė 
asilus. Netoliese panašiai stengėsi ištraukti iš smėlio vežimus bū- 
relis kareivių ir redingotais vilkinčių pirklių. Vienas furgonas 
apvirto, iš jo pabiro knygos; visa biblioteka, lapų pakraščiai pa- 
auksuoti; kažkoks karininkas prišoko, ėmė šaukti, kad niekas jų 
nesutryptų, nepervažiuotų. Kai nuobodžiai traukiamas mulų pir- 
masis dviratis dragūnų vežimas pajudėjo iš vietos, kapitonas staiga 
prisiminė sužeistuosius. 

— Ar jais kas nors pasirūpins? 

— Tikrai taip, kapitone. 

— Puiku! 

D'Erbinji žinojo, kad tai netiesa, bet apsimetė patikėjęs. Rei- 
kėjo keliauti į priekį. Kalvos ir klampus smėlis liko už nugarų, 
priekyje laukė akmenuotos stepės ir siauros sunkiai pravažiuoja- 


mos perėjos. 


Jau pirmą vakarą pradėjo merkti smulkus šaltas lietus; nak- 
čiai buvo nutarta apsistoti lygumoje po atviru dangumi. Impe- 
ratorius su keliais savo aplinkos vyrais prisiglaudė apgriuvusioje 
akmeninėje pilaitėje. Baronas Fenas, Sebastianas ir Sotė liko ka- 
rietoje. 

— Ar mums teks čia nakvoti? - bumbėjo knygininkas. 

— Kad būtų šilčiau, susiglauskite. 

— O ką valgysime? 

— Tai, ką turite. 

— Jūs sakėte, kad mums nieko netrūks! 

— Jūs neturite maisto? 

— Šiek tiek turime, ir jūs tai žinote. 

— Tai kas yra? Kodel tu toks nepatenkintas? 

— Slampinėja čia visokie, argi duos pailsėti?! 

Jis turėjo galvoje sužeistuosius, pėstininką ir olandų karininką, 
nenuleidžiančius akių nuo žirnių maišų. Knygininkas nenurimo: 

— Po galais! Juk pilyje vietos į valias! 

— Imperatoriaus pily? Ten civilių neįsileidžiame. 

— Jūs tai vadinate pilimi? 

— Pone Sotė, žinokite, — tarė suirzęs baronas, — būstas, kuria- 
me gyvena valdovas, visada vadinamas pilimi; būstą gali atstoti 
ir pirkelė, ir palapinė, ir smuklė. 

Sebastianui ir baronui išlipus knygininkas pasirausė savo maiše 
ir išsitraukė iš jo rūkytą dešrą, butelį, sausainių; nuo kratymo 
sausainiai buvo sutrupėję. Šeima parylomis viską pasidalijo. Į 
langą pabarbeno grenadierius, Sotė atidarė dureles. Pūstelėjo šal- 
tas vėjelis, visi pašiurpo. Kareivis padavė katiliuką, keleiviai ap- 
sidžiaugė. 

— Na štai! Mumis šiaip ar taip rūpinasi. 

— Ar turite sužeistųjų? — paklausė grenadierius. 

— Du karietoje. 

Kitas grenadierius, nešinas samčiu, pripylė du dubenėlius 


skaidraus garuojančio skysčio ir padavė juos Sotė. 

— Aš patarnausiu, — tarė šis. — Na ir karštumėlis! 

Vieną dubenėlį padavė žmonai, iš kito godžiai sriūbtelėjo pats. 

Juodas šuo sulojo, ir grenadieriai sukluso. 

— Dimitrijau, nūtilk! - užriko ponia Sotė. 

— Kas atsitiko? Ko jūs į šitą šunį šitaip žiūrite? 

— Jis žadina apetitą, — atšovė antrasis grenadierius ir, užtren- 
kęs dureles, nunešė viralą kitiems sužeistiesiems. 

Sriūbtelėjęs dar kartą knygininkas susiraukė: 

— Šlykštynė! 

— Taip, brangusis, — pritarė žmona, — užtat karšta. 

— Aš turiu galvoje ne srėbalą, ponia Sotė. Ar girdėjote, ką 
pasakė tas ilgšis apie Dimitrijų? Tas šuo žadina jam apetitą! 

Sotė savo dubenėlį ištuštino, jo žmona padavė savo indą duk- 
teriai; mergaitė viralą pauostė; tai buvo karti, šlykšti miežių sriuba, 
sužeistiesiems jos neliks nė lašo. Kadangi nebuvo druskos, pul- 
ko virėjai įbėrė į viralą parako. Verdant jis suiro, į srėbalo pavir- 
šių išplaukė anglis ir siera; putas nugraibė samčiu, likusi puode 
salietra atstojo prieskonius; nuo jos perštėjo gerklę, suko vidu- 
rius. Eidamas prie sekretoriato karietų pasiieškoti kailinių, Se- 
bastianas pamatė Sotė; nusismaukęs iki kelių kelnes, jis tupėjo 
po karietos stogeliu ir tuštinosi. 

— Kokie mes buvome Maskvoje laimingi! — pasiguodė nema- 
loniai užkluptas knygininkas. 

Pašvietęs į žmogelį žibintu Sebastianas tarė: 

— Kalugoje turėsime gyvulių, vaisių, pilnus aruodus. 

— Mano vargšas drauge, slinkdami tokiu greičiu iki jos nusi- 
gausime dar negreitai! 


— O kas šalia jo didenybės mums gresia? 

— Pirmiausia viduriavimas, — sumurmėjo Sotė. 

Maudamasis kelnes, jis atsistojo, prisisegė petnešas ir prisiar- 
tino prie jaunuolio; jam iš burnos trenkė šleikšti viralo smarvė. 

— Žaviuosi jūsų patiklumu, bet aš gerai Žinau šitą kraštą. Rei- 
kės įveikti sunkiai pravažiuojamas perėjas, Naros pelkes. Tik, 
Viešpatie, kaip? Marios žmonių, baisiausias chaosas! 

Sebastianas nežinojo, ką atsakyti; pasisukęs pašvietė į prikrautą 
kailių vežimaitį, išsitraukė karakulinę ėreną ir pasikišo ją po re- 
dingotu. Ten, pilyje, sekretoriai įsitaisė šaltoje menėje be langų. 
Čia buvo šiek tiek sausų malkų, skirtų imperatoriui ir gvardie- 
čių virtuvėms. 

Jie išvyko ryte. Įsitaisę karietoje, šalia knygininko šeimos, 
baronas Fenas ir jo palydovas čiaudėjo, šnirpštė; liūdni, avikai- 
liais užsikloję jų bendrakeleiviai snaudė. Vienas iš sužeistųjų vi- 
są laiką vaitojo. Tą dieną įvyko daug nemalonių incidentų, bet 
jie to nematė; imperatoriui visur turėjo būti atviras kelias, ir tuo 
pasirūpindavo kareiviai; artėjant Napoleonui kareiviai nuvai- 
kydavo nuo kelio civilius, nustumdavo vežimus; lūžo ratai, ve- 
žėčios su visais keleiviais garmėjo į purvynę. Kelyje pasirodė 
nešuliais apsikrovusių bėglių; subyrėjus kur kokiam nors veži- 
mui su grobiu, žmonės griebdavo maišus su perlais, ikonas, 
ginklus, audinių rietimus; vieni tempė gėrybes ir pakeliui jas 


barstė, kiti abejingai jas trypė. 


Visą kitą dieną teko klampoti per pelkę. Aplinkui tvyrojo tirš- 
tas rūkas. Vilkstinei rodė kelią žmonės su žibintais, kesonų ir 
batų minkomu purvynu vežimai palengva yrėsi siaura vora. Iš 


liūno kyšojo kažkokie daiktai, arklio galva; išsekęs gyvulys net 

nežvengė, pelkė buvo bebaigianti jį praryti. Menkiausias krypte- 
lėjimas į šalį galėjo būti lemtingas, todėl dauguma keliauninkų 
išlipo iš savo karietų. Elegantiškos ponios ilgomis suknelėmis 
išsigandusios žiūrėjo į purvyną - ieškojo akmens, ant kurio galė- 
tų pastatyti koją. Viena jų nešėsi ant nugaros vaiką. Vesdamiesi 
kinkomuosius arklius, arklininkai klampojo pėsčiomis. Ponios 
Auroros aktoriai žingsniavo prieš brezentu dengtą vežimą; ant 
derva impregnuoto audeklo baltomis raidėmis buvo parašyta: 
„Jo imperatoriškosios Didenybės teatro trupė“. Kad lietus ne- 
permerktų skrybėlių, Ornela ir Katrina įtrynė jas vašku; pasikė- 
lusios sijonus, klupčiodamos, jos brido susikibusios už rankų, 
kad nepamestų kelio. Didžiajam Vialatu noras deklamuoti buvo 
dingęs. Kankinamas reumato, jis kas žingsnį aikčiojo; ponia Au- 
rora sakė jam pamokslus. 

Pro rūką buvo matyt, kaip priekyje važiuojanti brikelė ap- 
virto ir ėmė grimzti. Ja važiavę vokiečiai visa gerkle šaukėsi pa- 
galbos, prašė numesti virvę ir ištraukti juos ant kelio. Pasiknisęs 
vežime, kažkoks dilba, vilkinti lapės kailiniais, numetė gabalą 
drobes; vokiečiui įsikibus į skudurą gelbėtojas ėmė traukt, bet 
audeklas plyšo, ir vokietis teškėsi pelkėn. 

— Pusgalvis! Drobę metė! — šaukė vežikas. — Ar turi virvę? 

— Ką turiu, tą duodu. 

Tarp ienų įkinkyti arkliai dar kapanojosi, bet vežimas staiga 
paniro, ir gurguliuojanti pelkė įsiurbė jį su visais keleiviais. Pa- 
našių scenų buvo daug, bet jas stebintys žmonės buvo bejėgiai. 

Iš pelkės išbrista tik pavakare. Aktoriai sugriuvo ant šlapios 
žemės. Išplėšę vežimų suolus užsikūrė laužus ir susispietę aplink 


ugnį šildėsi. Jais pasekė ir ponia Aurora — sumetė į laužą kostiu- 

mų skrynias. Du atsilikę nuo savųjų kareiviai mainais už šilumą 
siūlėsi pasidalyti maisto daviniu, ir už tai gavo vietos prie laužo. 
Traukėsi be savo pulko, be ginklų. Jie vilkėjo gauruotus kaili- 
nius, todėl labiau panėšėjo ne į kareivius, o į lokius. Vienas iš jų 
apkabino Ornelą per pečius, ir, kad geriau įžiūrėtų jos veidą, 
prisitraukė arčiau ugnies. 

— Vaidini teatre? — paklausė jis. 

— Tai užrašyta ant mūsų vežimo. 

— Ar ne tu tada Maskvoje nusiplėšei savo skarmalus? Šito ne- 
įmanoma pamiršti. 

— Gali pakartoti tik mums? — paklausė antrasis lokys. 

— Palikite ją ramybėje! — sušuko ponia Aurora. 

— Tave nušvilpė? 

Didysis Vialatu ir jaunuolis, įsisupę į kailinius, net nesukru- 
tėjo. Tada priėjo ponia Aurora ir tarė: 

— Vykit šituos utėlius šalin! 

— Reumatas surakino kojas, - suvebleno Vialatu. 

— Jie nieko bloga nedaro, — pareiškė jaunuolis. 

Įsiutusi direktorė čiupo verdantį puodą ir išvertė jį kareiviui 
ant kojų. Tas klykdamas pašoko. 

— Nevesk manęs iš kantrybės, sena ragana! — ėmė rėkti jis. 

— Mūsų pupelės! — sušuko Vialatu. 

Būtų susimušę, bet tuo metu žemę sudrebino galingas spro- 
gimas. Apstulbę jie instinktyviai pasisuko Maskvos pusėn. Pa- 
silikęs su Jaunąja gvardija užnugaryje maršalas Mortjė padegė 
parako statines, kuriomis buvo užminuotas Kremlius. 

„Mano šaunuoli, kaip tu džiaugsiesi galėdamas ganytis Nor- 
mandijos pievose...“, — glostydamas karčius, kalbėjo kapitonas 

rupšnojančiam šieną arkliui. Šeštą dieną lietus nustojo pliaupęs, 
ir žmonės atgavo viltį. Laukais jie vėl išvažiavo į naująjį Kalugos 
kelią; vietos buvo kalvotos, aplink driekėsi miškai; atsirado gy- 
vuliams pašaro, sriubai kopūstų, svogūnų. Išvažiavus iš pagarsė- 
jusio riešutais Borovsko miesto, atsivėrė plati lyguma, apaugusi 
giraitėmis. Buvo ramu. D'Erbinji matė pakelėje imperatorių, 
Bertjė ir Neapolio karalių, sėdinčius prie stalo ir valgančius lęšių 
košę su spirgais, kurią savo virtuvėje ant ratų buvo paruošęs vi- 
rėjas Maskelė. Nė vieno ruso, nė vieno kazoko. Tiesa, porą ka- 
zokų su aukštomis turkiškomis kepuraitėmis, surištų virvėmis, 
husarai tempė pas imperatorių. 

Kapitonas nejudėjo. Stengėsi prisiminti akistatą, vienų ir ki- 
tų gestus. Apsivyniojęs rankšluosčiu kaklą imperatorius klausėsi 
husarų aiškinimų. Praradęs savo kavaleriją Neapolio karalius 
Miuratas buvo viskam abejingas, todel ir toliau ramiai kabino 
šaukštu košę. Iš kur atsirado tie du kazokai? Kaip juos sučiupo? 
Gal jų yra ir daugiau? Kiek ir kur? Tai reiškė, kad apie armijos 
judėjimą Kalugos link rusai žino. Staiga nugriaudėjo patrankos 
šūvis. Mameliukai atvedė arklius. Pirmas ant savojo užšoko im- 
peratorius, paskui Kolenkūras, paskutinis užsiropštė Bertjė; visi 
trys skubėjo į mūšį. Staiga atjojo kažkoks vyriškis, princo Eu- 
genijaus italas, ir sustojo prie imperatoriaus. Kai jiedu pasišne- 
kėjo, Napoleonas nušoko ant žemės ir nužingsniavo į pašto 
stotelę — paprasčiausią trobą, kurioje turėjo praleisti naktį. 

D'Erbinji sužinojo, kad du avangardo batalionai įsitvirtino 
mažaine miestelyje, įsikūrusiame ant stataus aukšto šlaito; iš vir- 
šaus buvo gerai matyti kelias, kuriuo turėjo žygiuoti armija. Ge- 


rokai prancūzus pranokstantys skaičiumi rusai jau buvo pradėję 

atakuoti. Tarp jų buvo ir vienas anglų karininkas. „Ar pavyks 
pasiekti pietus?“ — klausė savęs kapitonas. Pro trobos langus sklido 
žvakių šviesa. Pas jo didenybę be perstojo ėjo kurjeriai. Niekas 
nemiegojo. Grenadieriai ir raitininkai, šildydamiesi prie laužų 
rankas, lauke įsakymų. Visą naktį per lygumą šuoliavo arkliai. 

Prieš pat aušrą šešėliai troboje pagyvėjo. Langų šviesoje kapi- 
tonas matė mameliukų siluetus, jų turbanus su variniais pusmė- 
nuliais viršuje, taip pat arklininkus, tempiančius jojamuosius 
arklius pas vyriausiąjį štalmeisterį. Tarpduryje pasirodė impera- 
toriaus povyza su kepure užriestais kampais. Jis pasiuntė savo 
svitos karininką į dragūnų stovyklavietę. 

— Kapitone, sušaukite būrį, jis turės lydėti jo didenybę. 

— Ar girdėjote, plėšikų gauja? — sušuko d'Erbinji. 

Jo raitininkai šoko ant arklių; kapitonas girdėjo, kaip šalia 
trobos jo didenybė su kažkuo ginčijosi. 

— Jūsų didenybe, dar tamsu, —- pasakė jam Bertjė. 

— Pats matau, kvaily! 

— Lauko sargyba, jūs nieko nemarysite. 

— Kol atvyksime, bus šviesu. 

— Palaukime... 

— Ne! O kur Kutuzovas? Man reikia išsiaiškinti pačiam! 

Tuo metu pasirodė italai, princo Eugenijaus gvardiečiai; nu- 
šoko akimirksniu nuo žirgų ir puolė aiškinti. 

— Jūsų didenybe, vicekaralius laikosi tvirtai. 

— O kaip rusų pulkai? 

— Atrodo, traukiasi. 

— Iš kur žinote? 


— Iš priešo stovyklų. Jose tik kazokai ir kaimiečiai. 

Dangus prašviesėjo. Nedidelis būrys dingo prieblandoje. Nu- 
tolus jam vos kelis šimtus metrų pasigirdo šauksmai „valio!“ 
Vieni kazokai ėmė atakuoti palydą ir lauko virtuves, kiti, plak- 
dami rimbais arklius, sukiojosi miškelyje tarp artilerijos pa- 
būklų; trečias kazokų būrys apsupo imperatoriaus eskortą ir 
atstatė ietis. Napoleonas išsitraukė špagą, jos rankena buvo pa- 
puošta auksine pelėda. Jį supantys karininkai išsirikiavo prie- 
kyje atstatę špagas. Pamatęs užpuolikus, su savo dragūnais at- 
skubėjo d'Erbinji, nors per sumaištį ir dar tamsoje buvo sunku 
ką nors įžiūrėti. Užvirė arši kova: švytravo kardai, traškėjo ka- 
pojamos ietys, krito arkliai, kažkas kriokė, kažkas spruko. Kaž- 
koks tipas, vilkintis žaliu redingotu, švaistėsi ietimi, d'Erbinji 
prišoko jam iš nugaros ir smeigė špaga po mentikauliu. Paga- 
liau atskubėjo į pagalbą lenkų šauliai ir ietininkai; išlikę gyvi 
kazokai įtrempę pavadžius spruko, lenkai juos persekiojo. Gre- 
nadieriai padėjo gydytojui Yvanui paguldyti ant žolės sužeistą- 
jį. D Erbinji jį atpažino — tai pas pats tipas, kurį jis ką tik per- 
smeigė. 

— Nelabai panašus į totorių, — tarė grenadieriams. 

— Šitas? Visai nepanašus. 

— Kas jis toks? 

— Mūsų vyriausiojo vado adjutantas. Vieno iš tų prakeiktųjų 
pilve nulūžo jo kardas. Kad galėtų kautis toliau, jis pasiėmė to 
nenaudėlio ietį. 

Didžiuodamasis tuo, jog išgelbėjo gyvybę savo imperatoriui, 


kapitonas pagalvojo, kad tamsoje bet kas gali apsirikti. 

Apie šeštą vakaro daržinėje susirinko karo taryba. Pasirėmęs 
alkūnėmis į stalą, suėmęs delnais galvą, vilkėdamas redingotu, su 
kepure ant galvos, Napoleonas permetė niūriu žvilgsniu prieš akis 
išklotus žemėlapius. Miuratas pribėgo prie pertvaros ir pasidėjo 
ant suolo šalia žvakidės skrybėlę, papuoštą egrete. Maršalai stovė- 
jo, laukė, kol imperatorius pasirinks, kuriuo keliu žygiuoti. Visą 
dieną jo didenybė apžiūrinėjo miestą, kuriame jo batalionai at- 
mušinėjo priešus durtuvais, užmautais ant šautuvų; iš miesto bu- 
vo likusios tik krūvos degėsių, rusų patrankų neatlaikė nė vienas 
namas. Nukentėjo net miškais apaugę kalno šlaitai. Apie tai, kad 
neseniai praeita rusų, bylojo krūvos lavonų. Apačioje, prie tilto 
per upę, buvo išlikusi bažnyčia, tiksliau — jos griaučiai. Princas 
Eugenijus parodė jam vietą, kurioje trimis šūviais buvo nukautas 
generolas Delzonas... Pagaliau imperatorius prabilo: 

— Kutuzovas savo armiją atitraukė su visa sunkia manta, jis 
neteko tūkstančių žmonių, dabar pats laikas pulti. 

— Jūsų didenybe, gal jis tiktai keičia pozicijas... 

— Jeigu atakuosime jį dabar, turėsime laisvą kelią į pietus. 

— Kiek tam reikės pulkų? 

— Turime jų pakankamai! Mačiau Kutuzovo žuvusiuosius, gir- 
dite? Aš juos mačiau! Dauguma jų — pašaukti jaunuoliai pilkais 
švarkais, tarnaujantys ne daugiau kaip pora mėnesių, jie nemo- 
ka kautis. Jo pėstininkai? Tikri kareiviai — tik pirmosiose greto- 
se, toliau — jauni mužikeliai, apsiginklavę ietimis, arba šaukti- 
niai iš miestų... 

— Jūsų didenybe, mes ką tik netekome apie pora tūkstančių 
vyrų, o kiek pasiimsime į žygį sužeistųjų? Grįžkime kuo greičiau 


į Smolenską, kol neužėjo šalčiai. 

— Oras puikus, — atrėžė imperatorius, — dar savaitę bus geras 
oras, paskui turėsime kur apsistoti. 

— Kalugoje. 

— Ten pailsėsime, atsigausime, atvyks pastiprinimas... 

— Jūsų didenybe, žiema čia pat. 

— Aš jums sakau, užteks aštuonių dienų! 

— Paskubėkime, - paragino Miuratas. — Jeigu pasistengsime, 
po savaitės būsime Smolenske. 

— Per nuniokotus kaimus tuščiais pilvais? — piktai šyptelėjęs 
ironiškai paklausė Davu. — Tikriausiai paliepė Neapolio kara- 
lius, matyt, svyla padai! 

— Bet tai trumpiausias kelias! 

— O ką siūlote jūs? - paklausė imperatorius. 

— Siūlau rinktis kitą kelią, per Juchnovą, - atsakė maršalas 
pro nAusmukusius ant nosies galo apvalius akinius įbedęs akis į 
žemėlapį. 

— Tai tik tuščias laiko gaišimas! — tarė Miuratas. 

— Tame krašte bent nebuvo mūšių, surasime maisto, jo trūks- 
ta jau dabar. 

— Gana šaukti! — šveisdamas nuo stalo žemėlapius, nucildė 
visus imperatorius. — Čia sprendžiu aš. 

— Laukiame nurodymų, jūsų didenybe. 

— Rytoj! 

Kai iki galo nieko nenutarę visi ėmė skirstytis, Napoleonas 
kreipėsi į vyriausiąjį vadą: 

— Bertjė, o ką manote jūs? 


— Stoti į mūšį mes nebegalime. 


160 


— Ir vis dėlto aš esu teisus. Kutuzovas! Pakaks spustelėti, ir 
jam galas! 

— Jei griebtumės staigių veiksmų, turėtume palikti sužeistuo- 
sius ir civilius... 

— Civiliai? Anokia čia netektis! 

— Bet juk pažadėjome jais pasirūpinti. Privalome pasiimti ir 
sužeistuosius, kitaip, jūsų didenybe, prarasite pasitikėjimą tų ka- 
reivių, kurie išliko. 

— Tegul Davu pasiunčia savo raitininkus į žvalgybą, į garsųjį 
kelią. Bertje, o ką siūlote jūs? 

— Kuo greičiau į Smolenską. 

— Šituo nusiaubtu keliu? 

— Bet jis pats trumpiausias. 

— Pakvieskite daktarą Yvaną. Tegul tuoj pat ateina. 

Imperatorius pakėlė numestus žemėlapius, Rusijos, Turkijos, 
Vidurinės Azijos ir Indijos planus. Jo svajones sužlugdė aplinky- 
bės, nors viską iš anksto buvo pasvėręs. Visą žiemą tūnoti Smo- 
lenske? Imperatoriui šitaip besvarstant į klojimą įžengė daktaras 
Yvanas. 

— Šiąnakt? 

Imperatorius pareikalavo atnešti nuodų, tų, kuriuos ponui 
Kondorsė buvo pagaminęs Kabani, o Paryžiaus gydytojas Kor- 
visaras nustatė sudėtį: opiumas, šunvyšnė, čėras... Pasikišiąs mai- 
šelį šio mišinio po vilnone liemene. Jeigu šįryt kazokų vadas jį 
atpažino ir bandys sučiupti, kas tada? Išsiųsti narve į Peterbur- 
gą? Panašių incidentų gali būti ir ateityje; pakliūti rusams į ran- 


kas gyvas nenorėjo. 

Konvojus vėl patraukė į šiaurę, į tą patį kelią, kuriuo žygiavo 
rudens pradžioje, tik tuomet priešinga kryptimi. Pūtė vėjas — 
kuo toliau, tuo šaltesnis, visi kaip įmanydami stengėsi apsiginti 
nuo šalčio. D'Erbinji vilkėjo lapės kailiu pamuštu paltu, Pole- 
nas buvo užsirišęs moterišką kepuraitę su šermuonėlio kailio ap- 
vadu ir ant viršaus užsivožęs skrybėlę; panašus į prelatą vyriškis 
vaikštinėjo svirdinėdamas tarp eglių ir beržų. 

— Pone, — stumdamas šalia šeimininko arklio asilą, prabilo 
tarnas. — Man atrodo, kad mes sukame ratu. 

— Nutilk! Tu ką, manai, kad esi protingesnis už imperatorių? 

— Stengiuosi suprasti, pone. 

— Jis žino, ką daro. 

— Žygiuojame jau dešimt dienų, o nuo Maskvos nutolome 
tik dvylika ar trylika Ijė. 

— Iš kur žinai? 

— Atpažįstu vietas... 

Kelias atvedė prie upės. Nors vanduo buvo ledinis, reikėjo 
bristi. Pirma kėlėsi artilerija. Patrankų ratai slidinėjo dumblinu 
dugnu, klimpo; kareiviai, iki kelių vandenyje, padėjo arkliams 
išvilkti ant kranto dumblu aplipusius lafetus arba, netekę kan- 
trybės, iškinkydavo arklius, pabūklus paliko vandenyje. D'Erbinji 
pagaliau atpažino apylinkes —- buvo netoli Borodino. Jam prieš 
akis — išvirtę sviedinių sutrupinti medžiai, sprogimų išraustos 
kalvos, išmalti laukai. Ten, kur anksčiau būta rusų atraminių 
punktų, buvo matyti kauburiai, sukrypusios lentinės tvoros, ant 
jų skersinių persisvėrę lavonai. Duobėse it broliškose kapaduo- 
bėse merdėjo sužeistieji. Žaliuojančiuose žiemkenčių laukuose 


žiojėjo mūšio paliktos žaizdos. Buvo šalta, dragūnai spardė iš- 

mėtytus geležinius šalmus, šarvus, būgnus. Kad arklys nenusi- 
laužtų kojų, kapitonas nutarė eiti pėsčiomis; kiek paėjėjęs, pa- 
matė batus ir iš jų kyšančiais kažkokius pagalius; iš tikrųjų tai 
buvo kaulai. Varnos draskė tūkstančius lietaus išplautų lavonų; 
sukdami ratus, paukščiai lydėjo vilkstinę. Nuo kalvų, kuriose 
anksčiau buvo stebėjimo punktai, skeletai sveikino prošal trau- 
kiančius gyvuosius. Ant vieno numirėlio, prismeigto ietimi prie 
beržo, plaikstėsi pilka suplyšusi milinė; auliniai batai, ant vešlių 
gaurų — šalmas. 

Visi žygiavo nuleidę galvas, skubėdami. 

Kapitonas tarsi girdėjo kėlimo signalą, stengėsi įsivaizduoti, 
kaip atrodė laukai prieš mūšį, nuo kurio imperatorius apsaugojo 
savo gvardiją. Tą rytą saulė spigino į akis. Jis prisiminė: dūmai, 
sprogimai, puola kirasyrai, aplink Napoleoną krinta sviediniai, 
stebėdamas pro binoklį savo pulkus, jis juos nuspiria šalin. Pasi- 
girsta šūviai, kapitonas pašoka. Bonė ir raitininkai šaudo varnas; 
bėgiodami tarp stingstančios maitos, susirankioja grobį. 

— Čia mes, kapitone! 

— Išsivirsime sriubos, kapitone! - nešdami už kojų riebius juo- 
dus paukščius, šaukė vyrai. 

— Jūs juos valgysite? Juk jie minta dvėsena! 

— Kai urzgia pilvas... 

— Ką gi! 

— Kas yra, Bone? Paukščiai, iš kurių virsite sriubą, išlesė jūsų 
buvusio bičiulio vidurius? 

— Ateikite, kapitone, pažiūrėkite... 

Atsilikęs nuo žygiuojančios kolonos kapitonas nuėjo apžiūrė- 


ti seržanto radinio. Kviečiuose gulėjo žmogaus kūnas — be kojų, 

apskretusiu krauju ir žemėmis aplipusiu veidu. Pamatę šį monstrą 
dragūnai pasipustė padus. 

— Jis gyvas, — pasakė Bonė. 

— Maryt, išlindo iš šito negyvo arklio vidurių, - kimiu balsu 
pasakė raitininkas Šanteluvas. — Tikriausiai ten jam buvo šilta, 
bet jis turėjo ką valgyti, troškulį malšino lietaus vandeniu. 

— Ką čia pliurpi! — pasipiktino kapitonas. 

— Gerai, tyliu. Bet jis atsimerkia.... 


Ant kalvos, tankiame beržyne, stovėjo panašus į tvirtovę Ko- 
lotsko vienuolynas, apjuostas mūrinėmis dantytomis sienomis, 
su bokštais, paprastų formų varpinėmis; už lentų ir rąstų užkar- 
dos tam tikru atstumu viena nuo kitos stovėjo patrankos. Jų 
vamzdžiai buvo nukreipti į Maskvos upės slėnį. Imperatoriaus 
svita praleido ten vieną naktų net neišlipdama iš karietų; visos 
patalpos buvo skirtos sužeistiesiems, jų po sunkaus mūšio buvo 
apie dvidešimt tūkstančių; ten pat buvo sunešti ir ginklai. Kone 
visą naktį pustė. Fenas ir jo bendrakeleiviai tūnojo sekretorių 
karietoje užsiklostę paltais, kailiais. Sebastianas džiaugėsi akso- 
miniais aulinukais su gelumbiniu pamušalu, kuriuos už du dei- 
mantus buvo nusipirkęs iš valgyklos šeimininkės. Ryte nustojo 
pustyti, sniegas užklojo viską. Purtydamas apsnigtas dureles, kny- 
gininkas Sotė bambėjo: 

— Esu įsitikinęs, kad šiame vienuolyne įsimesti ką nors į bur- 
ną tikrai surasime! 

— Ištraukite iš dėžės baltojo vyno, — neatmerkdamas akių pa- 
sakė Fenas. 


— Prisigerti matant dukteriai? O ne! Gražus pavyzdys! 

— Pavalgykite žirnių. 

— Žalių? 

— Tada valgykite savo šunį. 

— Jūs iš proto išsikraustėte? 

— Eime pasižiūrėsim, — pasiūlė Sebastianas. 

— Ne, nereikia, — paprieštaravo knygininkas, - man šalta, su- 
stingo sąnariai, mane jau ima siutas! 

— Pone Rokai, eikite, — tarė baronas, — tai mūsų draugą sušil- 
dys. 

— Aš nesu jūsų draugas! — atrėžė knygininkas lipdamas iš ka- 
rietos. Tačiau vos palietęs koja žemę paslydo, ėmė šaukti: 

— Koja! Mano koja! Aš susižeidžiau! Aš, kaip sužeistasis, turiu 
teisę gauti karštos sriubos! 

Padėti išlipo Sebastianas, tačiau storulis vos pastovėjo ant kojų, 
kas žingsnis paslysdavo. 

— Sakau jums, mano koja! 

— Į jūsų koją visiems nusispjauti! 

— Bet... O kur arkliai? — paklausė knygininkas. 

Iš vakaro vežėjas apklojo brezentu suguldytus ant stogo su- 
žeistuosius, pats užsimetė drobinį maišą. Nupurtęs nuo maišo ir 
kailinių sniegą ir patraukęs degtinės atsakė: 

— Arklidėje, ėda. 

— Bravo! Arkliai ėda, o mes? 

— Ar norite šiaudų? 

Iš tikrųjų gyvuliai buvo šeriami žaliais žiemkenčiais, kuriuos 
nukirto vienuolyne įsikūrusi įgula. Pašarą traukė iš guolių, ant 
kurių merdėjo sužeistieji; kankintis šiame pasaulyje jiems buvo 


likę nedaug. Buvo pakinkyri arkliai, ir jo didenybės svitos karietos 

vėl prisijungė prie didžiosios gurguolės. Viurtembergo šauliai 
vėl užkėlė sužeistuosius ant imperialų stogų, vežimų priekinių 
tiltų, visur, kur tik įmanoma; pačius silpniausiuosius, tuos, ku- 
rie negalėjo kur nors įsikibti, pririšo virvėmis. 

Priekyje važiavusios karietos skynė kelią kitiems, bet, kadan- 
gi savo arklius žiemai buvo pakaustęs tik toliaregis Kolenkūras, 
ant apledėjusio kelio gyvuliai visą laiką klupo; jei nusivaręs ar- 
klys parkrisdavo, jį palikdavo. 

Prispaudęs prie stiklo nosį, Sebastianas, kaip visada ramus, 
stebėjo pamėlusius nuo šalčio pėstininkus; matė, kaip pakelėje 
kumelei, iš kurios nasrų dar veržėsi garai, perpjovė pilvą ir su- 
leido į jį dantis; kruvini smakrai, kruvini drabužiai. Būrelis 
žvalgų plėšė griovyje įstrigusį vežimą: mėtė į sniegą žvakides, 
balines sukneles, plono porceliano indus, čiupo tik likerius. 
Vienas vežimas degė, apšviesti ugnies liesi, barzdoti, panašūs į 
vaiduoklius padarai kepė užsmeigtą ant kardų įtartiną mėsą. 
Staiga Sebastianas pamatė, kaip nuo karietos stogo nukrito vie- 
nas iš sužeistųjų, kuriuos vežėsi iš vienuolyno; matyt, buvo blo- 
gai pririštas, ir duobėtame kelyje virvės atsirišo. Pravėręs dure- 
les jaunuolis šūktelėjo vežikui: 

— Sustokite! Pametėme sužeistąjį! 

— Uždarykite duris, pone Rokai! — sušuko baronas Fenas. — 
Ar jums karšta? 

— Gerai, pone barone. 

Jis žvilgtelėjo į keleivius. Leitenantas ir vienakojis nejuokavo, 
negėrė ir nieko nevalgė. Ar dar gyvi? Kad būtų šilčiau, ponia 
Sotė ir jos duktė sėdėjo susiglaudusios, knygininkas laikė savo 
šunį ant kelių, gyvulys sunkiai kvėpavo. Baronas Fenas apsivy- 

niojo galvą vilnoniu šaliu. Jie beveik neturėjo maisto, bet dėl 
to nesigraužė, žinojo, kad šalia jo didenybės badu nemirs - kai 
karieta sustos, užeis į valgyklą. Retkarčiais karietą sudrebinda- 
vo sprogimai; negalėdami patempti dėžių ir nenorėdami, kad 
parakas atitektų priešui, artileristai jį padegdavo. Nuo stipraus 
sprogimo netoliese — toje pusėje, kur ant žirnių maišų gulėjo 
sužeistieji, išdužo stiklas. Kad nepūstų ledinis vėjas, Sebastia- 
nas užkaišiojo langą ryšuliais. Tada jis pamatė, kad jų ratai stovi 
vietoje, o vienakojis olandas nebegyvas. 

Baronas Fenas išlipo pasižiūrėti, kas atsitiko. Apsivyniojęs ausis 
ir nosį kašmyro šaliu išlipo ir Sebastianas. Lauke nuo šalčio gėlė 
akis, pabalo rankų sąnariai. Kad nepaslystų, sustingusiais pirš- 
tais jiedu kabinosi į karietos šonus. Vežikas gulėjo paslikas šali- 
kelėje, minkštoje sniego pusnyje; sprogus parako dėžei medinė 
skeveldra suknežino jam galvą. Keleiviai kamšė išmuštus karietų 
langus, bijant visiškai įklimpti sniege vežimaičiai ir furgonai sten- 
gėsi nelaimės ištiktuosius apvažiuoti; kai kurie vežimai apvirs- 
davo. Baronas pritūpė prie vežiko, — norėjo įsitikinti, ar iš tikrų- 
jų negyvas. Sebastianas pasisiūlė mirusįjį pakeisti. 

— Pone Rokai, ar mokate tokį vadelėti? 

— Ruane dažnai tekdavo. Tėvas turėjo vežimą su suolais. 

— Taip, suprantu, bet mes keliaujame ne vežimu, ačiū Die- 
vui, turime dvikinkį griozdą. 

— Pone barone, tai vienintelė išeitis. 

— Ištraukite mus iš čia ir kuo greičiau pasivykite jo didenybės 
karietas, jos gerokai atsiplėšė. 

— Gerai, bet turiu jums pasakyti, kad yra dar vienas negyvėlis. 


Ką tik mirė sužeistasis. 

— Aš jį ištrauksiu, o jūs važiuokite į priekį. 

Fenas įlipo į karietą, tuo tarpu baronas nutraukė nuo vežiko 
paltus, odines pirštines, pakėlė botagą ir, persisvėręs per pasos- 
tę, paėmė vadžias. Kol lipo į savo vietą, vežikas ir vienakojis, 
kurį baronas išvilko ant sniego, buvo išrengti nuogai. Tiems, 
kurie vilkosi iš paskos, pavojus išklysti iš kelio negrėsė, nes ke- 
lias buvo nuklotas šimtais nuogų sušalusių lavonų; ant ledo gu- 
lėjo negyvi vyrai ir moterys, visur riogsojo sudegusios karietos, 


kruviname sniege tysojo išmėsinėtos arklių maitos. 


Šaltis ir kelionės nuobodulys naująjį vežiką tarsi sustingdė. 
Sebastianas, neragindamas arklių ir praradęs viltį pasivyti impe- 
ratorių, — jo kortežas seniausiai buvo dingęs iš akių, — iš lėto 
vilkosi paskui furgonus. Visur tik lavonai, dvėsenos, negi verksi? 
Jeigu iš priekyje važiuojančio vežimo iškrisdavo sužeistasis, -ra- 
miausiai jį pervažiuodavo; jokiu būdu nesustodavo, nes kiti bū- 
tų nustūmę į šalikelę. Daugybę nelaimėlių traiškė šimtai ratų, 
važiuojantys per juos vežimai šokinėjo, bet niekas dėl to nesuko 
sau galvos. 

Kartais Sebastianas tiems sudarkytiems vyrukams net pavy- 
dėdavo: jie ramūs, toje bekraštėje lygumoje pasibaigė jų vargai. 

Kartais prisimindavo tuos laikus, kai dar su keliais laimės kū- 
dikiais dirbo Karo ministerijoje viršutiniame Estrė rūmų aukš- 
te. Ten, palinkęs prie vieno iš stalų, sustatytų aplink krosnelę, 
naujokų ėmimo skyriuje jis kiauras dienas perrašinėdavo įvai- 
riausius dokumentus, depešas. Paryčiais, nušluostęs šlapiu sku- 
duru grindis, kad nekiltų dulkės, pailsėdavo: pasigaląsdavo 


plunksną arba nueidavo į namsargio būstą, kuriame buvo už- 

kandinė; apie vienuoliktą koridoriuose pakvipdavo keptomis deš- 
relėmis, tarnautojai, susivynioję į laiškus ar ataskaitas, nešdavosi 
jas ant savo darbo stalų... 

Buvo išalkęs. Už mažumą šlykštaus arklienos nuoviro būtų 
galėjęs užmušti bet ką. Šita mintis jį persekios nuolat, net susto- 
jus nakčiai, nesvarbu kur, net jeigu negalės užsikurti laužo ir visi 
tūnos apsidangstę bet kuo, ką turi; pagalvodavo ir apie knygi- 


ninko juodo šuns kulšis. 


Snigo. Iš pradžių pamažu, didelėmis snaigėmis, paskui vis 
smulkiau, tankiau; galiausiai įsisiautėjo pūga. Kad apsaugotų akis, 
Sebastianas pasilenkė. Pasitikėjo arkliais, bet tie, kurį laiką prie- 
šinęsi vėjui, sustojo. Artėjo naktis. Sebastianas nušoko nuo pa- 
sostės į sniegą, jo buvo aukščiau kelių. Mirtina tyla. Pabarbeno į 
aprasojusį stiklą: 

— Pone barone, man atrodo, mes pasiklydome. 

— Ne tuo keliu važiavote? 

— Čia nėra kelio. 

Užsidegęs žibintą Fenas priėjo prie Sebastiano. Kadangi pūga 
buvo aprimusi, žibinto šviesoje jie išvydo kelias žemas eglinių 
rąstų trobas, daržinę. Sodybos atrodė negyvenamos, bet jie tuo 
netikėjo; rusų valstiečiai puldavo pavienius priešus ir užbadyda- 
vo juos šakėmis. 

— Pone Rokai, atsineškite iš karietos savo kardą. 

— Gerai, bet aš nemoku juo naudotis. 

— Kai grės pavojus, išmoksite tuojau pat. 

Besižvalgydamas tamsoje, Sebastianas užuodė dūmus ir pasakė 


tai baronui. Iš tikrųjų paskutinėje troboje kažkas kūreno krosnį. 

Abu nustėro. Staiga baronas pajuto į smilkinį įremtą šaltą meta- 
lą. Sugirgždėjo sniegas, ir juos apsupo būrys vyrų su pistoletais 
rankose. 

— Sudie, pone barone. 

— Sudie, mažyli... 

— Kalbėti francūziškai? 

Tai buvo pasiklydę per pūgą italų armijos kareiviai. Jie buvo 
nepavojingi: turėjo tik šautuvus, šaudmenų — ne. Sebastianas 
atsikvėpė. Jis net neišsigando. Troboje italai šildėsi prie dūmi- 
nės krosnies, spragsėjo malkos. Arklius nuvedė į daržinę, nuplė- 
šė dalį šiaudinio stogo, prikrovė ėdžias. Ant plačių, iš pasienių 
suneštų suolų gulėjo moterys. Kad nepultų sienojais ropojan- 
čios blakės, suolus pastatė arčiau ugnies. Priekyje buvo pasodin- 
tas sužeistas leitenantas; nuo šalčio, o gal kamuojamas karštli- 
gės, jis be perstojo kaleno dantimis. Kadangi nebuvo kamino, 
tiršti dūmai graužė gerkles. Iš kaimo italai buvo atsinešę avižų; 
smulkiai sugrūdo jas akmenimis, ištirpino sniego, užmaišė tešlą 
ir prikepė bandelių, nuo kurių reikėjo nukrapštyti ne tik pele- 
nus, bet ir medžio angliukus. Nors buvo beskonės, ne visai iške- 
pusios ar net sudegusios, Sebastianas jas ne valgė, o rijo. Ir ne tik 
jis. Pagaliau, svajodami apie žalius, saulėtus, puotaujančius kai- 
mus, visi sumigo. 

Sotė šuo buvo paliktas karietoje. Auštant visus pažadino loji- 
mas. Visus? Per gerai pasakyta! Italų nebuvo nė kvapo! Tarsi 
nujausdamas, Sebastianas sušuko: 

— Arkliai! 

Iki karietos buvo išmintas takas; italai pavogė rusišką kardą, 


visus maišus su žirniais, kailius, vyną. Šuniui lojant išsivedė ar- 

klius, nubrido per sniegą žemyn ir užšalusio ežero ledu nusigavo 
į kitą pusę, į pamiškę. Po kurio laiko, laikydamas veidrodį, prieš 
kurį baronas Fenas skutosi smakrą, Sebastianas nutarė auginti 
barzdą. Kai jis tai pasakė baronui, šis paklausė: 

— Norite nepatikti jo didenybei? 


Kareiviai, pėsti raiteliai skudurais apvyniotais auliniais, pės- 
tininkai, skarmaluoti, panašūs į baidykles husarai — visi buvo 
apžėlę, apsnigtomis barzdomis. Naktimis jie vogdavo arklius, kad 
kiek pajoję galėtų juos suvalgyti. Sulūžusius ratus sukūrendavo, 
nuplėštu nuo stogo brezentu užsidengdavo, ir ne vienas — kelie- 
se; po kurio laiko storai apsnigtas brezentas virsdavo sunkia naš- 
ta. Ponia Aurora turėjo vieną brangenybę — puodą. Pabudusi ji 
išlindo iš savo palapinės, apčiuopomis susiieškojo drūtesnį prie 
baslio pririštą arklį; šeimininkams nematant — atsukę nugaras 
jie sėdėjo prie laužo, — kišeniniu peiliuku brūkštelėjo gyvuliui 
tarp šonkaulių ir į savo skardinį indą prileido kraujo. Priėjusi 
prie laužo, kuriame degė paskutiniai pernakt visus šildžiusio fur- 
gono šipuliai, ponia Aurora pakaitino puodą ir visiems pasiūlė 
po gurkšnelį jukos. Prieš pajudant į vakarus iš visokių apsukruo- 
lių ir civilių minios prie ponios Auroros priėjo trys artileristai. 
Vienas jų, atlapojęs kailinius ir parodęs į uniformą, prisistatė 
puskarininkių. 

— Arklys, įkinkytas į dviratį vežimaitį, yra jūsų? 

— Taip, - atsakė ponia Aurora. 

— Nuo šiol jis - jau nebe jūsų. 

— Vagis! 

— Jis trauks mūsų patranką. 

— Jums tų patrankų daugiau neprireiks! 

— Kažkas nuleido kraują mūsiškiui. 

— O ką man daryti, jei paimsite arklį? 

— Eisite pėsčiomis, kaip ir mes. 

Puskarininkis davė ženklą jį apstojusiems saviškiams, dar su 
kiveriais ant galvų. Jie iškinkė arklį ir nusivedė. Tada užriaumo- 
jo didysis Vialatu; jis keikėsi, maldavo. Apsikabinusi puodą, 
ponia Aurora nuklampojo per pusnis savo vežimaičio link. Su 
bukais kareiviais nepasiginčysi, norėjo pasakyti įsikarščiavusiam 
aktoriui, laikančiam arklį už uodegos; direktorei nespėjus atves- 
ti jaunuolio į protą puskarininkis paleido į gyvulį kulką, tiesiai į 
galvą. Vargšas padaras susmuko, ištiško smegenys. 

— Kaip rusų belaisvį! - pasakė puskarininkis. 

Jo bendrai nusikvatojo. Atsitūpęs prie ienų, Vialatu pravir- 
ko. 

— Kelkis! - paliepė direktorė. 

— Mes jo niekaip nepastumsim. 

— Pasiimkime, ką galime, ir eikime toliau. 

— O jį paliksime varnoms? — paklausė Vialatu rodydamas į 
buvusį partnerį. Sedėjusios vežime Ornela ir Katrina matė, kaip 
nužudė arklį, bet visos jų ašaros jau buvo išsekusios. Jos apie 
nieką nebegalvojo, viskam buvo abejingos. Paklususios poniai 
Aurorai, suvyniojo į kailius lengvesnius būtiniausius daiktus, pa- 
sirinko šio to nuo grindų, — ne kostiumų, ne suknelių, kuriomis 
vilkėjo scenoje, bet kepuraičių, šalių, žvakių. Toliau ėjo pėsčio- 
mis. Kelias buvo nelygus, apsnigtas, todėl priešais žygiavę karei- 
viai kas žingsnį bakstelėdavo į žemę šautuvo grūstuvu. Dešinėje 


jie pamatė negyvą kareivį, suleidusį dantis į parkritusio, bet dar 

gyvo arklio pasturgalį. Kiek toliau prie laužavietės sėdėjo pulke- 
lis vyrų; nė vienas iš jų net nekrutėjo, — visi buvo sušalę. Prie jų 
priėjo Vialatu; apžiūrėjęs numirėlių maišelius viename rado bulvę 
ir paslapčia įsikišo ją į kišenę; nutarė sukrimsti vėliau, kai niekas 
nematys. Dangus buvo šviesiai pilkas, eglės juodos, žemė akina- 
mai balta. Ant kalno keteros, šešėlyje, tykojo kazokai; atstatę 
ietis, su aukštomis karakulio kepurėmis — arkakę čia nuo Juodo- 


sios jūros. 


Baronas Fenas džiaugėsi pakvietęs į savo karietą Sotė šeimą. 
Knygininkui šitas kraštas buvo gerai pažįstamas, jis galėjo paaiš- 
kinti, kaip tose platybėse orientuotis be kompaso norint prisivyti 
imperatorių. Storulis nustatydavo pasaulio šalis pagal medžius — 
šiaurinėje pusėje jų kamienai apkerpėję. Už tokį sumanumą kny- 
gininkui buvo atlyginta: jis nuolat bambėjo, bet dėl to niekas 
nepyko; pagaliau visi atvyko į apgriuvusią pilį, kurioje buvo ap- 
sistojęs imperatorius. Napoleonas laukė arvykstant savo armijos 
ir žinių iš Paryžiaus; iki Smolensko buvo tik pora dienų kelio, 
todėl visi nekantravo manydami, kad pilni sandėliai padės pa- 
kelti dvasią. Atėjo žinia, kad iš miesto išvykusi gurguolė pristatė 
maistą į užnugarį maršalui Nėjui. 

Vieninteliai išlikę pilyje mediniai daiktai — biliardo stalas ir 
lyra — buvo sukapoti ir sumesti į židinį. Imperatorius viduje vir- 
te virė iš pykčio. Sebastianas žinojo, kad blogų naujienų kur kas 
daugiau nei gerų. Korespondencija privertė jo didenybę susimąs- 
tyti. Rezerviniai pulkai užnugaryje, sumušti rusų, traukiasi, prin- 
cas Eugenijus, keldamasis per upę, ką tik pražudė savo artileriją, 


negana to, sužinojo, kad Paryžiuje norėta atkurti respubliką. 

Prieš dvi savaites generolas Malė pabėgo iš privačios gydyk- 
los, kur buvo internuotas. Jis suklastojo dokumentus ir išlais- 
vino savo bendrininkus. Apsupus policijos ir generalinio štabo 
būstines, buvo paskleistas gandas, kad mirė Napoleonas. Poli- 
cijos ministras Savari buvo suimtas savo kambaryje vilkintis 
tik naktiniais marškiniais. Paskui sąmokslininkai pareikalavo, 
kad Paryžiaus prefektas atiduotų laikinajai jų vyriausybei miesto 
merijos salę. Nedaug trūko, kad sąmokslas būtų pavykęs, nes 
sostinės įgula buvo per plauką nuo išdavystės. Imperatorius 
nenorėjo tuo patikėti. Nusiminęs jis kelis kartus perskaitė pra- 
nešimą: „Jie patikėjo, kad aš miręs, ir pametė galvas. Malė - 
tas recidyvistas, beprotis! Nejau trys nežinomi asmenys, prišne- 
kėję nesąmonių, gali paimti valdžią? Nepatikrinus jų skleidžia- 
mų žinių? O jeigu jie būtų bandę atkurti Burbonų valdymą? Kas 
svajojo prisiekti Romos karaliui? Kas svajojo apie imperatorių 
dinastiją? Kadaise buvo sakoma: „Karalius mirė, tegyvuoja ka- 
ralius!“ Dabar — nieko. Štai kas atsitinka, kai per ilgai užsibū- 
nu svetur! Viskas laikosi ant mano vieno pečių, tik mano. Ar 
visa tai, ką padariau, po manęs neišliks?“ Imperatorius laukė 
daugiau žinių, buvo neramu dėl Kolenkūro, Bertje. Sebastia- 
nas ir baronas nepaliko savo kelioninių piupitrų net trumpam, 
tačiau imperatorius nepadiktavo nė vienos eilutės. Barbeno pirš- 
tais į fotelio porankius, įsikišdavo į nosį tabako, apie miegą net 
negalvojo. 

Ryte paspaudė šaltis, rūkas pavirto šerkšnu. Daugiau nebe- 
buvo galima gaišti, reikėjo kuo greičiau pasiekti Smolenską ir 
ten atgauti jėgas. 


— Atneškite aulinius batus! — šūktelėjo imperatorius. 

Apartamentų, kuriuose buvo įsikūrę tarnai, sekretoriai ir ka- 
rininkai, langai buvo be stiklų. Pūtė skersvėjai, tačiau, išgirdę 
Napoleono žodžius, visi pagyvėjo. Savo inventorių Sebastia- 
nas ir baronas paliko išskleisti kitiems. Imperatorius tebesėdė- 
jo sustingęs fotelyje. Vyresnysis liokajus atnešė puodelį kavos, 
mameliukas Rustanas atbėgo nešinas išblizgintais auliniais; Na- 
poleonas atkišo koją, Rustanas priklaupė, užmovė batą ir stai- 
ga pajuto stiprų spyrį į krūtinę; vyras krito ant žemės gaudyda- 
mas Orą. 

— Na ir patarnavimas! — sušuko įsiutęs imperatorius. — Ar 
nematai, kretine, kurį batą užtempei? Kairįjį ant dešinės kojos! 
Tu toks pat kaip tie mulkiai Paryžiuje; kažkoks beprotis pabėga 
iš ligoninės ir sujaukia protus! 

Sužlugęs Malė sąmokslas nedavė imperatoriui ramybės. Ką 
apie šią juokingą avantiūrą pasakys Europa? Kaip ja pasinaudos? 
Imperijos likimas - kelių avantiūristų rankose. Ši mintis trikdė 


Napoleono ramybę. 


Už miško kelias atvedė prie Dniepro ir pasuko paupiu že- 
myn; jį plūkė tūkstančiai karietų, maišais uždangstytos patran- 
kos. Iš d'Erbinji eskadrono išliko ne daugiau kaip dešimt raitų 
vyrų; kiti raitininkai ėjo pėsti; jų arkliai stipo iš bado, kiti, nega- 
vę vandens, užtroško, o jų raumenis, dar šiltus, nesustingusius, 
suvalgė patys jų šeimininkai. Kapitonas, su avikailiais ant ausų 
ir impozantiška kepuraite ant galvos, traukė į plaučius šaltą orą; 
ant gališkų jo ūsų ir vešlių žandenų iškvėpti garai pavirsdavo 
ledu. Iki pietų pūtė stiprus vėjas, paskui žemę apgaubė migla. 


Bijodami pasiklysti, žmonės ėjo apgraibomis. 

Ties kelio lankstu, apžergęs sulysusį asilą, lūkuriavo Polenas. 

— Po... — sukuždėjo jis kapitonui. 

— Jei nori man ką nors pasakyti, bent atsilenk apykaklę! Da- 
bar primeni Kairo mumiją! 

— Pone, — nuolankiai pakartojo tarnas, — net nepajusi, kai 
nušals nosis... O paskui nukris. Jums reikėtų... 

— Sustojai duoti man patarimų? 

— Ne, pone. Ar suspėsime? Dabar labai anksti temsta. 

Už posūkio buvo apledėjusi nuokalnė, tiltas, kitoje upės pu- 
sėje — stati įkalnė. Prie tilto, suspaudę sugrubusiomis rankomis 
šautuvus, stovėjo grenadieriai, plūstančios minios tvarkdariai. 
Bet kuo jie galėjo padėti? Arkliai nusidėvėjusiomis pasagomis, 
nuslydę pakalnėn, nesikėlė, išpūtę šnerves žvengė. Atsitrenkę į 
juos, sunkūs vežimai virsdavo ir, pralaužę ploną ledą, dingdavo 
drumzliname vandenyje; žmonės šaukė, grūdosi, vieni į pakalnę 
nučiuoždavo, kiti lyg kokiais laiptais žengė mirusiųjų kūnais; 
atsirišus nešuliams pabirdavo visokiausių daiktų; einantieji iš pas- 
kos lupo iš virdulių veltinius, griebė apyrankes, arbatinius. 

— Kapitone, mūsų vežimams niekas negresia. 

— Deja, Bonė, tu teisus. 

— Taip pat ir mūsų arkliams... 

D 'Erbinji liepė išlipti iš vežimų ir kelio pakraščiu, kur ne taip 
slidu, nuvesti arklius žemyn. 

Išradingi civiliai sumanė nuleisti į pakalnę vežimus pririšto- 
mis prie beržų virvėmis; dviračiams vežimams šis išradimas ne- 
tiko, todėl juose sukrautą mantą dragūnai metė lauk ir dalijosi 
turtą — auksines monetas, iš kinų išluptus brangakmenius; vy- 


nas buvo sušalęs, todėl, sudaužę butelius, vyrai laižė maderos ir 

tokajaus ledus. Atėjusiesiems paskiausiai telikdavo tenkintis li- 
kučiais. Atsidusęs d'Erbinji pririšo prie balno arbatos paketus. 
Mulai buvo patenkinti, kad daugiau nebereikės tempti sunkių 
vežimų. Prieš pat tiltą pavyko įsisprausti taip, kad į kitą pusę 
išneštų judantis srautas. 

— Kur statinė? — paklausė Polenas. 

Nespėjo kapitonas atsakyti, kai visai šalia sprogo sviedinys. Iš 
lengvų patrankų tilto link ėmė šaudyti kazokai; užsilipę ant ro- 
gių jie mojavo kardais ir žvėriškai šaukė. Kitas sviedinys nukrito 
į upę. Minia siūbtelėjo į priekį. 

— Ramiai! - sušuko kapitonas, abejodamas, ar jį kas nors gir- 
di. - Kitame krante rizikuojame nė kiek ne mažiau! 

Po ratais ir žmonių kojomis siūbavo medinis tiltas. Jei ne tu- 
reklai, daug kas būtų atsidūręs Dniepro vandenyje. Jau kitame 
krante d'Erbinji pamatė prie batų prilipusius perlų vėrinius. Kop- 
ti įkalnėn reikėjo kur kas atsargiau negu leistis į apačią. Nudilu- 
sios arklių pasagos slidinėjo ledu, pakaustyti žieminėmis pasa- 
gomis mulai ir jojamieji arkliai kabino į kalną lengvai; Poleno 
asilas suklupo ir, tarno nelaimei, su visa drabužine apie dešimt 
metrų čiuožė žemyn. 

— Ko nukabinai nosį?! - šūktelėjo kapitonas. 

— Aš esu atsakingas už jūsų uniformas. 

— Uniformas? Negi visas būčiau nešiojęs? Kai atsidursime 
Prancūzijoje... 

— Ar kada nors mes ir vėl pamatysime Ruaną, pone? 

— Žinoma! 

Polenas žvilgtelėjo per petį. Prie braškančio tilto kažkokia dama, 


nusimetusi sabalo kailio gobtuvą, klūpėjo prie asilo; perrėžusi 


177 


peiliu pilvą, įkišo galvą į vidų norėdama atsikąsti kepenų; šalia 
kažkoks kailiniuotas ponas reikalavo savo dalies. Krito sviedi- 
nių lietus. Įveikus prakeiktą įkalnę prieš akis vėl atsivėrė lyguma. 
Apvyniojęs snieginus aulinius skudurais ir aprišęs juos vėri- 
niais, d'Erbinji vėl ėmė vadovauti savo eskadronui; jo raitinin- 
kai ėjo pėsti, tik keturi jojo ant mulų. Seržantas Bonė piktino- 
si; jei hierarchija dar gerbiama, pagal karinį laipsnį jis turi teisę 
joti mulu. Tačiau sušlubavus karinei drausmei jo protestas li- 


ko be atsako. 


Nuo ledinio vėjo pavargo piligrimų akys, nuo baltos žemės 
atsispindinti šviesa akino. Bet štai vieną lapkričio dieną tolumo- 
je tarp kalvų jie išvydo Smolensko varpines. Ten buvo jų išsigel- 
bėjimas, pastogė, šiluma. Pagaliau galės nusimesti skarmalus, ku- 
riuose knibždėte knibžda gyvių, ir apsivilkti švarius drabužius. 
Artėjant miesto sienoms atkuto net labiausiai išsekusieji. Tačiau 
miesto vartai buvo uždaryti; išvargusi minia pasistatė palapines 
užsnigtuose grioviuose. 

D Erbinji paragino savo arklį. Kiekvienam, kuris norėjo pa- 
tekti į miestą, sargybiniai pilkomis milinėmis užduodavo tą patį 
klausimą: 

— Kas toks būsite? 

— D'Erbinji! Fransua Saturnenas d'Erbinji, gvardijos dragū- 
nų kapitonas. 

— O kur jūsų eskadronas? 

— Čia! 

Plačiu rankos mostu kapitonas pristatė trisdešimt išlikusių 


savo raitininkų; visi be žirgų, apsitaisę keistais apdarais, apaugę 

ilgais gaurais, apšarmoję, pasišiaušusiomis barzdomis, nuo šil- 
dymosi prie laužų paišini, apskretę purvu. 

— Čia eskadronas? 

— 4-as eskadronas, Sen Siulpiso brigada. Nėra tų, kurie dabar 
po sniegu vilko pilve. 

— O kas tai paliudys? 

Kad tie stuobriai kareiviai daugiau nesikabinėtų, vyrai išsiri- 
kiavo kaip prieš karinį paradą. Kapitonui įsakius jie prisistatė: 

— Seržantas Bone! 

— Raitininkas Martinė! 

— Raitininkas Peronas! 

— Raitininkas Žanteluvas! 

— Gerai jau gerai, — pasakė vienas iš sargybinių, šaulių kapra- 
las. 

Vartai prasivėrė, jie darniu žingsniu įžengė į Smolenską, pa- 
miršę nušalimus ir ant kojų apvyniotus skudurus. Pačių rusų 
rugpjūtį sudegintos miesto dalies okupantai nebuvo atstatę. Dra- 
gūnai komedijos daugiau nebevaidino. Nesant liudytojų, ne- 
sant sargybinių, kuriems reikėjo įtikti, vilkdami kojas jie ėjo 
miesto gatvėmis. Namai be stogų, iki kaulų apgraužtos arklių 
stipenos, krūvos irstančių ir net dideliame šaltyje dvokiančių 
lavonų. Pasienyje gulėjo sušalęs ispanas apkandžiotomis ran- 
komis. Priešais kitas ispanas ropojo keturpėsčias, jis neturėjo jė- 
gų net paprašyti išmaldos. Prie tvirtovės zujo sanitarai, į niūrius 
kazematus nešė sužeistuosius. Ligoniai buvo kruvini, sausais pa- 
juodusiais liežuviais; vietoj vandens jiems duodavo sniego. Iš vie- 
no sanitaro d'Erbinji sužinojo, jog mieste siaučia šiltinė, kad iš- 


vakarėse atvyko imperatorius, pradėta dalyti maistą, pirmiausia 

gvardiečiams. „Pačiu laiku! — apsidžiaugė jis, — juk mes pri- 
klausome gvardijai. Kur sandėliai?“ Parodęs, kur yra maisto 
sandėlis, sanitaras pridūrė, kad norint gauti davinį būtina pa- 
teikti karinės administracijos kvitą su parašu ir antspaudu. Ten 
kapitonas sutiko savo pažįstamą Puasonarą; tvirtovėje šis buvo 
atsakingas už maisto išdavimą. Jam bent nereikės nieko įrodinė- 
ti, sakyti, koks jo laipsnis, iš kokio jis junginio. 

Jis priėjo prie stalo, už kurio sėdėjo kontrolierius, toks pat 
kaip ir anksčiau apvalus, trykštantis sveikata, su storais kaili- 
niais. 

— Pasirašyk kvitą, senas sukčiau! — kreipėsi kapitonas. 

— Jūs karininkas? Koks dalinys? 

— Čia dabar! Ar neatpažįsti? 

— Ne... 

— D'Erbinji, velniai tave rautų! 

— Palaukite... Ak taip, ko gero... 

— Ką reiškia ko gero? 

— Ta barzda, žinote... Bet nosis, taip, ta pati, ilga. 

— Paskubėk, kad galėtume kuo greičiau gauti davinius. 

— Kiek jūsų žinioje vyrų? 

— Dvidešimt devyni. 

— O Maskvoje jų buvo visas šimtas. 

— Taigi, buvo. 

— Kiek arklių? 

— Vienas, mano, ir keturi asilai. 

— Avižos skirtos arkliams. 

Puasonaras užpildė tvarkinga rašysena formuliarą, pasirašė, 


nusausino rašalą, uždėjęs antspaudą padavė lapelį kapitonui. 

— Vokiečių konvojai aprūpino mus miltais, daržovėmis, — pa- 
sakė jis, — turime net jautienos. 

Jau matydamas save sėdintį prie stalo ir jautienos šonkaulį, 
kapitonas nusivedė savo eskadrono likučius į sandėlį. Tarnauto- 
jas, irgi gerai įmitęs ir šiltai apsirengęs, padavė iš dėžių produk- 
tų: žirnelių, ruginių miltų, tris gabalus jautienos, kelis butelius 
raudonojo vyno, kurį vyrai tuoj pat išsidalijo. Pažvalėję vien nuo 
minties, kad po kelių savaičių badavimo pirmą kartą gerai pasi- 
stiprins, visi nužygiavo į tvirtovę. Gatvėje sutiko būrį driskių; jų 
skruostai buvo įkritę, rankose — lazdos su vinimis. 

Vyrai sustojo ir žiūrėjo vieni į kitus laukiniais žvilgsniais. Vieni 
bijojo netekti davinių, kiti norėjo valgyti. Arkliai stipenos buvo 
taip sušalę, kad nuo jų buvo nebeįmanoma ko nors atsipjauti. 
Kovų suvienyti vyrai už maišelį miltų galėjo nudobti vienas 
kitą. Priekyje žygiavę dragūnai išsitraukė kardus, kiti užsitaisė 
šautuvus; vieni nuo kitų nenuleido akių. Kapitonui užtaisant 
pistoletą Polenas tarė: 

— Pone, turime kelis gabalus jautienos, gal vieną paaukokime? 

— Paaukoti dalį mūsų davinio? Niekada! Ar manai, kad turi- 
me per daug? 

— Šitie dvasnos nebeturi ko prarasti. 

— O mes turime. 

— Jie pavojingi. 

— Jei nori būti sukapoti kardais, jų bėda. 

— Pone, kai apsupa laukiniai, reikia jiems numesti ką nors 
valgomo; kol jie dėl grobio draskysis tarpusavy, mes dingsime. 

Kapitonas, pasirausęs maiše, ištraukė gabalą jautienos, pra- 


skyrė saviškius ir metė jį išbadėjusiems driskiams virš galvų. 

Polenas buvo teisus. Dėl nukritusio ant sniego laimikio užvirė 
grumtynės. Naudodamiesi sumaištimi, kapitonas su savo vyrais 
patraukė į tvirtovę, mat ten tikėjosi rasti savo brigadą, gerai pa- 
sistiprinti, praskalauti gerkles, dalyvaujant imperatoriui perfor- 
muoti junginį. 

Tie, kurie ištvėrė iki Smolensko, susijungė į broliją aplinky- 
bių verčiami. Juos vienijo tik interesai. Sunkiame žygyje žmo- 
nės stichiškai būrėsi į grupes, kad galėtų geriau apsiginti nuo 
bado, šalčio, užpuolikų. Vienijosi beginkliai kareiviai, labiau 
vertinantys degtinę, o ne šautuvus, taip pat skirtingų klasių 
beširdžiai civiliai, kurie nuo merdinčiojo galėdavo nutraukti 
batus. Vyko kova dėl būvio, nedidelius žmonių sambūrius už- 
valdė pavydas, pyktis; tie, kurie prie nieko nepritapo, buvo pa- 
smerkti žūti. Ornela krito į akį kažkokios keistos kompanijos 
vadui, kuris buvo įsikūręs pusiau sudegusiame name miestely- 
je prie Dniepro. Septynios ar aštuonios susivyniojusios į ant- 
klodes būtybės, aptūpusios tarytum indėnai šildėsi prie laužo. 
Šalme virė arklio širdis. Persimetė vienu kitu žodžiu, ne visada 
vieni kitus suprato. Būrio vadas prancūzas, bavaras, neapolie- 
tis ir ispanas bandė susikalbėti pirštais. Srambaus sudėjimo 
tipas susivėlusia barzda, vilkintis moteriškais drabužiais, ant 
jų — šarvais, pasmeigė peiliu širdį ir, numetęs ją ant žemės, 
emė pjaustyti. Jo kaimynas su juodo šilko kepuraite ant galvos 
išsitraukė kiverį, jame buvo žirklės, skustuvas, siūlų, adatų; jis 
emė adyti šalį, —- juo apsivyniodavo krūtinę. Buvo girdėti, kaip 
spragsi degančios lentos ir aštuonios poros žandikaulių žiau- 
moja arklio širdies kąsnelius. Kažkas pabarbeno į tvorą, kuri 
atstojo duris. 

Vadas atsistojo, atstūmė prilipusią prie jo panelę Ornelą, 
atidarė lagaminėlį, kuris visada būdavo šalia, ir išsitraukė skal- 
pelį. Tai buvo daktaras Furnero, maždaug keturiasdešimties 
metų rudakis, rūstaus žvilgsnio vyras; barzda susivėlusi, plau- 
kai siekė pečius. Jaunesniems kompanionams jis buvo didelis 
autoritetas. Tuo neturinčiu iliuzijų gydytoju Ornela labai pa- 
sitikėjo, ji išsipasakojo jam visą savo gyvenimą, kaip jos moti- 
na prekiavo plunksnomis, Ževro krantinėje turėjo skrybėlių 
krautuvėlę. „Mus visus gyvenimas aplamdė“, — pasakė jis jai. 
Imperijai chirurgų nereikėjo, medicinos fakultetai buvo užda- 
ryti, naktimis karabinais išlauždavo kapinių vartus, kad palai- 
dotų dar nespėjusius sutingti lavonus, išskrostus palėpėse, kur 
vienoje kamarėlėje gyvendavo dešimt žmonių; žiemą juos šil- 
dydavo numirėlių riebalai. Furnero gydė neturėdamas nei prie- 
monių, nei galimybių. Jis buvo priklausomas nuo nekenčiamų 
karo komisarų, vogdavusių iš ligoninių maistą. Furnero nega- 
lėjo dirbti vykstant mūšiams, todėl jo pagalbos sužeistiesiems 
kartais tekdavo laukti kelias dienas. Generaliniam štabui rūpė- 
jo tik ginklai ir šaudmenys. 

Gydytojas, laikydamas rankoje it kokį ginklą skalpelį, suklu- 
so — prie tvoros kažkas sukrebždėjo, lyg amtelėjo. 

— Šuo? 

Pagalvojo, kad laimikis pats prašosi į puodą. Buvo valgęs 
žarijose keptų varnų, arklių vidurių, o kuo prastesnis šuo? Pa- 
stūmė tvorą, kad įsileistų gyvulį. Papūtė ledinis vėjas, ugnis 
degė prastai, dangus — be žvaigždžių, tamsu nors į akį durk. 
Sugirgždėjo sniegas. Prie pat savo kojų pamatęs kažkokį pada- 
rą, dar šiek tiek stumtelėjo tvorą; į vidų įvirto milžiniškas gaurų 

kamuolys ir nusipurtė sniegą. Tai buvo ne šuo, bet žmogus. Įsi- 
supęs į kailius, pasirėmęs alkūnėmis šliaužė keliais ir visas tirtė- 
damas amsėjo kaip boloninis šunelis. 

Įmetusi į laužą lentų, visa kompanija toliau gromuliavo. Dak- 
taras atvykėlį sustabdė, arčiau ugnies neprileido. Ornela supyko: 

— Daktare, leiskite jam truputį pasišildyti... 

— Ne. 

— Leiskite, aš labai jūsų prašau. 

— Verčiau atnešk sniego. 

Daugiau nieko nepasakiusi, ji pakluso ir išėjo į lauką. Į apgriu- 
vusią buveinę, saugančią tik nuo vėjo, Ornela įstūmė visą pusnį. 

— Ar matai jo pirštus? — paklausė daktaras. — Jie balti, jis jų 
nejaučia, jie visiškai nušalę. Jei pasišildytų rankas prie ugnies, 
iškart prasidėtų gangrena. Padėk man jį nurengti... 

Jie nuvilko sunkius apledėjusius kailinius, nuėmė kepurę, nu- 
avė batus ir įtrynė kūną sniegu. Trindama veidą, Ornela atpaži- 
no atvykėlį. Tai buvo Vialatu. 

— Ar tu jį pažįsti? — paklausė Furnero. 

— Tai mano trupės aktorius. 

— Ir toliau trink, kol sniegas ims deginti. 

Didysis Vialatu, sulysęs, žila barzda ir pasipūtusiomis žande- 
nomis, vos gaudė orą, bet po aptrynimo sniegu atsigavo, kažką 


norėjo pasakyti ir pagaliau tyliai prabilo eilėmis: 


Mūrinio aptvaro jis nebevadina Roma 

Nes jo tremtį lydi vien laidotuvės. 

Sienos, kurių lemtis kadaise buvo tokia graži, 

Dabar pavirto kalėjimu, dar blogiau — kapo duobe... 

— Jis kliedi? 

— Nežinau, daktare. 

— Ar supranti, ką burkuoja? 

— Deklamuoja iš Kornelio Serterijaus, toje pjesėje jis svajojo 
suvaidinti. 

— Tai vieta, kur galima pasvajoti apie teatrą; matau, kad jo 
smegenys dirba geriau negu pirštai. Trink, mergyte, trink, pasa- 
kyk jam ką nors, pašnekėk su juo. 

Panelė Ornela vėl pasiėmė sniego ir, trindama aktorių, jam į 


ausį kuždėjo: 


Tik krinta į rankas, kurios žino ką daryti. 
Pagaliau žinau, ko siekiu, 0 jūs žinote savąjį tikslą... 


Pajutęs ugnies šilumą Vialatu pramerkė akis, nė kiek nenu- 
stebęs pasisuko į savo buvusią partnerę ir labai rimtai prašneko: 

— Ir vis dėlto, pone, jūs tarnaujate kaip tas... 

Furnero neleido pabaigti, pro sutrūkinėjusias lūpas įpylė tru- 


putį karšto rausvo skysčio, kuriame virė širdis. 


Jau keturios dienos, kaip jie Smolenske. Iš savo naujos bu- 
veinės Napoleonas niekur nėjo. Namas, kuriame apsistojo, buvo 
gana prabangus. Rūsiai pilni maisto produktų, argabentų spe- 
cialiai imperatoriui iš Paryžiaus. Bet ar jis tuomet žinojo tikrą- 
ją padėtį? Armijos nesėkmės jį labai erzino. Kelyje jis beveik 
nelipdavo iš savo karietos, valgydavo tą patį iki soties, ką ir 
Tiuilri. Imperatorių supantys žmonės jo iliuzijų neišsklaidė. 
Bertjė buvo geros nuotaikos, Dariu taip pat, tik prefektas Bosė 


paniuręs vaikščiojo su ramentais, nes sirgo podagra. Jojamiesiems 

ir kinkomiesiems arkliams Kolenkūras paliepė nukalti geras žie- 
mines pasagas, performuojamus junginius aprūpino kailiniais, 
mėsa. Rytoj imperatorius su savo gvardija išvyks iš Smolensko. 
Minsko kelias buvo duobėtas, vietomis labai siauras, pavojin- 
gas; kad nebūtų susigrūdimo, reikėjo paskubėti. Pirmas traukėsi 
princas Eugenijus, paskui Davu, Neji ir paskiausiai su savo arier- 
gardu prisistatė Sebastianas; jis atnešė 28-ojo biuletenio tekstą: 
Nuo 6-os dienos, pablogėjus orams, netekome trijų tūkstančių kin- 
komyjų arklių ir maždaug dviejų šimtų kesonų... Imperatorius 
permetė akimis visą tekstą, paskutinis jo sakinys buvo toks: Im- 
peratoriaus sveikata gera kaip niekad. Pasidėjęs raštą ant piupit- 
ro, kurį padavė tarnas, Napoleonas pasirašė. Paskui pasikvietė 
savo vyriausiąjį intendantą Dariu ir paklausė, kaip sekasi skirs- 
tyti maisto produktus. 

— Jūsų didenybe, viską, kas priklauso, gvardija jau gavo. 

— Gerai. O kiti? 

— Dar ne. 

— Kodėl, velniai rautų? 

— Į sandėlius per mažai atvežė. 

— Melagis! 

— Apgailestauju, jūsų didenybe, bet aš nemeluoju. 

— Paklausyk, Dariu! Penkiolika dienų laikome užspaudę mais- 
tą, skirtą šimtui tūkstančių žmonių. 

— Jūsų didenybe, turime vos pusę reikiamo kiekio, mėsos ne- 
turime visai. 

— Kiek žmonių reikia pamaitinti? 

— Mažiau kaip du šimtus tūkstančių, gerokai mažiau... 

— Kiek gvardiečių? 

— Penkis tūkstančius narsių vyrų. 

— Kavalerija? 

— Tūkstantis aštuoni šimtai raitelių. 

— Pulkai? 

— Apie trisdešimt tūkstančių. 

Imperatorius vaikščiojo ratu po kambarį, jo lūpos virpėjo. Jis 
įsikišo į nosį tabako ir, trenkęs tabakinę į grindis, suriko: 

— Arveskite tą nusikaltėlį, kuris rūpinasi tiekimu! 

Kambaryje, be Napoleono, liko tik tiekėjas, atsakingas už 
Smolensko sandėlius. Sekretoriai, tarnai ir sargyboje stovėję 
grenadieriai dar ilgai girdėjo imperatorių šaukiant, grasinant. 


Kaltasis verkė. 


V skyrius 


Berezina 


Šiemet pulkelis laukinių ančių įšalo tvenkinyje; 
virš jų suka ratus didžiulis erelis ir kapoja joms snapu 
galvas. 


JiMAs HARRISONAS. Tarp vilko ir erelio 


Sugriautame ir nusiaubtame Smolenske neliko jokio kuro, todėl 
norint išgyventi reikėjo miestą palikti, susiieškoti prieglobstį, 
maisto. Daktaras Furnero, Ornela ir jų kompanija susirinko vi- 
są mantą. Vienas jų, norėdamas apsidairyti, stumtelėjo tvorą; 
grįžęs sugriebė Furnero už juodų lokio kailinių ir sušuko: 

— Mira! Mira! Las puertas!* 

Daktaras užsimovė pirštines. Būriai vyrų, moterų bėgo prie 


atlapotų miesto vartų; jei nebūtų klimpusios kojos, daktaras ir 
* Pažiūrėk! Pažiūrėk! Vartai! (/sp.) 

jo draugas būtų buvę pirmi. Šaltis kaustė, smelkėsi iki par kau- 
lų. Visi susiglaudę klampojo per sniegą, mechaniškai į priekį 
instinktyviai vedė budrios tarytum medžiotojų smegenys. Im- 
peratorius su savo gvardija ką tik pajudėjo Minsko link, genera- 
linis štabas krovėsi kelionėn daiktus, o tarnai pardavinėjo bordo 
vyną, atvežtą iš imperatoriaus rūsių — po dvidešimt frankų už 
butelį. Nė vienas karininkas minios nesudrausmino, — nemokė- 
jo arba nenorėjo to daryti. Kareiviai, valkatos, bėgliai klausė tik 
savo pilvų. Jie šturmavo maisto sandėlius, kuriuose užsibarika- 
davę sandėlininkai laukė nežinia kokio įsakymo. Į tvirtovę ve- 
dančioje gatvėje riogsojo balti sniego kalnai, po pūgos lavonų 
nebuvo matyti. Pusiaukelėje Furnero ir jo draugai pamatė minią 
įtūžusių žmonių, daužančių kumščiais pagrindinio sandėlio lan- 
gines. Iškišęs pro langą galvą kontrolierius Puasonaras bandė mi- 
nią raminti: " 

— Nustokit! Užteks visiems! 

— Ko lauki? 

— Reikia paruošti davinius! 

— Paruošime patys! Atidaryk! 

— Palaukite... 

— Nutilk, kiaule, arba baigsi gyvenimą ant iešmo. 

Traukiamas pėstininkų ir stumiamas minios, durų link rie- 
dėjo vežimaitis; iš jo kavaleristai buvo iškinkę arklį. Pasigirdo 
smarkus trenksmas, braškesys, velkė lūžo, ir daugybė rankų pla- 
čiai atlapojo duris. Žaibo greitumu, be žodžių, minia puolė į 
vidų ir pasklido. Furnero, laikydamas Ornelą už rankos, įbėgo 
pirmas, jo bendrai suvirto iš paskos. Visi puolė prie dėžių, ku- 


rias kažkoks stambus ulonas su trikampe kepure arplėšinėjo jas 

kirviu. Vieni kitiems per galvas padavinėjo pintines. Pirmieji 
puolė prie maišų su pupelėmis, miltais, ryžiais. Kiti grūdosi ant 
laiptų. Antrame aukšte tiekėjai parėmė duris sijomis, bet jos ne- 
atlaikė minios spaudimo; už jų viliojo nauji aruodai. Puasonaras 
pasileido tekinas; pastatė prie lango kopėčias, pora jo bendrų 
nulipo žemyn ir pasileido už pastato, kur stovėjo furgonai. Furne- 
ro, išvydęs sprunkantį kontrolierių, stvėrė už mėlynų skvernų: 

— Ką ten juose veži? 

— Jo didenybės patarnautojus, - atsakė užkimusiu balsu Pua- 
sonaras. 

— Kur yra mėsos? 

— Nė vienos bandos neatginė. 

Daktaras pasilenkė, stvėrė kontrolierių už gerklės ir ėmė 
smaugti. Apačioje Puasonaro laukė jo bendrai, tiekėjai; furgonų 
vežėjai sėdėjo savo vietose su vadelėmis rankose, laukė ženklo 
išvykti. Puasonaras inkštė: 

— Leiskite man išvažiuoti, aš niekuo negaliu jums padėti. 

— Taip, niekuo. Lek pas tuos savo kraugerius! - Furnero pa- 
purtė Puasonarą, ir tas nuo palangės dribo žemyn, tiesiai ant 
furgono priekio. Vežikai sukirto arklius, ir furgonai, pavažiavę 
apsnigta gatve, už sankryžos dingo iš akių. Sandėlis buvo tušti- 
namas toliau, viskas dingdavo kišenėse, kuprinėse, maišuose, ke- 
purėse; tempė net medines dėžes malkoms. Furnero pasilenkė 
prie Ornelos, toji kimšo į maišelį džiovintas daržoves. 

— Šiandien dar į rojų nenukeliausime, — pasakė jis. 

— Tada rytoj, - ji abejingai nusišypsojo. 

Tolumoje nuaidėjo kanonada. Tikriausiai viena iš Kutuzovo 


armijų atakavo ariergardą. 

Ekipažai vyko imperatoriaus ir jo Gvardijos nužymėtu ke- 
liu: dvidešimt penkios mylios lyguma iki Krasnoje, nedidelio 
miestelio; ten prie jų prisijungs Davu, Eugenijaus ir Nėjaus kor- 
pusai, dalimis turėję palikti Smolenską. Sekretorių karieta ir jų 
kabineto tarnautojų furgonai praleido naktį saugioje vietoje, miš- 
ke po beržais, apsupti stovyklų Jaunosios gvardijos šaulių, ku- 
riems vadovavo labai grubus, tačiau dėmesingas savo kariams 
žaliūkas kapitonas Votrenas. Auštant jis lazda žadino miegalius, 
gulinčius sniege su apledėjusiomis milinėmis: 

— Kelkitės! Kelkitės! Ilgai miegodami vėliau galite visai nebe- 
pabusti! 

Apžilpinti dūmų, jie sėdosi, kėlėsi vienas po kito. Puskari- 
ninkiai visą naktų kurstė ugnį mėtydami į ją šakas. 

— Kelkitės! Kad juos kur galas tuos bukagalvius miegalius! — 
skambėjo tyloje. 

Sebastianas pramerkė akį karietoje, kuria nuo pat Maskvos 
važiavo su Fenu ir knarkiančio knygininko šeima. 

— Keltis! Keltis! — kartojo kapitonas Votrenas, kuldamas vie- 
ną Iš savo vyrų. 

Karininkas įsmeigė lazdą į sniegą, pajudino miegantįjį ir už- 
baubė ant dar likusių gyvų 2-ojo bataliono vyrų: 

— Kelkitės! Jeigu ne, sulauksite tokio pat galo kaip jūsų drau- 
gas Lepelis! 

Sebastianas paliko savo bendrakeleivius ir nuėjo prie laužų. 
Gvardijos kareiviai vilkėjo uniformomis, jie vieninteliai dėvėjo 
pilkus apsiaustus, netgi su kutais. Ant galvų buvo užsidėję kive- 
rius su dirželiais po kaklu. Nepaisant kailiais apmuturiuotų au- 


sų ir suplyšusių getrų, jie atrodė dar gana neblogai. 

Kapitonas Votrenas padavė sekretoriui pasmeigęs ant durklo 
gabaliuką keptos mėsos, tas, net nenusimovęs pirštinių, čiupo jį 
ir susikišo į burną. Negalėjo praryti, tačiau net neklausė, kieno 
ji, tik kramtė pajuodusią gyslotą mėsą. Jeigu nebūtų buvę kitos 
išeities, jis būtų galėjęs valgyti ir žmogieną, kad tik išliktų gyvas, 
kol pasieks Paryžių. 

Šauliai pasiėmė iš gubomis sustatytų krūvų šautuvus, vienas 
iš jų užsikabino ginklą ant peties ir pradėjo mušti būgną. Sebas- 
tianas grįžo į savo vietą karietoje. Prie palydos vežimų buvo justi 
pagyvėjimas. Aušo ūkanota diena, buvo dvidešimt laipsnių šal- 
čio ir nebesnigo. Žiūrėdamas savo dviem arkliams į pasturga- 
lius, prieš paragindamas juos botagu, jis pastebėjo, kad arklys iš 
kairės kruvinas, padengtas juodo sukrešėjusio kraujo pluta. Pa- 
šoko nuo sėdynės ir susiraukė; naktį puotautojai gyvuliui, kuris 
dėl žemos temperatūros buvo visiškai nejautrus, išpjovė iš šlau- 
nies keletą didžiulių mėsos gabalų bifšteksams. 

— Pone barone... 

— Ar jau išvykstame? — sumurmėjo iš po savo apklotų prasi- 
merkęs baronas Fenas. 

— Bus nelengva su vienu arkliu. 

— Ką jūs čia man kalbate, pone Rokai? 

— Ateikite pažiūrėti. 

— Ką tokio baisaus man parodysite? 

— Kas atsitiko? — susirūpino lįsdamas lauk knygininkas. 

— Netrukus sužinosite, —- sumurmėjo baronas, eidamas su Se- 
bastianu prie sužaloto arklio. 

Atėjęs pažiūrėti žemėlapių ir archyvų furgono vežėjas purtė 


galvą ir tarė: 

— Nelabai gražu, nelabai... 

— Geriau parylekite, — suirzo baronas, susijaudinęs dėl tokio 
nemalonaus atsitikimo. 

— Ką darysime? 

— Pirmiausia, pone Rokai, iškinkykite vargšą gyvulį. 

— Vienas arklys nepatemps mūsų karietos, nors ir gavo Smo- 
lenske savo dalį avižų. 

— O taip, — pritarė vežėjas, — į tokį didelį vežimą reikėtų su- 
kinkyti kokius keturis arklius. 

Baronas susimąstė. 2-asis šaulių batalionas išžygiavo paskui 
būgnus ir suvyniotą savo vėliavą. Virš jų kiverių buvo matyti tik 
erelis. 

— Aš josiu antruoju arkliu, — nusprendė baronas. - Galiu pa- 
imti šiek tiek nesunkaus bagažo. Jūs, pone Rokai, keliausite su 
mūsų furgonais, ant šio vežėjo pasostės. 

— O Sotė? 

— Tegul eina pėsčiomis kaip ir visi kiu. Beje, kad nesustingtų 
sedėdami, daktaras Larėjus pataria keliauti pėsčiomis. Jūs jiems 
paaiškinsite. 

Išpjaustytas arklys, tampomas mešlungio, krito į sniegą. Iš 
šnervių iškvepiamas garas iškart virsdavo ledu kaip ir ašara, ku- 
rią Sebastianas pastebėjo jo akies kamputyje. Baronas išsirinko 
reikalingiausius daiktus ir sukišo juos į krepšį su ilgu diržu. Su- 
siruošęs užlipo ant sveikojo arklio be balno ir be balnakilpių, 
apkabino rankomis jam kaklą ir įkišo nosį į karčius. Kojomis 
spustelėjo arkliui šonus ir nurisnojo paskui batalioną. 

— Balną aš gausiu kelyje, - pasakė jis, - gal rasiu kokį atlieka- 
mą, niekam nereikalingą. 

— Einate su manimi? — pasiūlė vežėjas Sebastianui. 

— Taip, tik turiu perspėti savo keleivius... 

— Paskubėkite, negalima gaišti laiko. 

Jam patikėta misija buvo labai subtili. Sebastianui nepatiko 
piktojo pranašo vaidmuo. Jis norėjo būti bejausmis, ir tai jam 
lengvai sekėsi jo didenybės aplinkoje. Tačiau kaip šiuo atveju 
paaiškinti knygininkui, kad jis paliekamas miške, toli nuo mies- 
to? Laimė, kad jie paliko savo paskutinį sužeistąjį, karščiuojantį 
leitenantą, Smolensko gydytojams. Jis plačiai atidarė dureles. 

— Gal važiuojame? — paklausė knygininkas. 

— Na, nuo šiol kiekvienas toliau vyksta savomis priemonėmis... 

— Jaunuoli, ką jūs čia man suokiate? 

— Nebeužtenka arklių vežimui. 

— Vadinasi... 

— Jūs pasiimate tai, kas jums reikalingiausia. 

— Ir einame pėsčiomis? 

— Bijau, kad taip, pone Sotė. 

— Ir aš bijau! Mano amžiuje... Ar jūs apie tai pagalvojote? O 
mano žmona? O duktė? 

Abi išsigandusios moterys kietai sučiaupė lūpas. Staiga įsi- 
drąsinęs knygininkas paprašė Sebastiano nuvesti jo dukterį į fur- 
goną, kuriame buvo sukrauti žemėlapiai. 

— O jūs? 

— Melanija ir aš liekame vežime. 

— Pone Sotė, būkite protingas... 

— Ir tokiomis aplinkybėmis jūs patariate būti protingam? 
Eime, kito kelio nėra. Gal mus paveš kokia nors brika. Mūsų 


menkoje palydoje aš pažįstu keletą buvusių Maskvos gyventojų. 

— Tebūnie, - sutiko Sebastianas. — Panele... 

Jis padėjo panelei Sotė lipti ant slidaus laiptelio, paėmė ant 
rankų, kad ji nepargriūtų, ir pasodino tarp aplankų su doku- 
mentais bei popieriaus ritinių, kurie užėmė beveik visą furgo- 
ną. Šuo Dimitrijus lojo. Sotė pasilenkė pro dureles su knyga 
rankoje: 

— Pone sekretoriau, ta knyga iškrito iš jūsų kuprinės. Tik- 
riausiai būtų gaila jos netekti. 

— Ačiū, pone, ačiū. 

Sebastianas paėmė Senekos knygą apie Sielos ramybę, o kny- 
gininkas, lyg tyčiodamasis, lyg puikuodamasis, pacitavo jos iš- 
trauką: 

— Nelaimė neatrodo tokia baisi, kai iš anksto apsvarstai jos pa- 
darinius. Pasirūpinkite Emili... 

— Pažadu, pone Sotė. 

Furgonas nuvažiavo. Aplenkdamas nejudančią karietą, Sebas- 
tianas matė viduje apsikabinusius knygininką ir jo žmoną. Visą 
laiką buvo girdėti šunų lojimas. Šalia furgono pasišokinėdamas 
bėgo juodas šuniukas. Sekretorius pasilenkė, ištiesė ranką, pakė- 
lė šunytį už kaklo ir pasiguldė ant kelių po vilko kailio apklotu. 
Vežėjas pakėlė akis į dangų. 

Realybė vargino Sebastianą Roką. Niekas jo neparuošė to- 
kiems žiaurumams. Jis vis kartojo mintyse, kad į perpildytus 
sekretoriato furgonus tikrai nebebūtų tilpęs knygininkas ir jo 
žmona, o jis jau ir taip pažeidė taisykles įkurdamas dukterį tarp 
žemėlapių ir administracijos dokumentų. (Gal dėl to ir priekaiš- 


tų susilauks.) Koks likimas ištiks Sotė? Jų nepaims joks vežimas. 

Taip sakydamas, knygininkas tik nuramino jaunuolio sąžinę. 
Elegantiška, drąsu, tačiau neteisinga. Jie mirs iš bado ar nuo šal- 
čio, jei iki tol jų nenužudys kokie nors valstiečiai. Sebastianas ir 
niekino save, ir kartu ieškojo pasiteisinimo glostydamas šunį Di- 
mitrijų, kuris bent šiek tiek jį šildė. 

— Netrukus arvyksime, — pranešė vežėjas. 

— Kur? 

— Žinoma, į Krasnoje. 

Jis botagu mostelėjo į tolumoje dunksančias trobeles su griū- 
vančiais nuo storo sniego sluoksnio stogais. Nepertraukiama ka- 
rių ir vežimų vora artėjo jų link. Ir visur vien nuvaryti arkliai, 
kūnai, lyg šalikelėje išrikiuotos statulos, į kurias jie nuvargę žiū- 
rėjo tarsi į negyvus stulpus. Jie dar nebuvo atvykę. Kelias leidosi 
žemyn į apledėjusį tarpeklį. Užvažiuojant ant siauro tilto, veži- 
mų ir furgonų eilė pakriko. Krisdama atsidarė iždo dėžė, ir pasi- 
pylė auksinių monetų lietus. Leisgyviai kareiviai stoviniavo ant 
daubos krašto. Ir Sebastianas panūdo pažiūrėti. Nebegalėdamas 
važiuoti toliau, vežėjas bambėjo: 

— Jūs per daug smalsus, pone. 

Sebastianui nustūmus apklotą juodasis šunytis stryktelėjo ant 
sniego. 

Apačioje auksinės monetos buvo išbirusios ant jaučių ban- 
dos. Daugybė gyvulių stovėjo sustingę, atmerktomis akimis. Ragų 
ir į ledą sušalusių snukių maišalynė. Tikriausiai apakinti audros, 
keliavę pirmieji pametė kelią, o ėję jiems iš paskos irgi nugarmė- 
jo kartu su jais. Negalėdami išsikapanoti, jie ilgai baubė, draskė- 
si, stengėsi ištrūkti. Šaltis juos sukaustė, jų pozos buvo baisios ir 
kartu juokingos. 

Keletas kareivių išvyniojo virves ir nusileido žemyn, ligi pat 
auksu apipiltų jaučių. Jie ėjo per ledą, laikydamiesi už ragų lyg 
už rankenų. Vienas milžinas kirto pionieriaus kirviu gyvuliui, 
tačiau geležis neįstengė prakirsti tokios kietos odos. Šuo Dimit- 
rijus, painiodamasis Sebastianui tarp kojų, drąsiai lojo ant jį gąs- 
dinančių negyvų jaučių. Jis prisiartino per arti krašto ir nusirito 
keletą metrų žemyn. Sebastianas jokiu būdu nenorėjo jo palikti. 
Jis užsikabino už uolos kyšulio ir pačiupo šunį. Jam padėti išsi- 
tiesė daugybe rankų. Imperatoriaus gvardijoje dar buvo likę šiek 
tiek draugiškumo. 

Ir furgonai pervažiavo tiltą. 

Į stovyklų apšviestą Krasnoje jie atvyko naktį. Vežėjai iškinkė 
arklius priešais nušiurusius štabo būstinės pastatus, o Sebastianas 
nuėjo patikrinti, kaip jo keleivė ištvėrė kelionę. Susivyniojusi į 
popierinius aplankus, ji visai nejudėjo. Nieko nesakydamas, Se- 
bastianas patrynė jai rankas, skruostus, kad išjudintų kraują po 
persišviečiančia oda. 

— Pone Rokai, nuneškite ją pas gydytojus. 

Iš anksto įspėtas, kad atvyko furgonai, baronas Fenas nė kiek 
nenustebo išvydęs panelę Sotė, netgi pasiūlė savo tarnautojui 
padėti jam ją nunešti į Gvardijos ligoninę, kur dirbo daktaras 
Larėjus. 

— Nesivarginkite, pone barone. 

Ligoninė buvo įrengta klojime, ten pilna sužeistų ir apšalusių 
grenadierių. Juos, sutelkę paskutiniąsias jėgas, trynė sanitarai 
ir savanoriai. Sebastianas iš nugaros atpažino ponią Aurorą. Ji 
blaškėsi aplink gulintį seržantą, movė jam batus. Sebastiano 


kojos apšalo, jų oda prilipo prie batų. Rudaplaukė artistė Kat- 

rina bėgiojo tarp eilių su gertuve degtinės. Perdavęs knyginin- 
ko dukterį pradedančiajam chirurgui, Sebastianas paklausė po- 
nios Auroros, marškinių skarmalais tvarstančios seržantą, gal 
ji ką nors žinanti, kur yra Ornela. Ornela? Ne, Aurora apie ją 
nieko nežinanti, išskyrus tai, kad Ornela atsiliko. Kai jie nete- 
ko savo vežimo, aktoriai išsibarstė. Direktorė su Katrina pri- 
siglaudė pas artileristus, jos važiavo apžergusios patrankos la- 
ferą. 

Šią naktį lėbautojai pavogė iš d'Erbinji kazokų arklį. Jis rado 
tik nupjautą pavadį. Juk reikėjo išsimiegoti, o vagišiai tuo ir pa- 
sinaudojo. Kiek jų nepalikdavo savo nešulio ir pasikeisdami sau- 
gojo arklius? Raitininkas nužemintas į pėstininkus. Tokia nelai- 
mė kapitonui buvo didelė gėda. Sužinojęs apie vagystę jis net 
nebeturėjo laiko klaidžioti po miestą, kur imperatorius pagrin- 
dinėje Krasnoje aikštėje sukvietė visas Gvardijos divizijas. Ap- 
šerkšnijusiomis kepurėmis ir barzdomis grenadieriai, nuo arklių 
nulipę dragūnai, šauliai, norėdami sušilti, trepsėjo kojomis. Ru- 
sai bandė atkirsti Napoleoną nuo jo pulkų. 1-ąjį Davu korpusą, 
tokį patyrusį ir tokį negausų, apšaudė dešimt kartų didesnė, ta- 
čiau, laimė, prastai vadovaujama armija. Caro generolai tebebi- 
jojo Napoleono, netgi dabar, kai traukėsi, jo vardas versdavo 
drebėti iš baimės. Žinodamas apie tai, imperatorius nusprendė 
pats vesti į mūšį geriausius savo būrius. Jis tikėjosi vien savo 
dalyvavimu atremti priešą ir išvaduoti persekiojamus dalinius, 
kurie turėjo prisijungti prie jo. Atėjo pėsčias, apsirengęs žaliais 
lenkiško stiliaus kailinukais, papuoštais auksiniais galionais, avėjo 
kailiu pamuštais auliniais batais, su kiaunės kailio kepure, apkraš- 


tuota lapės kailiu ir parišta juostelėmis, su beržo lazda rankoje. 

Jis pasakė kalbą, kurios žodžiai buvo perduodami iš lūpų į lūpas, 
iš gretos į gretą. D'Erbinji įsiminė tik vieną sakinį, kuris jį užde- 
gė: „Aš nemažai nuveikiau būdamas imperatoriumi, dabar pa- 
būsiu karvedžiu“. 

Senosios gvardijos grenadieriai išsirikiavo keturkampiu ap- 
link jo didenybę. Trys tūkstančiai pėstininkų ir raitininkų su 
orkestru priekyje ruošėsi žygiuoti iš miesto. Ant namų slenksčių 
administracijos darbuotojai ir tarnai su nerimu svarstė, ar grįš 
tie paskutinieji darnūs būriai. Jeigu ne, jie visi paklius į nagus 
rusams, o tie juos išžudys. Ir Polenas buvo tarp jų. Kapitonas nė 
nežvilgtelėjo į jį, jis komandavo savo dragūnams ir visas virpėjo 
nuo šalčio ar iš džiaugsmo, kas dabar žino. 

Suskirdusiomis lūpomis muzikantai grojo dūdelėmis Niekur 
nerasi geriau kaip savo šeimos būrelyje. Imperatorius tuose žodžiuo- 
se pajuto šiek tiek ironijos, todėl jam labiau patikdavo kariškas 
kūrinys, labiau tinkantis dabartinei jų situacijai. Pasigirdus gar- 
sams Už imperiją, iš kelio įdubos išniro divizijos. Kareiviai pa- 
matė rusų armiją ant kalvos, priešais eglyną. Jiems į tai nusi- 
spjauti. Jie neskubėdami žengė tiesiai per sniegą susitikti su 
Davu kareiviais, kuriuos lyg debesis supo kazokai. Rusai, pa- 
matę išskleistas trispalves vėliavas su ereliais, orkestrą, garsią- 
sias kepures Imperatoriaus gvardijos, kurią jie sveikino daugybę 
kartų mūšiuose, baisiausiai apstulbo. Kazokų raitininkai pakri- 
kę traukėsi, jie nebedrįso pulti. D'Erbinji išrikiavo savo būrį, lyg 
siena apjuosdamas grenadierių sparną. Jis akylai stebėjo savo im- 
peratorių, pasitikėdamas juo, tikėdamas jo nenugalimumu. Prie- 
šas delsė. Tada savo veiksmus pradėjo kalno keterose įsitvirtinu- 


si artilerija. 

Nepasiekiamos rusų patrankos nukreipė ugnį į koloną, taiki- 
nį, į kurį lengva pataikyti. Kartečė, sviediniai pradėjo retinti vien- 
tisus batalionus. Vienam kritus nutrauktomis kojomis ar galva, 
jį pakeitė kitas, kad sutelktos gretos stotų tarytum siena. Žengė 
per sužeistus ir nukautus kūnus net nežvilgtelėję, neištardami 
jokio paguodos žodžio, be jokio gailesčio, kurti šauksmams, mal- 
davimams, prakeiksmams. Skeveldra pataikė dešinėje stovinčiam 
puskarininkiui Bonė į pilvą. Jis susirietė, krito ant kelių, abiem 
rankomis susiėmė už pilvo ir griuvo į sniegą prašydamas pagal- 
bos iš d'Erbinji: 

— Kapitone! Padėkite! 

— Bonė, mes negalime sustoti, jokiu būdu negalime! Ar tu 
supranti? 

— Ne! 

Bonė dejavo, o jo draugai ėjo į priekį krauju nudažytu snie- 
gu. Paskui dragūnus nuėjo ir kiti - kaip robotai, praradę žmo- 
giškus jausmus. Kareiviai judėjo į priekį, artėjo prie Davu, bet 
šis nepasidavė. Už savęs palikę keletą stovyklos draugų, jie išgir- 
do šūvio garsą. Vienam iš sužeistųjų pavyko, nusitaikius pistole- 
tu į smilkinį, drebančia ranka paspausti gaiduką. Nors stengėsi 
nežiūrėti į mirštančiuosius, vis tiek atmintyje dar ilgai išliks jų 
maldavimai ir įžeidinėjimai. Žinoma, jeigu po minutės ar valan- 
dos jų pačių neištiks toks pat likimas. Jie žygiavo į mirtį, bet su 
imperatoriumi. 

Kartečės skeveldra sužeidė generolui Sen Siulpisui blauzdą ir 
klubą. Išblyškusį, kenčiantį skausmus, jį neštuvais nešė prie ka- 
ro ligoninės vežimų, vykstančių į Krasnoje, o jis perdavinėjo va- 


dovavimą savo pavaldiniams: 

— D'Erbinji, aš jums perduodu likusią mūsų brigados dalį. 

— Generole, manote, kad aš nesugebėčiau lydėti imperato- 
riaus? 

— Manau, kad sugebėrumėte. 

— Manote, jog Piušė kompetentingesnis? 

— Jis turi dvi rankas. 

Iš rusų būrių susigrąžinęs Davu armijos likučius, jo didenybė 
įsakė karininkams, išsaugojusiems savo arklius, suformuoti šven- 
tąjį eskadroną jam saugoti. Generolai jame tarnaus leitenantais, 
pulkininkai - adjutantais. Pagal naująją hierarchiją titulai ne to- 
kie skambūs, tačiau labai svarbūs. D'Erbinji per puolimą išsisu- 
ko be menkiausio įbrėžimo. Jam teko prižiūrėti generolo turkų 
veislės kumelę - įkritusiais šonais ir nervingą. Labiau būtų pati- 
kę pasipuikuoti ant gero žirgo šalia imperatoriaus, tačiau Sen 
Siulpisas pasirinko Piušė, ir tas pagyrūnas dabar užims garbingą 
jo vietą. D'Erbinji prieštaravo: 

— Kapoti kardu aš galiu ir su viena ranka! 

— Neabejoju, bet Piušė turi mažiau įtakos mano narsuoliams 
negu jūs. 

— Klausau. 

— Tokia jau mūsų profesija, kapitone. 

— Žinau. 

— Laikykitės disciplinos. 

— Pabandysiu. 

— Ne bandykite, o vykdykite. 

— Sudie, generole. 

— Iki pasimatymo, kapitone. Paryžiuje aš jus paaukštinsiu. 

— Paryžius toli. 

D'Erbinji turėjo eiti su pėstininkais. Jo tarnyba buvo nenau- 
dinga. Nušluoti Abukyras, Sen Žanas d'Akras, Elo, Vagramas. 
Nušluoti. Piušė įkišo koją į balnakilpę ir sėdo ant juodos jų ge- 
nerolo kumelės sakydamas: 

— Palieku tau savo žmogelius! Prijungęs juos prie savųjų, tu- 
rėsi pusę brakonierių eskadrono. 

— Aš paimsiu tavo vyrukus, net jeigu jie ir su viena ranka. 

— Taip, aš turiu dvi rankas, tačiau ar ilgai jas turėsiu? 

— Vaya con Dios! 

Kapitonas daug sykių buvo girdėjęs šį posakį Saragosoje. 
Prisimindavo ir dabar sunkiomis akimirkomis. Suprato jį savo- 
tiškai: Po velnių! Piušė išjojo lėta ristele ir įsiliejo į šventąjį es- 
kadroną, kurį sudarė šešiasdešimt karininkų iš visų pulkų ir 
įvairiausių laipsnių, su berankoviais apsiaustais, kailinėmis ar 
trikampėmis kepurėmis, papuoštomis plunksnomis. Impera- 
torius ketino pasukti mažo Oršos miestelio link per pelkes ir 
daugybę medinių tiltų. Princas Eugenijus su savo italais jau 
stūmė ten atsilikusius karius ir civilius. Davu laukė Krasnoje 
maršalo Nėjaus, iš kurio nebuvo jokių žinių. Patrankos vis dar 
griaudėjo. Išsirikiavę, nugaras atsukę į daubą, raudonieji ulo- 
nai ir Mortjė portugalai trukdė Kutuzovui žengti į priekį. 
D'Erbinji pavydėjo jiems mirties. Kodėl kulkos visada aplenkia 
jį? Kodel visą laiką reikia kariauti ir būti paklusniam? Jis įsivaiz- 
davo iš paskos bėgantį Mortjė, Trevizos kunigaikštį, aukštą tipą, 
gal ir nelabai sumanų, užtat ištikimą, su nedidele lyg smeigtukas 
galva ant didžiulio kūno, kaip jo, tiesiai į nasrus rusų patran- 
koms. Pirmą kartą gyvenime kapitonui kilo tiek klausimų. Jų 
knibždėte knibždėjo jo galvoje. 

Susimąstęs jis stumtelėjo savo dragūnų barako duris. Šie bu- 
vo nepailsėję, reiškė nepasitenkinimą. Patys guviausi jau rikia- 
vosi. Atmintyje iškildavo įvairiausių vaizdų: kapitonas regėjo vei- 
dą jaunos vienuolės Anisijos, kurią jis palaidojo Maskvoje, jos 
maldaujančias akis, švelnią šypseną, auksinį kryželį, kurį jis nuo 
to laiko nešioja ant kaklo; regėjo špalerius, Normandijos pievas, 
ligi pat horizonto vingiuojančius slėnius, karves, grietinės puo- 
dynes, Ruano turgų, užeigas, namus tame kaime, apie kurį vis 
kalbėdavo Polenas. Kur jis dabar? „Polenai!“ Niekas iš dragūnų 
nematė jo. Juk negalėjo tas bailys išvykti vienut vienas! „Pole- 
nai!“ Jis labai pasigesdavo tarno, nors traukiantis jam nebūtų 
buvę ką veikti. Svarbiausia, reikėjo valyti batus. Nuvalęs gali ple- 
pėti kiek širdis geidžia! D'Erbinji stipriau sumezgė perlų vėrinį, 
užrištą ant kojų autų. Atsistojęs visu ūgiu, jis griežtai sukoman- 
davo neklaužadoms rikiuotis. Kadangi trimitininką apėmė iste- 
riškas juokas, d'Erbinji atėmė iš jo instrumentą ir taip papūtė, 


kad vos nesprogo jo plaučiai. 


Oršoje, ant patvinusio sraunaus ledus nešančio Dniepro 
kranto, oras atšilo. Taip staigiai atšilus sniegas tirpo ir virto 
gatvėse juodu, skystu, nešvariu purvu, į kurį visi grimzdo ligi 
blauzdų. Tokiame purvyne klimpo ekipažai, klampojo bėgliai. 
Jie užtvindė visą miestą, kuris buvo per mažas priglausti tokią 
daugybę žmonių, visos trobos buvo perpildytos. Daugeliui ne- 
užteko vietos net išsitiesti, labiausiai išvargusieji užmigdavo tu- 
pėdami, susispaudę sklindant šlykščiam pelėsių, nešvarumų kva- 
pui. Nežinodami ką daryti, jie sužvėrėdavo. Tik iš sargyboje 


stovinčių grenadierių buvo galima spręsti, kad imperatorius pa- 

sirinko geriausius kvartalus su netašytų rąstų namais. Pionieriai 
išardė gretimą pirkelę, statė lieptus nuo vežimų iki durų, kad jo 
didenybė neišsipurvintų batų, mantos ir archyvų. Tarnai nešė 
skrynias. Visus kraustymosi darbus prižiūrėjo Sebastianas. Tuo 
metu purvini žandarai atvedė kažkokį rusų pirklį, blondiną veš- 
liais ūsais, ilgais plaukais po varpo formos kepure. Sargybiniai 
sukryžiavo durtuvus. 

— Aš esu kapitonas Konopka, — paaiškino tariamas pirklys. — 
Arvykstu iš Lietuvos, turiu perduoti imperatoriui pranešimą nuo 
kunigaikščio de Basano, valdančio Lietuvą. 

— Tu ne rusas? 

— Lenkas! 

— Pranešiu jo didenybei, — tarė Sebastianas. 

Jis įėjo į aprūkusį nuo krosnies kambarį. Sėdėdamas kelioni- 
niame fotelyje, Napoleonas nepatenkintas klausėsi, kaip gene- 
rolas majoras vardijo jo ginkluotųjų pajėgų kiekį ir nuostolius. 

— Jūsų didenybe, mes turime daugiau kaip aštuonis tūks- 
tančius karių. Neseniai netekome dvidešimt septynių genero- 
lų, keturiasdešimt tūkstančių karių buvo paimta į nelaisvę, še- 
šiasdešimt tūkstančių žuvusių. Mes buvome priversti palikti 
kelyje penkis šimtus patrankų... 

— Kokie mūsų rezervai? 

— Udino dar Lietuvoje. 

— Tegul prisijungia prie mūsų. Kiek jų? 

— Penki tūkstančiai. 

— O Viktoro? 

— Penkiolika tūkstančių. 

— Ir jis tegul prisijungia. Davu? 

— Šį rytą jis išvyko iš Krasnoje. 

— Su Nėjumi? 

— Ne, jūsų didenybe. 

— Kas tam mulkiui įsakė? 

— Jis pats. 

— Jis turėjo laukti Nėjaus! 

— Jis žygiuoja Oršos link degindamas už savęs tiltus. 

— Vadinasi, Nėjus prarastas? 

Bertjė nieko neatsakė. Imperatorius, pamatęs ant slenksčio 
stovintį Sebastianą, tarė: 

— Ko nori tas rankas grąžantis kvailys? 

— Jūsų didenybe, - kreipėsi Sebastianas, kurį Napoleonas ste- 
bėjo niršiu žvilgsniu, — iš Lietuvos atvyko lenkų karininkas... 

— Na, tai įleisk jį, suglebęs tu slunkiau! 

— Jūsų didenybe, - kreipėsi įeidamas su kepure rankoje kapi- 
tonas Konopka, — rusų armija artėja prie Vilniaus. 

— O kunigaikštis de Basano? 

— Jis nerimauja ir pasiuntė mane pranešti jums. 

— Tegul laikosi! 

— Ar pajėgs? 

— Turi pajėgti! 

— Padėtis pavojinga. Norėdamas pereiti priešų linijas, turėjau 
persirengti. 

— Tų barbarų pilna visur, ar ne? 

— Visur. 

— Koks atstumas iki Vilniaus ir Nemuno? 

— Šimtas dvidešimt mylių smėlynais. 


— Kur saugiau eiti? 

— Kadangi dabar atlydys, būtina naudotis tiltais. 
— Vadinasi, turėsime keltis per Dnieprą? 

— Taip, jūsų didenybe. 

— O paskui? 

— Yra kitas tiltas per Dniepro intaką Borisove. 
— Per kiek laiko galima ten nuvykti? 

— Maždaug per savaitę. 

— Rusai gali atvykti anksčiau už mus? 

— Gali, jūsų didenybe, bet kitos išeities nėra. 
— Ar ta jūsų upė plati? 

— Nelabai, apie keturiasdešimt tuazų. 

— Kaip ji vadinasi? 


— Berezina. 


Du Gvardijos grenadieriai išėjo iš vienuolyno, kuriame buvo 
įsikūrusi intendantūra. Nešdami didžiulį ryšulį, jie kilo aukštyn 
savo buveinės link su atsargomis batalionui; apėjo tirštai gyvena- 
mą centrą, kur, nekreipdami dėmesio į jų ginklus, juos būtų api- 
plėšę badaujantieji. Eidami pamatė apdriskusią purviną jauną mo- 
terį. Ji stovėjo nugara atsirėmusi į medinę trobelės sieną ir gundė 
juos. Juodais ilgais susitaršiusiais plaukais, turinti kažką angeliška 
veide, tačiau provokuojama poza; Ornela atliko padugnės vaid- 
menį. Grenadieriai sustojo prie jos ir ėmė šnekėtis tarpusavyje: 

— Tu manai, kad ji kalba prancūziškai? 

— Argi tai svarbu? 

— Tam reikalui, žinoma, nesvarbu, tu teisus. 

— Aš — paryžietė, aš noriu valgyti, - paaiškino Ornela, žvilg- 


čiodama į juos. 

— Galime pasiderėti, — pasiūlė vienas grenadierius. 

— Už tai mokama, — paaiškino ji. 

— Ką tu siūlai už biskvitus? 

— Jūs nenusivilsite! - mestelėjo ji ir dingo trobelėje. 

Grenadieriai nesiryžo. 

— Tu eik pirmas, tu — seržantas. 

— Pasaugok mūsų davinius. 

— Dėl viso pikto, — tarė kitas ir užtaisė savo pistoletą. 

Pagaliau labai susijaudinęs seržantas įėjo į tamsų kambarį. 

— Kur tu? 

— Eikite į priekį. 

Seržantas apgraibomis žengė į priekį. 

— Ol, aš tave pagavau! 

Jis apčiuopė pirštais Ornelos plaukus. 

— Ir aš tave! 

Ji paėmė jį už rankų, o tuo metu iš už nugaros daktaras Fur- 
nero tiksliu judesiu ir be jokio triukšmo perrėžė jam gerklę. Jie 
tyliai pasitarė. 

— Tas, kuris saugo biskvitų maišą, — perspėjo Ornela, - gin- 
kluotas. 

— Kviesk jį... 

— Neis, jis lauks grįžtančio draugo. 

— Išvesk jį iš kantrybės, vaidink savo vaidmenį, vaitok. 

Ornela pradėjo dejuoti. Ji uždegė vieną žvakę, kurią buvo pa- 
siėmusi iš savo vežimo. 

— Tu, pamaiva, — kreipėsi daktaras į Vialatu, — esi tokio pat 
arba panašaus ūgio kaip tas idiotas kareivis. Užsidėk jo kepurę, 
surdutą. Jau prietema... 

— Supratau savo vaidmenį, - sušnibždėjo didysis Vialatu kaip 
tikras profesionalas. 

Kiti dingo prietemoje, jie nurenginėjo grenadierių. Vaidin- 
damas paskirtą vaidmenį, Vialatu apsivilko surdutą, ant galvos 
užsimaukšlino ilgo plauko kailinę kepurę, veidą pridengė šaliu. 
Apgailestavo, jog nėra gero apšvietimo ir veidrodžio, kad galėtų 
pasižiūrėti, kaip jis atrodo. Furnero pašnibždėjo, kad jis atrodo 
puikiai. Po perdėtų burkavimų, Ornelai paskutinį kartą surikus, 
jis išstūmė komediantą į lauką. 

— Ei, seržante, na ir puikiai apsiėjote su ta pasileidėle, net čia 
buvo girdėti! — pagyrė kitas grenadierius, tačiau pamatęs, kad 
tas čiupo ryšulį, jis pakėlė pistoletą. — Kodėl tavo surdutas kru- 
vinas? 

Vialatu numojo ranka, rodydamas, kad tai niekis. 

— Kodėl nekalbi? Kas tu toks? O seržantas? Kur seržantas? 

Vialatu vienu šuoliu prišoko prie jo, užlaužė jam ranką ir nu- 
kreipė šūvį į žemę. Ant jo puolė Furnero su dviem ar trimis šau- 
nuoliais. Furnero apsvaigino grenadierių, įkišo jo veidą į purvą 
ir laikė taip, kol šis užduso. Atlikęs savo darbą grįžo į trobą, ten 
visi pasidalijo džiūvėsius ir ruginę duoną. 

— Nesuvalgykite visko iš karto, pagalvokite apie rytojų, - pa- 
tarė daktaras, vilkdamas antrojo grandinio kūną į trobelę. 

Žvakės šviesoje jie visi puolė ant žemės ir ėmė ryti, kimšti į 
burną duoną, springte springo ja. Ir Furnero kartu su kitais. 
Staiga jie liovėsi kimšę. Jų įėjimas buvo nušviestas ryškia švie- 
sa. Sugriebė savo porcijas ir išskubėjo lauk. Gatvėse degė veži- 
mai. Keletas artileristų tempė savo arklius už pavadžio, kiti dau- 


žė karietos langus, dar kiti nešė ten šiaudinius deglus. Furnero 

su savo grupe priėjo arčiau pažiūrėti, gal ras kokių nors tinkamų 
dėvėti drabužių. 

— Imk, - pasiūlė kažkoks kareivis Vialatu. 

Ir ištiesė jam deglą. Užverbuotas aktorius tebebuvo su grena- 
dieriaus kepure. O kodėl gi ne? Armija bent jau maitinama. Tuo 
pasinaudojęs jis įsijungė į padegėjų sarabandą. Jie tiesiog jautė 
malonumą naikindami ekipažus: lakstė, juokėsi, viską laužė, pa- 
deginėjo. Ir Vialatu su jais. Pavyzdį parodė imperatorius: jis su- 
degino ant laužo dalį savo mantos — norėjo, kad užtektų arklių 
tempti patrankoms ir šovinių dėžėms, atvykusioms ligi čia, o ne 


nereikalingiems vežimams, kurie tik trukdo žygiuoti. 


Pėstieji ir tie, kurie važiavo, persikėlė per Dnieprą dviem til- 
tais, vėliau Davu juos sudegins. Bala nematė maršalo Nėjaus, 
reikėjo skubeti Borisovo link, nes rusai jau lapkričio mėnesį ga- 
lėjo atkirsti kelią atgal. Udino ir Viktoras gavo įsakymą likti su 
savo atsargos būriais prie Berezinos, su žiemine apranga. Purvi- 
nu, beržų eilėmis apsodintu keliu kohorta traukė per tamsų Mins- 
ko mišką. Sekretoriato furgone Sebastianas ir baronas Fenas įsi- 
taisė vietą sunaikinę Oršoje šūsnis archyvų. 

— Pone Rokai, — pasakė baronas, — jūs kalenate dantimis. 

— Taip, aš kalenu dantimis. 

— Pajudėkite! Ir paėjekime šiek tiek pėsčiomis, kad nesusting- 
tume, o tai ir mums bus kaip mažajai Sotė. 

— Aš pažadėjau jos tėvams... 

— Jūs gydytojas? Ne? 

— Man prieš akis vis iškyla ligoninė, šiaudai, ant kurių gulėjo 


ligoniai ir amputuotieji... 

— Savo sentimentalumą galėsite demonstruoti Tiuilri. Judin- 
kitės! Lipkite iš furgono. 

— Supratau, kai staugdamas pabėgo šuo. 

— Dabar jūs zoologas? Tiriate šunų elgesį? 

— Visi aplink miršta, pone barone. 

— Tralialia! Viltis dar neužgeso, kol jūs kiekvieną rytą skuta- 
tės barzdą. Eikite! Netgi jo didenybė eina pėsčias, kad nesustingtų 
nuo šalčio. 

Ir jie nuklampojo per ištirpusį sniegą. O priekyje iš tikrųjų 
ėjo imperatorius, įsikibęs vyriausiajam arklininkui į parankę. 
Pasiremdavo jie lazdomis. Už jų traukė Bertjė ir visas dreban- 
tis štabas, valgykla, dėžės su sūdyta jautiena ir aviena. Amuni- 
žinta iki minimumo. Juo toliau, juo dažniau pas imperatorių 
atvykdavo pasiuntiniai pranešti, kas vyksta. Vien apmaudžios 
žinios: Minskas paimtas su visomis prekių pilnomis parduotu- 
vėmis, Borisovo tiltą, vienintelį, kuriuo buvo galima persikel- 
ti, užėmė kazokai; Udino juos iš ten išvijo, bet tiltas buvo be- 
veik sugriautas, ir prie Berezinos įsitvirtino trys rusų armijos 
pulkai. 

— Jei vėl spustelėtų šaltis, — tarė imperatorius Kolenkūrui, — 
mes galėtume pereiti upę ledu. 

— Ar gali Berezina vėl užšalti per dvi dienas? 

— Bertjė! —- pašaukė neatsigręždamas imperatorius. 

— Jūsų didenybe? - atsiliepė generolas majoras, vos įstengda- 
mas išlaikyti pusiausvyrą toje pliurzoje. 

— Pasiųskite perspėti Udino, kad jis rastų kitą praėjimą, ko- 
kią brastą ar laikinus tiltus... 


211 


Ištikus nesekmei imperatorius demonstruodavo visišką ramy- 
bę. Atrodė, jog jis nesijaudina dėl to, kad jo planai tokiomis 
aplinkybėmis neįgyvendinami. Jis tik retkarčiais paklausdavo Ko- 
lenkūro: 

— Kaip maršalas Nėjus? 

— Nieko nežinome, jūsų didenybe. 

— Aišku, jis prarastas... 

Imperatorius keliavo toliau nuleidęs galvą, labiau nusiminęs, 
o ne išsigandęs del savo likimo. Jam pranešė apie nuotaikas ar- 
mijoje. Davu buvo nusistatęs prieš tą šėtonišką karo žygį, kuria- 
me netgi grenadieriai atsilaikė prieš viliojamus pasiūlymus. Kai 
Napoleonui kilo noras pasišildyti vienoje stovykloje prie laužo, 
Kolenkūras jį arkalbėjo. 

Ulonas sparčia risčia aplenkė vežimus ir pėsčiuosius, aptaš- 
kydamas juos. Jis atvyko iš Oršos. Išvydęs imperatorių nuskubė- 
jo prie jo. Sebastianas matė, kaip imperatorius džiūgaudamas 
čiupo Kolenkūrą už pečių ir papurtė jį. 

— Atrodo, neblogos žinios, - pasakė baronas Fenas. 

— Gal suėmėme Kutuzovą... 

— Jei jau taip, tai kodel ne carą? 

Sužinoję pirmieji, kareiviai lyg per paradą iškėlė šautuvus aukš- 
tyn šaukdami „Tegyvuoja imperatorius!“. Vis aiškiau buvo gir- 
dėti kartojant: 

— Maršalas Nėjus atvyko į Oršą! 

— Jis gyvas! 

— Su ginklu rankoje jis parsivedė saujelę vyrų. Jiems pavyko 


prasiveržti pro rusų armiją! 


212 


Tai buvo jiems lyg išeities simbolis. Netikėtas išsigelbėjimas 
maištauti pasiruošusiems kariams įkvėpė jėgų ir ryžto. Tie, kurie 
ką tik metė savo ginklus ir ruošėsi pasiduoti, dabar garsiausiai 
laidė gerklę: „Tegyvuoja imperatorius!“ ir įvarė baimės kazokams. 
Sustojimo vietose, po medžiais, visi tik ir dalijosi nuotrupomis 
apie maršalo Nėjaus epopėją: 

— Apšaudomas iš visų pusių, —- pasakojo vienas tarnautojas, — 
jis temstant uždegė laužus, ir rusai pamanė, kad auštant jis iš tos 
vietos puls... 

— Juk tu ten nebuvai, — juokavo vyresnysis liokajus. 

— Man pasakojo tas, kuris ten buvo! 

— Leiskite jam pasakyti, - įsikišo Sebastianas ir išgėrė ligi dugno 
sklidiną stiklinę degtinės. 

— Na, kai visai sutemo, jis be artilerijos, be jokios mantos 
išvyko aplinkiniais keliais. Vargu ar jų buvo šimtas. Per upes jie 
ėjo ledu, po vieną, nes ledas buvo labai netvirtas... 

Iki Borisovo vien apie tai ir tekalbėjo. Jie pamiršo visus pavo- 


jus ir patikėjo stebuklais. 


Buvo vidurdienis. Susisupęs į žalią platų apsiaustą, imperato- 
rius atrodė stambesnis negu buvo iš tikrųjų. Išskėtęs kojas, ne- 
atitraukdamas nuo akių lorneto, jis stebėjo baltą kalniuką, už 
kurio glaudėsi Borisovo kaimas. Iš tos pusės buvo girdėti riks- 
mai, todėl generolas majoras pasiuntė į žvalgybą ulonus. Štai jie 
grįžta. Kopia į apsnigtos kalvos viršūnę, mojuoja vėliavomis. Im- 
peratorius atsiduso. Tas ženklas patvirtino, kad 2-asis ir 9-asis 
armijos korpusai atvyko iš Lietuvos ir užėmė savo poziciją. Jis 
sėdo į karietą, ir palyda pajudėjo. Per langelio stiklą maryti 


213 


apšerkšnijęs peizažas, medžiai be lapų, eglių vainikai, plonos, 
permatomos kaip krištolinės atžalynų šakelės. Napoleonas pasi- 
ruošęs viskam, netgi šauti iš pistoleto. Jis netgi pasiruošęs palikti 
paskutinę savo mantą ir vežimus, kad Gvardijos priešakyje skverb- 
tųsi per laukus. Nebetoli Berezina, telieka persikelti per ją. Jis 
rizikuoja savo gyvybe ir visa imperija, tačiau priešams nepaliks 
jokio trofėjaus. Išvakarėse suruošė atmintiną ceremoniją. Dar 
nuo Arkolės mūšio jis žino, kad kariams reikia įsimintinų vaiz- 
dų, kurie pakeltų jiems dvasią ir sustiprintų valią. Lygumoje bu- 
vo išrikiuoti vėliavininkai su suplyšusiomis pulkų vėliavomis. Iš 
vežimų sukrautas laužas tirpdė sniegą. Vienas po kito jie metė į 
laužą erelius. Prieš tai pabučiuodavo emblemą, paskui žiūrėda- 
vo, kaip ji deformuojasi ir išsilydo liepsnose. Daugelis verkė. Ai- 
dint būgno garsams, nuleidęs kardą žemyn, visus sveikino kari- 
ninkas. Vėliau imperatorius atvėrė širdį Kolenkūrui ir prisipaži- 
no, kad jam labiau patiko valgyti pirštais, o ne palikti rusams 
bent vieną šakutę su savo herbu. Jis išdalijo kiekvienam tarnau- 
tojui po taurę ir stalo indus bei valgomuosius įrankius, kuriais 
naudojosi imperatoriškoje valgykloje. 

Napoleono karieta jau važiavo pro pirmuosius Borisovo na- 
mus. Sveiki, valyvi, nusiskutę, neutėlėti, naujomis milinėmis 
ir plunksnomis papuoštais kiveriais kariai sielvartingai sutiko 
armijos vargetas iš Maskvos. Jie buvo sukrėsti tokio skurdo. 
Sniego baltumo apakinti, aštriems stovyklos dūmams graužiant 
akis, jie laikėsi vienas kitam už pečių. Sužeistieji šlubavo, jie 
ėjo pasiramsčiuodami šautuvais kaip ramentais. Parištomis ran- 
komis, nušalusiais pirštais ir ausimis luošių banda, lervų armi- 


ja. Udino kareiviai skubėjo iš rikiuotės padėti savo broliams, 


214 


davė jiems drabužių, maisto. Išlikę gyvi godžiai, kaip medžiok- 
liniai šunys, puolė klupdami minkštame sniege prie kareiviškos 
duonos. Imperatorius nematė nieko daugiau, tik savo Gvardiją. 
Napoleonas ėmė aiškiau suprasti apverktiną padėtį savo kariuo- 
menės, kurią vedė į vakarus. Jis įėjo į trobelę, kur jau buvo su- 
nešti jo karo žygių baldai. Įsitaisė savo sudedamojoje kėdėje ir 
nė nepažvelgė į ant stalo išskleistus žemėlapius. Konstanas užde- 
ge lempą. 

— Bertje, kaip iš čia išsikapanoti? — paklausė imperatorius. 

Skruostais riedėjo ašaros, jis jų nenusibraukė rankove. Miu- 
ratas trepsėjo norėdamas sušilti ir atsakė už generolą majorą: 

— Vedami lenkų, pažįstančių šią vietovę, mes vykstame Bere- 
zinos upe aukštyn prieš srovę, į šiaurę. Ir po penkių dienų jūs 
jau būsite Vilniuje. 

— O kariuomenė? 

— Ji atliks apgaulingą rusams manevrą. 

Imperatorius papurtė galvą. Jis nepritarė tokiam pasiūlymui. 

— Jūsų didenybe, — nesutiko ir Bertjė, — jums jau daugybę 
kartų buvo aiškinta, kad Paryžiuje jūs būsite naudingesnis armi- 
jai negu būdamas su ja. 

— Nesitrauksiu nė žingsnio, kol ji nepersikėlė per tą prakeiktą 
upę! 

— Čia persikelti neįmanoma. Kitame krante knibždėte knibž- 
da kazokai. Kutuzovui pranešta, ir kalnų viršūnės netrukus bus 
apstatytos patrankomis. Jeigu mes ir suremontuotume šį tiltą, 
jis būtų per mažas. Prireiktų daugybės dienų, kad visi persikeltų 
per jį. 

— Aš buvau liepęs surasti brastų! 

— Jūsų didenybe, įsakymas įvykdytas. 

— Kur? Parodykite. 

Berrjė paaiškino, kad Viktoro lenkai pagavo valstiečio arklį. 
Gyvulys sušlapo iki pilvo, tačiau upę įveikė. Valstietis parodė, 
kur yra brasta. 

— Aukščiau prieš srovę, tiesiai priešais kaimą, — paaiškino Berrjė. 

Napoleonas įsmeigė į žemėlapį smeigtuką ir tarė: 

— Padarykite viską, kas būtina. Sugriaukite visą kaimą, surin- 
kite lentas ir kitas medžiagas, kad būtų galima pastatyti mažiau- 
siai du tiltus. Tegul pontonininkai ir pionieriai jau rytoj prade- 
da darbą ten, kur sekliausia. 

Štabas jau ruošėsi išeiti, kai imperatorius patikslino savo mintį: 

— Apsimeskime, jog mes įsikuriame Borisove ilgam, kad rusų 
šnipai įsivaizduotų, jog mes ketiname remontuoti jų tiltą. 

Likęs vienas, Napoleonas pasilenkė prie žemėlapio ir perskai- 
tė to garsaus kaimo pavadinimą: — Studzionka. 

— Pone Konstanai, Volterą! 

Napoleono kamerdineris kūrė krosnelėje ugnį. Jis ištraukė 
knygą iš pailgos raudonmedžio dėžutės, kur į pavienius skyre- 
lius buvo sudėtos jo didenybės imperatoriaus knygos. Imperato- 
rius pavartė ją ir apsistojo prie šimtus kartų skaityto skyriaus. 
Būtent Studzionkoje Karolis XII persikėlė per Bereziną. Jis ne- 
begaudavo žinių iš Švedijos kaip ir Napoleonas iš Prancūzijos. 
Jo kariuomenė silpo. Imperatorius dar kartą palygino tas dvi 
panašias, tik skirtingų šimtmečių, situacijas. Volteras apie Di- 
džiąją Švedijos armiją rašė kaip apie šmėklą: Raitininkai nebetu- 
rėjo aulinių batų, pėstininkai buvo basi ir beveik be drabužių. Jie 
buvo priversti siūtis apavą iš gyvulių odos, kaip kas sugebėdavo. 

Dažnai trūkdavo duonos. Jie buvo priversti sumesti visas savo pa- 
trankas į pelkes ir upes, nes nebuvo arklių joms tempti... Impera- 
torius staigiu judesiu užvertė knygą — kas žino, gal ilgai ją lie- 
čiant ir jį gali ištikti toks pat likimas. Vieną ranką užkišęs už 
liemenės, jis įsitikino, kad daktaro Yvano nuodų maišelis tvirtai 


laikosi pririštas ant juostelės. 


Gvardijos štabo būstinė įsikūrė kunigaikščio Radvilos pilyje, 
už mylios nuo Berezinos. Šio dvaro fermose buvo pašaro, jau- 
čių, daugybė džiovintų daržovių. Visą tą turtą saugojo ginkluoti 
grenadieriai, jie nieko neįsileisdavo į fermas. Kitiems pulkams, 
atsilikusiųjų ir civilių srautui, teliko klampoti toliau. Žinoma, 
jie galėjo kaulyti iš Udino ir Viktoro intendantų apsiaustų ar 
miltų, kuriais tie buvo apsirūpinę Lietuvos parduotuvėse. Sar- 
gybiniai atstūmė neaukštą barzdylą su tamsiais ratilais paakiuo- 
se, su keista raudona kepure ant galvos ir šermuonėlio apykakle. 
Išėjęs iš civilių palydos ir pamatęs prie durų Gvardijos vėliavą, 
jis nesvyruodamas pasuko ten. 

— Tau čia nėra ką veikti! 

— Gvardijos dragūnai... 

— Su tokiais nukarusiais žandais tu priklausai kavalerijai? 

— Aš taip nesakiau. Tik norėčiau žinoti, ar šioje pilyje apsisto- 
jo Gvardijos dragūnai. 

— Visa Gvardija, tačiau daugiau nieko, išskyrus Gvardiją. 

— Tada jūs turite mane įleisti. 

— Tau buvo sakyta nešdintis! 

— Aš esu kapitono d'Erbinji tarnas. 


— Tas kapitonas neturi skonio. 

— Patikrinkite! 

Sargybiniams vadovaujantis kapralas gūžtelėjo pečiais, tačiau 
liepė vienam iš grenadierių: 

— Patikrink, ar yra toks kapitonas Derini. 

— D'Erbinji! Iš generolo Sen Siulpiso brigados. 

— Jei tu, vaikine, mums čia primelavai, gausi pylos. 

— Priešingu atveju jums klius nuo kapitono. 

Veikiai grenadierius grįžo lydimas aukšto tipo su turkmėniš- 
ko stiliaus kepure. Polenas jo iš pradžių nepažino. Laimė, tai 
buvo raitininkas Šanteluvas; jis patvirtino jo, tarno, pareigas, ir 
Polenas susirado savo šeimininką, kuris su visa brigada buvo ap- 
sistojęs viename fermos korpuse ir įsikūręs ant šviežių šiaudų. 
Polenas numetė savo maišelį, o kapitonas jį išbarė kaip visada: 

— Kur tu buvai? 

— Aš nežinojau, kur jūs esate, pone, ir buvau priverstas palikti 
Krasnoje su pabėgėliais... 

— Šanteluvai! 

— K3 įsakysite, kapitone? 

— Duok tam idiotui lęšių. 

Sumažėjus karių skaičiui iš brigados telikusiame eskadrone 
nedaugelis savo arklius išsaugojusių dragūnų valė juos grandyk- 
lėmis. Polenas godžiai valgė, o kapitonas išsitiesė ant šiaudų ir 
gulėjo atmerktomis akimis. 

Po kurio laiko, pasigirdus būgnų garsams, jis atsikėlė. Mėnu- 
lio apšviestoje pievoje štabo karininkai skubėjo iš fermos į kloji- 
mą kelti ant kojų Gvardijos. Pulkininkas su apsiaustu švystelėjo 
žibintu į veidą kapitonui d'Erbinji. Šis gavo įsakymą vykti į Stu- 
dzionką sustiprinti 2-ąjį Udino korpusą. 

— Rytoj auštant? 

— Tuojau pat. 

— Vidury nakties? 

— Jūs žygiuosite paskui stambius bagažus. 

Aiškintis gavus įsakymą buvo nevalia, būtina buvo tik sku- 
biai jį vykdyti. D'Erbinji ragino savo dragūnus. Jie susirinko 
priešais pilį, kur stovėjo pakinkyti vežimai. Vėl šalo. Šaulių ba- 
talionas stovėjo vietoje nieko neveikdamas. Kartais pasigirsdavo 
prislopinta kokio nors pėstininko dejonė - tai iš šalčio sustingęs 
jo kūnas krisdavo į sniegą. Polenas drebėjo ir protestavo: 

— Pagaliau po tiek sunkių dienų ir siaubingų naktų aš sura- 
dau jus, pone, o dabar ir vėl prarandu! 

Kapitonas paėmė tarną už rankos, vedė jį nuo furgono prie 
furgono, tačiau niekas nenorėjo jo priimti. Tuo metu administ- 
racija ir sekretoriai išėjo į priebutį, ruošdamiesi lipti į dengtas 
brikas. Sebastianas taip pat dalyvavo naktinėje ekspedicijoje. Jam 
einant pro vieno ekipažo žibintą, pamatęs jį, kapitonas pašaukė 
ir iškart sutvarkė reikalą. Šį kartą Polenui atsirado sėdima vieta. 
Įsispraudęs tarp tarnautojų, jis užmigo dar prieš išvykstant. Mie- 
godamas vis kažką murmėjo ir linksmino kitus keleivius. Jis val- 
dingu tonu įsakinėjo: 


— Vežėjau, į Ruaną! 


Udino kareiviai, virtę dailidėmis, ardė Studzionkos trobas iki 
pat upės kranto. Iš sijų ir durų d Erbinji su savo dragūnais mon- 
tavo du plaustus. Keturi šimtai šaulių užėmė pozicijas kitame 
upės krante. Netankiuose miškuose jie pastebėjo rusus su ap- 


valiomis kepurėmis, su geltonu kryžiumi priekyje. Reikėjo 

apsaugoti statomus tiltus. Raitininkai puolė į vandenį sukelda- 
mi bangas. Kapitonas žiūrėjo, kaip jie plaukia per upę nešami 
srovės. Savo ietimis jie stengėsi prastumdyti aštrias ledo lytis, 
daužančias jų arklius ir žeidžiančias jiems šonus. Kai kurie nu- 
slysdavo nuo balno ir dingdavo, ypač upės viduryje, kur giliau, 
nes gyvuliai grimzdo į dugną. Dviem trečdaliams pavyko pa- 
siekti kitą krantą. Arklių kanopos klimpo į dumblą. 

Sutvirtinus plaustus virvėmis, kurias atnešė inžinerijos dali- 
nio karininkas, jie buvo nuleisti į vandenį, o Udino šauliai suli- 
po į juos ir susėdo ant sijų. Plaukti jais buvo rizikinga. D'Erbinji 
su trimis savo dragūnais užlipo ant pirmojo plausto. Taip jie ir 
kelsis grupėmis, nuolat bijodami, kad didesnė ar aštresnė ledo 
lytis neapverstų jų. Ir jie išplaukė. Yrėsi prieš srovę šautuvų buo- 
žėmis, tačiau plaustas krypo iš kelio. D'Erbinji su savo šauliais 
stengėsi kiek galėdami durtuvais nustumti jų link plaukiančius 
ledų luitus. Vienas luitas staiga atsidūrė po plaustu ir pradėjo jį 
kratyti bei sukti aplink. Vyrai krito ant pilvų, įsikibo už virvių, 
vanduo plūdo tiesiai jiems į veidą, jie laikėsi kaip įmanydami, 
kol pagaliau plaustas atsimušė į krantą. Jie ieškojo, kur prisiš- 
vartuoti, metė trosus jau persikėlusiems raitininkams. Šie ištem- 
pė juos į krantą. Antrasis plaustas nuplaukė pavandeniui ir krantą 
pasiekė šiek tiek toliau. Aukų nebuvo, taigi plaustai su irkluoto- 
jais vėl grįžo į Studzionką. Kapitonas pareiškė: 

— Nei vežimai, nei patrankos niekaip nepravažiuos pro tokią 
pelkę! 

— Reikėtų pailginti tiltus, — atsiliepė vienas iš puskarininkių. 

— Neturime tiek rąstų. 

— O miškas? Prikaposime medžių šakų ir sukrausime ant 
purvyno, kad ratai neklimptų. 

Pasigirdo šūviai. Į purvyną aplink juos ėmė kristi kulkos. 
Kapitonas pakėlė galvą ir pamatė giraitėje pasislėpusius du ru- 
sus. Jis nusikeikė įsikarščiavęs, nustūmė atvykusįjį padėti per- 
sikelti ulonui, griebė jo arklį, bandė sėsti ant jo, bet niekaip 
negalėjo įkišti į balnakilpes kojų, apautų skudurais apvyniotais 
batais. Jis paragino arklį giraitės link. Priešais jį bėgo du rusai. 
Jie net nespėjo užtaisyti šautuvų. Kapitonas pasivijo vieną, už- 
kabino jį už drabužių, pakėlė ranką ir ėmė vilkti kaip kokį ry- 
šulį. Parvilko uždusęs, bet laimingas, kad pavyko ištraukti iš 
purvo tokį laimikį. 

— Tas paršas žino tokių dalykų, kuriuos išgirdęs jo didenybė 
bus tikrai laimingas! 

Kaip tik tuo metu dešiniajame upės krante pasirodė impera- 
torius. Napoleonas jojo šalia maršalo Udino, Redžo kunigaikš- 
čio, atšiauraus ir godaus, trisdešimt kartų sužeisto ir trisdešimt 
kartų operuoto. D'Erbinji išvydo naujai atvykusių iš Lietuvos 
būrių patrankas. Kareiviai lipo į kalvą saugoti Studzionkos. Jis 
įžiūrėjo ištįsusį siluetą generolo Eble, šalia kurio kariavo būda- 
mas artileristu per Almeidos apsiaustį. Aukštas, kaulėto veido 
vyras besiplaikstančiais pilkais plaukais po trikampe kepure. 
Jis su savo pontonininkais gabeno geležį, anglies vežimus, dė- 
žes įrankių ir vinių, surinktų Smolenske. Deja, trūko arklių, 
todėl jis buvo priverstas sudeginti visus savo laivus. Kylantis 
vėjas vis stiprėjo. Dešiniajame upės krante kapitonas plūdosi, 
kad niekuo negali padėti, o jis visada ir visur stengdavosi būti 


naudingas. Rusai įsikūrė aukštumose. Išėję iš pelkių jie susikūrė 

laužus. Priešais juos pionieriai ir lenkai kariai papildė pontoni- 
ninkų brigadą. Jie kalė statramsčius. D'Erbinji girdėjo plaktukų 
kaukšėjimą ir pjūklų džeržgimą. Studzionka baigė pavirsti į di- 
džiulę rąstų krūvą. Eblė vadovavo statant purvyne pirmąjį stat- 
ramstį, kurio vos neišvertė smarkus vėjo gūsis. Napoleonas metė 
į jį nekantrų žvilgsnį. Kapitonas persikėlė per upę, kad perduotų 
surištą savo belaisvį. Kėlėsi tokiomis pat pavojingomis sąlygo- 
mis, tik su trimis irkluotojais dragūnais. Vėjas pūtė prieš srovę, 
kėlė sūkurius, plaustas suposi, ledo lytys daužėsi į jį, virvės įsi- 
tempė. Keletą kartų jie vos neapsivertė. Tuo pasinaudodamas 
rusas atsigulė ant pilvo. Kol kapitonas atsimušinėjo nuo ledo 
lyčių, o kiti bandė valdyti plaustą vandenyje, belaisvis nusiride- 
no ir įkrito į tamsaus vandens gelmes. D'Erbinji norėjo jį pa- 
gauti vienintele savo ranka. 

— Paleiskite, jis nusitemps ir jus! 

— Nenaudėlis! 

— Laikykitės! 

Srovės nešamas, plaustas smarkiai atsitrenkė į kairįjį krantą. 
Smūgis apsvaigino kapitoną. Jis buvo gana sunkus, todel dragū- 
nai paguldė jį ant sniego. Vienas iš jų, norėdamas atgaivinti, 
pradėjo plekšnoti jam per veidą. Viskas pavyko gerai, tik nelai- 
mėlis labai supyko. 

— Šanteluvai, čia jūs skėlėre man antausį? 

— Buvau priverstas... 

— Norite kautis dvikovoje? 

D Erbinji dar buvo apsvaigęs, tačiau suprato, kad šneka kvai- 
lai, ir viską užbaigė tokiais žodžiais: 


— Nekalbėkime daugiau apie tai... 

Paskui atsistojo. Naktis buvo tamsi, debesys slėpė mėnulį. Jis 
nieko nematė, tačiau ėjo statybos aikštelės link. Imperatorius 
buvo uždraudęs degti laužus, kad rusai nepastebėtų didelio susi- 
telkimo Studzionkoje. Pontonininkai dirbo sklindant tolimai 
šviesai iš priešų stovyklos. Metras po metro jie judėjo su plaus- 
tais į priekį. Dėl atodrėkio pakilus vandens lygiui ne kartą buvo 
pametę brastą. Dažnai jiems tekdavo nusirengti ir bristi į upę 
ligi pečių, kad sutvirtintų kuolus vandens išakytoje žemėje, su- 
tvirtintų ar sukaltų lentas. Kai kurie grįždavo ant statomo tilto 
kruvini, aštrių ledo briaunų sudraskytomis nugaromis. 

Susispaudę, kad būtų šilčiau, ant brikos sėdynių, pagalvėlių 
ar net ant grindų Sebastianas ir sekretoriato tarnautojai tik snū- 
duriavo, nes juos pažadindavo upės šniokštimas, nurodymai, 
plaktukų kaukšėjimas, kratymas. Vos tik jiems pavyko užmigti, 
visus pažadino neįprastas garsas: 

— Kakariekū! Kakariekū! 

— Jau atvykome? — paklausė Polenas, pamiršęs, kur jis yra. 

— Kur atvykome? — paklausė vienas iš tarnautojų. 

— Kakariekū! 

— Gaidys? 

— Panašu, pone Polenai. 

— Jo didenybė turi keliaujantį paukštyną? 

— Neturi, sūdyta mėsa gabenama druskos dėžėse. Sūdytas gai- 
dys negali giedoti. 

— Kakariekū! 

Lauke kareiviai kvatojo iki nukritimo. Jie apsupo tariamą 
paukštį, tarną su žalia auksu puošta livrėja ir pudruotu peruku. 


Šis šokinėjo ant žemės raitydamas pentinuotas kojas ir giedojo 


223 


kaip tikras gaidys. Sebastianas pasidomėjo, ką reiškia toks žaidi- 
mas. Kapralas žagsėdamas paaiškino jam: 

— Įsivaizduoja esąs gaidys. Jis išprotėjęs. 

— Jam nupeš plunksnas, — pridūrė vienas linksmuolis. 

Sebastianui visai nebuvo juokinga. Daugiau kaip per savaitę 
jis pastebėjo ne vieną beprotybės atvejį, bet jie pasireiškė ne taip 
komiškai: staugimu, padrika kalba, prakeiksmais. Žmogus kris- 
davo į sniegą ir gulėdavo nejudėdamas, kol mirdavo sušalęs. Pre- 
fektas Bosė, kurį kiekviename žingsnyje kankino podagra, liepė 
nunešti isterijos ištiktą vyrą pas sanitarus ir įsakė metrdoteliams 
atgabenti jo didenybei kokį šimtą šamberteno vyno flakonų. Pir- 
masis tiltas buvo baigtas, ir imperatorius pats ketino išdalyti vy- 
ną iš šalčio drebantiems darbininkams, kurie už šimto metrų 
ruošėsi statyti antrą tiltą. 

Vežėjai pakinkė vežimus, netgi artileristai pritvirtino savo pa- 
trankas. Borisovo keliu atvykstantys atsilikusieji jau iš triukšmo 
suprato, kad pionierių dalinys stato tiltus. Vežimai, arkliai ir 
apdriskeliai užplūdo lygumą, bet niekaip negalėjo prisikasti ligi 
tilto, kurį buvo užtvėrę grenadieriai. Tokia kliūtis sukėlė visuo- 
tinį pasipiktinimą, lyg jų gyvybė būtų priklausiusi tik nuo per- 
sikėlimo per Berezinos upę, kurios atšakos juosė dumblinas sa- 
leles. Bertjė, Miuratas, Nėjus dėjo daug pastangų bandydami 
sulaikyti savo būrius. Udino tvarkingai išrikiavo savo pulkus. 
Imperatoriaus aplinkos vežimai pasitraukė antrojo tilto, kuriam 
jau buvo sustatyti ramsčiai, link. 

Sebastianas išlipo iš brikos, nes jam reikėjo šiek tiek pajudėti. 


Jis priėjo prie naujos statybos aikštelės, kurioje visą laiką buvo 

imperatorius. Napoleonas stovėjo ant ką tik pakloto tilto, šalia 
generolo Eblė, kuris koordinavo darbus. Prisirišę prie plaustų 
pontonininkai kalė sijas. Kaip ir šią nakų, jie buvo pasirengę 
nardyti, kalti kuolus į purvą arba vikriai kaip akrobatai laipioti 
ramsčiais įsikandę į burną vinis ir pasikabinę ant kaklo prie vir- 
vutės pririštus plaktukus. Temperatūra krito. Upe visą laiką plau- 
kė ledo lytys, sūkuriavo, atsitrenkdavo į medžius ar žmonių kū- 
nus. Suklykė vienas pontonininkas - ledo luitas prispaudė jį prie 
sijos. Vargšelis išsižiojo, krito aukštielninkas ir pasinėrė. Drau- 
gai nesuteikė jam pagalbos, nes neturėjo laiko. Tas tiltas, per 
kurį važiuos artilerija, turėjo būti tvirtas ir baigtas statyti ligi 
nakties. Sebastianas girdėjo imperatorių sakant: 

— Eble, tegul mano pionieriai padeda jūsų darbininkams. 

— Jūsų didenybe, jie nemokės. 

— Jūs juos pamokysite. Reikia skubėti. 

— Kad tik išlaikytų, jūsų didenybe. 

— Jei būtumėte išsaugoję savo valtis, viskas būtų buvę daug 
paprasčiau. 

— Jūs liepėte man jas sudeginti. 

— O kaip su ledu? 

— Iš medžių kamienų mes būtume pastatę estakadą... 

Dešiniajame upės krante lenkų ulonai grįžo iš sargybos. Jų 
karininkas mojavo įvairiaspalvėmis liepsnomis. Jodamas lengva 
ristele per pirmąjį tiltą, jis visas siūbavo. Palei upę jis prijojo ligi 
statybos aikštelės, kur buvo imperatorius. 

— Jūsų didenybe! Jūsų didenybe! Rusai! 

— Artėja mūsų link? 

— Jie dingo. 

— Pasuko į Borisovo pusę, - šypsodamasis tarė imperatorius, 


patenkintas savo apgaule ir priešų generolų bukumu. 


— Supranti, Šanteluvai, kodėl tokios baisios žaizdos, kai mus 
sužeidžia? 

D'Erbinji išsaugojo savo šautuvą. Jis parodė delne iš jo šovi- 
ninės išimtą kulką. 

— Balandžio kiaušiniai. Taip, jokių kulkų. 

— Kada jūs turėsite daugiau rusų šaudmenų, kapitone? — pa- 
klausė kitas raitininkas. 

— Kai tik įsigysiu, būtinai jais pasinaudosiu! Suknežinsiu ka- 
zokams galvas! 

— Arba civiliams, kapitone. 

Prie tilto, kuriuo vienas paskui kitą ėjo Udino pulkai, grena- 
dieriai stengėsi neprileisti minios. Tačiau niekas nekreipė dėme- 
sio į jų durtuvus. Civiliai stumdėsi tarp arklių ir vežimų, kurie 
be paliovos vis važiavo ir važiavo į lygumą. 

Dar nespėjus persikelti per upę daugybei 2-ojo kariuomenės 
korpuso karių, buvo baigtas statyti ir antrasis tiltas. Imperato- 
riaus aplinkos vežimai stovėjo eilėje laukdami įsakymo keltis per 
upę. Ruošėsi ir laukė eilės artilerija. Rinkosi Gvardija, viena di- 
vizija užėmė vietą prie pirmojo tilto. Pionierių dalinio žemka- 
siai šūkaudami kasė plačią tranšėją. Kapitonas su savo brigada 
stovėjo už Senosios gvardijos. Kolenkūras davė nurodymus ve- 
žėjams: 

— Važiuokite kiek galima lėčiau, laikykitės atstumo, kad ne- 
perkrautumete tilto. 

— Prireiks daugybės laiko! 

— Mes turime visą vakarą ir visą naktį. 

Pirmoji brika užvažiavo ant eglinio tilto. Visi sulaikę kvėpa- 
vimą ir pastatę ausis klausėsi, kaip braška rąstai. Paskui sėkmin- 
gai pravažiavo karieta. Kolenkūras iš vienos ir kitos pusės pra- 
leisdavo Gvardijos pėstininkų vežimus. Netrukus jie uždegė ži- 
bintus ir lyg laidotuvių procesija kėlėsi per Bereziną. Likusieji 
lygumoje nuolankiai rengėsi savo stovyklas aplink degančius ve- 
žimus. 

Pakėlęs žibintą prie brikos langelio, kapitonas išvydo savo tar- 
ną. Jis buvo įsitikinęs, kad nesuklydo. Šaunuolis Polenas... Ne 
taip jau viskas ir blogai, po keleto dienų jie atsipūs Vilniuje, 
klestinčiame mieste, kur visi galės išleisti smulkius ir stambius 
savo pinigus. Rusų armija, kuri Basanui atrodė tokia grėsminga, 
pasitraukė. Ji turėjo papildyti Kutuzovo pajėgas. D'Erbinji dar 
nebuvo užvažiavęs ant tilto, kai prieš jį važiavęs vežimas sustojo. 
Tarp tilto lentų įstrigo vežimo ratas. Ant plaustų budėję ponto- 
nininkai atskubėjo sutvirtinti rąsto. Vežėjas su pėstininkais pa- 
kėlė vežimą ir išlaisvino jį. 

Atsargumo dėlei kareiviai rankų mostais vadovavo ekipažams. 
Jie reguliavo judėjimą ir užkirsdavo kelią nelaimingiems atsiti- 
kimams. Vežimai užvažiuodavo ant tilto laikydamiesi atstumo, 
tačiau nuvažiuojant nuo jo susidarydavo spūstis; dešiniajame upės 
krante dar laikėsi pašalas, tačiau ilgainiui ratai išrausė žemę, ir 
naujai atvykusieji klimpo į purvą ir užkimšo miško kelią. Tiltas 
vos atlaikė tokį krūvį. Pontonininkai vis turėdavo tai atstatyti 
griūvantį ramstį, tai sutvirtinti jungtį. D Erbinji lėtai judėjo į 
priekį. Jis stengėsi nė akies krašteliu nežvilgtelėti į tą tamsų van- 


denį, kuriuo plaukė visai nemažos ledo lytys. Kartais koks nors 

luitas atsimušdavo į siją, ir imdavo siūbuoti visas tilto grįstas. 
Kapitonas jau buvo pasiekęs tilto vidurį, kai tiesiai priešais jį 
sustojo karieta. Krito vienas jos arklys. Vežėjai su keleiviais nu- 
pjovė gyvuliui paspręstes ir įstūmė jį į vandenį sukeldami di- 
džiulę putų mūšą. 

Sijų braškėjimas kėlė nerimą. Iniciatyvos ėmėsi kapitonas; jis 
žingsniavo nuo vežimo prie vežimo ir ragino visus dėl jų pačių 
saugumo eiti toliau per tiltą pėsčiomis. Jis jau ruošėsi belsti į sek- 
retorių brikos, kurios arkliai pavojingai trypė kanopomis, langelį, 
kai skilo tilto grįstas. Arklių kojos ligi čiurnų įstrigo tarp rąstų, o 
vežimas nuvirto į upę. Daugybė fakelų apšvietė vykstančią dramą. 

— Polenai! — sušuko kapitonas. 

Pontonininkai stūmė plaustą prie skersai plaukiančio veži- 
mo, daužomo ledų, besilaikančio už vieno ramsčio, kurį baigė 
nusitempti į upės tėkmę. Tuoj viskas sugrius. D'Erbinji atidavė 
savo žibintą, vienintele savo ranka užsikabino už briaunos, kad 
nukeltų koją ant nukritusio vežimo. Kulnu išmušė langą. Kapi- 
tonas įkišo iš šono ranką į brikos vidų, pakėlė velkę ir atidarė 
dureles. Viduje buvo matyti judantys šešėliai, tiesiamos rankos. 
Grenadieriai nuleido virves, pontonininkai irklavo nelaimingo 
atsitikimo vietos link. Visi išgelbėti keleiviai buvo užkelti ant 
tilto. O kur Polenas? Kur ponas Rokas? D'Erbinji ištiesė ranką 
ir dėl viso pikto dar apčiupinėjo aplinkui, paskui paprašė žibin- 
to, kad galėtų gerai apžiūrėti brikos vidų. Ten nieko nebuvo. 

— Pone! 

Polenas sėdėjo ant tilto krašto su ponu Roku ir kitais tarnau- 
tojais. Norėdami išvengti galimo pavojaus, jie nutarė eiti pės- 


čiomis paskui briką. Sebastianas pasilenkė nuo tilto: 

— Pone d Erbinji, pažiūrėkite, ar kur nors nematyti rudos odi- 
nės kuprinės. Ten sudėtos mano knygos. 

Kapitonas apsimetė, kad ieško, o pats galvojo, jog tas jaunuo- 
lis ponas Rokas, nors ir jo kaimynas Normandijoje, — tikras aki- 


plėša. 


Sebastianas su imperatorių aptarnaujančiu personalu drebėjo 
prie laužo nedidelio miško aikštelėje, iš kur buvo matyti Berezi- 
na. Kariuomenės kolonos viena po kitos pamažu vis dar kėlėsi 
per upę apšviestos ryto aušros. Tiltas, kuriuo važiavo vežimai, 
buvo labai nepatikimas, ir Sebastianas priėjo prie išvados, kad 
sekretoriaus pareigos vis dėlto geresnės už sunkų ir varginantį 
pontonininkų darbą. Lediniame vandenyje jie nedejuodami tai- 
so, remontuoja tiltus, o jų rankose — visų likimas. Prieš tiltą plu- 
šėjo grenadieriai. Jie stengėsi sulaikyti daugybę susijaudinusių 
gyventojų, kurie norėjo pasinaudoti tomis retomis akimirkomis, 
kai tarp dviejų batalionų tiltas būdavo laisvas, tačiau pirmenybė 
vis tiek buvo teikiama kariškiams, ir jie aiškiai tą demonstravo. 
Generolai vaikė minią mušdami žmones lazdomis, neaštriosio- 
mis kardo pusėmis, šautuvų buožėmis. Sebastianas pamatė jo- 
janųį Davu, jis vos nežuvo suspaustas tarp dviejų vežimų. Ieško- 
damas pajuodusių ir sulysusių kareivių, jis brovėsi pro vežimų, 
arklių, įsiutusių vyrų ir moterų minią. Atidžiai žiūrinėdamas į 
sutrikusiųjų knibždėlyną prie upės, Sebastianas vylėsi atsitikti- 
nai sutikti panelę Ornelą. Įdomu, kaip ji šiandien atrodo? Ar 
liko gyva? Nuojauta jam kažkodėl sakė, kad ir ji grumiasi toje 
spūstyje. Norėdamas tuo įsitikinti, jis pasuko nedidelės gyven- 


vietės su trimis namukais link, kur imperatorius ruošėsi praleisti 

artėjančią naktį. Pasigirdo prislopintas riksmas, pagalbos šauks- 
mas. Aimanavo ant pilvo gulintis pėstininkas. Dar neprašvitus, 
patamsyje, jo draugai nugarmėjo į gilius sniegu apdengtus šuli- 
nius, iškastus valstiečių. 

— Kodėl nepaduodare jiems virvės? 

— Visos virvės sunaudotos tiltams statyti. 

— O jūsų diržas? 

— Jis per trumpas, kad pasiektų draugus. 

— Šakos? 

— Jos lūžta. 

— Tada nebėra ką daryti... 

— Taip, o jūs žiūrėkite, kur dedate kojas, kad neįkristumėte į 
tokią bjaurią skylę! 

Apsisiautę didžiuliais apklotais priešais žarijų krūvą ulonai 
traukė pypkes. Savo arklius jie buvo pririšę prie eglių. 

— Gal galėtumėte paskolinti man arklį? — paklausė Sebastia- 
nas. 

— Kur josite? 

— Prie tiltų. 

— O jei negrąžinsite arklio? 

— Duokite pasinaudoti mainais už šitą... 

Sebastianas parodė deimantą, kurį laikė dviem pirštais. Tie 
deimantai iš Kremliaus buvo viskas, ką jis turėjo. Ulonai glostė 
savo ūsus, abejojo, nesiryžo. Šioje ledo dykumoje auksas, sidab- 
ras, brangakmeniai buvo nereikalingi. Anksčiau Sebastianas matė 
vienišių, sėdintį ant žemės tarytum elgeta. Jis norėjo išmainyti 


metalo gabalą į duoną, bet žmonės ėjo pro jį nė nesustodami — 

sidabro gabalu sotus nebūsi. Leitenantas, turintis du arklius, ati- 
davė Sebastianui širmą savo tarno kumelę. 

Sebastianas nujojo ristele du šimtus metrų, skiriančių jį nuo 
kranto. Jis atsargiai užjojo ant tilto. Tilto ramsčiai sėdo vis gi- 
lyn, ir ledų daužomos grįsto lentos jau beveik siekė vandenį. Ve- 
žimų pilname kairiajame upės krante pabėgėlių buvo tiek daug, 
kad jie vos judėjo į priekį. Karietos ir vežimai kliudė vieni kitų 
ratus, vežėjai šūkavo, mojavo aplink save botagais, tiršta minia 
trypčiojo vietoje. Sebastianas iškrėtė kvailystę. Ką jis ruošiasi čia 
veikti? Jis jau buvo pabėgęs nuo gaisro, šalčio, bado, skendimo, 
kazokų, o dabar vel savo noru įsimaišė tarp civilių, kuriems nie- 
kada nepavyks sveikiems persikelti per Bereziną. Jis atidžiai ap- 
žiūrinėjo arčiausiai esančių žmonių veidus, tikėdamasis pama- 
tyti juodus plaukus; jis iškart juos atpažintų. Imperatorius su 
Jaunąja gvardija jojo per antrąjį tiltą, o Udino patrankos greitai 
riedėjo žemyn nuo kalvos. 

— Jei grįžtate į tą maišalynę, pone, jūs paskęsite minioje, ir 
dar neaišku, ar apskritai liksite gyvas. 

Grenadierių sargybos būriui vadovaujantis karininkas pama- 
tė prie Sebastiano kepurės kokardą ir jautė pareigą perspėti jį. 
Jaunuoliui visai nereikėjo tokio patarimo, jis pats puikiai supra- 
to, kokia susiklostė padėtis, tačiau į priekį jį stūmė kažkokia jėga 
ar bloga nuojauta. 

— Surizikuosiu, — paaiškino jis. 

— Jūsų valia. 

— Imperatoriaus tarnyba! 


— Supratau. 


231 


Grenadierių gretos prasiskyrė, ir Sebastianas atsidūrė baisia- 
me chaose. Susigrūdę vežimai trukdė brautis prie tilto. Prislėgti 
pabėgėliai suprato, kad antrą naktį teks praleisti baltoje, sniegu 
nuklotoje lygumoje. Įžeidinėjamas Sebastianas jojo per minią. 
Jis dairėsi iš aukšto, nuo savo arklio, tačiau juodų plaukų niekur 
nebuvo matyti. Ogi prie vienos karietos kažkokia moteris švyt- 
ravo šiaudų fakelu. Sebastianas pašaukė Ornelą vardu, tačiau mo- 
teris neatsisuko. Kumelės piršiu skindamasis kelią, jis prisiarti- 
no prie pradedančios liepsnoti karietos. Pagaliau moteris atsisu- 
ko, deja, tai buvo ne aktorė. Sebastianui reikėjo grįžti, kol dar 


nesutemo. Liepsnoje tirpo snaigės. 


— Aš visai nesuprantu tų rusų! 

— Jūsų didenybe, jie koncentruoja kariuomenę ir vyks Bori- 
sovo link. 

— Štai kaip! Juk jie galėjo užkirsti mums kelią! Gal jie akli ar 
kvaili? Kiek mūsų kariuomenės beliko Borisove? Viena divizija! 

— Gal jie manevruoja mūsų užnugaryje... 

Jo žodžius nutraukė stiprus sprogimas, paskui kitas, jau visai 
čia pat. Napoleonas užsidėjo kepurę, išėjo iš pirkelės ir nusitem- 
pė su savim ant medžiais apaugusio kalnelio visą štabą. Lėtai 
snigo, tačiau imperatorius įžiūrėjo lygumoje švysčiojančias ug- 
neles. Pabėgėliai degino viską, ką tik galėjo. Per neapsižiūrėjimą 
ar iš nežinojimo jie susprogdino parako dėžes. Neatsargieji buvo 
suplėšyti į gabalus, kiti sužeisti skeveldrų. Imperatorius klausėsi 
lyg išprotėjusios minios šėlsmo, jų toli sklindančių sielvartingų 
šūksnių. Nuo miško pusės sklido kitokie garsai, tolimesni, dus- 


lesni, pasikartojantys vienodais laiko tarpais. Udino pasiųstas 

adjutantas nustatė, kad rusai apšaudo iš pabūklų 2-ąjį kariuome- 
nės korpusą dešiniajame upės krante. Imperatorius liepė kelti ant 
kojų Gvardiją, pats šoko ant žirgo ir, apsuptas keturkampiu ištiki- 
mo savo eskadrono, puolė į mūšį. Karo garsai, kurie Napoleonui 
patiko labiau už nežinią, įkvėpdavo jį. Padėtis darėsi aiškesnė. 

Miškas. Jame auga ne medžiai, o tikri milžinai, nors reti, bet 
jų - nesuskaičiuojama daugybe. Tarp jų šuoliuoja kirasyrai. Udi- 
no pulkai nukentėjo nuo kanonados; jiems ant galvų krito ar- 
tilerijos sviedinių nukirstos milžiniškos medžių šakos, keletą 
netgi sutraiškė. Kai imperatorius atvyko į Udino štabo būstinę 
ištekiniame miške, maršalas buvo ką tik sunkiai sužeistas į kirkš- 
nį. Šauliai jį nešė iš medžių šakų padarytais neštuvais į užnugarį. 

— Tegul jį pakeičia Nėjus! 

— Jūsų didenybe! Mūsų kirasyrai perskyrė Moldovos kariuo- 
menę į dvi dalis! 

— Atakuokite! Atakuokite! 

— Jūsų didenybe, iš Borisovo atvyksta maršalas Viktoras! 

Baralionus patikėjęs Nėjui Napoleonas grįžo į savo pirkelę. 
Maršalas Viktoras, Beluno kunigaikštis ir revoliucijos laikų ge- 
nerolas, jau laukė jo su nuplėšta rankove, prie kaktos ir smilki- 
nių prilipusiomis garbanomis. 

— Jūs kovėtės? 

— Su dviem rusų kariuomenėmis tarp Borisovo ir Studzion- 
kos, tačiau man pavyko juos nustumti. Ir štai aš čia. 

— Kokia kaina? 

— Po kelias valandas trukusio apšaudymo liko keturi tūkstan- 
čiai karių, bet... 

— Ką reiškia „bet“, kunigaikšti? 

— Generolas Partuno... 

— Žuvo? 

— Ne, jūsų didenybe. Diversijos sumetimais jis buvo likęs Bo- 
risove ir turėjo pasivyti mane Studzionkoje, tačiau, keliui šako- 
jantis, pasiklydo. 

— Ir tas kretinas leido sunaikinti savo diviziją? 

— Ne, jūsų didenybe, jis pasidavė. 

— Bailys! Jei pačiam trūko drąsos, galėjo leisti veikti savo gre- 
nadieriams! Būgnas būtų davęs signalą pulti ir bet kuri virėja 
būtų sušukusi Gelbekitės, kas galite! 

— Likę mano kariai... 

— Tegul jie kuo skubiausiai keliasi per Bereziną. 

— Jie jau keliasi, jūsų didenybe, nepaisydami baisios sumaiš- 
ties. 

— Tegul paskuba! Rusai jau lipa jums ant kulnų. Jie neuž- 
truks, jau auštant mes juos pamatysime ant kalvų kairiajame upės 
krante. Bertje! Įspekite Eblė, kad septintą valandą ryto jis sude- 
gintų abu tiltus. Kolenkūrai! Tegul išžvalgo Vilniaus kelią. 

— Išžvalgytas, jūsų didenybe. 

— Pravažiuojamas? 

— Šiuo metu taip, bet iš tikrųjų tai net ne kelias, greičiau už- 
tvanka per pelkes, siauri tiltukai, lieptai per daugybę upelių. Pa- 
kaktų padegti guotą dygiųjų kryklių, ir mes ten nebeįžengtume. 


Lygumos viduryje, spūstyje, atskirti nuo draugų, sušalę, balti 
nuo sniego, Ornela ir daktaras Furnero ropštėsi ant karietos; jos 
vežėjas čaižė botagu savo arklius kaip velnias. Arkliai kratė kar- 


čius, stojo piestu savo pakinktuose, vertė lauk keleivius, tie krito 

jiems po jų kanopomis. Snigti nustojo dar prieš aušrą, tačiau 
ledinis vėjas pūtė dar stipriau. Užlipę ant vežimo stogo, Ornela 
su daktaru stebėjo tiltus. Ką tik nuo Viktoro patrankų svorio 
sugriuvo kairysis tiltas. Lavonai trukdė judėti ekipažams, tie kri- 
to į upę pro iširusių lentų plyšius. Srovė nešė išverstais aukštyn 
pilvais žmonių kūnus, arklius. Tarp ledų plaukė dėžės. Atsimušę 
į ratų, bagažų ir žuvusiųjų sieną, bėgliai pasuko kito tilto link. 
Taip staigiai pakeitus kryptį daugelis nugarmėjo į upės dugną, 
kiti tik paniro, viena markitantė nuskendo į dangų ištiestose ran- 
kose laikydama kūdikį. Lengvabūdžiai šokinėjo ant ledo lyčių, o 
jos jiems užšokus suskildavo. Žmones pagaudavo srovė ir nešda- 
vo rėkiančius kartu su paviršiumi plaukiančiais daiktais. Išmes- 
tas ant kranto vežimas su sužeistaisiais iškart prasmego dumble. 
Lūžus ašiai karieta, į kurią įsikibę laikėsi Ornela ir Furnero, virs- 
dama užkliudė tuos, kurie nespėjo pasitraukti. Nusviestas prie 
kažkokio vežimo, daktaras susitrenkė į jo apkaustus pakaušį ir 
dabar kraujavo. Ornela mintyse kartojo: „Laikykis! Jokiu būdu 
nepasiduok!“ Šalo pirštai, neatsargiai žengusi žingsnį ji paslydo. 

Ornelą pagavo žmonių srautas, ir ji pasimetė su daktaru. Fur- 
nero pasuko galvą ieškodamas jos, tačiau ir jis, kaip visi bėgliai, 
jautė neišvengiamą pavojų. Prisispaudę vieni prie kitų, žmonės 
pamažu slinko tilto link. Jie energingai lyg lavina šlavė visas sa- 
vo kelyje pasitaikančias kliūtis. Jie lipo per apdegusias šią naktį 
susprogdintų dėžių skeveldras, per pajuodusias nuo parako, kru- 
vinas nutrauktas rankas bei kojas, ratais pervažiuotus kūnus, ne- 
atpažįstamus mėsos gabalus, skudurus, sulankstytus šalmus, snie- 
ge besimėtančius apdegusius aulinius batus be puspadžių. Prie 


įėjimo ant garsiojo tilto visi tapo žiaurūs, nes kelias susiaurėjo, o 

visi kuo greičiau norėjo persikelti per Bereziną. Dezertyrai badė 
durtuvais visus, kurie jiems trukdė judėti į priekį. Ornela nebe- 
siekė kojomis žemės, ją nešte nešė minia. Taip sūpuodamasi, ji 
pagaliau išvydo ant perkrauto tilto daktarą. Tas tiltas buvo be 
šoninių turėklų. Furnero susverdėjęs griuvo, įsikibo rankomis 
už eglinių rąstų ir kabojo vandenyje daužomas ledo lyčių. Ne- 
spėjus nė surikti jam per pirštus, kuriais mėšlungiškai įsikibęs 
laikėsi už grįsto rąstų, pervažiavo vežimas. Atsilikę Viktoro vo- 
kiečiai čaižė šmaikščiais nelaimėlius. Viena moteris įsikibo ar- 
kliui už uodegos, o raitininkas, norėdamas ja atsikratyti, nukir- 
to kardu arkliui uodegą. Minia puolė ant jo. Dešiniajame upės 
krante inžinerijos dalinio kariai pasiruošę laukė įsakymo padeg- 
ti tiltą. 

Ant kalvų pasirode kazokai, Kutuzovo artilerija pasirengė šau- 
dyti. Bejėgiškoje minioje sprogo pirmieji sviediniai, kilo baisi 
panika. Įniršę žmonės ėmė stumdyti vieni kitus norėdami grei- 
čiau pasiekti tiltą, dar galintys paeiti sužeistieji šiaip taip išsike- 
beriojo iš lauko ligoninės vežimų ir veržėsi į priekį tabaluodami 
tuščiomis rankovėmis (rankų jau nebeturėjo). Kai minia bruta- 
liai apsisuko ketindama grįžti atgal, žuvo dar vienas vyras aprišta 
kakta. Ornela pašoko paklaikusiomis akimis, baimės iškreiptu 
veidu. Jai dabar reikėjo lipti per lavonų krūvą. Vos užkėlus koją 
ant vieno mirštančiojo, kuris dar šiek tiek kvėpavo, jis čiupo ją 
už kojos. Būtų puolusi atgal, jei jos nebūtų sulaikęs tirštas bėglių 
srautas. Sviediniui pataikius į gurguoles lyg replėmis suspausta 
Ornela atsitraukė atgal su visais, vos atgaunančiais kvapą. Švilpė 
vėjas. Sproginėjo sviediniai. Kai kareiviai uždegė tiltus dešinia- 


jame upės krante, teliko sudegti arba paskęsti. Arčiausiai esan- 

tieji puolė per liepsnas, kurios jau buvo spėjusios apimti paliktą 
mantą, sijas, sulūžusius vežimus, medinį grįstą. Užsiliepsnojo 
aukštas vyras, vilkintis baltu apsiaustu. Laikydamiesi už statrams- 
čių, kroatai bandė pralįsti pro apačią, tačiau jiems ant galvų ėmė 
kristi degančios lentos. Grupelės žmonių nusileido ant ledo ly- 
čių, kiti dar bandė plaukti keletą metrų, paskui panirdavo ir ding- 
davo drumzliname vandenyje. Buvo tokių, kurie pasismaugė įstri- 
gę tarp dviejų ledo lyčių. Minia nešė Ornelą tolyn, ji su šimtais 
kitų kliuvinėjo už vežimų liekanų. Žmonės griuvinėjo, skubėda- 
mi daužė vienas kitą. Ornela neteko sąmonės. 

Ji atsimerkė pajutusi, kad nuo jos plėšia kailinius, ir išvydo 
virš jos palinkusį ilgais smailiais ūsais azijietį su karakuline ke- 
pure ant galvos. Kazokas pakėlė ją už plaukų. Aplinkui laukiniai 


atiminėjo iš belaisvių drabužius ir krovė juos ant arklių. 


VI skyrius 


Pasitraukimas 


Jie traukėsi nuo kazokų Vilniaus keliu, vieninteliu didžiuliuose 
miškuose tarp užšalusių ežerų, vietos tiltais per upes ir daugybę 
upelių. Nuo Berezinos jie klampojo durpynais, klojo kelią šako- 
mis, kad galėtų pravažiuoti patrankos ir vežimai, tačiau arkliai 
vis tiek klimpo, ir daug jų buvo prarasta. Temperatūrai nukritus 
iki aštuoniolikos laipsnių šaltis sukaustė žemę, sutvirtino kelią ir 
taip pasitarnavo imperatoriui. Priešingu atveju jis būtų buvęs 
priverstas palikti pelkėse visus savo ekipažus. Kariuomenė judė- 
jo tvarkingai. Nebebuvo artsiliekančiųjų, visi žygiavo grupėmis, 
stengdamiesi padėti vieni kitiems. Naktį snausdavo pakeisdami 
vienas kitą, tačiau ne ilgiau kaip po pusvalandį, kad nesušaltų. 

— Polenai, mes artėjame prie Ruano! 

— Iš taip toli aš dar nematau varpinių, pone. 

— O apie ką daugiau svajoti, po velnių! 

— Apie gerus aulinius batus, pamuštus kailiu. 

— Mes juos nusipirksime Vilniuje. 

— Tą patį jūs sakėte ir prieš Smolenską, ir prieš Krasnoje, ir 
prieš Oršą... Ir kas iš to? 

— Vilnius Lietuvoje, ten gyvena civilizuoti žmonės. 

— Jei rusai leis mums jį pasiekti... 

— Rusai? Jie liko toli, be to, jie sušalę kaip ir mes! 

— Pone, leiskite jums pranešti, kad man į juos nusispjauti, nes 
man nuo to nė kiek ne šilčiau. Atrodo, mano viduriai jau užšalo. 

Po pavykusio puolimo prieš Moldovos rusų armiją maršalas 
Nėjus sulaikė du tūkstančius apgailėtinai atrodančių kareivių. 
D'Erbinji matė juos. Eidami jie buvo taip pratrynę kelnes tarp- 
kojyje, kad dabar ledinis vėjas kandžiojo jiems šlaunis. Sargai 
leisdavo jiems pabėgti — tegul tie nenaudėliai nustimpa miš- 
kuose. 

— Temsta, pone, ir aš matau dūmus. 

Jie išėjo iš pelkių zonos ir galėjo nukrypti nuo kelio išleidę 
kariuomenės būrius plėšikauti taikiuose kaimuose. Kitą dieną 
dragūnai grįžo prisikrovę roges sūdytos mėsos ir miltų. Maisto 
produktus iškart surijo, tačiau rogėmis galėjo vežti pačius sil- 
pniausiuosius. Kapitonas liūdnai žiūrėjo į savo penkiasdešimt 
pėsčių raitininkų, kurie vadinosi jo brigada. 

— Į klojimą, vaikinai. 

Dūmuose skęstantį klojimą pirmas pamatė Polenas. Jie ryž- 
tingai pasuko jo link, nes vietos valstiečiai nebebuvo jų priešai, 
nors ir nelabai mėgo pralaimėjusią Didžiąją Armiją dėl plėšika- 
vimo. Klojimą užėmę okupantai užrėmė duris, ir dragūnams ne- 
pavyko jų atidaryti. Raitininkas Šanteluvas parodė kapitonui, 


kad pro šonines duris kyšo gulinčios eglės kamienas. 

— Jie lyg niekur nieko nukirto medį ir padegė net nesupjaustę jo. 

— Kapitone, gal yra užtroškusių? 

— Praplatinkite man šią angą, plepių gauja! 

Dragūnai pasistengė tą padaryti, ir kapitonas pirmas prasi- 
brovė ten, tiesiai ant maišų krūvos, kaip manė jis. Pirmiausia 
pamatė lėtai degančios pušies rausvai apšviestus barzdočius. Skli- 
do stiprus sakų kvapas, rūko dūmai. Žmonių siluetai lipo per 
tas krūvas ir ropštėsi kaip ir jis į vidų ieškodami prieglobsčio. 
Maišų kalnai buvo netvarkingai sumesti, ir d'Erbinji įkrito į kaž- 
kokį tarpą. Norėdamas išlipti iš jo, pasirėmė į neaiškų, šaltą ir 
kietą daiktą. Palytėjęs pirštais, jis užčiuopė kiaukurą, ne, ausį, 
paskui atsikišusią nosį ir šaltą veidą. D'Erbinji krūptelėjo. Tai 
nebuvo nei manta, nei grūdų maišai, o šimtai negyvų kareivių, 
sustingusių nuo šalčio dar prieš uždegant tą šėtonišką ugnį. Jie 
buvo užgriozdinę visas duris. Dar šiek tiek pajėgiantys šliaužė iš 
krūvų kaip ropliai, nes kurį laiką mirusiųjų kūnai šildė juos ta- 
rytum pūkinės antklodės. Jie lindo į paviršių, kai kuriems pa- 
vykdavo su šakomis uždegti didesnę medžio dalį. Žievė spragė- 
jo, eglės spygliai skraidė kaip kibirkštys, vyrai pūtė norėdami 
įpūsti ugnį, o liepsnos jau laižė stogą. Šis degė, svaidydamas į 
visas puses liepsnojančių šiaudų gniūžtes. Skindamasis kelią al- 
kūnėmis, kapitonas puolė prie skylės, pro kurią buvo įėjęs, nu- 
stūmė jam iš paskos ėjusius dragūnus, nes jau traškėjo palėpės 
sijos. Lauke degančio klojimo link per sniegą artėjo šešėliai, ieš- 


kantys prieglaudos, kad nenumirtų iš šalčio. 


Po apdangalais ir baltais kailiniais nebebuvo galima atskirti 


generolų nuo paprastų kareivių, vyrų nuo moterų. Jie ėjo lėtu ir 

sunkiu žingsniu, stengdamiesi nepasiduoti pagundai sėsti ant ar- 
klių ar į vežimus. Gydytojai buvo kategoriški: jeigu jie nejudės, 
jų laukia pražūtis, jie turi eiti pėsčiomis, stengtis nesustingti. 
Sebastianas ant burnos ir nosies užsirišo nosinę, kad neužšaltų iš 
burnos iškvepiamas oras. Šaltas oras dirgino akis, ašaros iškart 
virsdavo ledukais. Baronas Fenas kėblino įsikibęs savo tarnauto- 
jui į ranką; užsidengęs akis kailiu, jis tik kartais praverdavo akių 
vokus ir vėl užmerkdavo juos. Paėjėję keletą metrų pasikeisdavo 
vaidmenimis. Jie jau praėjo degantį kluoną. Ten matė sustingu- 
sius bespalvius kūnus be batų ir apsiaustų, ten rado medžioklinį 
krepšį su ruginės duonos kriaukšliu. Pamatę priešais didžiulį me- 
dinį namą gelsvai žalią jo didenybės karietą suprato, kad galės 
bent šiek tiek atsipūsti. Vežėjas ištraukė kojas iš po šieno, kurį 
buvo sukrovęs po savo sėdyne, ir padalijo tą šieną keturiems pri- 
dususiems arkliams. Greta, kažkokioje aikštelėje, darbininkai už- 
kūrė savo lauko kalvės žaizdrą. Naktį jie galando kardus, dirbo 
su pirštinėmis ir sustodavo tik pasitrinti rankas. Įkaitusios an- 
glys degė, bet nešildė. Baronas su Sebastianu įėjo į namą paskui 
personalą. Ten susigrūdo visa štabo būstinė. Tradicinė krosnelė 
šildė menkai — malkos buvo šlapios, o anglys taupomos kalvei 
nuo pat Smolensko. 

Miegamąjį apšvietė trys blausūs virvutėmis prie sienų pritvir- 
tinti žibintai. Baronas su Sebastianu atsigulė ant šono greta to- 
kių kaip jie karininkų ir tarnų. Kad užimtų mažiau vietos, įsi- 
spraudė tarp kažkieno nugaros ir kažkieno pilvo, negalėdami nė 
pasikasyti ar sutraiškyti daugybės utėlių, kurių buvo pilna balti- 
niuose. Sebastianas jau buvo įpratęs prie nešvaros, nuolatinio 


niežulio ir, nepaisant nieko, labai norėjo miego. Pasigirdęs širdį 

veriantis riksmas privertė jį atmerkti akis. Jis atpažino melodin- 
gą prefekto Bose balsą: 

— Siaubas! Jis — tikras žudikas! 

Prietemoje kažkoks nevykėlis užmynė jam ant kojos, o jį jau 
nuo Maskvos kankino žiauri podagra. Į jo dejones atsiliepdavo 
juoko protrūkiai. Visi kvatojosi iš tokios situacijos ir tokių žo- 
džių. Ir pats Bosė pagaliau suvokė situacijos komiškumą ir juo- 
kėsi kartu su visais, o Sebastianui nuo juoko net lūpa plyšo. Pra- 
ėjus sveiko juoko priepuoliui visi vėl paskendo savo mintyse, 
kaip ir visada atokvėpio valandomis. 

Miegodamas Sebastianas Rokas regėdavo vis tuos pačius vaiz- 
dus, girdėdavo vis tuos pačius balsus. Visuose savo sapnuose 
matydavo Ornelą. Sau jis visada skirdavo teigiamą vaidmenį, 
pratęsdavo išgyventas akimirkas, pakeisdavo jas savo naudai. 
Miegodamas visada būdavo narsuolis. Jis sėdėjo Maskvos teat- 
ro ložėje, o ji su panieka žvelgė nuo scenos į šelstančius, gru- 
bius ir triukšmingus kareivius. Ornela su atlapa krūtine žiūrėjo 
į juos iš aukšto, ir jos žvilgsnis susitiko su Sebastiano. Šis nedve- 
jodamas puolė prie jos, atstūmė rėksnius, kurie, braudamiesi prie 
aktorės, vartė rampos žvakes. 

— Dabar jums reikia persirengti, - pasakė jis ir be jokios logi- 
kos, kaip paprastai būna sapnuose, uždėjo jai ant pečių sidabri- 
nę lapę, kurią buvo nupirkęs už savo deimantus madingoje Pa- 
ryžiaus parduotuvėje Ispanijos karalienės stilius. 

— Jūs būsite nuostabi su šia skrybėlaite! — ir uždėjo skrybėlaitę 
kaip karūną, glostydamas jos juodas garbanas. 

Jie vaikštinėjo prie karaliaus rūmų tarp jaunų liepų, panašių į 


plunksnų šluoteles, ir susitiko ponią Aurorą, įsikibusią baronui 

Fenui į parankę. Direktorė buvo apsirengusi bufetininkės dra- 
bužiais, su policininko kepure ant galvos. 

— Važiuokite! Važiuokite! - skubino direktorė. - Jau dega ir 
Salianka! 

— Kas ta Salianka? 

— Sūdytos žuvies prekeivių gatvė, pone Sebastianai, — atsakė 
šiek tiek švepliuodama Ornela. 

— Nevadinkite manęs pom! 

— Važiuokite! Važiuokite! Tuoj pasirodys kazokai! 

Nubėgo iki Šventyklos bulvaro, ten juos sustabdė žioplių mi- 
nia. Žmonės buvo nerūpestingi ir juokavo, kai Ornela jiems 
pranešė apie kazokus. Jie būriavosi prie pakylų. Sebastianas su 
Ornela įsimaišė tarp jų ir virpėdami žiūrėjo į verdantį aliejų 
geriantį fokusininką, veršius su dviem galvomis, mergaitę su barz- 
da, dresuotas blusas, pakinkytas į mažyčius vežimaičius. 

— Nieko nebijokite, Ornela, - guodė Sebastianas, — tie žmo- 
nės lengvai atrems kazokus. 

— Bet juk čia pabaisos... 

— Visi mes pabaisos, - paniuręs pasakė jis, labai gerai žinoda- 
mas, kad reikia nusileisti moterims. 

— Netgi Tiuilri? 

— Netgi imperatoriaus aplinkoje. Taip, aš tave nusivesiu ten į 
pobūvį. Ei, tu mane braižai! 

Susimaišė sapnas ir realybė — Sebastiano skruostais ir lūpo- 
mis bėgiojo pelė. 


Berezinos belaisviai grįžo kolonomis į Rusijos gilumą. Tie, 


kurie nebuvo karininkai ir nebuvo paimti į reguliariąją armiją, 

pavydėjo mirusiesiems. Pagal savo paprotį kazokai juos išren- 
gė nuogai, surinko maistą, sukrovė ant jų balnų kailius ir kaš- 
myro audinius, į raitelių maisto maišelius supylė auksą, išmėtė 
skarmalus. Raitininkų kalmukų gauja apsupo nuogus belais- 
vius, svirduliuojančius per baltą sniegą. Aukštas ir apvalus kaip 
sviedinys karininkas su ausine kepure čaižė juos diržu. Dry- 
Žuota nuo smūgių nugara ir užpakaliu, Ornela nebejautė skaus- 
mo. Nušalusiomis kojomis, nuo ašarų beveik visai sulipusio- 
mis akimis, suledėjusiomis blakstienomis, apledėjusiais galvos 
plaukais, tankiais plaukeliais pilvo apačioje ir pažastyse, ji no- 
rėjo tik kristi, miegoti ir mirti miegodama, nieko nejausdama, 
nieko nematydama, o tas arba tuos, kurie nugriūdavo, tuojau 
pat persmeigdavo strėlėmis. Raitininkai prie savo balno visada 
turėdavo pilnas strėlines, ir užpuolikai neturėjo teisės mirti ra- 
mia mirtimi nuo šalčio. Jie turėjo užmokėti už švento miesto 
gaisrą. Pramogaudami kalmukai lankais trinktelėdavo per gal- 
vą tiems, kurie neteko jėgų. Ornela išgirdo rėkaujant karinin- 
ką. Ji lyg per miglą matė, kad jis į kažką rodo ranka. Kazokai 
pradėjo šaukti. Toje pusėje, į kurią jis rodė, Ornela pamatė iš 
miško išeinančius neaiškius kresnus siluetus. Jų link artėjo barz- 
dotos, masyvios, avikailių durtiniais apsisiautusios būtybės su 
dalgiais, kirviais, kuokomis rankose ar ant pečių. Tada kari- 
ninkas pasuko atgal, o su juo ir kazokai. Jie paliko savo belais- 
vius tiems mužikams. 

Belaisviai instinktyviai glaudėsi, tačiau valstiečiai jėga išskyrė 
juos ir išrikiavo į vieną ilgą eilę. Jie atėmė iš motinos mirusį 
kūdikį, kuri toji glaudė prie savęs, ir numetė jį į sniegą. Moteris 


graudžiai aimanavo. Gavusi smūgį kastuvu į pilvą, ji leisgyvė 

susirietė ant žemės, sniegas nusidažė raudona spalva. Belaisvių 
vilkstinė pajudėjo į priekį, lydima valstiečių su kirviais prie juos- 
mens. Šie ėjo pasiramsčiuodami lazdomis ar dalgių kotais. Taip 
jie pasiekė mišką. Čia reikėjo brautis pro spygliuotus dygius krū- 
mus. Ornela judėjo į priekį nudelbusi akis į savo kojas, ant jų 
buvo matyti kraujo lašai; atrodė lyg jos būtų buvusios svetimos. 
Vienoje miško aikštelėje medkirčiai kirto kirviais eglę. Pradėjo 
nuo kamieno. Į šalis lakstė skiedros. Kapojo sutartinai, be at- 
vangos aidėjo nenutylantys įkyrūs garsai. Ką rusai ruošėsi dary- 
ti? Sutraiškyti savo belaisvius, sunaikinti juos krintant medžiui? 
Koks šimtas kaimiečių susirinko į aikštelės vidurį, ten išrikiuoti 
belaisviai laukė nuosprendžio. Dauguma žmonių ant ilgų plau- 
kų užsidėję kepures, jų kelnių keliai užlopyti, per petį jie buvo 
pasikabinę prastus šautuvus, moterys apsigobusios galvas skaro- 
mis; visi apsiavę pintomis vyžomis, pririštomis spalvotais raište- 
liais. Eglei nugriuvus mužikai kirviu ėmė genėti šakas. Akimirks- 
niu medis buvo nugenėtas, ir kaimiečiai nuvedė prie jo nuogus 
belaisvius —- penkiasdešimt apšalusių, atbukusių, suvargusių vy- 
rų ir moterų. Bedantė valstietė čiupo Ornelą už gerklės ir pagul- 
dė ją aukštielninką šalia medžio kamieno. Tokia pat poza iš abiejų 
medžio kamieno pusių buvo suguldyti ir visi kiti belaisviai. Ce- 
remonijai pasiruošta, galima pradėti. 

Ornela vylėsi, kad iš tokios situacijos ją netrukus išvaduos 
šaltis, bet mužikai iš nukirstų šakų uždegė didžiulius laužus. Ją 
persmelkė staigus skausmas, lyg būtų plyšusi galva. Kamienas 
vibravo. Valstietės baisiais balsais dainavo dainas, iš visų jėgų 
daužydamos į taktą medį ir taip išliedamos visą susikaupusį 
pyktį. Smūgiai drebino eglę, jų aidas atsimušdavo belaisvių gal- 

vose. Moterys daužė ir dainavo kaip furijos, monotoniški gar- 
sai vedė iš proto ant sniego gulinčią Ornelą, bežadę, apimtą 
kankinamo skausmo ir vis labiau krečiamą šalčio. Rūkydami 
pypkes, mužikai ramiai, lyg vykdydami Aukščiausiojo valią, ste- 
bėjo orgiją. Savo popų sukurstyti prieš prancūzus, jie žudė juos 
su Jėzaus Kristaus, caro ir Ortodoksų bažnyčios vardu lūpose. 
Ir siautėjo, draskėsi baisiausiai įniršusios raganos baubdamos 


patriotines dainas. 


Gruodžio mėnesio pradžioje, nepaisant stipraus šalčio, Na- 
poleonas buvo geros nuotaikos. Jis gaudavo daug įvairios infor- 
macijos. Keturiolika pasiuntinių, kurie iki šiol buvo atkirsti, da- 
bar etapais perduodavo jam žinias apie Prancūzijos orus. Malė ir 
jo bendrininkai buvo sušaudyti, trūko tikslių žinių, todėl pary- 
žiečiai nesureikšmino Didžiosios Armijos patirtų nuostolių. Iš 
savo vietininko Basano imperatorius sužinojo, kad Vilniaus par- 
duotuvės maisto prekes pristatys dviem etapais, kad artėja rusų 
kariuomenė, bet artėja ir mūsų sąjungininkai austrai. Kad būtų 
visiškai ramu, dar trūko lengvosios lenkų kavalerijos. Napoleo- 
nas to reikalavo jau kelias savaites, bet Basano niekaip negalėjo 
jos suformuoti. 

Tamsiame štabo būstinės kambaryje imperatoriaus kamer- 
dineris Konstanas degino plonus sakuotus lentgalius, sukišęs 
juos į medinį stovą, kuris atstojo žvakides. Procedūrą reikėjo 
kartoti kas penkias minutes. Deja, Lietuvoje buvo tik toks 
apšvietimas. Rausva šviesa atsispindėjo apvaliuose Davu 
pensnė stikluose Miurato galionuose, krito ant blizgančių Bes- 


jero plaukų, ant Lefevro drabužių, ant tankių Nėjaus ūsų ir 

rusvų plaukų, susiraukusio Bertje veido, ilgšio Mortjė ir prin- 
co Eugenijaus plikės. 

— Mes artėjame prie savo pastiprinimų, — pasakė imperato- 
rius, — o rusai tolsta nuo savųjų. Situacija gerėja. Bertjė, ar iš- 
siuntėte į Paryžių vieną iš savo adjutantų? 

— Monteskju išvyko, kaip ir buvo sutarta. 

— Kada? 

— Prieš dvi dienas. 

— Laikas vykti ir man. 

Imperatorius aiškino savo maršalams, kad Tiuilri jis bus nau- 
dingesnis negu čia, sutelks naujokų kontingentą, padarys galą 
nepatenkintųjų intrigoms. Tegul kareiviai Vilniuje pailsi, pasi- 
rūpina savo sveikata, sočiai pavalgo ir nusiperka padorių drabu- 
žių. Visiškai įmanoma ir pageidautina atokvėpio savaitė. Paskui 
jis paaiškino, kad 29-asis Monteskju nuvežtas biuletenio nume- 
ris bus išleistas Paryžiuje. Jis ten išdėstė beveik visą tiesą. Todėl 
dabar turi grįžti, kad sušvelnintų padarytą įspūdį ir viską patvir- 
tintų pats. Jis pareikalavo, kad baronas Fenas duotų jam ataskai- 
tą, o tas įsakymą perdavė savo tarnautojui. Sebastianas pradėjo 
skaityti tekstą, kurį jis buvo parašęs, jo kopija liko sekretoriate: 
Iki lapkričio 6 dienos oras buvo puikus, ir armijos judėjimas vyko 
labai sėkmingai. 7-ą4j4 prasidėjo šalčiai. Nuo tos dienos kiekvieną 
naktį stovykloje nuo šalčio krisdavo po kelis šimtus arklių. Paskui 
buvo rašoma apie rusų strategiją, krintančią temperatūrą, kava- 
lerijos ir vežimų praradimą. Imperatorius kaltino žiemą, gru- 
biais žodžiais koneveikė kazokus. Lemtingo komunikato pa- 
baiga buvo tokia par kaip ir ankstesnio, patikinanti apie puikią jo 


sveikatą. Atvirai buvo kalbama apie kariuomenės traukimąsi, 

tokios žinios, aišku, padarys didžiulį įspūdį Prancūzijoje. Tą pri- 
pažino ir maršalai. 

— Jūsų didenybe, kada išvykstame? — paklausė Bertjė. 

— Aš išvykstu šiąnakt, bet be jūsų. Pagal rangą mane pakeis 
Neapolio karalius Miuratas, ir jūs būsite jo žinioje. Kariuome- 
nei reikalingas generolas majoras. 

— O kariuomenė... 

Bertjė ir Miuratas išbalo. Pirmajam buvo gaila savo pusantro 
milijono rentos, Grosbua žemių, rūmų Paryžiuje, kuriais jam 
taip ir neteko pasinaudoti. Antrasis tik ir svajojo atsiimti savo 
karalystę, kurią vietoj jo kaip regentė valdė Karolina, kiekvieną 
rytą jo prašydavusi, kad jis nebegrįžtų iš tos nelemtos karinės 
ekspedicijos. Napoleonas išėjo ryžtingai apsisprendęs. Miuratas 
murmėjo: 

— Ir aš turiu vadovauti kariuomenei, kurios nebėra? 

— Turi paklusti, - tarė Davu. - Tu — karalius, kaip ir aš — 
princas. 

— O, ne! Neapolis - tikrovė, o tavo kunigaikštystė — fantazi- 
jos. Tavo titulas bevertis! 

— Tu pats bevertis! 

— Teisingiausiai pasielgė Bernadoras! 

— Jis — išdavikas. 

- Jis karaliauja Švedijoje! 

— Jį išrinko Stokholmo Riksdagas! 

— O man rūpi mano tauta! 

— Tu galvoji tik apie sostą! 

— Taip! 


— Tačiau čia mes turime paklusti! 

— Kam? 

— Imperatoriui, jis davė tau sostą! 

— Tas sostas man ir priklausė! 

— Nedeėkingasis! 

— Mes jau pergyvenome tai, kas blogiausia, — tarė Lefevras, 
norėdamas nutraukti kivirčą. — Vilniuje viskas bus baigta. 

— Baigta? Ar ilgam? — atsiduso prislėgtas Bertjė. 

Konstanas ir kiti tarnai ruošėsi kelionei. Sebastianas padėjo 
mameliukui Rustanui sudėti šešiasdešimt tūkstančių auksinių 
frankų į vieną jo didenybės dežutės su tualeto reikmenimis sky- 
relį su dvigubu dugnu ir į paauksuoto sidabro ąsotėlį, skirtą 
šokoladui. Rustanas viską užrakino. Vyriausiasis ginklanešys 
už šią sumą apmokės kelionės išlaidas arklių keitimo vietose, 
jis jau išsiuntė į ten pasiuntinius. Kolenkūras spartino pasi- 
ruošimą išvykti, tai daryti buvo numatyta naktį. Gvardijos rai- 
tųjų šaulių būrio kareiviai, vilkintys tamsiai žaliais apsiaustais, 
su kailinėmis grenadierių kepurėmis ant galvų išvyks pirmie- 
ji, kad praskintų kelią, nes ten buvo pastebėti kazokai. Pas- 
kui rogėmis važiuos lenkų kunigaikštis, imperatoriaus ordo- 
nansas, pastarasis su raituoju tarnu atliks ir vertėjo pareigas. 
Dieną mieste Kolenkūras nupirko nedidelių lietuviškų arklių, 
kad papildytų trijų vežimų kinkinius. Napoleonas važiuos su 
Kolenkūru dviviete karieta. Sebastianas su Rustanu krovė ke- 
lionei reikalingų daiktų atsargas. Imperatorius įlipo į vilna ap- 
muštą karietą, įsitaisė, atidarė meškos kailio maišą, ketinda- 
mas ten įsmukti, nes jam ant antakių ir po nosimi jau kabojo 
sušalę varvekliukai. 


— Važiuojam, kunigaikšti! - šūktelėjo jis Kolenkūrui. 


250 


Rustanas atsisėdo į liokajaus vietą ant rėmtarpio. Sebastianas 
jau ruošėsi lipti iš vežimo, tačiau vyriausiasis ginklanešys papra- 
še, kad jis liktų: 

— Jei jau jūs čia, pone sekretoriau, tai ir likite. 

— Aš vyksiu su jo didenybe? 

— Jei jam prireiks padiktuoti laišką, būsite po ranka. 

— Aš nieko nepasakiau baronui Fenui ir... 

— Nieko baisaus. Po keletos valandų ir jis išvyks trečiuoju 
ekipažu kartu su ponu Konstanu ir daktaru Yvanu. 

Jie kalbėjosi, iškvepiamas oras kondensavosi viršuje, ir ka- 
rietos stogas pasidengė šerkšnu. Karietai dar nepajudėjus iš vie- 
tos, besikalbant pusbalsiu, Napoleonas kietai įmigo. Mėnulis 
apšvietė snieguotą kelią, tačiau per aprasojusius langų stiklus 
Sebastianas matė tik menką prošvaistę. Imperatorius miegojo, 
Kolenkūras kaleno dantimis, Sebastianas mąstė apie tokią neti- 
kėtą savo sėkmę. Netrukus ir jį suėmė miegas. Ordonansas, va- 
žiavęs rogėmis pirma karietos, visus pažadino atvykus į pirmąjį 
miestą. Išvakarėse vakarėjant juos buvo užpuolę kazokai, susi- 
šaudymas privertė užpuolikus bėgti, ir dabar jie nakvojo po atvi- 
ru dangumi, į vakarus nuo kelio, vedančio į Vilnių. 

— Kelinta valanda? — paklausė imperatorius. 

— Antra valanda, jūsų didenybe. Gal būtų geriau palaukti ry- 
to? O gal įgulos vadui pasiųsti į žvalgybą patrulį? 

— Nereikia, taip mes išsiduotume. 

— Rusai šį kartą mus lenkia iš kairės. 

— Kokie būriai šiame poste? 

— Lenkai, vokiečiai, trys ulonų eskadronai... 

— Kas lydės mane? 

— Ulonai, jūsų didenybe. 

— Jie pasiruošę? 

— Taip. 

— Išrikiuokite palydą aplink karietą, mes tučtuojau išvykstame. 

— Vidury nakties? 

— Visada reikia tikėtis sėkmės. Be jos niekada nieko nepasieksi. 

Imperatorius iškišo pro dureles pistoletus ir pasakė savo ver- 
tėjui: 

— Kunigaikšti, jei matysite, kad pavojus tikrai rimtas, nušau- 
kite mane, niekada neleiskite paimti manęs gyvo. 

Rogės, karieta ir šimto ulonų palyda išvyko Vilniaus krypti- 
mi. Tolumoje, dešinėje kelio pusėje, buvo matyti kazokų laužai, 
tačiau tokiame šaltyje, vidurnaktį, jiems nė mintis nekilo rizi- 
kuoti savo gyvybe. Iš kur jie sužinojo, kad Napoleonas sprunka 
Nemuno link? Ausis pasiekdavo tik nuo šalčio krintančių ant 
žemės arklių garsas. Išvykstant arklių buvo šimtas, o auštant jų 
buvo likę tik trisdešimt šeši. Termometras rodė dvidešimt aš- 


tuonis laipsnius žemiau nulio. 


Kad būtų saugiau, imperatorius norėjo keliauti inkognito. 
Jis nesutiko užsukti į Vilnių, nes jį pažinę gyventojai, be jokios 
abejonės, imtų plepėti, o gandai pasiektų rusus. Vis delto jis 
sutiko sustoti vienai valandai paprastame priemiesčio namely- 
je. Pasinaudodamas proga, Rustanas nusiskuto, o Kolenkūro 
perspėtas valdytojas Basano atvyko gauti instrukcijų. Sebastia- 
nas stipriai sudavė delnu per rašalinę, nes rašalas buvo užšalęs, 
ir jis negalėjo perrašyti į švarraštį nurodymų, kuriuos buvo pa- 


sižymėjęs pieštuku. 

Į Vilnių jie išvyko naktį su Neapolio raitininkų įgula. Ten 
Kolenkūras buvo paruošęs pakaitinius pašto arklius ir numatęs 
sustojimo vietas. Jis nupirko naujų arklių ir kailiu pamuštus au- 
linius batus jo didenybę lydintiems keleiviams. Nekantraujan- 
čio greičiau pasiekti Prancūziją Napoleono visai neėmė miegas, 
ir Sebastianas karietoje išklausė ilgą jo pokalbį su vyriausiuoju 
ginklanešiu. 

— Vilniuje, —- sakė imperatorius, — kaip garantavo Basanas, 
armijai nieko netrūks. Austrai neprileis artyn kazokų, lenkai jo- 
kiu būdu neleis rusams persikelti per Nemuną. Varšuvoje, kaip 
ir Vienoje, nepasitikima caru. 

— Labiausiai nepasitikima jumis, jūsų didenybe. 

— Tai bent! 

— Jūs įvedėte Europoje karinį režimą, gyventojai priešinasi... 

Kolenkūras patyrė fiasko. 

— Koks jūs kvailas! Mūsų įstatymai teisingi. Mes valdome Bel- 
giją, Vokietiją taip pat kaip ir Prancūziją. Aš darau tik tai, kas 
man atrodo naudinga, pone kunigaikšti. Ir man patinka taika, 
bet anglai mane įtraukė į nesiliaujančius karus. 

— Jų prekių blokada skurdina gyventojus, jūsų didenybe... 

— Kvailystė! Reikia žiūrėti į ateių, Kolenkūrai, negalima siek- 
ti naudos tik sau, reikia atsižvelgti į visų interesus. Ak, tie an- 
glai! Jei austrai, vokiečiai, rusai nori parduoti savo prekes, jie 
prašo Londono leidimo. Štai kur visa tiesa. Iš vienos pusės — 
Europa, iš kitos — anglų prekės, visur jų laivynai, jie kontroliuoja 
Adrijos jūrą, Maltą, Gibraltarą, Kapą, jie valdo prekybą, stengia- 
si išlaikyti pavojingą monopolį. Blokada? Ją reikia dar labiau 
sustiprinti! Reikia parklupdyti Angliją, ir tada, įsivaizduokite, 

vieninga Europa suklestės, galės plėtotis pramonė, tautos padės 
vienos kitoms, pinigai bus bendri, livras smarkiai kris. 

— Ar šio karo žygio nesėkmės leis mums įgyvendinti tokius 
planus kitose šalyse? 

— Jei nebūčiau tiek užgaišęs Maskvoje, aš tikrai būčiau laimė- 
jęs. Mus įveikė šaltis, o ne apgailėtini rusų generolai. 

— Ispanijoje... 

— Jūs manote, kad pirmiausia reikėjo baigti tvarkyti su Ispa- 
nija susijusias problemas? Labai abejoju. Ten buvo mobilizuota 
Anglijos kariuomenė. Kur ji manęs nepultų? Belgijoje? Bretanė- 
je? Ir ispanai pagaliau supras mus, argi jie nemato, kad dabar 
visai kiti laikai! Amerikos kolonijos, esančios taip toli nuo Mad- 
rido ir taip arti Jungtinių Valstijų, viena po kitos taps nepri- 
klausomos, kaip Paragvajus, Meksika, o būtent jos ir buvo pa- 
grindinė Ispanijos jėga... Pamatysite. 

Penktą valandą ryto imperatoriaus karieta su visą laiką prie- 
kyje važiuojančiomis rogėmis sustojo priešais kažkokią italo 
smuklę Kaune. Čia buvo daug prisnigta, bet keliukas nuo pa- 
grindinio kelio iki pat įėjimo buvo nukastas. Aukštoje krosny- 
je liepsnojo malkos. Trys virėjai vartė trimis eilėmis ant iešmų 
pamautus viščiukus. Palydos raitininkai neapoliečiai, kuriems 
pasisekė ir jie nenumirė iš šalčio, šildėsi virš ugnies pabalusias 
rankas. Atrodė, kad jie nebegalės keliauti toliau, nors Kolen- 
kūras veltui aiškino jiems, kaip pavojinga staigiai atšildyti nu- 
šalusius pirštus. Smuklininkas pakvietė jo didenybę prie ge- 
riausio stalo. Sebastianas, mameliukas, vertėjas ir tarnas susėdo 
nuošaliau, tačiau jie irgi galėjo valgyti tokį pat šiltą maistą ir 


gruzdintą duoną. Viskas buvo patiekta ant stalų, užtiestų stal- 

tiesėmis, apie kurių egzistavimą per tiek laiko jie jau buvo spė- 
ję pamiršti. Vyrai girdėjo, kaip į ugnį laša naminių paukščių 
taukai. Girdėjo, kaip Kolenkūras klausinėjo smuklininko apie 
kelių būklę, domėjosi, ar nebūtų galima, esant tokiai sniego ir 
ledo dangai, gauti rogių. 

— Žinau, kad vienas turėti ponas senatorius, — atsakė smukli- 
ninkas. 

— Koks senatorius? 

— Lenkų senatorius, ponas iš Kauno. 

— Lenkai — mūsų draugai. 

— Bet gal jis neparduoti. 

— Jis persigalvos, kai pasiūlysime dešimt tūkstančių frankų. 

— Tos rogės jam būti suvenyras. 

Senatorius Vybickis savo dukters vestuvėms buvo užsakęs 
pagaminti karietą su pavažomis. Ji brangiai kainavo, smuklinin- 
kas sakė tiesą. Vertėjas apsilankė pas savo tėvynainį, kuris iš pra- 
džių dvejojo, tačiau, sužinojęs, kad jo patobulintos rogės pasi- 
tarnaus imperatoriui, entuziastingai sutiko, atsisakė bet kokio 
atlygio, tik paprašė, kad jį malonėtų pristatyti imperatoriui, — 
tai buvo padaryta dar tą pačią naktį. Pokalbis buvo kupinas 
susižavėjimo. Jo didenybė kalbėjo, kaip jis myli Lenkiją, sena- 
torius irgi reiškė jam pagarbą. Pasinaudojęs proga tarnas tuo 
metu pakinkė karierą. Keleiviai atnešė kailinius, ginklus, šiek 
tiek mantos, nes vietos buvo nedaug, be to, maisto atsargos buvo 
sušalusios, šamberteno vyno flakonai suskilę nuo šalčio. Vertė- 
jas atsisėdo priešais imperatorių ir Kolenkūrą, šalia Sebastia- 
no. Rustanas su tarnu važiavo iš paskos mažesnėmis rogėmis. Iš- 


vyko tilto link, persikėlė per Nemuną, kirto Didžiosios Varšuvos 

kunigaikštystės sieną viena be patogumų, bet greita karieta, be 
jokios palydos. Niekas nekalbėjo. Prieš keliantis per upę visi gal- 
vojo apie tą patį. Šio žygio pradžioje, dieną prieš įžengiant į Ru- 
sijos žemę, Napoleonas pats nutarė apžiūrėti brastą. Tai buvo 
birželio 23-ioji. Jis susirado juodą šilkinę policininko kepurę ir 
taip užsimaskavęs risnojo nedideliu lenkišku žirgu. Staiga arkliui 
Frydlendui po kojomis pasipainiojo kiškis. Jo didenybė griuvo į 
javus, skubiai atsikėlė išbalęs niekam nespėjus atskubėti į pagal- 
bą. Šią sceną matė Kolenkūras ir Bertjė. Apie tai netrukus suži- 
nojo visi. Perdavė tą žiną vieni kitiems įžiūrėdami šiame nelai- 
mingame atsitikime pranašišką ženklą. Po šešių mėnesių, gruo- 


dį, keldamasis per Nemuną atgal, imperatorius šypsojosi. 


D'Erbinji ir Polenas, skarmaluoti kaip elgetos, klaidžiojo tam- 
siomis vingiuotomis Vilniaus gatvelėmis. Ką tik Senamiestyje 
su daugybe varpinių jie nesustodami ėjo pro smukles. Šias įstai- 
gas netrukus užplūs ištisus kilometrus nusidriekusių kolonų nu- 
driskę kareiviai. Mirštants iš alkio ir troškulio Polenas norėjo 
kuo greičiau sušilti kokioje nors jaukioje užeigoje. 

— Ten, viršuje, — aiškino kapitonas, — yra parduotuvių, kavi- 
nių, ir gyventojai ten mieliau priims mus. 

— O kaip mus jie pasitiks? Su kuokomis? 

— Tu labai kvailai samprotauji! 

— Negi manai, kad taip atrodančius, tokius purvinus ir ap- 
skretusius jie mus apnakvindins? 

— Taip, nes jie gaus iš mano rankų perlų vėrinių. Mes nusi- 
pirksime visko, kad būtume panašūs į žmones. 


— Kad jūsų žodžiai tiesiai Dievui į ausį, pone. 

— Palik Dievą ramybėje, šventeiva! Ar rastum tokį viešbučio 
savininką, kuris nepriimtų karininko, galinčio sumokėti jam už 
kambarį? 

— Bet juk yra ir plešikaujančių savininkų. 

— Aš turiu dar ir kardą. 

— Jėga ir pergalė ne mūsų pusėje, pone. 

— Nutvilk! 

Kol jie kalbėjosi, nuo iškvepiamo oro ant ūsų ir apžėlusių jų 
smakrų pakibo ledukai. Realybė neatrodė optimistiška. Kapito- 
nas ir jo tarnas pasijuto lyg skęstančiame laive. Žinia apie impe- 
ratoriaus išvykimą sukėlė dar didesnę sumaištį, netgi pačioje 
Gvardijoje tarp dragūnų ir grenadierių. Dabar kiekvienas jautė- 
si atsakingas tik už save. Vokiečiai, kroatai, ispanai, italai pakri- 
ko. Tikrieji maitvanagiai tapo kazokais, jie gąsdino ir apiplėši- 
nėjo buvusius savo draugus. Lygumoje tysojo daugybė sušalusių 
kūnų su tvarkingomis uniformomis. Tai buvo tie dvylika tūks- 
tančių naujokų iš Vilniaus, atėjusių į pagalbą iš Maskvos besi- 
traukiančiai kariuomenei. Kareiviai nepakėlė šalčio stovyklose, 
nes buvo įpratę gyventi normaliose kareivinėse. 

D Erbinji ir Polenui artinantis prie namų, jiems prieš nosį 
užsitrenkdavo durys. Kapitonas reagavo normaliai: 

— Civiliai visada bijo kareivių. 

— Pone, aikštelėje Neapolio raitininkai! 

— Taigi, neišmanėli, įsikursime pas juos. 

— Atrodo, jie ruošiasi išvykti... 

— Jie išvyksta, taip, jie visi išvyksta... 

Užpakaly jų ėjo ištįsęs žmogelis, jis atrodė dar aukštesnis su 
savo puikia grenadieriaus kepure. Jis buvo apsirengęs ėriuko kailio 

surdutu, apsiavęs storais naujais auliniais batais. Jo griausmin- 
gas, gal kiek dirbtinis, bet gana galingas balsas sklido iš po kaili- 
nių, dengiančių veidą ligi par akių. 

— Išsiaiškinkite, — paliepė kapitonas. 

— Jie visi bėga kaip žiurkės — valdytojas, intendantūra, iždinė, 
netgi Neapolio karalius. O mes paskui juos. Bet aš atpažinau 
jūsų balsą, aš labai gerai įsimenu intonacijas. Jūs — leitenantas 
d'Erbinji. 

— Kapitonas. 

— Jūs buvote su labai gražiu panteros kailio šalmu. 

— Ruonio. O kas jūs toks? 

— Įdėmiai klausykitės! Mano sceninis balsas, ponai! 

— Jau žinau, — tarė labai nustebęs kapitonas. Jis atpažino di- 
džiojo Vialatu pompastiškumą. 

— Taip, - pasakė aktorius, — aš svajodavau apie jūsų šalmą. 
Šiek tiek jį pakeitęs galėčiau vaidinti Britannicus. 

— Šalmas ne žaislas! 

— Ne, tik gražus kostiumo elementas. 

— Beje, jūs visai nepanašus į besitraukiantį kareivį. Per daug 
gerai apsirengęs. 

— Ilga istorija, kapitone. 

— Galėtumėte mums ją papasakoti kokioje nors šiltoje užei- 
goje, — pasiūlė iš šalčio drebantis Polenas. 

— Žinau geresnę vietelę. 

Jie nusileido į gatvelę, vingiuojančią tarp užrakintų namų ir 
mečetės sienos, ir išėjo į apvalią aikštę. Bakalėjos pardavėjas už- 
darinėjo savo vitrinos langines. Vialatu pabeldė į paradines niū- 


rių akmeninių rūmų duris. Jas atidarė tarnas. Jis vos nenualpo 

išvydęs kapitoną ir Poleną, nes jie jam pasirodė lyg iš kapo prisi- 
kėlę numirėliai. Vyras girdėjo kalbant prancūziškai, ir Vialatu jį 
nuramino: 

— Jie — artimi generolo Brantomo draugai, nors ir atrodo ap- 
gailėtinai. 

Tarnas persižegnojo. Valdingu nenatūraliu balsu Vialatu dar 
pridūrė: 

— Kai grafienė grįš iš mišių, perspėkite ją, kad aš užsiėmęs su 
generolo draugais. 

Tarnas kraipė galvą spoksodamas į dviejų purvinų driskių pri- 
tryptus kilimus. Aktorius nuvedė juos į kitą aukštą, kur, sėdėda- 
mas ant auksinės kėdės ir raugėdamas, grenadierius saugojo laiptų 
aikštelę. Jis buvo per daug prisivalgęs ir per daug prisigėręs. „Geras 
ženklas“, - pagalvojo Polenas, ir jam nutįso seilė. Didžiuliame 
kambaryje prie fajansinės krosnelės stovėjo lėkštėmis ir valgiais 
apkrautas stalas. Priešais plačiai atidarytą langą buvo matyti pa- 
klode užkloto sėdinčio žmogaus siluetas. Viena jo ranka buvo 
padėta ant fotelio alkūnramsčio, iš mėlynos auksu siuvinėtos ran- 
kovės kyšojo vaškinė plaštaka. 

— Čia mūsų generolas Brantomas, — pristatė Vialatu. 

— Nieko apie tokį nesu girdėjęs, - suabejojo kapitonas. 

— Mes irgi. 

— Iš kur jis? 

— Ką? — sumurmėjo kapralas ir išsitiesė ant sofos suvirškinti 
to, ko buvo prisirijęs. 

— Aš klausiu, iš kur kilęs Brantomas. 

— Iš kaimo prie Perigė. Mano tėvas — tos vietovės malūninin- 


kas. 

— Jis miręs? — paklausė Polenas. 

— Taip, miręs, — patvirtino Vialatu. — Jis paliktas prie lango, 
kad tik neatšiltų. 

— Kas čia per komedija? 

— Sėskitės, kapitone, prie stalo ir baikite likučius, aš jums vis- 
ką papasakosiu. 

Polenas, nelaukdamas pakvietimo, puolė graužti naminio 
paukščio kaulų. D'Erbinji baigė tuštinti grafiną. Atsistojęs kam- 
bario viduryje, viena ranka įsirėmęs į šoną, kitą ištiesęs į priekį, 
didysis Vialatu pradėjo pasakoti: 

— Gvardijos kuopa, į kurią aš patekau dėl uniformos... Kaip 
čia aiškiau pasakius? A, dėl pasiskolintos uniformos iš seržan- 
to, kuriam ji nebuvo reikalinga. Toji kuopa žygiavo kariuome- 
nės priešakyje. Kilus panikai mane priėmė nieko neklausinė- 
dami. Žodžiu, likus valandai kelio iki Vilniaus, aplenkdami 
paliktus vežimus, mes pamatėme liokajus, plėšiančius vieną iš 
tų vežimų. Mes prisiartinome, išsigandę mūsų niekšai spruko 
su grobio prikrautomis rogėmis. Ir ką gi mes išvydome toje 
karietoje? Ogi generolą. Visai baltą, sustingusį. Apžiūrėjome iš 
arčiau. Jis mirė sėdėdamas ant sėdynės. Mėginome nurengti jį, 
nes norėjome nudžiauti jo drabužius; jie dar galėjo mums pra- 
versti. Sako, kad turtingi lenkai gerai moka už uniformas. Ta- 
čiau jis jau buvo per daug sustingęs, uniformos nuvilkti mes 
nebeįstengėme. Pakinkyti arkliai atrodė gana stiprūs. Kažkaip 
stebuklingai niekas jų nei pavogė, nei suvalgė. Toliau mes va- 
žiavome su tuo numirėliu. Į Vilnių atvykome vieni iš pirmųjų, 
anksčiau už pėsčiuosius ir nuginkluotuosius, iškart po inten- 


dantūros. Ieškojome rūmų ir suradome juos Senamiestyje. Pa- 

prašėme prieglobsčio vargšui generolui. Mus priėmusi lenkų 
grafienė susijaudino, kai aš jai paaiškinu: „Generolas Branto- 
mas labai sunkiai serga, bet vis tiek valgo už dešimtį“. Suma- 
nymas pavyko. Mes iškėlėme generolą iš karietos ir nešėme jį 
ant sukryžiuotų rankų taip, lyg jis sėdėtų kėdėje. Jo išvaizda 
išgąsdino grafienę, tačiau uniforma nuramino, ir mes įkurdi- 
nome jį šiame kambaryje. Tarnai mums prinešė pilnas skry- 
nias drabužių ir aulinių batų, vandens, skustuvų, muilo, o svar- 
biausia — nuostabių valgių. Mes prisivalgėme ligi soties. Paskui 
aš išėjau iš rūmų pirkti rogių, ketinau kuo greičiau dumti Ne- 
muno link. Ir štai sutikau jus. 

Grenadierius su lapės kailio apsiaustu atidarė vieną dėžę ir 
numetė ant lovos švarius drabužius. Vialatu pasiūlė kapitonui ir 
Polenui apkirpti juos, apgailėdamas, kad jie turi atsisakyti savo 
skarmalų. 

— Ir jūs galite suvaidinti visus vaidmenis? Netgi kirpėjo? 

— Visus, kapitone, — atsakė puikuodamasis Vialatu. — Akto- 
riai, vaidindami įvairiausius vaidmenis, netenka individualumo, 
kurį jiems buvo davusi gamta, jie tampa nenatūralūs. Juk ir gy- 
dytojai, chirurgai, mėsininkai tampa nejautrūs. Aš manau, kad 
jie geba suvaidinti bet ką būtent dėl to, kad yra praradę savo 
individualumą. 

— Ką tai reiškia? — klausinėjo kapitonas pasikeldamas marški- 
nius, po kuriais ropinėjo pulkai utėlių. 

— Aš tik norėjau pasakyti, kad, vilkėdamas specialiais drabu- 
žiais, galiu būti kuo tik noriu. Beje, tie pastebėjimai, kuriuos yra 
išsakęs ponas Didro, teisingi. 


— Aš nepažįstu to juokdario. 

Iš gatvės sklido triukšmas. Į apvalią aikštę plūdo triukšminga 
minia. Žmonės puldinėjo prie durų ir langinių. Išlikę gyvi ka- 
reiviai apsupo Vilnių, apvogė parduotuves, rūsius, nusiaubė ka- 
vines, prekių sandėlius, išgėrė smuklėse vyną. Ir per visą tą cha- 
0są į rytus nuo Vilniaus buvo girdėti patrankų gausmas. Kutu- 
zovo armija puolė. 

— Nebėra laiko, - užriaumojo Vialatu, — visi kuo greičiau - į 
generolo karietą! 

Vialatu metė drabužius kapitonui, šis pasidalijo juos su savo 
tarnu. Kiti suvyniojo į paklodę generolą. 

— Jis dar gali būti mums naudingas, — tarė Vialatu, įsijautęs į 


režisieriaus vaidmenį, ir pridūrė: — Tas drąsuolis... 


— Ačiū, generole, - pasakė Vialatu žvelgdamas į lavoną, - bet 
jūsų kelionė čia ir baigiasi. 

— Ačiū už batus ir kailinius, - dėkojo ir d'Erbinji, - mes lie- 
kame jums skolingi. 

— Vos įsigijome karietą ir vėl jos netenkame, - dejavo Polenas. 

Gruodžio 10 dieną bėgliai paliko šimtus savo vežimų stataus, 
slidaus Panerių šlaito papėdėje. Jo viršūnę dengė rūkas. Kabin- 
damiesi už krūmų ir išsikišusių uolų, jie keturpėsčia kopė aukš- 
tyn šlaito šonais. Mirusio generolo svečiai ketino daryti tą patį. 
Prieš išlipdami iš karietos, ant savo apsiaustų jie užsivilko dar ir 
kitus, paskui paskutinį kartą atidžiai pažvelgė į tariamą generolą 
Brantomą, sustingusį jo veidą, negyvas bespalves akis, juokin- 
gus jo apykaklės ir rankovių papuošimus. 

— Nesvarbu, - apgailestavo kapitonas, — vis dėlto norėčiau 


žinoti jo vardą. 

— Gal jis net nebuvo generolas, — išdrįso suabejoti Polenas. 

- Jūs teisus, — atsiliepė Vialatu, — aš visada sakiau, kad daug 
kas priklauso nuo drabužių... Pavyzdžiui, su šia gauruota kepure 
ir antpečiais aš jaučiuosi daug drąsesnis. 

— Gal jis paprasčiausias civilis, tik persirengė bėgdamas. 

— Kad ir kaip būtų, uniforma tikra. 

— Ar jūs dar ilgai ruošiatės postringauti? 

— Jau einame, pone. 

— Kapitone, eikite pirmas, nuo šiol jūs turite patį aukščiausią 
laipsnį... 

Lauke jie nebepravėrė burnos. Šaltis buvo baisus, kopti į šlai- 
tą slidžiu jo paviršiumi buvo neįmanoma, netgi rogės negalėjo 
užvažiuoti. Kapitonas su savo brigada judėjo į priekį pro daugy- 
bę susigrūdusių, vienas į kitą įsirėžusių tuščių vežimų. Vyrai iš 
trijų įstrigusių iždo vežimų krovė statinaites. Kiekvieną statinai- 
tę pakeldavo keli kareiviai, jie daužydavo ją į ledą, kol toji su- 
skildavo ir iš jos pabirdavo auksiniai luidorai. Tada jie puldavo 
jų rinkti, slėpdavo po drabužiais, krovė į maišelius, kepures. Po- 
lenas ir grenadieriai, Vilniaus grafienės gerai aprengti, žiūrėjo į 
kapitoną. Jie greitai be žodžių suprato vieni kitus - puolė į grum- 
tynių sūkurį. Užlipo ant vieno iš vežimų, nuvertė ant ledo stati- 
naitę, čiupo ją septyniese, pakėlė aukštyn ir metė. Ir taip keletą 
kartų. Pagaliau medinės lentelės neišlaikė, ir luidorai pabiro į 
sniegą. Daug kas puolė rinkti, bet aukso užteko visiems. Polenas 
niūktelėjo alkūne kapitonui į nugarą ir akimis parodė jų link 
jojančius kazokus. 

Užsiėmę plėšimu, kurį karininkai bandė sustabdyti, kad išgel- 


bėtų bent dalį iždo, kareiviai atidarinėjo statines ir sėmė pilnomis 

rieškučiomis luidorus. Dauguma visai nekreipė dėmesio į ka- 
zokų raitelius; jie, nepakeldami galvų, ir toliau dirbo savo darbą. 
Kai kurie gelbėdamiesi bandė pasislėpti miškuose. Kapitonas 
nevalingai čiupo savo kardą, bet kardo ašmenys buvo prišalę 
prie odinio dėklo. Koks absurdas žūti prie aukso statinės nesi- 
ginant! „Reikėjo pasirinkti kitą kelią, tolimesnį, bet ne tokį 
pavojingą“, - galvojo kapitonas. Žinoma, kelias būtų buvęs to- 
limesnis, deja, jie ėjo paskui visus, nes norėjo trumpiausiu keliu 
pasiekti Kauną ir Nemuną. Dabar, jei pavyks pabėgti, turės ke- 
liauti pėsčiomis. Kazokai sustojo priešais susigrūdusius vežimus. 
Jie neketino pulti į tokį chaosą. Įsmeigė į sniegą savo ietis ir 
nulipo nuo arklių. Kazokai landžiojo tarp brikų ir furgonų, 
lipo per viršų arba lindo pro apačią, apeidavo aplinkui ir paga- 
liau atsidūrė prie iždo vežimų. D'Erbinji akis į akį susidūrė su 
stambiu kazoku. Baltą kailinę kepurę jis buvo užsidėjęs atvirkš- 
čiai, priekį ant užpakalio — kaip čečėnai, per petį pasikabinęs 
platų lenktą kardą. Kapitonas ieškojo kokios nors sudaužytos 
statinės lentos, kad atremtų smūgius, nes kitas kazokas jau švyt- 
ravo kirvuku. Juos skyrė tik statinė. Mostelėjo kirvuku ir pra- 
mušė dangtį. Kareiviai nekreipė dėmesio į kazokus, tik į auksą. 
Jie sukišo rankas į statines, prisisėmė abiem rankomis monetų. 
Jos biro ant žemės, tačiau niekas jų nerinko iš sniego, tik bėgo 
prie kitų statinių. Pradėjo kristi snaigės, lyg norėdamos sulygin- 
ti nugalėtojus su nugalėtaisiais. Kapitonas dar niekada iš taip 
arti nebuvo matęs kazoko, tačiau dabar pats laikas sprukti. Ar 
tie plėšikai neišžudys jų, ar nesuims, kai pasisotins? Stambus ka- 
zokas balta kepure iškėlė rankas į dangų, atgniaužė delnus, ir 


pažiro monetų lietus. Nuaidėjo griausmingas juokas. 

Tą dieną imperatorius atvyko į Varšuvą. Jis kvailai pasirinko 
pirmąjį aukštą „Anglijos“ viešbučio kiemo gilumoje Gluosnių 
gatvėje. Prisistatė savo vyriausiojo ginklanešio sekretoriaus Rei- 
nevalio vardu. Langinės buvo pravertos. Tarnaitė lenkė bandė 
užkurti krosnį žaliomis malkomis, tačiau jai nesisekė. Pagrindi- 
nis kambarys buvo taip menkai šildomas, kad Napoleonas net 
nenusivilko plataus savo apsiausto. Jis vaikščiojo norėdamas pra- 
mankštinti kojas. 

— Kolenkūrai! 

— Jūsų didenybe, — kreipėsi eidamas Sebastianas. 

— Aš jūsų nekviečiau! Kur Kolenkūras? 

— Kunigaikštis de Vičensė išvyko į mūsų ambasadą pono de 
Prato. 

— Tas tarakonas de Pratas! Aš nurausiu ausis tam nemokšai! 
Ambasadorius? Kaipgi! 

Sebastianas visą laiką įdėmiai žvelgė į monarchą, su kuriuo 
dabar teko artimai bendrauti. Jam niekaip nepavyko nustatyti, 
kas slypi po tokiu baisiu jo charakteriu. Ar jis nejautrus, ar griež- 
tas? Jei būtų per daug geras, ar nepiktnaudžiautų tuo kiti? Pas- 
kutinėje arklių keitimo vietoje prieš Varšuvą Sebastianui teko 
stebėti intymią sceną, tąkart buvo neįmanoma suabejoti jo di- 
denybės nuoširdumu. Kaip ir „Anglijos“ viešbutyje, pas posto 
viršininką, kol buvo keičiami rogių arkliai, jauna tarnaitė kūrė 
krosnį sriubai ir kavai virti. Imperatorius, sėdėdamas ant so- 
fos, pasigailėjo menkai apsirengusios mergaitės ir liepė Kolen- 
kūrui duoti jai pinigų, kad toji nusipirktų šiltų drabužių. Va- 
žiuodamas rogėmis jis šiek tiek atsivėrė. Sebastianas tiksliai ap- 


rašė to pokalbio atsiminimus: „Taip, Kolenkūrai, kad ir kas ką 

manytų, aš turiu ir jausmus, ir širdį — valdovo širdį. Kunigaikš- 
tienių ašaros manęs nejaudina, bet paprastų žmonių bėdos kelia 
sielvartą. Kai įsivyraus taika, kai Anglija bus įveikta, aš daugiau 
laiko skirsiu Prancūzijai. Keturis mėnesius per metus mes ke- 
liausime po šalį, lankysiu lūšnas ir fabrikus, pats savo akimis 
pamatysiu, kokia kelių, kanalų, pramonės, ūkių būklė. Aš vyk- 
siu pas savo pavaldinius, išklausysiu juos. Viską dar reikia su- 
kurti, tačiau visi gyvens pasiturimai, jei aš valdysiu dar bent de- 
šimt metų. Tada mane visi šlovins, nors šiandien neapkenčia...“ 

Atvyko abatas de Pratas, akį traukė maža kaip vištos užpaka- 
lis jo burna, plati aukšta kakta, mažas smakras. 

— O, jūsų didenybe! Aš labai jaudinausi dėl jūsų, tačiau dabar 
džiaugiuosi matydamas jus gyvą ir sveiką! 

— Komplimentus, Prarai, pasilikite sau. Tie, kurie man gyrė 
jūsų nuopelnus, tikri asilai. 

Kolenkūras stumtelėjo Sebastianą į gretimą kambarį palikda- 
mas supykusį imperatorių ir sumišusį ambasadorių vienus. Pas- 
kui vyriausiasis ginklanešys padiktavo laišką Basano, kuris, kaip 
tikėjosi, dar yra Vilniuje, tačiau Sebastianas gerai girdėjo iš salo- 
no sklindantį įžeidinėjimų srautą. Kuo daugiau abatas de Pratas 
teisinosi, tuo labiau imperatorius spiegė. 

— Kolenkūrai! 

Vyriausiasis ginklanešys paliko Sebastianą ir savo laišką, ta- 
čiau netrukus grįžo ir metė ant sekretoriaus stalo kortelę. Ant 
jos buvo parašyta: „Išvaduokite mane iš to akiplėšos!“ Už durų 
tebevyko ginčas. 

— Be pinigų, — sakė abatas, — aš negaliu sutelkti nė mažiausio 


būrio didžiojoje kunigaikštystėje. 

— Mes kovojame už lenkus, o ką jie veikia? 

— Jie nebeturi nė ekiu, jūsų didenybe. 

— Jiems geriau tapti rusais? 

— Arba prūsais, jūsų didenybe... 

Gelbėdamas imperatorių, Kolenkūras pranešė, kad aušta jo 
valgis. Netrukus kambario durys vėl užsidarė. Abatas išvyko. Im- 
peratorius pietavo vis vainodamas menkystą savo ambasadorių 
Varšuvoje. Apsidraudė sakydamas, kad Rustano rogės pasivijo 
juos, paklausinėjo Kolenkūro apie kelią, kuriuo jie turėjo vykti. 
Tas atnešė žemėlapį ir pirštu parodė kelio etapus: 

— Mes vykstame ten link. 

— Sakykite, ar kunigaikštienės Valevskos pilis ne tame regione? 

— Tame, jūsų didenybe. 

— Mes turėsime daryti lankstą? 

— Nė nemanykite, jūsų didenybe, kaip įmanoma greičiau tu- 
rime vykti į Tiuilri. Beje, mes juk nežinome, gal kunigaikštienė 
dabar Paryžiuje? 

— Gana apie tai. Aš skubu kuo greičiau susitikti su imperato- 
riene ir Romos karaliumi. Jūs teisus. 

Imperatorius nesunkiai pasidavė, nes Kolenkūro argumentai 
tikrai buvo svarūs. Tačiau ne pro šalį būtų buvę pasveikinti savo 
meilužę ir apkabinti sūnų. Kolenkūras aiškino toliau: 

— Paskui prieš Dresdeną mes kirsime Sileziją. 

— Prūsijoje? Ar tai būtina? 

— Taip bus arčiau. 

— O jei mus sulaikys prūsai? 

— Nebent netyčia, jūsų didenybe. 

— K3 jie su mumis darys? Reikalaus išpirkos? 

— Gali būti ir dar blogiau. 

— Jie mus nužudys? 

— Dar blogiau. 

— Perduos anglams? 

— O kodėl gi ne, jūsų didenybe? 

Nuo tokios minties imperatorius ne suvirpėjo, o ėmė kvato- 
tis kaip išprotėjęs, net pečiai kilnojosi. 

— Ak, ak, ak, Kolenkūrai! Aš įsivaizduoju jus Londone, už- 
darytą į geležinį narvą! Jus išteps medumi ir atiduos musėms! 
Ak, ak, ak! 

Jie išvyko raudonu ekipažu, pro nesandarius langus pūtė le- 
dinis vėjas. Vis dėlto Sebastianas jautėsi taip, tarytum būtų grį- 
žęs į civilizuotus kraštus. Jo pilvas nebebuvo tuščias, jis galėjo 
apsitvarkyti ir persirengti naujais drabužiais. Ypač stengėsi ne- 
užmigti, kad išsaugotų atmintyje visus imperatoriaus žodžius: 

— Prieš tris mėnesius aš būčiau turėjęs penkis šimtus tūkstan- 
čių ginkluotų vyrų. 

— Jūsų didenybe, pikti liežuviai maltų, kad tada būtų buvę 
penki šimtai tūkstančių našlių... 

— Leiskite pasakyti, kunigaikšti. Jei europiečiai suprastų, kad 
aš viską darau jų labui, man nereikėtų armijos. Manote, kad man 
patinka karas, kad aš nenusipelniau poilsio? Valdovai — riboti 
žmonės. Aš jau daug kartų esu sakęs, kad noriu baigti revoliuci- 
jas! Jie turi sustabdyti plitimą revoliucijos idėjų, kurios kelia pa- 
vojų jų sostams. Aš neapkenčiau revoliucijos! 

— Dėl to, kad buvo nužudytas karalius? 

— Garsiąją vandemjero 13-ąją, Kolenkūrai, aš buvau kupinas 


abejonių. O, prisimenu, kaip išėjau iš Feido teatro, kur žiūrėjau 

melodramą Gerasis sūnus. Paryžiuje buvo paskelbtas pavojus. Aš 
buvau pasiruošęs išvyti Konventą iš Tiuilri, tačiau neturėjau kam 
vadovauti. Armijai puošeivų, studentų ir kavinių savininkų, ku- 
rie buvo apsupę šuanus? Rojalistrų būriai nešiojosi šautuvus kaip 
skėčius! Paskui pradėjo lyti, smarkus lietus išsklaidė maištinin- 
kus, jie prisiglaudė vienuolyne, kad galėtų ten padiskutuoti... Ir 
tą vakarą aš nenoromis pasirinkau Direktoriją, sukčių ir chuli- 
ganų, kuriuos siejo bendri interesai, lizdą. Aš padėjau Barasui 
pasinaudoti savo valdžia ir sutvirtinti manąją. 

— Jūs būtumėte tarnavęs monarchijai? 

— Norite, kad aš pasakyčiau, kas iš tikrųjų nužudė karalių? 
Emigrantai, jo aplinkos žmonės, aristokratija. Negalima palikti 
tevynės. Jei jie būtų priešinęsi savo žemėje, aš tikrai būčiau bu- 
vęs jų pusėje. 

— Paskui priėmėte juos savo rūmuose... 

— Mano pareiga buvo sutelkti tuos žmones. Norint įrodyti, 
kad valdžia stipri, reikia pasinaudoti pačiomis prieštaringiausio- 
mis nuomonėmis. 

— Kiek ištikimųjų liktų ištikus nesėkmei? 

— Aš nekreipiu dėmesio į žmones, jūs tai žinote, bet argi aš 
neteisus, kunigaikšti? Neturiu jokių iliuzijų dėl jų elgesio. Jokių. 
Kol tenkinsiu jų užgaidas ir rūpinuosi jų finansais, jie lenks prieš 


mane galvas. 


Imperatorius su savo bendrakeleiviais stengėsi išvengti gali- 
mų pasalų, tačiau per kitas penkias dienas jie patyrė tik papras- 
čiausių nesklandumų ir apmaudą dėl arklių keitimo postų virši- 


ninkų nerangumo. Dresdene jie paliko sulūžusias raudonąsias 


269 


roges ir pasirinko vežimą su pavažomis, kurį jiems pasiūlė Sak- 
sonijos karalius. Šis atskubėjo pažadintas ketvirtą valandą ryto 
ir nieko nepasakęs savo aplinkos žmonėms. Kadangi sniego bu- 
vo mažai, naujos rogės buvo pakeistos į pašto briką, vėliau į dengtą 
karietą, kuri tarp Erfurto ir Frankfurto laukė pakaitinių arklių. 
Napoleonas laukė sėdėdamas karietoje: 

— Kolenkūrai, darosi nebeįmanoma ištverti! Ar pagaliau kas 
nors pakinkys mums arklius? 

— Aš užsakiau, jūsų didenybe, — pareiškė vyriausiasis ginkla- 
nešys. 

— Ir ką gi jums atsakė bukagalvis posto viršininkas? 

— Jis man atsakė: Tuojau, tuojau. 

— Ar arklidėje nėra arklių? 

— Jis sako, kad nėra. Mes laukiame arklių pagal pareikalavi- 
mą. 

— Būtinai turime išvykti prieš sutemstant! 

— Būtų labai gerai, jūsų didenybe. Kelias per miškus prastas. 

— Padėkite man išlipti, kvailas kunigaikšti! Aš sušalsiu. 

Imperatorius, įpykęs del tokio vėlavimo, žingsniavo į posto 
viršininko namus. Jis nurimo tik įėjęs į vidų. Salone moteris 
grojo klavesinu sonatą. Ji nemokėjo nė žodžio prancūziškai, Na- 
poleonas — nė žodžio vokiškai. Ji jam atrodė žavinga ir, kaip 
tokioje vietoje, grojo neįtikimai profesionaliai. 

— Kolenkūrai! 

— Taip, jūsų didenybe? - atsiliepė bėgdamas artyn vyriausia- 
sis ginklanešys. 

— Jūs mokate jų kalbą. Paprašykite kavos ir paraginkite tuos 


ištižėlius! 

Viduryje kiemo, apie kurį buvo gyvenamieji pastatai, stogi- 
nės ir arklidės, Kolenkūras sutiko Sebastianą ir vertėją. 

— Kunigaikšti, - kreipėsi susijaudinęs Sebastianas, - lyg norė- 
dami mus sulaikyti, jie uždarė pagrindinį įėjimą. 

— Ar jie atpažino jo didenybę? 

— Kodėl taip ilgai reikia laukti? 

— Gal jie šią žinią pranešė vokiečių partizanams, statantiems 
mūsų kelyje, tarpekliuose prieš Frankfurtą, žabangas? 

— Gal jie apiplėšinėja keleivius?.. 

— Aš kalbėjau su vienu iš jų vežėjų, - pasakė vertėjas. — Kei- 
čiant arklius niekas čia nėra užtrukęs ilgiau kaip trisdešimt šešias 
valandas. 

— Logiškai mąstant jie privalėtų turėti savo dispozicijoje dau- 
giau arklių. 

Kolenkūras davė nurodymus. Lenkų kunigaikštis vyks į kaimą 
ir atveš iš ten prancūzų žandarų brigadą, kuri ėjo tarnybą šioje 
šalyje. Tegul jis atiduoda vieną iš jo didenybės pistoletų ponui 
Rokui ir skubiai pasiima vieną iškinkytą arklį. Kaimas netoli, jis 
turėtų laimingai jį pasiekti netgi su nuo kojų nusivariusiu arkliu. 
O kur tarnas? Jis nuvargęs knarkė ant karietos sėdynės. Sebastia- 
nas pažadino tarną, kad jis su Rustanu atidarytų vartus. 

— Kunigaikšti, arklidės toje pusėje, - paaiškino Sebastianas, 
nukreipdamas į žemę pistoletą. 

Viduje buvo girdėti šnabždesys ir kanopų trepsėjimas. Ko- 
lenkūras pabeldė kumščiu ir sušuko vokiškai: 

— Mach auf? Atidaryk! 

Kadangi buvo pasakyta vokiškai ir labai ryžtingai, manyda- 


mas, kad čia jo sėbro iš arklių keitimo posto balsas, išlindo 

vienas vežėjas. Sebastianas su vyriausiuoju ginklanešiu nustūmė 
jį nuo durų ir įėjo į arklidę. Prie ėdžių stovėjo dešimt pailsėjusių 
arklių. 

— Bjaurūs melagiai! — šūktelėjo labai susierzinęs Kolenkūras 
ir liepė vežėjui pakinkyti keturis arklius. 

Išgirdę barnį pasirodė ir kiti vežėjai. Jie pradėjo grasinti. Vie- 
nas — raudonveidis, vešliais, beveik dengiančiais kaktą antakiais 
vyriškis buvo itin smarkus. Sebastianas nesuprato nė vieno žo- 
džio, kuriais šis plūdo Kolenkūrą. Tai buvo posto viršininkas. 
Jis užsimojo botagu ir ėmė mojuoti juo ore. Botago kirtį į veidą 
gavo ir arčiau priėjęs Sebastianas. Ant skruosto liko raudonas 
randas. Kolenkūras čiupo vyrą už surduto atlapų ir trenkė į sie- 
ną. Arkliai suirzę trypčiojo. Virpančia ranka laikydamas pistole- 
tą, Sebastianas ėmė grasinti šelstantiems vežėjams. Jo skruostas 
buvo kruvinas. Kolenkūras paleido posto viršininką, išsitraukė 
iš makšties kardą ir įrėmė jam į gerklę. Tas išrėkė įsakymus, ir 
arkliai tučtuojau buvo pakinkyti į karietą. 

Tą akimirką pasirodė imperatorius už parankės su sutrikusia 
klavesinu grojusia muzikante. 

— Kolenkūrai, - tarė Napoleonas, - pasakykite poniai jos kal- 
ba, kad ji būtinai turėtų atvykti pagroti į Tiuilri rūmus. 

— Ar turėčiau pridurti, kad be vyro? 

- Ji to priešiškai nusiteikusio drimbos žmona? 

— Bijau, kad taip, jūsų didenybe. 

— Gaila! Važiuojam. 

Tarnas paragino arklius, Rustanas užšoko ant jo pasostės laip- 
telio, ir jie išvyko. Tuo metu pasirodė lenkų kunigaikštis su žan- 


darais. 

— Kunigaikšti, jokite iš paskos su savo žandarais! — sušuko 
pro dureles vyriausias ginklanešys. 

Ir pridūrė kreipdamasis į imperatorių: 

— Aš nujaučiu kažką negero. 

— Kolenkūrai, jūs viską matote labai niūriomis spalvomis. 

— O argi čia ne pinklės? Neapgaudinėkime savęs. 

— Gal jie pagailėjo savo arklių, —- samprotavo Sebastianas, — 
juk keliauti reikės tokiu pavojingu keliu. 

— Gal vaikinas ir teisus? 

Imperatorius norėjo nusukti Sebastianui ausį, tačiau, ieško- 
damas jos po kailiais, pirštais užčiuopė lipnų skystį. Atitraukęs 
ranką paklausė: 

— Kas čia? 

— Žaizda, kurią gavau eidamas tarnybines pareigas, jūsų dide- 
nybe. 

— Ponas Rokas buvo sužeistas arklių keitimo poste. 

— Gerai jau, gerai... 

Imperatorius su pasibjaurėjimu nusišluostė pirštus į karietos 
pagalveles ir paniuręs įsispraudė į kampą. Sebastianas prieblan- 
doje stebėjo jo veido profilį, švelnius stambaus veido bruožus. 
Napoleonas murmėjo: „Pinklės, pinklės...“, ir tie žodžiai primi- 
nė imperatoriui dinastijos persekiojimus, Malė sąmokslą, kuris 
atskleidė jam aukštų jo pareigūnų nuotaikas: 

— Male! Kiek dabar Paryžiuje bus tokių, kurie puls girtis, kad 
aš pamirščiau jų niekšybes, tačiau kiek yra tokių, kurie galvojo 
apie naują revoliuciją, o ne apie regentystę? Matote maršalus, 
apsupusius imperatorienę? Manote, kad jie nori jai padėti? O 


ne, žinoma, ne! Greičiau jau ją užsmaugtų. Aš įsivaizduoju jų 


273 


spaudimą, jų godumą. Jei mirčiau, viskas baigtųsi. Jie nėra įta- 
kingi, jie pavydi vieni kitiems. 

— Jūsų didenybe, jūs visada tik kurstydavote jų pavydą. 

— Ir jūs, kunigaikšti, man tai sakote? Vargšas mano drauge! 
Jeigu žinotumėte vardus tų, kurie linkėjo jums pražūties! Ir ži- 
note kodėl? Ogi todėl, senosios santvarkos markize, kad jūsų 
kilmė aristokratiška, kad tai tęsiasi jau kelis šimtmečius, o jie dėl 
to vos nesprogo iš pavydo. Jums į tai nusispjauti, kunigaikšti de 
Vičense? Bet markizui de Kolenkūrui ne. Pavyduolių gauja! Jų 
laikysena niekada nebus kaip tikrų aristokratų, jie niekada ne- 
bus elegantiški, ir po dešimties metų jie liks tokie pat storžieviai! 


Aš stengiuosi dėl jų vaikų. 


Kadaise buvusios didingos armijos likučiai, keletas tūkstan- 
čių driskių, artėjo prie Nemuno. Trobelėje, kurios stogo dalį jie, 
kaip visuomet, buvo nuardę krosniai kūrenti, aplink pelenus su- 
stingę sėdėjo koks dešimt laukinių. 

— Pone, - lemeno Polenas suskeldėjusiomis nuo šalčio lūpo- 
mis, — pone, jau švinta... 

— Nutilk! Aš žinau, kad dar gili naktis, o mus šildo žarijos. 

— Jau nebe... 

Didysis Vialatu pamojavo ranka kapitonui priešais atmerktas 
akis. Nesakydamas nė žodžio jis atsisuko į Poleną. Šaltis ir snie- 
gas pažeidė d'Erbinji akių rageną. Jie atsikėlė. 

— Eime. 

— Taip, bet aš nieko nematau! 

— Pone, jūsų vokai sulipo nuo šalčio. Tuoj atsiklijuos. 

— Mano akys atmerktos! 

— Tuoj nuo jūsų akių nutirps ledas. Užsiriškite raištį, - patarė 
Vialatu, plėšydamas vieną iš švarkų, kurį jie buvo pasiėmę su 
auliniais batais bei pirštinėmis iš grafienės Vilniuje. 

— Kaip aš eisiu su vienu raiščiu ant akių, kitu ant burnos, o 
trečiu ant ausų? 

— Uždėkite, pone, man ant peties ranką, aš jus vesiu. 

— O kur tas tavo petys? 

Polenas čiupo eglinę jo lazdą, Vialatu — kuprines. Kaip ir 
kiekvieną rytą, jie ėjo pro mirusiuosius tą naktį pajuodę nuo 
suodžių. Lavonai gulėjo išrikiuoti aplink stovyklas. Vienas iš 
jų sušalo benešdamas šakas. Jis buvo be pirštų, o iš veido išraiš- 
kos atrodė, kad šypsosi. Kaip dažnai sakydavo kapitonas, mirti 
nuo šalčio nėra taip baisu — užmiegi, ir viskas. Žmonių siluetai 
lygumoje judėjo ta pačia kryptimi, kareiviai svirduliavo kaip 
girti. Kai kurie iš jų prarasdavo pusiausvyrą, griūdavo ir jau 
nebeatsikeldavo. Kitiems iš nosių tekėjo kraujas; jis užšaldavo 
vyrams ant barzdų. Krito kruša. Varnas kaip akmuo brinktelė- 
jo ant žemės ir ištiško. Nuo šalčio skilo medžio kamienas. Grupė 
basų kareivių kaukšėjo lyg su klumpėmis. Jiems nuo kojų krito 
mėsos gabalai, buvo matyti kaulai, bet jie nieko nejautė. Oras 
buvo ramus, gamta — be gyvybės. 

Staiga kapitono ranka nuslydo tarnui nuo peties, jis suklu- 
po ant gulinčio kūno, griuvo visu ūgiu ant sniego, šiek tiek 
kilstelėjo ir, apsičiupinėjęs ranka kairėje ir dešinėje, rado kū- 
ną, už kurio buvo užkliuvęs. Tai buvo Polenas, silpnu balseliu 
jis šnibždėjo: 

— Palikite mane... 

— O kas gi mane ves? 


— Ponas Vialatu... 

— Ne! Už tarnybą aš moku tau! 

— Seniai nebemokate... 

— O iždo pinigėliai, kuriuos tu, nedorėli, susikimšai į kelnes! 

— Palikite mane čia, aš tuoj užmigsiu... 

— Kvaily, tu nenori pamatyti Ruano? 

— Jis labai toli... 

— Aš nepakęsiu tokio elgesio! 

Iškvepiamas oras virsdavo ledokšniais ant meškos kailių, ku- 
riais vyrai buvo prisidengę burnas; jie negalėjo kalbėti. Kapito- 
nas stipriai patraukė Poleną už rankos ir privertė jį atsistoti ant 
kojų. Palaikydamas juos Vialatu pranešinėjo: 

— Kaimas, o gal miestas... Pagaliau... Matyti namai. 

Jie prisijungė prie būrių, slenkančių Kauno link. Vialatu ėjo 
pirmas, jam iš paskos pėdino Polenas, uždėjęs ranką ant peties; 
paskui jį tokiu pat būdu kėblino kapitonas. Jie ėjo kaip neregiai, 
kurie žengia laikydamiesi vienas paskui kitą. Patys to nežinoda- 
mi, jie atvyko prie užeigos, kur, prieš persikeldamas per Nemu- 
ną, buvo apsistojęs jo didenybė imperatorius. Prie įmūrytų žie- 
dų stovėjo pririštos rogės. Vialatu nuvedė svirduliuojančius savo 
draugus prie durų ir atidarė jas. Jis atsitrenkė į smuklininką ita- 
lą, trukdžiusį jiems įeiti. Kai šiltoje salėje vyrai atgavo jėgas, nu- 
siėmęs nuo burnos kailį artistas prabilo didingu balsu: 

— Čia karininkas invalidas su tarnu, aš vedu juos per šią dy- 
kumą. 

— Kas man iš to būti? 

— Mes turime aukso. 


— Čia būti kitas dalykas. 

Vialatu metė ant žemės saują monetų. Virėjai puolė jų rinkti, 
smuklininkas suskaičiavo ir atsiprašė: 

— Bet aš negalėti visų priimti. 

— O jį priėmėte? 

Vialatu parodė į ligonį, apklotą antklodėmis salės gilumoje, į 
lieso, išblyškusio veido vyrą, kurį iš puodelio sultiniu girdė tar- 
naitė. Kiti, geriau besijaučiantys, tačiau pavargę ir sulysę, sėdėjo 
jo galvūgalyje. 

— Čia generolas Sen Siulpisas. Jis sužeistas, ir mes jį lydime, — 
atsakė vienas iš vyrų. 

— Sen Siulpisas? — kapitonas net išraudo. — Veskite mane pas jį! 

Jis ištiesė ranką ieškodamas atramos, ir Vialatu nuvedė jį. 
Apklotas apsiaustais ir antklodėmis, generolas buvo apsirengęs 
puošnia uniforma, atstojusia jam pasą. Kazokai nedrįso žudyti 
ir apiplėšti aukšto rango karininkų. Juos suimti buvo naudin- 
giau negu apiplėšti. 

— Mano generole, — kreipėsi pasitempęs d'Erbinji. 

— Kas tu toks? — paklausė sužeistasis. 

— Kapitonas d Erbinji iš 4-ojo eskadrono jūsų žinioje. 

— D Erbinji... 

— Jūs patikėjote man brigadą. 

— Kur ji? 

— Čia, generole! 

— Nesuprantu... 

— Brigada — tai aš! — atsakė kapitonas, mušdamasis į krūtinę. 

Tuo metu Vialatu rinko žinias. Ar galima laisvai persikelti 
per Nemuną? Taip, vėl buvo pašalę. Ar galėtų jie keletą dienų 
pabūti Kaune? Toks sprendimas nebūtų buvęs protingas, nes 

taip netoli Varšuvos kunigaikštystės Kaunas būtų paskutinis mies- 
tas, kurį galėtų pulti rusai, o jie, beje, tik už dviejų ar trijų mylių. 
Rogės? Jų nebėra. Ar neatsirastų dar trijų vietų? Deja, ne. 

— Kapitone, — perspėjo iš kito salės galo vienas iš Sen Siulpiso 
palydos vyrų, - kapitone, jums kažkas iškrito... 

— Man? 

— Palaukite, aš jums sakau, kad... 

Vyras pasilenkė ir taip suriko, lyg būtų palietęs pirštais ką 
nors siaubinga. Kiti tylėjo. 

— Ką jūs ten radote? - plyšojo kapitonas. — Aš nieko nematau, 
nieko, tik nesibaigiančią naktį. 

— Čia... 

— Sakykite pagaliau! Aš jums įsakau! 

— Jūsų nosis, pone, - tarė Polenas palūžusiu balsu. 

— Tie plevėsos išsigando mano nosies? 

— Ne... 

— Tai kas tada atsitiko? 

— Ji nušalo. 

— Na ir kas? 


— Ji nukrito ant žemės, pone. 


Mažėjant atstumui iki Paryžiaus imperatorius darėsi vis ne- 
kantresnis, ypač po to, kai jie, keldamiesi per Reiną valtimi, 
sutiko Monteskju. Tas Bertjė pasiuntinys norėjo grįžti pas gene- 
rolą majorą ir patvirtino, kad imperatorienė su sūnumi jaučiasi 
puikiai, kad pražūtingas biuletenio 29-as numeris netrukus bus 
išspausdintas Monžteur. Nuo tada Sebastianui nebereikėjo tiek 


daug užrašinėti. Napoleonas tapo linksmesnis, bet mažiau lin- 

kęs būti atviras. Nepavargdamas jis dar kartą prisiminė visus 
karo žygio su anglais nuostolius. Atsitraukti be kovos sudegi- 
nant visas maisto atsargas ir miestus — ar ne tokia buvo Veling- 
tono politika Portugalijoje? Ar caras neturėjo patarėjo iš Londo- 
no, pono Roberto Vilsono? Ar rusai praleido daugybę progų 
sunaikinti mus dėl nekompetentingumo, ar todėl, kad norėjo 
išsaugoti gana stiprią Prancūziją, kad atsvertų anglų įtaką? Be 
tokių apmąstymų, kurių Napoleonas niekada plačiai nedėstė, 
jis skaitė spaudą ir lengvo turinio romanus. Verdene impera- 
torius liepė Sebastianui nupirkti jam iš gerą vardą turinčio kon- 
diterio saldainiukų ir anyžių. Tjeri pilyje jis išsimaudė ir apsi- 
vilko žalią savo Gvardijos pėsčiųjų grenadierių fraką, pasiliko 
tik savo kepurę ir kailinius — ne tiek dėl šalčio, kuris nuo šiol 
buvo pakenčiamas, kiek del to, kad nebūtų taip greitai atpa- 
žintas. Netikėtai sugrįždamas jis norėjo padaryti staigmeną. Su- 
laužę keletą ašių, daug kartų keitę vežimus, keliautojai atvyko į 
Paryžių gruodžio 17 dieną prieš vidurnaktį vos judančia pašto 
karieta su dideliais ratais. 

Jie atvyko Mo keliu. Nors jų karieta dengta, važiuodami pro 
didžiulį sąvartyną, kurio sostinės šiukšlės skleidė baisų dvoką, 
jie prisidengė ranka nosis. Pro prakeiktą vietą, kur stovėjo Mon- 
fokono kartuvės, jie važiavo pro pūdymus, laukus, sodus ir dar- 
žus, žibintais apšviestas fermas. Pasuko į kairę, leidosi žemyn 
Sen Loreno, paskui Sen Marteno priemiesčių gatvėmis, priva- 
žiavo liepomis apsodintus didelius bulvarus, pakeitusius bu- 
vusias miesto ribas, toliau važiavo siauromis gatvelėmis, chao- 


tiškomis, silpnai apšviestomis, ištuštėjusiomis tokiu metu, be 

prekystalių, kuriuos krautuvininkai dieną išneša į gatves. Štai 
ir imperatoriaus rūmai Tiuilri. Vežėjas įvažiavo į dengrą Laikro- 
džio paviljono prieangį. Pašto karieta sustojo prie sargybinių, 
saugančių įėjimo portiką. Tarnas atidarė dureles, Kolenkūras iš- 
lipo pirmas, atsisegė apsiaustą ir parodė savo auksu puoštą uni- 
formą. Tuos kailiniuotus su kailinėmis kepurėmis ant galvų lan- 
kytojus praleido. Pasigirdo dvylika laikrodžio dūžių. 

Kolenkūras, imperatorius ir Sebastianas pasuko prie įėjimo 
su turėklais, vedančio į rūmų vestibiulį. Jie atidarė duris ir dide- 
liais žingsniais žengė po atviros galerijos skliautais į pirmą aukš- 
tą, kurio langai išėjo į sodą. Galerijos gale jie pasibeldė į antras 
duris. Tai imperatorienės, kadaise buvę karalienės, apartamentai. 
Vėliau Liaudies gelbėjimo komitetas ten buvo sukrovęs Versalio 
bei Trianono baldus ir susodinęs sekretorių armiją. Niekas ne- 
atsiliepė. Kolenkūras vėl pabarbeno. Pasigirdo žingsniai. Sargy- 
binis šveicaras pilkais susivėlusiais plaukais, ašarotomis akimis 
pravėrė dvivėres duris. Jis buvo su marškiniais, kaip ir už jo sto- 
vinti smalsi žmona. Rankoje ji laikė žibintą. Ją išgąsdino vyriau- 
siojo ginklanešio išvaizda ir baisi jo barzda. Ginklanešys vėl pa- 
rodė kailinių slepiamus savo uniformos pagražinimus. Šveicaras 
įtariai stebėjo juos. 

— Aš - kunigaikštis de Vičensė, vyriausiasis jo didenybės gin- 
klanešys. 

Gretimuose kambariuose, suknelių padurkais šluodamos par- 
ketą, iš imperatorienės kambario pasirodė dvi moterys. Impera- 
torius nusiėmė kailinę kepurę, nusivilko apsiaustą. Pagaliau jį 


atpažino, iš pradžių su nuostaba, vėliau džiaugsmingai. Šveicaro 

akyse pasirodė ašaros. Imperatorius leido tarnams pasišalinti, sa- 
kydamas: 

— Gero vakaro, Kolenkūrai. Jums būtinai reikia pailsėti. 

Durys užsidarė. Vyriausiasis ginklanešys ir sekretorius, apsi- 
rengę kaip kazokai, atsidūrė galerijos prietemoje. 

— Ar žinote, kur eiti? 

— Ne, kunigaikšti. 

— Sekite paskui mane. 

Grįždami tuo pačiu keliu atgal, sutiko tarną, vilkintį žalia rū- 
mų livrėja. Jis ėmė jų klausinėti: 

— Ar tiesa, ką visi kalba? 

— O ką kalba? 

— Kad grįžo jo didenybė. 

— Matau, kad gandai greitai sklinda. 

— Bet ar tikrai? 

— Ateikite, - pakvietė Kolenkūras tarną, — jūs man reikalin- 
gas. 

Vyriausiasis ginklanešys stumtelėjo Sebastianą į pašto karie- 
tą, tarnas atsisėdo šalia vežėjo. Jie važiavo pas vyriausiąjį kancle- 
rį Kambaseresą į Šv. Dominyko gatvę kitame Senos krante pra- 
nešti jam apie sugrįžimą. Karieta važiavo per naują akmeninį 
tiltą priešais Tuilri, pro įėjimą buvusių Rokeloro rūmų, kuriuos 
vėliau nupirko ir restauravo Kambaseresas. Jis mėgdavo ten kelti 
prašmatnias ir liūdnas puotas. Virš pagrindinių vartų tarp dorė- 
nų stiliaus kolonų jis didžiulėmis raidėmis užrašė: Jo šviesybės 
Parmos kunigaikščio rūmai. Vartai vedė į grįstą kiemą. Pastatą 
su dviem įėjimais iš šonų ir geltonomis lempomis apšvietė sa- 


lonų langai. Kolenkūras su Sebastianu iššoko iš pašto karietos, 

Kambasereso tarnas bandė juos sulaikyti, bet tarnas iš Tuilri vis- 
ką paaiškino savo kolegai. Juos praleido. Didžiajame salone po- 
nai su senoviniais perukais, apsirengę aksominiais ir atlasiniais 
drabužiais, išplėtę akis skubiai pašoko nuo stalų: 

— Kas įleido tuos valkatas? — paklausė vienas iš jų, dėdamasis 
ant nosies pensnė. 

— Imperatoriaus tarnyba, — garsiai atsakė Kolenkūras. 

— Kas jūs toks? — paklausė markizas dryžuota liemene. 

— Praneškite apie mano atvykimą ponui vyriausiajam kanc- 
leriui, — paliepė Kolenkūras Tuilri rūmų tarnui, kuris, lydimas 
savo kolegos, nuskubėjo į marmuro salę, į Kambasereso kabi- 
netą. 

— Beprotis! — pareiškė vienas iš svečių. — Jūs sumaišėte epo- 
chas, ponai. Šie rūmai priglausdavo dedervinėtus, tačiau Revo- 
liucijos metu! 

— Aš esu kunigaikštis de Vičensė. 

— Jūs? 

— Taip atrodantis? 

— Su tokia nuskurusia barzda? 

— Ir su tokia laukinio kepure? 

— Ponas vyriausiasis kancleris laukia kunigaikščio, — pranešė į 
saloną grįžęs tarnas. 

— Ar iš tiesų? — paklausė vienas iš tų ponų Sebastiano, kurį 
vyriausiasis ginklanešys paliko ir išskubėjo pas Kambaseresą pa- 
teikti ataskaitą ir pasiruošti rytdienai. 

— O kur imperatorius? — paklausė kitas. 

— Gal jam atsitiko kokia nelaimė? 


— Mes nerimaujame jau nuo vakar ryto... 

— Mes su siaubu skaitėme paskutinį Moniteur numerį! 

— Jis nebeturi armijos? 

— Kodel kunigaikštis atvyko į Paryžių be jo didenybės? 

— Kalbėkite, jaunuoli, kalbėkite! 

— Nuraminkite mus! 

— Imperatorius Paryžiuje, - atsakė Sebastianas ir krito į aukso 
spalvos fotelį. 


VII skyrius 


Didvyriai 


Naujoji armija 1813 metais vyko Leipcigo link. Ji ruošėsi sukilti 
prieš rusų ir prūsų koaliciją. Europa bruzdėjo prieš imperiją. Šve- 
dija prisijungė prie Anglijos, Austrija nesiryžo, Vokietijoje iš ran- 
kų į rankas buvo perdavinėjami kiršinantys pamfletai. Napoleo- 
nas sutelkė būrius paskelbdamas priešlaikinį jaunuolių ėmimą, 
buvusių kareivių ir atleistų nuo karinės tarnybos vyrų šaukimą, 
jūrininkų stojimą į pėstininkų būrius, divizijų šaukimą iš Ispani- 
jos, kur anglai vis dėlto siuntė pastiprinimą Velingtonui. Buvo 
mobilizuoti visi iki trisdešimties metų vyrai, tačiau Sebastianas 
Rokas išsisuko. Dirbdamas Karnavalė rūmų knygyno direkto- 
riaus pavaduotoju, savo įžvalgumą ir rašytojo talentą panaudojo 
imperatoriaus cenzūros tarnybai, kuri patardavo, sutvarkydavo, 
perdirbdavo, sutrumpindavo tekstus, dalydavo leidimus teat- 
rų trupėms ir autoriams. Jis turėjo savo ložę Operoje ir kabrio- 


letą su vežėju. Iš Maskvos parsivežti deimantai papildė dosnią 

imperatoriaus rentą. Žodžiu, tokiu neramiu laikotarpiu jis buvo 
labai laimingas ir patenkintas. 

Šį pavasarį Tiuilri parke Sebastianas užlipo Feljanų terasos 
laiptais ir įėjo į Veri restorano portiką. Jis pasitvarkė priešais 
didžiulius veidrodžius, įsitikino, ar gerai atrodo jo auliniai joji- 
ko batai, bronzinės cinamono spalvos kašmyro švarkas, pasiūtas 
pagal paskutinę madą. Vos tik Sebastianas spėjo nusileisti apel- 
sinmedžiais vazonuose apsodintais laiptais, jį pasveikino rūmų 
šeimininkas: 

— Panelės jau čia, pone direktoriaus pavaduotojau. 

— Mano pamėgrame salone? 

— Žinoma. 

Sebastianas padavė jam pirštines, lazdą su rankena, kepurę ir 
nuėjo susitikti su aktorėmis, kurias buvo pakvietęs vakarienės. 
Intymus salonas buvo išpuoštas pagal Herkulanumo stilių: ne- 
aukštos kolonos, romėnų baliustradų imitacija, auksuoti siety- 
nai, granito stalas. Veidrodžiuose atsispindinčios gėlių vazos. 

— Brangios draugės, — tarė jis, — atleiskite man. Mane užlaikė 
baronas de Pomerėjis. 

Jis atsisėdo tarp jaunų pasipuošusių merginų. Jų šiaudinės 
skrybėlaitės buvo su kaspinais, jos mirkčiojo akutėmis, lapsėjo 
blakstienomis, taisėsi garbanėles, kol padavėjai nešė austres ir 
marinuotą žuvį. Ekonomas pilstė vyną. 

— Ar žinote, kad Veri restorane yra septyniolika rūšių baltojo 
vyno? 

— Mes čia niekada nesame buvusios. 


— Užtat dabar galėsite pasigirti! 

— Kodėl ant jūsų skruosto randas, pone direktoriaus pava- 
duotojau? — paklausė smalsiausia moteris. 

— Buvau sužeistas, kai tarnavau imperatoriui. 

— Jūs kovojote? 

— Rusijoje. 

— Jūs buvote Maskvoje? 

— Žinoma, buvau, ir prašau patikėti, kad valgiaraščiai ten ne- 
buvo tokie kaip Veri restorane! Ten nebuvo nei naminių paukš- 
čių šaltienos, nei triufelių su Šampanės vynu. 

Aktorės nagrinėjo Sebastiano charakterį, provokavo jį kal- 
bėti. Norėdamos gauti vaidmenų Tbėūtre-Frangais (nuo šiol jis 
turėjo ten įtaką), jos mielai klausėsi jo gyrimosi. Sebastianas 
nebuvo toks patiklus, bet jam patiko žaisti. Jis irgi atliko vaid- 
menį. Šiaip ar taip, jis suteiks tai, apie ką jos svajojo, nors jos 
apipylė jį savo tiradomis nieko už tai nereikalaudamos. Aktorės 
buvo gražios. Jam užteko ir to, kad jį matydavo einant su jomis 
rūmų sodais. Greitai pasklis apkalbos. O Sebastianas norėjo su- 
sikurti tokią reputaciją, kad jo vardas būtų minimas salonuose ir 
rūmuose. 

— Ten, - pasakojo jis valgydamas austres, - daugiau žmonių 
žuvo iš bado, o ne nuo šalčio. Jo didenybės aplinkoje mums 
pavyko išgyventi, bet daugelis žmonių neturėjo ko valgyti, tik 
savo arklius. 

— Koks siaubas! — pasibaisėjusi sušuko viena iš merginų. 

— Manau, kad pasitaikė ir kanibalizmo atvejų. 

— Negali būti! 

— Savo akimis nemačiau, bet visko galėjo būti. 


— Jūs sakėte, kad kareiviai valgė arklius... 

— Ir arklių pradėjo trūkti. Jie dvėsė iš troškulio. 

— Bet juk jie galėjo gerti ištirpusį sniegą. 

— Vakare mes juos ne visada iškinkydavome. Reikėjo van- 
dens, bet kur jo gausi naktį? Vanduo visur užšalęs, iš kur galė- 
jome žinoti, kur netoliese yra kokio nors upelio vaga? Jei ir 
rasdavome, turėdavome geležiniu strypu pramušti ledą, pasi- 
semti indą vandens ir pargabenti jį klaidžiais takais. 

Taip ir vakarieniaudavo. Kartais Sebastianas pagražindavo 
įvykius, kartais pasakodavo niūresnėmis spalvomis. Tai priklau- 
sė nuo įkvėpimo arba auditorijos smalsumo. Neskubėdami visi 
mėgavosi ant iešmo kepto eršketo gabaliukais, smegenėlėmis įda- 
rytais agurkais ir kurapkų mėsos suktinukais. Su taure rankoje 
prisiminė Maskvos gaisrą, badą, šaltį, epidemijas, kazokus ir pa- 
trankų dundėjimą. Lydint kabrioletu paneles jo vežėjas pargrio- 
vė prie stulpo pėstįjį suglamžytais drabužiais. Iš smalsumo žvilg- 
telėjęs į tą žmogų, Sebastianas net sudrebėjo. Jis liepė trumpam 
sustoti, iššoko iš kabrioleto ir atsisveikino su aktorėmis: 

— Mano vežėjas parveš jus. Ateikite rytoj rytą į Karnavalė 
Šv. Kotrynos gatvėje ir paprašykite direktoriaus pavaduotojo 
Roko. Jūsų reikalai bus sutvarkyti. 

Nebijodamas išsitepti aulinių batų tokioje purvinoje gatvėje, kur 
liejosi kanalizacija, jis pasilenkė prie pargriuvusio žmogelio. 

— Ponas Rokas? 

— Polenai, čia jūs? 

— Deja, taip. Žinoma, aš. 

— Kodel deja? Kapitonas d'Erbinji mirė? Jūs neturite darbo? 
Jeigu taip, priimsiu jus į tarnybą, juk mudu turime daug bendrų 


atsiminimų. 

— Ne, ne, kapitonas gyvas, bet verčiau jis būtų likęs Rusijos 
sniegynuose. 

— Bet kodėl? 

— Mes gyvename čia. 

— Jūs mane gąsdinate kalbėdamas mįslėmis! 

Prie turgaus jie pasuko į mažą gatvelę, užlipo į penktą aukštą 
didelio namo, kurį prilaikė plačios medinės kaip medžio kamie- 
nai atramos. Laiptai buvo baisūs, patalpoje tvyrojo šlapimo ir 
muilo kvapas. Polenas sunkiai alsavo, jis vos vilko koją. Pastūmė 
duris be užrakto ir įvedė Sebastianą į plokštėmis klotą žemą tamsų 
kambarį, išeinantį į kiemelį su šuliniais. Sebastianas pamatė fo- 
telyje neaiškų siluetą. Tarnui uždegus žvakes jis išvydo leisgyvį 
d'Erbinji su ant chalato atvirkščiai prisegtu ordinu. Kapitonas 
su dirbtine nosimi sėdėjo įsmeigęs akis į vieną tašką. Jis buvo 
apsiblausęs, susiraukšlėjusiu veidu, pražilusiais plaukais. 
staigmeną! 

— Jis negirdi? — paklausė užsikirsdamas Sebastianas. 

— Taip, bet jis ir nemato. Tik jo smegenys dar gyvos. 

— Aš ne kurčias, nelaimingas tu idiote! — staiga prabilo stoda- 
masis kapitonas. 

Priešais save kaip neregio lazdą jis laikė šmaikšųį. Žengė tris 
žingsnius, atsimušė į stalą, nusikeikė. 

— Kapitone, čia Sebastianas Rokas. 

— Žinau! Jūs kalbėjote. Turėtumėte žinoti, kad tas bukagalvis 
Polenas meluoja per akis! Ne, aš nelikau ten, tačiau siuntu, kad 
niekam nebetinku. Štai! Man sakė, kad nuo patrankos sviedinio 


žuvo maršalas Besjeras ir Diurokas. Aš juos sapnavau! O mes, 

liokajai, įžengėme į Prūsiją... O, Prūsija! Aš ją mačiau to avigal- 
vio Poleno akimis, regėjau gražius, pilkšvus ir rausvus namus su 
baltomis užuolaidomis ant langų, rudomis sijų pertvaromis... 
Prūsija! Prieš susijungdami su rusais, tie niekšai žiūrėjo į mus 
kaip į kvailas beždžiones, demonstruojamas mūsų bulvaruose. 
Jie atsisakydavo mus apgyvendinti, neduodavo netgi dubenėlio 
sriubos. Jie apmėtydavo mus sniego gniūžtėmis, akmenimis, jie 
apiplėšinėdavo mus! 

— Tik padedant ponui Vialatu mums pasisekė grįžti. 

— Jūs turite galvoje aktorių iš ponios Auroros trupės? — pasi- 
tikslino Sebastianas, jausdamas, kaip smarkiai plaka širdis. 

— Taip, jį. Vilniuje jis sumanė pagudrauti ir parūpino mums 
šiltų drabužių... 

— Ilga istorija! — nutraukė kapitonas. 

— O kiti aktoriai? — nesiliovė klausinėti Sebastianas. 

— Kitų nematėme, tik jį, - atsakė kapitonas. — Ir įsivaizduoki- 
te, tas žioplys mirė Kenigsberge. Ir žinote kaip? Niekaip neat- 
spėsite, galima mirti iš juoko! Persivalgė pyragaičių cukrainėje! 

— Mes nebesuvirškiname per daug gero maisto, — paaiškino 
Polenas. — Ne vienas tų, kurie liko gyvi, mirė sutrikus skran- 
džiui. 

— Pyragaičiai! - šaukė kapitonas. 

Be jokios abejonės, Sebastiano galvoje sukosi mintys apie pa- 
nelę Ornelą, kurią vieną gražią dieną jis dar tikėjosi sutikti gat- 
vėje ar pamatyti scenoje. Jis dar labai gerai prisiminė, kaip ji 
atrodo, tačiau jos balsą pamiršo. Visada pirmiausia iš atminties 
išsitrina balsas. Nusprendęs, kad nebeverta daugiau klausinėti 


tų dviejų žmonių, jis pasiūlė jiems finansinę pagalbą. 

— Nereikia, — suniurnėjo kapitonas. 

— Tai kodėl jūs gyvenate šiame žiurkių urve? 

— Todėl, kad aš pars dabar žiurkė, mano jaunasis drauge! 

Kapitonas pradėjo dirbtinai kvatotis. Sebastianas pagalvojo: 
„Rusijoje mus visus suvedė likimas, manėme, kad daugiau nie- 
kada nebeteks susitikti. Mus tarytum nešė srauni srovė, buvome 
lyg ledo lytys Berezinoje. Pasikliauti galėjome tik likimu...“ Se- 
bastianas paliko savo adresą Polenui ir pažadėjo dar kada nors 
užeiti. Tarnas palydėjo jį ligi laiptų. 

— Kreipkitės, Polenai, jei prireiktų mano pagalbos. Jeigu tik 
galėsiu, tikrai padėsiu jums... 

— Jam nieko nereikia. 

— Jis neturi šeimos? 

— Aš jo šeima, pone Rokai. 

— O d'Erbinji pilis? 

— Ponas atsisako grįžti į Normandiją. 

— Gal ten būtų geriau negu šiame dvokiančiame name. 

— Jam patinka būti ten, kur daug triukšmo, o kvapai ir spal- 
vos jam nerūpi... 

— Kas bus su jo pilimi? 

— Ponas testamentu užrašė ją man. 

— Jūs įstengsite ten tvarkytis? 

— O ne, pone Rokai, jei įvyktų nelaimė, aš ją parduočiau. 

— Tą dieną prisiminkite ir mane, Polenai. Erbinji — ir mano 
kraštas. Aš tai sakau norėdamas jus paguosti. Tikėkimės, kad 
nieko bloga neatsitiks... 

— Kas žino? Aš jau tiek kartų sulaikiau jį bešokantį pro langą. 

Sebastianui pritrūko žodžių. Jis nuėjo. Kitą savaitę, įterpi- 
nėdamas gyvesnes Moljero eiles į Rasino tragediją, Sebastianas 
gavo Poleno laiškelį. Iš jo sužinojo, kad kapitonas d'Erbinji 
iššoko pro langą kumštyje spausdamas mažą auksinį kryželį. 
Knygyno direktoriaus pavaduotojas Sebastianas Rokas savo ran- 
kraščio paraštėje paskubomis užrašė: Pranešti Polenui, kad per- 


ku žemes ir pilį. 

Garsus prancūzų rašytojas Patrick Rambaud (g. 1945), 

be kitų savo kūrinių, yra parašęs romanų apie Napoleoną ir to 
meto svarbiausias kampanijas ir mūšius. Tos serijos jo knyga 
„Mūšis“ (La Bataille), pasakojanti apie Austerlico mūšį, buvo 
apdovanota Gonkūrų premija. Romanas „Snigo“ (// neigeait) 
irgi pasakoja apie Napoleono Bonaparto epochos įvykius. 

Šį kartą rašytojo dėmesio centre — kampanija Rusijoje. 
Veiksmas vyksta 1812 metais. Išsekę, kamuojami bado ir 
šalčio, Didžiosios Armijos kareiviai atvyksta prie Maskvos. 
Miestas atrodo tarytum išmiręs. Nors Maskva nusiaubiama 
gaisro, siautėjusio keletą dienų, Napoleonas nusprendžia 
įsikurti griuvėsiuose virtusiame mieste. Romane daug vietos 
skirta kėlimuisi per Bereziną, atsitraukimui per Lietuvą, 
Vilnių ir Kauną. Pasak autoriaus, jis siekė pavaizduoti, kaip 
žmonės — ir kareiviai, ir civiliai — dėjo visas pastangas, kad 
galėtų išgyventi ekstremalioje situacijoje. Kritika šį romaną 
vertina dėl gyvos kalbos, išraiškingų charakterių ir tikroviško 
to meto įvykių vaizdavimo. 

